
Tabloul cerului înstelat, pe care-l putem vedea noi în cursul 
nopților senine, nu diferă probabil prea mult de imaginea con- 
templată de primii observatori mai sîrguincioşi ai stelelor, cal- 
decenii, din vîrful ziguratelor de argilă arsă, precum şi de toţi 
cei ce le-au urmat în antichitatea clasică. Implicarea emoţio- 
nală diferă, totuși, cei vechi avind, în locul structurilor ştiin- 
țifice, o mitologie pe care o așterneau peste configuraţiile al- 
cătuite din astrele mai vii, în congruenţe bizare şi fortuite, însă 
totdeauna miraculoase şi naive : zei şi eroi, animale şi himere, 
un panteon vibrînd de poezie şi o zoologie fabuloasă își aflau, 
într-o efemeră năzuinţă spre veșnicie, refugiul în periodici- 
tatea bănuită eternă a rotaţiilor siderale. 

Dar numele antropomorfe şi zoomorfe ale constelațiilor le 
putem privi la fel de bine şi ca rezultatul unui străvechi test 
de apercepţie tematică, propus de natură unui Homo Sapiens 
mereu tentat să se.transforme în Homo Ludens. 

Cu unele rare excepţii, constelaţiile nu reprezintă decit 
întîmplătoare grupări pe boltă ale proiecţiilor unor stele între 
care. nu există nici o legătură mecanică. Și: pentru că Pămîn- 
tul se-nvirte, la fel pare că face și sfera cu proiecții de stele, 
în jurul unui ax ce trece prin Steaua Polară, steaua navigato- 
rilor, Tramontana, a cărei poziţie se poate găsi cu ajutorul 
constelaţiilor Carul Mare (respectiv Ursa Mare) şi Carul Mic 
(respectiv: Ursa Mică) — poate cele mai bine cunoscute dintre 
asociaţiile convenţionale de astre (fig. 1). 

Din cele mai:vechi timpuri, Carul Mare a servit la orien- 
tarea în stepe şi pustiuri de nisip, ori pe mari întinderi de 
apă, a populațiilor de păstori și navigatori. Aceasta explică 
existenţa a circa o sută de denumiri diferite ale constelaţiei. 
Numărul de legende inspirate de această constelație este tot 
atîta de mare, dar nu ne propunem aici prezentarea lor. Ste- 

Fig. 1. Constelaţiile Carul Mare (Ursa Mare) şi Carul Mic (Ursa: 
Mică) sint, poate, cele mai cunoscute configurații de astre de pe 
bolta cerului nordic. 


lele principale, notate cu literele alfabetului grec în ordinea 
descrescătoare a strălucirii, au şi ele nume particulare, moş- 
tenite în genera] de la astronomii arabi medievali: Alfa (a) 
Ursa Mare este Dubhe, Beta (B) se mai cheamă şi Merak, Ep- 
silon (e ) Ursa Mare este cunoscută şi ca Alioth, iar Zeta (X) 
poartă numele de Mizar. Aria de pe boltă, delimitată de aştrii 
Ursei Mari, este locul unde pot fi observate multe nebuloase, 
chiar cu ajutorul unui simplu binoclu : cele mai cunoscute sînt 
M 81, o galaxie spirală, și M 97, Sova, nebuloasă planctară 
inelară, avînd o stea în centru. 

În partea de sud a Carului Mare se-nşiră trei constelații 
reunite printr-o legendă comună ; Boarul (Bootes), Cîinii de 
vinătoare (Canes Venatici) şi Fecioara (Virgo). Mitul a apărut 
probabil la epoca în care unele popoare de păstori din Balcani 
şi Orientul apropiat au trecut la cultivarea viței de vie. Boarul 
nu ar fi nimeni altul decit păstorul Icarios, unul dintre eroii 
fără număr ai mitologiei greco-latine, al cărui suflet mare şi 
generos fusese cunoscut de mulţi semeni pămînteni, ba chiar 
şi de zei. Sosit în chip de drumeţ neștiut și mulțumit de pri- 

mirea ce i se făcuse, zeul vinului, Dionisos, îi dăruieşte lăsta- 
rii elastici ai viței de vie (Vitis Vinifera), iniţiindu-l în taina 
unei nobile arte, cea a vinificaţiei, a preparării vinului, În 
treacăt fie spus, să mai remarcăm faptul că aria de răspîndire 
a mitologiei greco-latine coincide, mai mult sau puţin riguros, 
cu frontierele regiunii în care viticultura era practicată în an- 
tichitate. Astfel, continuă legenda, Icarios ar fi devenit pri- 
mul om care a sădit viţa de vie și i-a ţinut tăria sîngelui roșu 
al boabelor în cramă de piatră. Ospitalitatea lui înnăscută s-a 
extins, fireşte, şi la vechii lui prieteni, păstorii, legaţi pe mai 
departe de îndeletnicirea străbună. Însă aceştia, prinşi în plasa 
unei nemaiștiute stări de amețeală, au crezut că au fost ade- 
meniţi şi otrăviţi de Icarios cu necunoscuta licoare cu gust 
înşelător şi ciudat, iar în răbufnirea de violenţă, stirnită de 
falsul adevăr inspirat de vin, l-au ucis. Este cumva mitul acesta 
reflexul îndepărtat al unui conflict primitiv între popoarele no- 
made și cele de agricultori sedentari, înfruntare consecutivă pri- 
mei mari diviziuni sociale a muncii ? Dar, să urmărim secvențele 
legendei. Mai apoi, Erigona, neprihănita fiică a lui Icarios, l-a 
căutat multă vreme, cu sufletul sfişiat, însoţită de o trupă de 
cîini credincioşi (acei Canes Venatici) ; la găsirea trupului pă- 
rintelui ei mort, în durerea fără margini a clipei, şi-a pus ca- 
păt zilelor. Zeul a fost tulburat de gîndul răului destin pe care 
darul îl adusese protejatului său. De aceea Dionisos, ca dovadă 
a profundei lui compasiuni pentru soarta întîiului său proze- 
lit printre oameni, l-a rostuit pe cer, împreună cu cei apro- 
piaţi lui, Feciora şi Cîinii de vinătoare. f 
Într-o altă legendă, ajunsă la noi din antichitatea adincă, 
este reflectat din nou același moment important pentru uma- 
nitate, prima mare diviziune socială a muncii. Boarul, de astă 
dată pe nume 'Triptolemos, își părăseşte obiceiurile. de păstor 
la sfatul înțeleptei şi statornicei zeițe Demeter ; ea îi dăruieşte 
un plug de lemn și un sac de boabe de griu, învățindu-l noul 
şi spornicul meșteșug al aratului şi semănatului. După abun- 
denţa primei recolte ce a crescut din brazda metamorfozată în 
sevă şi rod, Triptolemos îi învaţă și pe ceilalți păminteni lu- 
crarea măiastră a solului, apoi se ridică pe bolta cerească, la 
coarnele unui plug tras de înaripate zmeie. Căci îi fusese sortit 
lui, muritor ce a trudit, cu sudoare şi gînd de mai bine pentru 
toți, ogoarele Terrei, să fie tranfigurat în „Cel dintii care să 
are şi să semene pe cimpiile stelelor“. Acesta este unul dintre 
cele mai fascinante mituri lăsate nouă de tradiţia antichităţii 

mediteraneene, legendă premergătoare anticipaţiilor celor mai 
îndrăzneţe ale omului contemporan, visul de a coloniza, în sen- 
sul cel bun, şi de a face să rodească spaţiile extraterestre. 

în sfirșit, într-un eres la fel de poetic, dar probabil mai 
vechi decît primele două, Boarul este un bătrîn păstor ce pă- 
zeşte șapte boi (septem triones), şapte vite de muncă, simbo- 
lizate de cele șapte stele strălucitoare ale constelații Carul 
Mare (fig. 1); de unde și altă denumire a acesteia, Septem 
'Triones, ce avea să dea un adjectiv pentru o întreagă emisferă : 
septentrională. 

Steaua cea mai strălucitoare din Boarul, Arcturus sau Alfa 
Bootes, este o magnifică stea roşie, de nouăzeci de ori mai 
luminoasă decît Soarele, aflată la distanța de 35 de ani-lumină 
de sistemul nostru planetar. 

În apropierea Stelei Polare se găseşte :0. constelație de aştri 
cu strălucire .modestă, Cefeu. Se bănuieşte că numele acesta 
îl aminteşte pe faimosul. faraon egiptean Kufu, Kefeu sau 
Keops, cum îl vor fi pronunţat, călătorii din Elada, ce luau 
contact. cu universul culturii egiptene, faraonul care a ordo- 
nat construirea, celei mai mari dintre piramidele de la Ghi- 
zeh. Măreţia. piramidalului . edificiu părea să ascundă în ea 
ceva suprauman, așa că nu trebuie să ne mirăm aflînd că ve- 
chii greci îl orinduiau şi pe: Keops în ilustra şi numeroasa des- 
cendenţă a lui Zeus, părintele său mitologic, stabilindu-i locul 
nemuririi în lumea astrelor, după ce-și .va fi trăit lunga viaţă 
în mănoasa vale a Nilului. În. acord, cu o.altă legendă, Cefeu 
ar fi fost feciorul unui mic rege din antica țară a fericirii pas- 
torale, Arcadia. În tinereţea, sa deosebit de vinturată, Ceteu 
ar. fi participat la uciderea celebrului dragon caledonian (fi- 
gurat și el printr-o constelație ce-şi scurge linia sinuoasă 
printre cele două Urse), şi, de asemenea, alături de echipajul 
argonauţilor la căutarea linii de aur. Mai departe, constatăm 
o salutară convergenţă între subiectele celor două legende: 
Cefeu devine regele Etiopiei (de ce nu al Egiptului ?) şi se 
căsătoreşte cu o femeie de o frumuseţe rară, Cassiopeia. Fiica 
lor, Andromeda, va cunoaște și ea o perenitate astrală. Această 
constelație a cerului nordic este foarte populară printre scrij- 
torii de literatură ştiinţifico-fantastică şi printre astronomi, 
deoarece în spațiul unghiular pe care îl 'circumscrie se poate 
observa, chiar și cu ochiul liber, o galaxie spirală, extrem de 
asemănătoare cu a noastră, celebra „nebuloasă: din Andro- 


meda“ sau M31 (fi. 2). Cele trei astre mai strălucitoare ale 

Fig. 2. Constelaţia: Andromeda: şi poziţia nebuloasei 
din Andromeda (M 31). 

constelației — Alfa, Beta şi Gamma — aflate la distante cu- 
prinse între optzeci. şi o sută patruzeci de ani-lumină de Pă- 
mint, au păstrat din nomenclatura; astronomică arabă denu- 
mirile Alferas, Mirach şi, respectiv, Alamak. 

Mitul. Andromedei este unit cu-cel al lui Perseu (un alt 
fiu nelegitim al mărețului Zeus) ; Perseu fusese trimis de mi- 
cul, dar perfidul bazileu Polydectos, cu însărcinarea de a tăia 
şi aduce capul cu ochii. petrifianţi ai Meduzei, cea mai îngro- 
zitoare dintre gorgone. Era de fapt un diabolic plan menit să-l 
piardă pe erou, cu a:cărui încă frumoasă mamă tiranul rivnea 
să se căsătorească, împotriva vrerii ei. Ajutat de sandalele 
zburătoare ale lui Hermes, de un coif ce-l făcea nevăzut, pre- 
cum şi de scutul lucios ca oglinda al zeiţei Atena, el înre- 
gistrează un succes într-o acţiune în care ar fi pierit oricare 
altul (dar, să nu uităm al cui fiu era !). La întoarcere, zburind 
pe înaripatul armăsar Pegas, născut din sîngele Meduzei, Per- 
seu observă la timp pregătirea unei abominabile crime: An- 
dromeda, legată cu lanţuri grele de o stincă la țărmul etiopian, 
fusese lăsată pradă unui înfricoșător monstru marin, trimis de 
zeul oceanului, Poseidon. Pedeapsa zeiască era, de fapt, ur- 
marea unei birfe destul de josnice a nereidelor, ce pretindeau 
că ar fi auzit-o pe infatuata Cassiopeia exprimîndu-şi opinia 
că atît ea, cît şi fiica ei Andromeda, erau mai frumoase decît 

zeiţa Hera, Perseu ucide monstrul, perpetuat în nomenclatura 
astronomică prin constelația Cetus (Balena), o dezleagă din 
lanţuri pe frumoasa Andromeda și se căsătorește cu ea, fie- 
care primind cîte un domeniu de cer înstelat în vechile mi- 
turi elene. Chiar și capul Meduzei este figurat prin steaua va- 
viabilă Beta Perseu, supranumită Algol (Ochiul Dracului), care 
trece de la un maximum de strălucire la un minimum de stră- 
lucire şi înapoi în aproximativ trei zile. Calul înaripat Pegas 
îşi are și el „colţul“ său de firmament. 

Să mai observăm că Perseu se găseşte într-o regiune a 
cerului spuzită de stele „mărunte“, de fapt extrem de înde- 
părtate, regiune cunoscută sub numele de Drumul Robilor sau 
de Calea Laptelui. Ultima denumire este iarăşi produsul fan- 
tastic al mitologiei grecești. Se spune că Zeus, vrind să asi- 
sure imortalitatea fiului său bastard (al cîtelea ?), Hefaistos, 
viitoare divinitate a focului subpămîntean al vulcanilor şi pro- 
tector al meșterilor fauri, a recurs la un vicleșug. A adus co- 
pilul la pieptul Herei, zeiasca sa soaţă, în vreme ce aceasta 
dormea. Însă Hera s-a. trezit după ce micul zeu începuse să 
sugă şi l-a respins violent; un jet din laptele nemuririi a tiş- 
nit din sînul zeiței, trasînd o diră albicioasă pe bolta cerească. 
Aceasta este Calea Laptelui sau Galaxia Kiklos în limba greacă. 

Dar să revenim, într-un fel de recurenţă astronomică, la 
Steaua Polară. În urmă cu 4700 de ani, în locul Stelei Polare 
(de altminteri ea nu se suprapune exact nici acum peste po- 
ziţia polului nord ceresc) se găsea o strălucitoare stea din con- 
stelația Dragonul, Tuban. Există un mare număr de legende 
„lămuritoare“ pentru circumstanţele în care Dragonul a ajuns 
pe cer; una dintre ele am prezentat-o într-un pasaj anterior. 
Romanii mai numeau constelația şi Esculap, în cinstea vesti- 
tului medic ce avea ca emblemă un şarpe. 

Constelaţia Vizitiul (Auriga) pare să fie într-o apropiere, 
fericită pentru memorie, cu mişcătorul Car Mare. Pe unele 
dintre vechile hărţi ale cerului era trecută sub denumirea Erih- 
tonios, fiul lui Hefaistos şi al zeiţei Geca. Copilul se născuse 
cu o coadă de şarpe în locul picioarelor. Un caz mitologic de 
teratogenie ? Să remarcăm că sursa de căldură a vulcanilor, 
peste care era stăpin mitologic tatăl său, este energia nucleară 
a reacției de fisiune a uraniului, procesul fiind însoţit de ra- 
diaţii ionizante, cauză de aberaţii genetice; putem vedea aici 
încă o pildă de intuiţie științifică a lumii antice ? Erihtonios 

Pînă în secolele XVI—XVII, la intrare: j- 
lor descoperiri geografice, erau Knosas e aean a 
constelații. Completarea petelor albe de pe hărțile terestre, 
cartografiate de lumea antică şi medievală, a fost acompaniată 
de o cartografiere similară a cerului. Atunci au fost catalo- 
gate constelații noi, ce au primit denumiri în acord cu noua 
eră, mult mai propice ştiinţei decît cele precedente : Sextan- 
tul, Microscopul, Telescopul, Orologiul, Maşina Pneumatică ; 
sau nume care reflectă noile descoperiri din fauna și flora te- 
restră ; Pasărea Paradisului, Tucana, Dorado. 

Dar să nu uităm că în antichitate au apărut și poveştile 
despre cei dintîi călători printre aştri. Drumul unuia dintre 
ei, Faeton, avea să-şi treacă firul printre cele douăsprezece 
constelații ale crugului zodiacal străbătut de Helios — Soarele, 
tatăl său, într-un an de zile (fig. 3). 

înainte de a-i îngădui să pornească la drum, Helios l-a 
avertizat asupra nenumăratelor primejdii care-l pindesc în 
cale : coarnele ascuţite ale sălbaticului Taur, cleştii necruţători 
ai Racului (Cancerului), colții fiorosului Leu, sau acul înveni- 
nat al Scorpionului, Dacă-și va începe drumul primăvara, de 
la semnul Gamma al Berbecului , plantat la ` întretăierea dintre 
ecuatorul ceresc şi ecliptică, atunci cînd ziua şi noaptea cîntă- 
resc totuna, va da peste Taur; apoi o pereche de tineri eroi, 
Gemenii, îi vor păzi mersul cu bună grijă. Mai departe 
pericolele se îndesesc, căci va trece. ca pe o muchie tăioasă pe 
lingă Rac și Leu. După momentele de încintare și echi- 
libru, prilejuite de trecerea prin apropierea . constelaţiilor 

Fig. 3. Semnele celor douăsprezece constelații ale zodiacului. 


Fecioara şi Balanța, îl pindește Scorpionul, dincolo de care 
veghează Săgetătorul. Şi, în sfîrşit, Licornul, Vărsătorul şi 
Peștii încheie marele ciclu al zodiacului, aşa cum era el cu 
peste două milenii în urmă, pentru că între timp lucrurile s-au 
schimbat, cel puțin în ceea ce priveşte începutul drumului, 
punctul vernal Gamma al echinoeţiului de primăvară, care nu 
mai este în constelația Berbecului, ci în Peştii. 

Din păcate, astronautul mitologic Faeton nu a avut o pre- 
gătire psihică adecvată : s-a speriat de uriașul Scorpion, ce 
ameninţa cu harponul veninos al cozii, Căderea sa din tării a 

fost tragică, eroul rostogolin- 
du-se în jos şi inecindu-se în 
undele miticului fluviu Eri- 
dan. Heliadele, fiicele Soare- 
lui și surorile lui, l-au plins, 
pînă ce lacrimile li s-au pre- 
schimbat în boabe de chih- 
limbar ce s-au amestecat 
cu nisipul din cuarţ de aştri 
al fluviului ceresc. Cygnus 
(Lebăda), adevăratul prieten 
al lui Faeton, s-a aruncat în 
apele de ambră şi safir, spre 
a-i regăsi corpul. Dar efortul 
căutării a fost zadarnic. Stă- 
ruința sa i-a impresionat 
însă pe zeii Olimpului. Aceş- 
tia l-au preschimbat într-o 
mirâbilă constelație a ceru- 
lui nordic, poate cea mai fru- 

CONSTELAȚIA  LEBĂDA 


Fig. 4 Conturul ceresc septentrio- 
nal al unei lebede cu aripile larg 
deschise. 


moasă (fig. 4). În vremea 
toamnei septentrionale, după 
ce Soarele abia s-a ascuns sub orizontul vestic, la zenit se vede 
planind uriaşa Lebădă. Steaua cea mai strălucitoare, Deneb 
(Alfa Lebăda), este o gigantă albastră, aflată la 900 de ani-lu- 
mină distanţă şi de 25 000 de ori mai luminoasă decît Soarele. 

Meandrele „apei“ Eridan şerpuiesc pe o lungă distanță 
unghiulară : avîndu-șşi începutul în dreptul luminoasei stele 
Ahernar, ele ajung pînă la linia circulară a ecuatorului ceresc, 
învecinîndu-se cu o adevărată comoară de stele strălucitoare 
(Rigel, Betelgeuze, Bellatrix). Este constelația Orion (fig. 6). 
Evocînd un vinător antic celebru, regele Nimrod, tabloul ci- 
negetic se completează cu asocierea unor fideli companioni ai 
vînătorului, Ciinele Mare, constelație unde se află cea mai stră- 
lucitoare stea de pe cer, Sirius, şi Ciinele Mic, al cărui astru 
de prima mărime este Procyon. 

Semnificaţia pe care o mai păstrează constelaţiile zodia- 
cului pentru noi se reduce la faptul că ele delimitează zona de 
pe bolta cerească unde se pot afla Soarele, Luna şi planetele. 
Deoarece axa rotației diurne nu este perpendiculară pe planul 
orbitei Pămîntului, ci formează cu ca un unghi de 66,50, dru- 
mul aparent al Soarelui pe boltă nu se va face pe ecuatorul 

ceresc, ci pe ecliptică — linia trasată mai mult sau mai puţin 
exact de cele douăsprezece constelații deja enumerate ale zo- 
diacului, În cursa lui anuală, Soarele zăbovește pe întinderea 
fiecărei constelații zodiacale ceva mai puţin de o lună ; de ase- 
menea, mai este intersectată zona ocupată de constelația Op- 
hiucus, dar aceasta nu a fost inclusă, totuși, în cercul zodiacal 
(pentru a se evita fatidicul 13 ?). 

Nu numai Soarele, dar şi planetele sistemului solar călă- 
torese pe pista circulară a zodiacului. În vechime erau 
cunoscute numai cinci dintre ele : Mercur, Venus, Marte, Ju- 
piter şi Saturn. Acestea sînt traducerile în limba latină ale 
numelor divinităţilor din panteonul grec, acordate planetelor la 
începutul perioadei elenistice, după contactul cu astronomia și 
astrologia babiloniană, consecutiv cuceririlor lui Alexandru 
Macedon. În epoca şi mai veche, planetele încă mai aveau de- 
numiri profane, cu o singură excepţie (Iştar). Numele babilo- 
niene de divinităţi precum Nabu, Iştar, Nergal, Marduk şi 
Ninurta, pentru Mercur, Venus, Marte, Jupiter şi, respectiv, 
Saturn, au fost date în secolele VII ori VI î.e.n. şi faptul tre- 
buie pus în legătură cu dezvoltarea astronomiei matematice 
şi cu apariţia regulilor de astrologie, debriuri ale procesului 
principal de cunoaştere astronomică. Divinaţia căpăta astfel 
forme pseudoștiințifice, funcţia magică a zeităților fiind păs- 
trată în transferul semantic. Corelarea faptelor şi destinelor 
umane individuale cu mersul astrelor, în speţă cu poziţiile 
planetelor în diverse puncte din briul zodiacului, nu este decît 
o absurditate pretențioasă. Acest uz al astrologiei, extins pe 
milenii de ignoranță, păruse că va fi oprit de materialul faptic 
şi logic, strîns de ştiinţele pozitive în ultimele trei, patru sute 
de ani. Paradoxal, însă, în epoca zborurilor cosmice şi a com- 
puterelor se constată, într-un anumit tip de societate, prolife- 
rarea acestor subproduse ale culturii, al căror conținut mistic 
nu mai are nici măcar aura de neliniște metafizică, implicată 
pînă la un punct în superstiţiile antice şi medievale. Companii 
specializate în producţia de material de calcul electronic au 
ajuns chiar să pună pe piaţă pacuri cu programe de astrologie 
pe cartele magnetice, destinate calculatoarelor de buzunar pro- 


gramabile ! 

Transportul oamenilor pe Pămînt continuă, însă, să se facă 
sub „semnul astrelor“ și, la fel ca în trecut, cere cunoaşterea 
meşteşugului navigaţiei, unde orientarea după stele continuă 


15 


Scanned with CamScanner 


să joace un rol major. Practic, nici o navă maritimă şi nici un 
avion de linie aeriană nu pornește in cursă fără navigator, al 
cărui rol este de a stabili în permanenţă poziţia pe itinerar, 
folosindu-se de Soare și de stele. După cum au demonstrat-o 
navele Apollo, stelele sînt necesare astronauţilor pentru navi- 
gaţia autonomă în spaţiul cosmic. Succesul orientării este asi- 
gurat în primul rînd de cunoaşterea stelelor utilizate ca repere 
în sistemele de navigaţie. În astronautică procesul se complică 
cu atît mai mult, cu cît cîmpul vizual pe care-l asigură hu- 
blourile vehiculului spaţial este relativ îngust, sub 90° des- 
chidere unghiulară. Evitarea încurcăturilor cere cunoştinţe deo- 
sebit de prompte și de exacte în ceea ce priveşte recunoașterea 
constelaţiilor. 

Învăţarea configuraţiilor, în care intră diversele stele ne- 
cesare navigaţiei, este ușurată de născocirea unor reguli mne- 
monice bune.: O regulă poate fi o expresie criptică, purtind 
două semnificaţii — una superficială, iar alta cu un conținut 
mai profund. Deşi psihologii au constatat că o regulă mnemo- 
nică este cu atît mai eficientă, cu cît conţinutul celor două 
feţe este mai divergent, s-a văzut că vechile texte in care 
figurile se „explică“ prin tablouri mitologice, aşa cum făceau 
de pildă atlasele medievale de stele, nu sint totodată şi reguli 
mnemonice “operaţionale. S-au făcut încercări de a „restruc- 
tura“. constelaţiile, astfel încît desenul rezultat prin reunirea 
diverșilor aştri cu segmente de linie dreaptă, să fie cît mai 
în concordanţă cu denumirea. lată, de exemplu, cum arată 
Gemenii în vechiul aranjament (fig. 7 a), cit şi în noua viziune 
(fig. 7 b); aceeași schimbare pentru Pegas (fig. 8 a şi-8 b). 

În actualul proces de instruire a navigatorilor şi astro- 
nauţilor se folosesc, drept suporturi pentru memorie, figuri 
geometrice simple, segmente de dreaptă, triunghiuri, patrula- 
tere. Cerul înstelat este liniat cu astfel de geometrii simple. Să 
le amintim pe cele mai remarcabile : 

„Triunghiul ‘de vară“ septentrional, ale cărui viriuri sînt 
constituite din aștrii majori (ca strălucire aparentă) din trei 
constelații: Deneb din Lebăda, Vega din Lira şi Altair din 
Vulturul (fig. 9); 

„Triunghiul de iarnă“, care poate fi zărit pe cerul nordic 
din decembrie şi pînă în aprilie, El are aproape înfăţişarea 
îngrijită a unui triunghi echilateral şi este pichetat de stelele 
Procyon (din constelația Ciinele Mic), Betelgeuze (din Orion) 


şi Sirius (din Ciinele Mare) (fig. 10). 

Fig. 8, b Figura „calului ceresc“ Pegas a devenit vizibilă. 

În direcţia vîrfului său sudic, delimitat de Sirius, dincolo 
de linia orizontului pentru privitorii din emisfera septentrio- 
nală, este ascunsă steaua Canopus, din constelația Carena ; ca 
să revenim la mit, este vorba despre carena corăbiei zeului 
egiptean Osiris, iar numele Canopus ori Canobus îl evocă pe 
cirmaciul vasului; în varianta greacă a legendei, Canopus 
este cîrmaciul navei lui Menelaus, care a căzut în mare pe 
vremea traversării spre Troia. 

Alături de Soare, steaua Canopus face parte din princi- 
palele repere de orientare în navigația interplanetară. Deşi este 
doar a doua stea ca strălucire aparentă, venind imediat după 
Sirius, Canopus a fost, totuşi, preferată ca origine pentru mă- 
surările unghiulare, întrucit Sirius este plasat aproape de cer- 
cul ecuatorial ceresc şi face un unghi mic cu planul eclipticii, 
deci cu poziția Soarelui în anumite luni ale anului, fapt ce ar 
atrage mari erori de calcul. Într-adevăr, pentru ca eroarea 
relativă a poziţiei să fie mică, trebuie ca raportarea să se facă 
la o distanţă angulară mare între astrii folosiţi pentru reper. 
Pe de altă parte, poziţia stelei Canopus pe cerul emisferei su- 
dice este destul de apropiată de axa lumii şi de aceea nu există 
nici un risc ca Pămîntul ori Soarele să intre în cimpul vizual 
al astronautului în vremea efectuării observaţiilor de orientare, 
excluzindu-se în felul acesta eventualele erori optice, cauzate de 
fasciculele intense de lumină solară, ori de reflexele atmosferei 
terestre. 

În fine, iată şi „triunghiul de primăvară“ (fig. 11), avînd 
ca virfuri punctele de referință Arcturus (din Boarul), Dene- 
bola (din Leul) și Spica (din Fecioara)., p 

Pentru cerul austral, cea mai specifică dintre configurații 
este Crucea Sudului, alcătuită din patru stele strălucitoare 
(fig. 12). Caracterul său singular rezultă şi din sentimentul in- 
traductibil de unicitate, pe-care îl inspiră contemplarea „Cru- 
cii Sudului“ printre celelalte constelații ale emisferei australe. 
Trebuie să remarcăm, de asemenea, „frunza sagitiformă“, schi- 
tată de poziţiile stelelor Fomalhaut din Peștele Austral, Aher- 
nar din Eridan, Peacock din Păunul şi Beta din Cocorul (fig..13). 

Învățarea poziţiilor relative ale canstelaţiilor și astrelor 
pe geometria sferică a cerului se poate face atît direct, prin 
compararea aspectului bolţii cereşti cu atlasul de stele, cît e 
în mod mijlocit, prin antrenamente în planetariu, unde este 

Fig. 13 Patru stele reunite în conturul unei frunze 
sagititorme, 


modelăt un firmament artificial, ce oferă avantajul că vizi- 
bilitatea sa este independentă de condiţiile meteorologice. Po- 
ziţiile stelelor principale sînt proiectate pe faţa interioară a 
acoperişului sub formă de cupolă, Un astronom contemporan, 
Bengt Strömgren, definea seria de avantaje etalate de plane- 

tariu, spunînd despre el că „este şcoală, teatru şi cinemato- 
graf în același timp“. 

Omul priveşte stelele, omul trăieşte sub stele. 

Un gînditor celebru afirma că, dacă pe Pămînt s-ar găsi 
doar un singur punct de unde să se poată zări astrele, oamenii 
ar năzui să ajungă, odată şi odată, în acel loc privilegiat. Mai 
mult decit curiozitatea proprie naturii umane, implicată în 
orice act de cunoaștere, forţa de atracţie exercitată de acel loc 
ar fi reprezentată de năzuinţa secretă a omului de a trăi prin- 
tre stele. 

Legenda antică, transmisă prin Herodot, spune că Zamol- 
xes, marele înţelept zeificat al geților, şi-ar fi făcut ucenicia 
filozofică pe lîngă Pitagora, pe la sfîrşitul secolului VI înaintea 
erci noastre. De fapt, legenda i-l dă pe Zamolxes ca sclav, dar 
în același timp subliniază că, mare amator de înţelepciune, 
Pitagora ar fi peregrinat prin lume ca să o culeagă, înainte 
de a fonda şcoala filozofică de la Crotona, în sudul Italiei. Pro- 
curarea unui sclav era îndeobşte orientată spre obţinerea unui 
cîştig, dar, ca orice filozof, preţuind mai mult ca orice ciștigul 
în tăria gîndului, a urmărit probabil un folos abstract atunci 
cînd l-a obținut pe tracul Zamolxes. Putem să presupunem că 
acesta era posesorul unui bagaj de informaţie genuină, astro- 
nomică şi de altă natură, culeasă poate în mijlocul grupului 
de preoţi traci, care vor fi fost oficiind pe sacrul munte Ko- 
gaionon. Împărtășind-o lui Pitagora, într-un act de reciproci- 
tate, i s-a acordat dreptul moral de a se alătura, ca un egal, 
înţelepţilor lumii antice. Să încercăm să enumerăm cunoştin- 
tele astronomice ale şcolii pitagoreicilor. 

Ştiau, de pildă, că bolta cerească, împreună cu tot ce este 
„Prins“ de ea, se roteşte ca un întreg şi, în raport cu aceasta, 
Luna se mișcă de la apus la răsărit (aşa-numitul sens direct), 
parcurgînd un ciclu de rotaţie într-o lună de zile. Tot în sens 
direct în raport cu bolta, dar mult mai lent, se mişcă Soarele. 
Drumul Soarelui printre stele se face pe un cere mare al bolţii 
cereşti, numit de vechii greci „ecliptică“ ; la ora actuală, prin 
ecliptică înțelegem mai curînd traiectoria reală a Pămîntului 
în jurul Soarelui, 

Apoi, mişcîndu-se printre stelele ale căror poziţii sînt fixe 
și care „clipese*, s-au mai observat niște astre cu lumină ne- 
tremurătoare, puţine la număr, doar cinci în total; spre deo- 
sebire de rotaţiile uşor inteligibile ale Soarelui ori Lunii, miş- 

carea acestora printre stele e departe de a fi tot așa de simplă : 
pe lîngă deplasarea de ansamblu în sensul direct, se mai adău- 
gau şi neaşteptate bucle și ziz-zaguri. Datorită mişcării lor 
capricioase, grecii le-au zis aştri rătăcitori, aştri vagabonzi, 
„planetos“. Denumirile pitagoreice ale planetelor erau diferite 
de acelea pe care le folosim noi şi care au fost introduse, pare-se, 
de Aristotel. Pitagoreicii îi spuneau planetei Mercur (cea mai 
apropiată de Soare), Stilbon, adică „Strălucitorul“. Pentru 
Venus utilizau două nume: Fosforos la observaţia dinaintea 
zorilor (Lucifer, în latină) și Vesper, după apus, cînd Soarele 
dispare după linia orizontului. Cele două înfățișări ale astru- 
lui se explică uşor: Venus e o planetă situată la o distanță 
mai mică de Soare decit Pămîntul, orbita ei vine ca o salbă 
pe gitul Soarelui şi, deci, planeta e forţată să-l urmărească 
îndeaproape pe boltă. Tradiția spune că Pitagora ar fi înțeles 
că apariţiile de seară şi de dimineaţă erau ale aceluiași astru. 
Izvorul antic nu precizează nimic despre Mercur, care trebuie 
să se comporte în același fel; asta sugerează că ambiguitatea 
fusese probabil clarificată în epoca- ce a premers lui Pitagora. 

Filozofia şi cosmologia pitagoreică, avînd valoarea unui 
simbol de obiîrşie, sînt puse uneori pe blazonul acelei ramuri 
a gîndirii teoretice, unde se încearcă a se explica structura, 
dinamica şi unitatea naturii pe baza aparatului matematic. 
Motivația provine de la circumstânţa că Pitagora a făcut o altă 
marcantă descoperire abstractă : acordurile armonice din mu- 
zică, exprimate ca raporturi între numere întregi. În mod cert, 
asta a fost cea dintîi reuşită a fizicii matematice, consemnată 
de istoria ştiinţifică a umanităţii. Impresia produsă la acea 
epocă a fost atît de profundă printre adepţii doctrinei sale 
(care se voia ezoterică, după modelul sagacităţii de taină, păs- 
trate de preoţii Egiptului, dar care nu a rămas, din fericire, 
astfel), încît a fost extinsă la astronomie, într-o magnifică ten- 
tativă de explicare a organizării cosmice. Este vorba despre 
celebra concepţie a ctajării aştrilor vizibili într-un sistem de 
opt sfere concentrice cu Pămintul, pe primele două găsindu-se 
Luna și Soarele, urmînd apoi cîte una pentru fiecare planetă 
vizibilă cu ochiul liber, în fine, pe cea de a opta aflindu-se 
stelele, ca o timpurie presimţire a îndepărtării lor extreme. 

Ne putem pune întrebarea : ce rol privilegiat juca sfera, 
în sistemul de valori al antichităţii elene ? Explicaţia cea mai 
des întîlnită este aceea că și bolta cerească ar avea o aparenţă 
sferică pentru omul care priveşte. Numai că faptul acesta nu 

este adevărat. O cercetare mai atentă a formei bolţii cereşti 
ne dovedeşte că ca este turtită la zenit, din pricina particu- 
larităţilor fiziologice ale percepţiei vizuale ; din aceeaşi cauză, 
de pildă, ni se pare că Soarele se află la zenit în amiezile de 
vară, în timp ce înălțimea lui reală este mult mai mică. Anti- 
cii, care s-au dovedit în atîtea privințe subtili observatori ai 
fenomenelor cereşti, trebuie să fi surprins şi acest fapt. Este 
mult mai plauzibil că poziţia favorizată a sferei se găseşte în 
concepția lor evoluată despre simetrie și echilibru. „Cercul în 
plan şi sfera în spaţiu erau considerate de vechii greci ca figuri 
perfecte, datorită simetriei lor de rotaţie totale“, remarca Her- 
man Weyll. „Fiinţa perfectă are formă sferică“, spusese în ve- 
chimea presocratică Xenofan, întemeietorul şcolii eleaţilor. 
Pentru acele vremuri de sincretism al gîndirii științifice sfera 
fără îndoială că era mai mult decit un simplu glob, era o sumă 
şi totodată un summum al simetriilor universului. 

Sferele cosmologice, ale căror raze s-ar fi aflat unele faţă 
de altele în raporturi numerice simple, s-ar fi mișcat sub ac- 
ţiunea unui impuls, pe care nici unul dintre filozofii acelei 
epoci nu a reuşit să-l definească ori să-l explice. Mişcarea sfe- 
relor ar fi urmat să producă sunete, la fel ca și vibraţiile cor- 
zilor de liră. Era faimosa muzică a sferelor, care şi-a pierdut 
între timp semnificaţia originară, transformîndu-se într-o me- 
taforă. ă 

Însă adevăratul maestru al cosmologiei sferelor trebuie 
considerat matematicianul şi astronomul Eudoxos din Cnidos. 
Cei vechi credeau că lui îi aparţine: în fapt informaţia mate- 
matică dintr-a V-a carte a lui Euclid. Din extrem de puţinele 
date care ne-au rămas despre viaţa lui, se poate totuşi afirma 
că a fost primul astronom modern al lumii. Metodologia lui de 
lucru îl îndemna să se ocupe atît de aspectele teoretice, cît şi 
de cele practice ale cercetării. Eudoxos a întemeiat mai multe 
observatoare astronomice în Asia, Egipt, probabil că şi în Gre- 
cia peninsulară. După tradiţie, el s-ar fi instruit mai întii pe 
lîngă pitagoreici, care perpetuau, în forme închistate, învăţă- 
tura marelui lor maestru. După ce a extras elementele autentic 
științifice și raţionale din dogmele propagate de epigonii lui 
Pitagora, Budoxos a venit la Atena, unde, la şcoala filozofică 
a lui Platon, celebra Academie, se practica o logică mai rigu- 
roasă, iar gîndirea matematică. era la mare preţ. Să mai spu- 
nem, pentru a-l fixa în timp, că Eudoxos era cu douăzeci de 
ani mai tînăr decît Platon și cam tot aceeași diferenţă, dar în 

alt sens, îl despărțea de şi mai tînărul Aristotel, Înţelepciunea 
căpătată la Academie se pare că nu l-a mulţumit prea mult, 
așa că a plecat în Egipt, repetind, într-un fel, pelerinajul cul- 
tural al lui Thales ori Pitagora, Mai tirziu, Eudoxos se dedică 
integral studiului astronomic, cu mijloacele instrumentale să- 
race ale timpului său. Pe plan teoretic, el vine să împace prin- 
cipiul pitagoreic al sfericităţii cerului cu multiplicitatea mişcă- 
rilor observate la corpurile cereşti. El construieşte modelul de 
cosmos ca. pe un angrenaj de sfere concentrice, rotindu-se în 
jurul unor axe care treceau prin Pămînt (se știa că Pămintul 
este rotund, iar multe din argumentele avansate mai tirziu de 
către Aristotel în favoarea acestei idei s-ar putea să fie doar 
ecoul unor cugetări ale lui Eudoxos). În ceea ce privește rotația 
sferelor, este caracteristic pentru toată gîndirea antică, altmin- 
teri bogată în remarcabile intuiţii ştiinţifice, faptul că era de- 
scrisă ca uniformă, cu viteză constantă, întrucît conceptul de 
acceleraţie le era străin. Unitormitatea mișcării fără îndoială 
că nu era ceva greșit în sine, dar adăugarea ipotezei suplimen- 
tare, despre existența unui motor primordial, Primum Mobile 
în latină, care o întreținea, era dovada peremptorie a unei fun- 
damentale neînţelegeri a naturii mișcării mecanice. Eudoxos 
are, totuși, o idee mare, întilnită mult mai tîrzu la Galilei, 
Huygens şi Torricelli : descompunerea mișcării complexe în- 
tr-un set de mişcări simple (cu deosebire că la el mişcările 
simple nu erau și elementare). Şi ilustrează aceasta la mişca- 
rea Lunii. Astronomul din Cnidos înțelesese că orbita Lunii e 
ușor înclinată pe ecliptică. În afară de asta, punctele de inter- 
secţie ale orbitei lunare cu planul eclipticii se deplasează cu o 
perioadă de 19 ani (așa-numitul an solaro-selenar). Eudoxos 
încearcă să explice această cinematică prin participarea Lunii 
la rotaţiile uniforme şi cu perioade diferite ale unui număr de 
cel puţin trei sfere, una de 24 de ore, alta de un an şi încă 
una de 19 ani, În fine, era necesară şi a patra sferă pentru 
ca, învirtindu-se în jurul polilor orbitei lunare, cu perioada de 
o lună, să realizeze mișcarea observată a satelitului natural al 
Pămîntului, În același fel, mişcarea fiecărei planete era divi- 
zată în patru rotații simple, asociate, firește, unor sfere. Miş- 
carea aparentă a Soarelui cerea numai două sfere pentru a fi 
descrisă, iar a stelelor fixe numai una singură, În total, sis- 
temul lui Eudoxos pretindea 27 de sfere mobile pentru a ex- 
plica întreg universul, Reluată şi amplificată de Aristotel, 
această cosmologie primară ajungea să implice nu mai puţin 

de 56 de sfere. Deși are o seric de avantaje estetice, modelul 
cosmologic al sferelor este în dezacord flagrant cu un număr 
de observaţii concrete. 

Întrucît fiecare dintre planete se mișcă numai împreună cu 
sferele al căror centru este Pămîntul, ele ar urma să fie mereu 
la distanţe constante de noi şi, deci, strălucirea acestor astre 
nu ar avea voie să se modifice. Dar lucrurile nu stăteau în 
realitate chiar așa, lucru evident în primul rînd la cazul celei 
mai luminoase dintre planete, Venus. De aici s-a tras conclu- 
zia corectă că iluminarea planetei de către Soare este varia- 
bilă, că distanţa dintre Soare şi planeta respectivă e, de ase- 
menea, schimbătoare, deci că Venus se mişcă neapărat în jurul 
Soarelui. 

Observaţii de acest gen l-au condus pe Apollonios din Ro- 
dos să introducă un cere suplimentar, epiciclul, pe care se 
mişcă planeta, în vreme ce orbita anuală, cercul mare, va fi 
descrisă de centrul epiciclului (fig. 14). Aceasta- infirmă cre- 


E, EPICICLU 


Fig. 14 Două mișcări circulare pentru „ex- 
plicarea” mişcării unei planete, 

dinja că antell nu erau capabili pâsi modifice, cel puțin par- 
yal, doctrinele, pentru a le pune într-un acord provizoriu cu 
unele rezultate nlo observator, Preluind de la Apollonios 
ideea de eplelelu, astronomul Hippare a gâsit mijlocul de a 
limuri, în cadrul acestui model, neuniformitatea mişcării Soa- 
rolul gi Lunii, Astfel, cosmologia sferelor a fost detronată încă 
din antichitate de un model concurent, care descria ceva mai 
corect evoluțiile astrelor, Acest sistern, supranumit geocentric, 
îi este atribuit, uneori, în mod exclusiv Juj Claudiu Ptolemeu, 
un astronom alexandrin care a trăit în secolul II. S-ar putea, 
însă, ca numa! părțile rele ale sistemului să-i aparțină lui Pto- 
lemeu, Căci Hippare nu poate fi în nici un caz învinuit câ a 
supralicitat modelul epiciclurilor ; meritul său, ca astronom, e 
mai ales cel de descoperitor al fenomenului de precesie a echi- 
nocţiilor, ceca ce are drept efect geometric usor inteligibil 
peregrinarea polilor cerești într-un cerc întreg pe boltă într-un 
timp de 26 000 de ani ; în ceea ce privește observațiile de po- 
ziţie asupra planetelor, determinările lui Hippare se remarcă 
printr-o acuratețe excepţională pentru acea epocă ; în fine, ca- 
talogul lui de stele, cuprinzind poziţiile unui număr de o mie 
de astre, avea să rămînă multă vreme în astronomie ca un 
exemplu de meticulozitate şi observaţie pertinentă. 

Claudiu Ptolemeu, omul al cărui nume se confundă cu 
sistemul geocentric, înălțat apoi de biserică la rangul de dogmă 
infailibilă, a fost considerat multă vreme drept cel mai mare 
astronom al antichităţii. Esenţa gîndirii sale, precum şi opera 
(compilată sau nu) a fost expusă într-un mare tratat, Megale 
Syntaxis în greaca veche, Megiste Syntazis la superlativ, dar 
cunoscut mai cu seamă prin pronunția arabizată a superiati- 
vului „cel mai mare“, Almagesta. Doctrina din „Almagesta* 
conţine modelul geocentric al lumii, în care Pămintul, corp 
central al universului, este ocolit de toate astrele cunoscute 
pe acea vreme, Ar fi nedrept să-l atacăm de la bun început. 
De aceea să prezentăm mai întîi meritele acestui sistem, unde 
era explicată mișcarea planetelor, a Lunii şi Soarelui, prin 
intermediul unei largi mulţimi de cercuri, avind perioade şi 
raze diferite, Dar, folosind o terminologie mai modernă, miş- 
carea pe un cerc conduce imediat la o mişcare armonică, de- 
scrisă prin intermediul funcţiei sinus ori cosinus şi avind ace- 
eași perioadă ca şi mişcarea pe cerc. Dacă se descrie mişcarea 
unei planete cu ajutorul citorva cercuri, cicluri şi epicicluri, 

poziţia planetei se exprimă, traducînd în termeni moderni, ca 
o sumă de funcţii trigonometrice cu cîţiva termeni, puțini la 
număr, Însă la ora actuală poziţiile planetelor pe bolta cerească 
sînt prezise sub forma unor polinoame de funcţii trigonome- 
trice care conţin sute de termeni. Înţelegem acum că teoria 
epiciclurilor este doar un alt limbaj de a exprima astfel de 
polinoame, evident cu mult mai sărace decît primele, conți- 
nînd numai termenii cu ordinul de mărime cel mai important, 

Din punct de vedere practic, rezultatele ar fi fost satis- 
făcătoare în mare măsură, dacă s-ar fi sprijinit pe date de 
observaţie corecte. În realitate, fie dintr-o involuntară lipsă 
de acuratețe, fie din rea credinţă, în modelul ptolemaic apar 
şi termeni incorecţi, cu amplitudini şi perioade false, O recentă 
analiză pe computer a: acestor date arată că erorile ptolemaice 
nu au o distribuţie normală, sub forma clopotului lui Gauss, 
așa cum ar fi trebuit să fie. Circumstanţa aceasta, deși pur 
statistică, abate o puternică suspiciune în legătură cu intenţio- 
nalitatea acestor greșeli şi se aud chiar opinii cum că Alma- 
gesta ar reprezenta cea mai mare fraudă ştiinţifică din istoria 
umanității! Presupusele observaţii ale lui Ptolemeu asupra 
solstiţiilor sînt, de pildă, grevate de erori întrecînd 24 de ore, 
de zece ori mai mari decit cele ale lui Hippare! Și încă un 
fapt la fel de tulburător.: Ptolemeu pretinde că îmbunătăţise 
catalogul de stele al predecesorului său, dar în realitate se 
constată că pur şi simplu coordonatele au fost supuse unei 
deplasări sistematice cu o cantitate constantă. 

Este plauzibil ca Ptolemeu să fi fost primul care a desco- 
perit că teoria epiciclurilor nu era în acord cu observaţiile as- 
tronomice repetate pe o durată mai lungă. Deoarece în faza 
finală a culturii grecești onestitatea intelectuală dispăruse, poate 
sub presiunea iraționalismului introdus prin profeţiile și reve- 
laţiile creștinismului care cîştiga teren, Ptolemeu ar îi trecut 
la confecţionarea deliberată a unor false date de observaţie, 
care să se potrivească, provizoriu, teoriei. Chiar dacă în mo- 
mentul elaborării, sistemul reuşise, prin astfel de trucuri, să 
se pună într-un acord temporar şi formal cu măsurătorile ce- 
resti, pe parcursul deceniilor şi secolelor erorile s-au acumu- 
lat făcînd ca predictabilitatea, pe care părea s-o dovedească 
inițial marea construcţie speculativă a lui Ptolemeu, să devină 
iluzorie. 

Este demn de interes faptul că, alături de aceste sisteme 
astronomice fictive, destinate prăbușirii pe termen mai lung 

ori mai scurt, antichitatea greacă a dezvoltat și germenii ra- 
ţionali ai concepţiei heliocentrice. Afirmaţii răzlețe în favoa- 
rea unui Pămînt mobil fuseseră, bunăoară, avansate de unii 
ginditori din şcoala pitagoreică, dar stilul abscons al scrierilor 
lor fireşte că nu a contribuit la propagarea acestor idei. 
Giîndul că Pămîntul se rotește zilnic în jurul axei proprii 
şi anual în jurul Soarelui a fost exprimat pentru prima oară 
cu suficientă claritate de către Aristarc din Samos, aproxima- 
tiv la începutul perioadei elenistice, care a urmat cuceririlor 
lui Alexandru Macedon. Punctul de plecare al raționamente- 
lor sale au fost observațiile, făcute şi de alții înaintea lui, asu- 
pra variațiilor de strălucire ale planetei Marte. În situațiile 
cînd planeta înregistra un minim ori un maxim de strălucire, 
ea era în locuri diferite pe crugul zodiacal. Faptul putea fi 
explicat în două feluri diferite. Sau că Marte. se roteşte în ju- 
rul Soarelui, şi împreună cu acesta în jurul Pămîntului ; ori 
prin circumstanța că Pămîntul, aflat între Soare și Marte, se 
mişcă circular în jurul Soarelui, la fel ca şi Marte. Exista 
vreun criteriu pentru alegerea. situaţiei astronomice adevă- 
rate ? Da; Într-adevăr, dacă prima explicaţie ar fi stat în pi- 
cioare, atunci planeta Marte va putea fi observată numai în 
preajma apusului ori a răsăritului astrului zilei, adică tot aşa 
cum se întîmplă cu. Mercur ori cu Venus. Din aceste pricini 
Aristarc a putut să opteze pentru explicaţia corectă. El fusese 
ajutat în înțelegerea dispunerii astrelor și de faptul că reu- 
şise să-și facă o idee justă asupra ordinului de mărime al Soa- 
relui în raport cu Luna şi Pămiîntul. Și de data aceasta el pro- 
duce un raţionament euristic ingenios. Observînd un număr 
destul de mare de eclipse de Lună, el a evaluat durata tre- 
cerii Lunii prin umbra Pămîntului, numai din cronometrări 
pe care astăzi le-am judeca rudimentare, făcute cu ajutorul 
clepsidrelor — ceasuri cu apă ori cu nisip. Este foarte proba- 
bil'că pentru “interpretarea acestor rezultate el şi-a făcut un 
model ál eclipselor cu ajutorul conului de umbră al Pămîn- 
tului (fig. 15). Din analiza duratelor de trecere prin con, el 
și-a dat seama că vîrful acestuia trebuie să se afle în afara 
segmentului de dreaptă ce uneşte centrele Lunii şi Soarelui și 
întrucît faimosul con de umbră are virful pe partea- Lunii, 
dacă prelungim mintal suprafața lui şi în partea în care se 
află sursa de lumină, Soarele, se obține un fel de fişic în care 
globul pămîntesc se află mai aproape devîrf, în partea cu sec- 

Conul de umbră al Orbita lunii 
Pămintului 


SCHEMA ECLİPSEİ DE LUNĂ 


Fig. 15 Conul de umbră al Pămîntului. 


țiunea mai mică, iar sfera solară în partea cu secțiunea mai 
mare. Din acâst raționament decurge în mod automat că dia- 
metrul Terrei este mai mic decit al Soarelui. Și, cugetă Aris- 
tarc, este cu mult mai plauzibil ca Pămîntul, corpul mai mic, 
să se învirtă în jurul Soarelui, corpul mai mare, decît invers. 

Însă ideile acestea păruseră atît de stranii, încît filozoful 
a fost nevoit să fugă din Atena, alungat de bigoţii ce-l acuzau 
că tulbură liniştea zeilor cu blasfemia cugetărilor sale, care 
schimbă mersul firii, ordinea tradiţională din univers. 

Cu cîteva secole mai tîrziu, Ptolemeu expunea în Alma- 
gesta dezvoltările teoretice ale lui Aristarc, fără să fie de acord 
cu ele. În primul rînd, argumenta Ptolemeu, dacă Pămîntul 
s-ar mișca într-adevăr, atunci stelele, care nu sînt la fel dis- 
tanţate, ar trasa niște mici cercuri anuale pe boltă, cele mai 
apropiate pe fundalul creat de cele mai îndepărtate. În ter- 
minologia modernă, fenomenul se cheamă deplasare paralac- 
tică şi nu reprezintă o mișcare reală. El mai poate fi explicat 
prin următoarea analogie, împrumutată dintr-o situaţie cine- 
matică, întilnită în mod curent : dacă ne deplasăm pe un drum 
drept, putem observa cum orice obiect mai apropiat se depla- 
sează în raport cu linia orizontului îndepărtat. . 

Firește, Aristarc din Samos explicase și el, destul de bine, 
aparenta neconcordanţă cu faptele, absenţa deplasărilor para- 
lactice ; acestea lipsesc, nu se observă, pentru că cercul orbitat 
de Pămînt este incomparabil mai mic decit raza „sferei stele- 
lor fixe“, ` 


Din păcate, în ciuda intuițiilor sale corecte despre ordi- 
nele de mărime în cosmos, el nu a avut și geniul unei expuneri 

matematice impecabile. Așa că precedenta afirmaţie a fost 
formulată de el într-un limbaj suficient de ambiguu pentru a-l 
agasa pe celebrul Arhimede din Siracuza într-atiît, încât să de- 
dice intregii chestiuni un pasaj din lucrarea sa despre numă- 
rătoare. Stingăcia exprimării lui Aristarc se ascundea în com- 
pararea raportului dintre dimensiunea orbitei terestre şi raza 
sferelor. cu acela dintre dimensiunea centrului sferei și aria 
suprafeţei sale ; Arhimede, premergător al modului de gindire 
modern în matematică, a replicat că nu se poate compara un 
punct cu o suprafaţă, dar s-a limitat doar la atîta, fără să ia 
poziţie în favoarea sau împotriva fondului problemei ridicate 
de Aristarc. p 

Deplasarea paralactică a stelelor, aşa cum a presimţit co- 
rect Aristarc din Samos, este în realitate așa de insignifiantă, 
ca ordin de mărime unghiulară, încît nu a putut, fi observată 
şi măsurată decit în prima jumătate a secolului XIX, deci după 
mai bine de două milenii de la statuarea ei. 

Ce a adus în cosmologie epoca următoare antichităţii cla- 
sice, adică Evul Mediu ? Nimic nou, nici o idee mare, nimic 
important. Monahii învăţaţi s-au mărginit cel mult la prelua- 
rea vechii cosmologii a sferelor, în cea mai simplistă variantă, 
cu cele şapte sfere pentru astrele cu strălucire nefluctuantă 
(Luna, Soarele şi cele cinci planete cunoscute pe atunci) pre- 
cum şi a opta sferă, „de cristal“, „inalterabilă“, pentru ste- 
lele fixe. Deşi uriașe, dimensiunile acestei sfere rămîneau, to- 
tuși, finite. Ce se găsea dincolo de cea de a opta sferă ? Eter, 
răspundeau filozofii scolastici, educați la tradiţia școlii lui Aris- 
totel. Însă teologii erau de cu totul altă părere. 

Întrucît toate încercările lor de a plasa pe cartografia te- 
restră Edenul fuseseră infirmate .de navigatori cu descoperi- 
rile lor geografice, singurul loc rămas disponibil era dincolo 
de sfera a opta, în proverbialul „al nouălea cert. 

Capitolul III | MĂSURA 
TIMPULUI. ASTRONOMIC 
ŞI MIŞCĂRILE PĂMINTULUI 


Filozofii care încearcă să acrediteze ideea că astronomia 
a fost in vechime ştiinţă abstractă, lipsită de orice aplicaţii 
practice, uită că astronomia a fost mai întîi calendar. lar ca- 
lendarul a fost şi continuă să rămînă un îndreptar de preț al 
muncilor omului. 

Să plecăm de la premisa atît de evidentă, încît este aproape 
un truism, că agricultura pretinde o perfectă cunoaştere a rit- 
mului climatic, a sezoanelor de căldură şi ploaie, de uscăciune 
și frig. Civilizaţiile antice. au dezvoltat, concomitent cu state 
sclavagiste prospere, și calendare caracterizate de un grad de 
exactitate mai mic sau mai mare. Acolo unde regimul climatic 
dovedea o mare stabilitate, cunoștințele abstracte despre suc- 
cesiumea lunilor şi anotimpurilor puteau fi mai puţin precise, 
fără ca din asta să rezulte nemijlocit repercusiuni fatale asu- 
pra împlinirii ciclului agricol în care erau strînse mijloacele de 
subzistență esenţiale pentru perpetuarea civilizaţiei. O aseme- 
nea stabilitate era, de pildă, o fericită trăsătură a văii Nilului, 
unde recoltele depindeau numai de revărsările mănoase ale 
marelui fluviu, un eveniment hidrologic aproape tot atît de 
cert ca și răsăritul ori apusul soarelui. Reversul, adică insta- 
bilitatea, a acţionat asupra unei culturi, altminteri la fel de 
prospere — civilizația amerindiană a maiaşilor, făuritoarea 
unei stranii spiritualităţi și a unei impresionante arhitecturi la 
epoca în care Imperiul Roman de Apus se prăbuşea în Europa. 
Totuşi, fragilitatea sistemului de subzistență derivînd din ca- 
racterul agriculturii, din dependenţa acesteia de evenimente 
climatice mai puţin sigure decit revărsările unui fluviu, a de- 
terminat inventarea unui calendar superior celui egiptean. Pen- 
tru că întregul succes al recoltei era condiţionat de oportuni- 
tatea momentului inițial, de săptămîna sau chiar de ziua în 
care erau introduse în sol boabele de porumb, zi care coincidea 

cu începutul sezonului ploios. Să mai remarcăm că acest eve- 
niment meteorologic, determinat de centrii de acţiune clima- 
tici ai zonei geografice respective, manifestă o ciclicitate anu- 
ală. Ziua începerii ploilor, eveniment de o importanţă capitală 
pentru civilizaţia maiaşilor, putea fi aflată numărind răsări- 
turile de soare de la un anumit reper temporal fix. Dar din mo- 
mentul în care se pune problema cunoaşterii, a determinării 
acestui reper, se părăseşte cadrul climatologiei, intrîndu-se în 
astronomie. La maiaşi, reperul era ziua solstițiului de vară, 
ziua în care umbna lăsată de soare are cea mai mică întin- 
dere. În mod practic, fenomenul poate fi urmărit cu un' sim- 
plu băț vertical, înfipt pe un teren orizontal, expus bătăii 
razelor soarelui.. Ştim că aztecii, continuatorii maiaşilor în 
astronomie şi în istorie, aveau o sărbătoare religioasă de un 
interes deosebit, denumită sărbătoarea Toxcatl, care se petre- 
cea chiar în ziua solstițiului de, vară. Punctul culminant în cere- 
monialul acestui eveniment religios îl constituia un ritual apa- 
vent inutil, cu gesturi care făceau să tnanspară spectacularul 
acestei tradiţii născute într-o antichitate îndepărtată, odată: cu 
germenii unei, ştiinţe care, deşi se ocupa de mişcările aparente 
ale astrelor, era deosebit de utilă aici, pe Pămint. În ziua ce- 
remoniei Toxcatl,: un grup de preoţi împlintau în solul zvintat 
de primele raze ale soarelui, prăjini verticale. Cu toate că la 
epoca: în. care spaniolii au ajuns în: Lumea Nouă şi au putut 
asista la asemenea scene, semnificaţia, dintii, originară, a ritu- 
lui, fusese probabil uitată, tìlcul ei ascundea vechea obişnuinţă 
a măsurării umbrei pentru, datarea rudimentară a: zilei solsti- 
țiului. Astfel, chiar. dacă; nu exista, un mare fluviu, ale, cărui 
revărsări periodice în canalele de irigație să asigure perenitatea 
economică a civilizaţiei, ca în cazul Egiptului. antic, maiașii 
aveau. ọ; astronomie şi un calendar care le furniza o: informaţie 
folositoare şi, cel puţin pentru o vrem, suficientă pentrii a asi- 
gura stabilitatea sistemului. În icomparație cu calendarul solar, 

extrem de perfecţionaţ, al maiaşilor (rămași în atitea alte pri- 

vințe în “urmă, de pildă ei nu cunoşteau nici măcar roata), cu- 

noștinţele întrebuințate: pentru măsurarea timpului civil în 

acceași vreme în Europa erau rudimentare. 

Remarcam faptul că agricultura egipteană se bucura de o 
finalizare. sigură a ciclului producător al mijloacelor de trai. 
In ultimă, instanţă, poate că nici nu mai era nevoie de un ca- 
lendar. Tradiția vehiculată de geografii şi astronomii antichi- 

tăţii susţine că egiptenii au fost primii care l-au inventat. Însă 
trăsătura care uimeşte cel mai mult la acel calendar este gra- 
dul său de imprecizie. Anul civil egiptean număra doar 
365 de zile, astfel că la fiecare 4 ani astronomici adevăraţi era 
pierdută cite o zi întreagă din calendarul civil. Pe lunga istorie 
a succesiunii dinastiilor din Valea Nilului, erorile s-au acu- 
mulat, ajungindu-se ca lunile civile de vară să cadă în iarnă, 
iar lunile civile de iarnă să nimerească în plină vară climatică. 
(Este adevărat că ritmul muncilor agricole nu se ghida după 
acest calendar, ci după steaua Sirius). 

În persistenţa acestei situaţii pe tot parcursul istoriei lor 
antice nu putem să dăm vină pe lipsa de ingeniozitate a vechi- 
lor egipteni (construcţia marilor piramide ne demonstrează din 
plin tezaurul lor inventiv). Pentru a-şi corecta calendarul în- 
tr-un grad apreciabil și sensibil, ar fi urmat doar să adauge 
cîte o zi la fiecare patru ani. De ce nu au făcut-o ? Explicaţia 
trebuie căutată în faptul că un bun sistem de măsurare a 
vremii nu le apărea că o necesitate' fundamentală ; calendarul 
lor imprecis nu aducea nici un impediment agriculturii, ciclul 
acestor munci cunoştea, oricum, o mare stabilitate. Există şi o 
parte amuzantă a istoriei calendarului egiptean : pe parcursul 
secolelor erorile calendaristice s-au acumulat, iar după un mi- 
leniu şi jumătate au ajuns să fie egale cu un an întreg şi astfel 
s-au corectat de la sine. Pentru ca, după numai patru ani, să 
se înregistreze din nou un decalaj de o zi... 

Abia în anul 46 î.e.n., calendarul egiptean avea să suporte 
acea corecție simplă din partea lui Sosigeniu, astronomul ale- 
xandrin care lucra la ordinele lui Iulius Cezar. Calendarul ïu- 
lian lua în considerare şi fracțiunea de circa o pătrime de zi, 
care fusese în mod sistematic neglijată de egipteni. Astfel, anul 
calendaristic iulian măsura în mod riguros 365 de zile şi un 
sfert dintr-o zi. Lucrurile păruseră a se fi aranjat astfel pe un 
făgaș drept, prestabilit pe milenii. Dar o mică eroare se mai 
păstra totuși, de data aceasta acţionînd în sens invers. La fie- 
care 128 de ani era adăugată câte o zi, deoarece anul solar tro- 
pie (durata între două solstiţii de vară consecutive) numără în 
mod riguros 365, 242 zile solare mijlocii. Greșeala provenea din 
inacurateţea măsurătorilor cronologice, care nu reușeau să de- 
termine lungimea exactă a anului tropic. Corectarea ei avea 
să se facă peste mai bine de un mileniu și jumătate, în plină 
Renaștere — îndreptăţită, deci, să poarte trăsăturile esențiale 


ale unei înnoiri. renascentiste. 

Pretextul oferit schimbării era unul religios. Într-adevăr, 
papalitatea a patronat noul calendar, pe care-l comandase ca 
pe o capodoperă picturală într-o nouă bazilică. Vechiul calen- 
dar, cu decalajul pe care-l introducea faţă de sezonul real, 
ajunsese să pună sub semnul îndoielii corectitudinea ce carac- 
teriza una dintre sărbătorile importante ale religiei romano-ra- 
tolice, Pastele, Conform cu o veche regulă, acesta trebuia să se 
întimpie la un moment de timp determinat de Soare și de 
Lună, în prima duminică de după prima fază de lună plină, 
consecutivă. echinocţiului de primăvară. Data în care ziua este 
egală cu noaptea trebuia să fie pe 21 martie, dar calendarul 
iulian. indica evenimentul astronomic cu aproape două săptă- 
mini mai tirziu, cu alte cuvinte 21 martie nu mai era de mult 
ziua echinocţiului de primăvară. . 

În fapt, nu papalitatea, ci spiritul nou, renascentist, cu ne- 
voia lui de adevăr şi exactitate, cerea această corecție. 

În anul 1514, papa Lecn al X-lea adresă universităţilor, 
regilor şi împăratului Sfintului Imperiu Roman de naţiune ger- 
mană, îndemnul de a trimite învățați astronomi, dar şi învă- 
țaţi teologi, la' un conciliu pentru reforma calendarului. Dar 
acel mare contemporan al papei, împăratului și regilor, pe nu- 
mele său latinizat Nicolaus Copernicus, nu a putut să participe 
la lucrările pentru reforma calendarului, deşi invitaţia fusese 
adresată şi regelui Poloniei, Sigismund  I-ul, suveranul său. 
Sîntem îndreptățiţi, totuși, să credem că numele său avea o re- 
zonanţă mare printre astronomii epocii, pentru că îl găsim de 
dauă ori menţionat în referatele camisiei de reformă. 

Primul efect al transformărilor calendaristice, avut în ve- 
dere de reformatori, consta în reașezarea datei de 21 martie 
peste ziua adevărată a echinocţiului vernal. Această zi este 
considerată ca început oficial al primăverii în emisfera nor- 
dică. 

Este remarcabilă lipsa de grabă cu care au procedat refor- 
matorii. Discuţiile s-au prelungit mai bine de o jumătate de 
veac, interval cînd-în fruntea bisericii s-au perindat cîțiva 
papi. În sfîrșit, noul calendar, numit gregorian, pentru că a in- 
trat în vigoare pe vremea cînd suveran pontif era Grigore 
al XIII-lea, a devenit timp oficial începînd cu ziua de vineri, 
15 octombrie 1582 ; ziua antericară, joi, 4 octombrie 1582, fu- 
sese încă măsurată după sistemul timpului civil iulian. i 

Neparticiparea lui Copernic la lucrările pentru reforma 
calendarului pare să se fi datorat mai mult convingerii sale 

că progresul către un calendar perfect nu este posibil fâră o 
măsurare de mare exactitate a lungimii anului tropic. Nesi- 
guranţa asupra duratei anului tropic era atit de natură prin- 
cipială, cît și empirică, Reticenţa lui Copernic era justificată, 
căci, într-adevăr, nici calendarul gregorian nu cra o reuşită 
perfectă. Aşa cum ne dovedesc constatările de azi ale astrono- 
miei, verificabile cu ceasuri cu cuarț şi ceasuri atomice, ero- 
rile de măsurare a timpului, introduse de calendarul gregorian, 
ajung să totalizeze o zi întreagă la fiecare 3 300 de ani. 

Printr-o întimplare benefică pentru știință, aproximativ la 
epoca la care a început să lucreze comisia, Copernic însuși 
sza' bucurat de o perioadă mai lungă de liniște stimulatoare 
pentru activitatea intelectuală. Meditînd profund asupra sem- 
nificaţiei corecte a anului tropic, analizînd şi criticind măsu- 
rătorile anterioare ale acestei. durate, el s-a găsit oarecum în 
situaţia unui fizician de astăzi, care dispune de datele de mă- 
surare ale unei mărimi și care construieşte diverse modele ale 
fenomenului fizic, destinate să se potrivească seriei de date. 

Majoritatea. istoricilor: perioadei copernicane indică anii 
1512—1516 drept epoca la care învățatul din Torun sesizează 
situarea reală, poziţiile. şi importanța relativă a Pămintului, 
Soarelui şi planetelor. Copernic a realizat atunci faptul că pe- 
riodicităţile astronomice au componente ce mărturisesc pre- 
zenţa unor mişcări ale planetei Pămînt. Prin: aceasta, Copernic 
a făcut nu numai operă de astronom, ci și de fizician. EL a fost 
primul om de știință care a înţeles complexitatea .mișcărilor 
unui corp rigid, în speţă a Pămîntului, devansînd, din acest 
punct de vedere, :cu.aproape două sute de ani descrierea miş-: 
gării solidului, pe care au făcut-o Euler.și d'Alembert. El a rea- 
lizat cu clariţate faptul, care nouă. ne pare acum suficient de 
intuitiv, că Pămintul trebuie $ să se comporte în fond ca o mare 
sfirlează,. 

Totuşi, această revoluţia ştiinţifică trebuie să fie asociată 
și cu o, schimbare emoțională, esenţială ;, dispariţia acelei timo- 
rări spirituale, dacă ne; pite exprima așa, produse de imen- 
sitatea Pămîntului. l 

Nicolaus Copernica putut minimaliza dimensiunile Terrei, 
pe care un punct de vedere impresionist le găseşte colosale, 
abia atunci eind a înțeles. ordinul de mărime al Pâmintului 
în raport cu Soarele, =; 

Se spune că pe patul.de moarte, Copernic şi-ar fi expri- 
mat regretul de :a nu: fi. observat 'nielodată planeta Mercur. 

Fără a face vreo încercare de analiză freudiană a subconştien- 
tului marelui om, putem spune, totuşi, că persistența acestei 
dorinţe pe durata unei vieţi de om este un indiciu al faptului 
că micul corp fugitiv al sării de răsărit ori apus a jucat un 
rol deosebit în fundamentarea gîndirii copernicane. Mercur, 
planetă ce nu apare decit fie în prag de noapte, fie în zori de 
zi, dar niciodată în miezul întunericului stelar, însoţeşte Soa- 
rele pe bolta delimitată de stelele zodiacului, ca piatra preţi- 
oasă a unui pandantiv invizibil petrecut peste gitul Soarelui. 
Deşi par să treacă peste lumina Soarelui uneori, atît Mercur 
cit şi Venus se dovedesc incapabile să producă eclipse de 
Soare. Dar asta înseamnă, pe de o parte, că dimensiunile lor 
sint mult mai mici decît ale Soarelui, iar pe de altă parte că 
aceste corpuri se află la distanţe mult mai mari de Pămint 
decit se află Luna, singurul corp ceresc capabil să producă 
eclipse de Soare pe Terra. : 

Raţionamentele calitative, ce duc la sesizarea ordinelor 
de mărime ale unor termeni participanţi la un fenomen fizic, 
sînt de o mare importanţă. pentru înţelegerea naturii lucru- 
rilor, a situaţiei reale dintr-un sistem fizic, sint o premiză 
sine qua non a modelării corecte a unui proces. Astfel, mer- 
gînd parcă pe urmele lii Aristarc din Samos, Copernic a .rea- 
lizat faptul că este mult mai simplu să înţelegi cerul ca pe o 
panoramă fixă, ale cărei detalii le vedem, succesiv, purtaţi 
de un Pămînt în rotaţie, decît să presupui rotația circumte- 
restră a unor corpuri cereşti îndepărtate, cum sînt planetele, 
Soarele, ori, la-limită, chiar stelele fixe. 

Traiectoria anuală în jurul Soarelui a fost asimilată de 
Copernic cu un cerc, iar sfirleaza telurică face doar cu puţin 
mai mult de 365 de rotații în jurul axei proprii, ca să parcurgă 
tot acest cerc. Mişcarea se va numi revoluție. În două puncte 
diametral opuse de pe această orbită, deci separate de un inter- 
val de timp de o jumătate de an, incidenţa razelor de Soare în 
aceeaşi regiune geografică şi la aceeaşi oră va înregistra valori 
diferite, deoarece axa polilor tereștri nu este perpendiculară pe 
planul traiectoriei, Pe partea pe care Soarele este mai jos, deci 
unde razele cad mal oblic, va fi iarnă, iar pe partea unde Soa- 
rele e mai sus, va fi vară, anotimpurile succedindu-se în mod 
ciclic prin mecanismul mișcării de revoluţie, Dar meritul cel 
mai mare al lui Nicolaus Copernic a fost poate acela de a fi se- 
sizat încă un tip de mișcare la care participă Terra, cuan- 

vergură largă, de 26 de milenii. Ea are drept corespondent ce- 
resc deplasarca polilor pe boltă, faptul că Steaua Polară nu a 
fost şi nici nu va fi mereu o stea polară ; că, pe termen lung, 
poziţiile polilor cereşti se schimbă, deoarece axa Pămintului e 
antrenată într-o mişcare conică de precesie. Fenomenul astro- 
nomic în sine fusese descoperit încă de vechii greci, prin Hip- 
parc, dar ci nu îi asociaseră totuşi nici o miscare proprie a Pă- 
mîntului. Pentru a înţelege mai bine lucrurile, încercaţi să în- 
virtiţi pe planul orizontal și neted al unei mese o mică sfirlează. 
Dacă axul rotației nu va fi dintru început perpendicular pe 
planul mesei, sfirleaza va-face un soi de reverenţe ciclice către 
lucrurile dimprejur, sau folosind termeni geometrici, se va pu- 
tea vedea cum axa ei de rotaţie, mișcindu-se relativ lent, va 
descrie suprafaţa unui icon. Făcind analogia cu Pămintul, rolul 
tăbliei mesei îl joacă planul eclipticii, însă plimbarea completă 
pe con a axei terestre se indeplineşte mult mai lent, în aproxi- 
mativ 26 000 de ani. 

Să continuăm cu aceste descrieri: geometrice ale mişcărilor 
Pămîntului, Dacă am duce prin poziţia Soarelui un plan per- 
pendicular pe direcţia axei terestre din acel moment, acesta va 
tăia ecliptica în două puncte. Unul dintre acestea este punctul 
vernal Gamma şi acolo se va găsi Pămiîntul în ziua echinocţiului 
de primăvară ; prin celălalt punct diametral opus, Pămintul va 
trece în ziua echinocţiului de toamnă. Dacă, însă, axa Pămin- 
tului oscilează de la direcţia ei, la fel ca și axa sfirlezei, atunci 
si cele două puncte de pe ecliptică, ce corespund 'echinocţiilor, 
își vor schimba poziţiile. Fenomenul deplasării poziţiei echinoc- 
ţiului de primăvară (sau de toamnă) pe ecliptică se numeşte 
precesia echinocţiilor. Precesia poate fi evidenţiată de observa- 
torii de pe Pămînt prin faptul că Soarele nu mai rămîne în ace- 
laşi punct din zodiac la acea dată a echinocţiului. Cauza mu- 
tării, în durate de milenii, a poziţiei punctului vernal de pe 
celiptică din constelația Berbecul in constelația Peștii nu a pu- 
tut fi înţeleasă de nici unul dintre geografii şi astronomii de pînă 
la Copernic. 

Să mai amintim acum, ca pe o circumstanţă culturală 
-aproape incredibilă, că un număr mare de ginditori de prima 
mărime din perioada imediat următoare lui Copernic, deşi au 
aceptat modelul heliocentric, au refuzat să înţeleagă esența 
precesiei mecanice a orbitei Pămintului, reflexia lor limitindu-se 
numai la constatarea că axa polilor este înclinată faţă de pla- 

nul ectipticii cu un unghi fix. Detaliul mișcării de precesie a 
părut poate multora numai o complicație matematică inutilă 
şi mulți învăţaţi contemporani cu Copernic au insinuat chiar 
că întreaga teorie heliocentrică a acestuia trebuie acceptată 
doar ca o ipoteză matematică, explicind multe, dar, totuşi, nu- 
mai o, supoziţie. Este sigur că lui Copernic i-au. parvenit ase- 
menea remarci în cursul vieții sale ; ele crau mai mult ori mai 
puţin imbrăcate in haina sfatului prudent de a-şi tipări noua 
doctrină despre mișcările cereşti sub forma unei ipoteze geome- 
trice. Toate acestea dovedesc că ideile sale erau cunoscute de 
unii astronomi chiar înainte ca ele să fi căpătat forma literei 
tipărite, Aceasta pentru că un manuscris din 1515, Comenta- 
riolus sau Micul comentariu, conținînd prima lor redactare, fu- 
sese multipiicat în copii de mină, din care pină în zilele noas- 
tre s-au păstrat numai două exemplare. 

Consecutiv scrierii Micului Comentariu, Copernic se anga- 
jase în îndeplinirea unui ambițios plan de măsurători de poziţie 
a corpurilor cerești. Între datele de observaţie astronomică din 
antichitate''şi cele renascentiste exista un hiatus milenar. As- 
tronomul din Torun îşi propunea un proiect grandios: să 
arunce o punte între două serii: de măsurători dislocate de vici- 
situdinile unei istorii absurde. Diu -pricina aceasta, Copernic 
ajunge în poziţia destul de bizară pentru creatorul unei teorii 
ştiinţifice 'care "răsturna o 'concepţie despre lume : el este în- 
drăgostit cu'patimă de instrumentele vechi, susţinind că între- 
gul aparat tehnic al astronomiei de poziţie: trebuie să fie con- 
struit riguros după consiliile 'lui Ptolemeu din. Almagesta. Și, 
într-adevăr, face uz de mijloace instrumentale extrem de. sim- 


ple, chiar rudimentare, scule astronomice de lemn, construite. 


cu propria sa mină, cum ar fi acele faimoase „rigle ptolemaice“, 
dintre care una, ajunsă după șaptezeci de ani de la moartea lui 
Copernic în posesia exaltatului “personaj care a fost Tycho 
Brahe, va fi cîntată de acesta într-o odă. 

De fapt, pietatea lui: Copernic faţă de autorul Almagestei 
nu a fost decit un sentiment de suprafaţă, fără consecințe ne- 
faste pentru progresul astronomici, Fără îndoială că nu acestui 
sentiment îi datorează el dezvoltarea sistemului heliocentric, ci 
seriei de observaţii exacte, care l-au! condus. la evidenţierea 
unei contradicții între realitatea astronomică și mersul astrelor 
calculat după schemele ptolemaice ale sistemului lumii. 

Abia după un deceniu și jumătate de la formularea în ger- 
mene a trudei gîndirii sale, Copernic a întreprins redactarea 

operei lui capitale, De Revolutionibus Orbium Coelestium, lu- 
crare marcată de destinul de a fi ieșit de sub tipar în chiar 
anul morţii autorului, 1543. Totuși, cea dintii ediţie, apărută la 
Nürnberg, era departe de a fi în acelaşi timp şi o reuşită operă 
tipografică şi aceasta explică şi raritatea exemplarelor ce ni 
s-au păstrat din această tipăritură ; abia ediția secundă, din 
1566, apărută într-o formă mult mai îngrijită, a cunoscut o 
răspindire mai largă, constatată şi printr-o mai frecventă con- 
servare în biblioteci. 

În paragraful introductiv al operei copernicane e ostenta- 
tivă încercarea de a preveni și para criticile: „Non dubito:..“, se 
exprima Copernic în latina artificioasă a Renaşterii, „Nu mă 
indoiesc că anumiţi savanţi — pentru că zvonul despre noile 
ipoteze ale acestei opere în care Pămintul este mobil, iar Soa 
rele fix, s-a răspîndit deja — se vor simţi puternic șocați... 
Dacă ar vrea totuși să examineze lucrarea aceasta mai indea- 
proape, ei ar găsi că autorul nu a întreprins nimic care să 
merite blamul“. Chiar și aşa, Copernic nu consideră că și-a luat 
suficiente precauţii. De aceea mai adaugă : „De la bun început 
trebuie să remarcăm că lumea este sferică“. Acesta era vechiul 
argument al sfericităţii, provenit din filozofia pitagoreică. Dar, 
odată cu al doilea capitol, Copernic intră în expunerea unor 
fapte ştiinţifice consistente : ce ştiau anticii despre planetele 
interioare, Mercur și Venus, cît și despre mişcarea. lor circum- 
solară ; cît de greoi şi neveridic e sistemul care face uz de- epi- 
cicluri și în care Pămîntul ocupă un loc central ; cit de logic și 
simplu apare conceptul că Pămintul nu se deosebeşte de cele 
cinci planete (cîte se cunoșteau pe.atunci). În fine, cît de clar 
se explică buclele trasate pe boltă de astrele care vagabondează 
printre stelele fixe, Saturn, Jupiter și Marte, dacă li se asociază 
atit lor, precum și Pămîntului, aceeași mişcare circumsolară, 
bănuită de antici la Venus şi la Mercur. 

Chiar dacă savantul a murit în anul publicării operei sale, 
temerile lui cele mai rele s-au confirmat, cel puţin pentru ur- 
mătoarea jumătate de secol de la moartea sa. 

Teologii câtolici și ai Reformei, în atitea puncte în deza- 
cord, combăteau sistemul heliocentric aproape 'cu aceleași ti- 
pare verbale. Mai trist, chiar oameni a căror probitate intelec- 
tuală este mai presus de orice dubiu, ca pedagogul ceh Jan 
Comenius, o respingeau : după aproape un secol de la opera co- 
pernicană, Pizica lui Comenius, manual folosit în şcolile ace- 
lei vremi, vehicula încă dogma că Pămintul e în centrul uni- 
versului. 

Totuși acei puţini oameni implicaţi în 'ceea ce noi numim 
azi cercetare științifică îi acordau un credit total. Astfel, în- 
tr-un schimb de scrisori, care a avut loc în ultimii. ani ai se- 
colului XVI, italianul Galileo Galilei şi germanul Johan Kepler 
își mărturiseau consensul asupra justeţei -doctrinei heliocen- 
trice. Acești doi oameni au contribuit cel mai mult la progre- 
sul decisiv al noilor idei. 

Johan Kepler a fost primul astronom de după Nicolaus 
Copernic care a considerat în mod permanent și fără şovăială 
că Pămiîntul este o planetă. Însă Galileo Galilei a contribuit cel 
mai mult la aducerea concepţiei heliocentrice în mijlocul inte- 
reselor ‘intelectuale ale păturii culțivate a vremii sale : prin 
ceea ce a observat pe cer cu luneta, dar mai ales, prin ceea ce 
a Scris. 

Capitolul 1V | INVENŢIA 
LUNETEI 


Orizonturile universului astronomic sint determinate de 
instrumentele care măresc unghiurile sub care vedem obiectele 
cele mai îndepărtate ale cerului. 

Pe parcursul unei istorii ştiinţifice mai lungi de trei secole, 
această instrumentaţie astronomică a folosit aproape în mod ex- 
ctusiv unul dintre cele mai transparente materiale cu aparenţă 
solidă, stic'a. Spunem cu aparenţă solidă, pentru că sticla intră 
în acecași categorie de materiale amorfe, căreia îi aparţin şi 
smoala, ceara ori bitumul, fiind de fapt un lichid extrem de 
viscos, a cărui curgere se produce în ritmuri infinitezimale, im- 

--posibil să fie sesizate de ochiul omului, chiar după decenii ori 
veacuri de aşteptare. Sticla reprezintă o stare metastabilă a 
materiei condensate, afirmă fizicienii. Ea are o tendinţă foarte 
naturală de a cristaliza, însă această transformare de fază are 
de obicei urmări catastrofale pentru calitatea transparenţei. De 
aceea omul trebuie să intervină în procesul de dozare a com- 
poziţiei, pentru a realiza materiale cu structură atit de com- 
plexă, încît ar fi deosebit de greu și de improbabil ca ele să 
treacă, în condiţii obișnuite, într-o stare ordonată, cristalină, 
lipsită de transparenţă. 

Sticla banală, uneori chiar şi sticla de calitate, este cunos- 
cută de cîteva milenii, descoperirea secretului fabricării ei 
fiind, probabil, contemporană cu epoca bronzului, adică de 
atunci de cînd omul a învățat să prelucreze materiale prin mij- 
locirea temperaturilor înalte, Tot la fel şi piesele fundamentale 
din majoritatea instrumentelor optice clasice, adică oglinzile și 
lentilele, au fost inventate de foarte multă vreme. Însă cea 
dintii utilizare a lor, dată fiind puterea pe care o au de a trans- 
mite ochiului imagini mărite ale lucrurilor, pare să fi fost limi- 
tată numai la efectuarea trucurilor magice. 

Nu trebuie să negăm prezenţa unor inteligențe mai presus 
de normă printre acești magicieni ai veacurilor apuse, numele 
unora dintre ei fiind transmise pină la noi. Neobișnuitele cali- 
tăți pe care le manifestă materia atunci cind lucrurile sînt aran- 


jate puţin altfel decit în schema lor cotidiană, — aranjare: ce, 
de la epoca lui Galilei încoace, este cunoscută sub numele de 
experiment —, nu puteau să fi scăpat ochiului lor iscoditor. 


„Sfera de cristal“, de exemplu, este un obiect de recuzită ma- 
sică, folosit de unii falşi divinatori de astăzi în virtutea unei 
străvechi tradiţii transferate pînă în epoca noastră printr-un 
lanț de magicieni, atit iluzionişti de geniu, cit şi panglicari de 
duzină. Ar fi inutil şi chiar absurd să le deschidem acelor oa- 
meni un proces de intenţie : dacă nu şi-au folosit într-un mod 
pozitiv observaţiile, asta se datorează numai absenței motoru- 
lui social, a nevoii generalizate care. induce toate tranziţiile 
majore de tehnică, aşa cum s-au petrecut lucrurile din epoca 
bronzului şi pînă astăzi. E 

Abia pe la începutul secolului XVII, lentilele vor ajunge 
în mîinile unor persoane mai. oneste decit cele. din categoria 
mai sus amintită. | 5 - 

Unul dintre acești oameni afost Galileo Galilei. 

Născut la Pisa, orașul celebrului turn înclinat, aproape în 
aceeaşi zi în care murea Michelangelo, Galilei şi-a trăit tinere- 
tea în acea regiune a Itâliei nordice, unde primăvara culturală 
a Rinascitei'exultase cu vigoare titanică. Deşi prima parte a vie- 
ţii lui Galilei se încadrează în ultimul sfert din Cinquecento, 
prin opera sa științifică el a contribuit la crearea unei para- 
digme a idealului cultural, net distinctă de paradigma renas- 
centistă. : = 

La îndemnul tatălui său, un muzician sărac dar inteligent, 
a început studii medicale, pe care nu le-a dus însă niciodată la 
sfîrşit, dar noțiunile deprinse îi vor folosi la cercetările sale de 
fizică, la fel ca măsurile muzicale deprinse de la tatăl său. Ast- 
fel, învață că în stare de calm și concentrare pulsul său trebuie 
să fie uniform ; folosind drept ornie ritmul izocron al inimii 
sale, Galilei observă într-o bună zi în catedrală că oscilaţiile 
unui mare candelabru, seas temporar din poziţie de echilibru, 
decurgeau ritmic şi la fel; de atunci, legea „izocronismului 
oscilaţiilor mici“ va fi totdeauna asociată în -ştiinţă cu numele 
lui Galileo Galilei, 

A părăsit medicina pentru ceva care 
diile inginereşti de astăzi, pășind pe calea 


ar fi echivalat cu stu- 
trasată în geniul 

civil şi militar de Leonardo da Vinci, Portretele sale de la o 
vîrstă matură ni-l înfăţişează ca pe-un bărbat robust, cu nasul 
ușor turtit, ceva din fizionomia lui apropiindu-l parcă, de 
Ernest Hemingway, Privirea dreaptă și înflăcărată a ochilor săi 
ne face să gîndim că cra obişnuit să rostească răspicat adevărul, 
ceea ce putea provoca'atitudini ostile la cei din jur. Se. va spune 
despre Galileo că în anii studenţiei se pricepea să riposteze 
agresiuriilor fizice cu aceeași monedă a forței. Acel faimos „E 
pur si muove“, din finalul umilitorului act de abjurare impus 
de tribunalul inchiziţiei, ne dezvăluie un caracter aprig, ne- 
deprins să cedeze în chestiuni de adevăr. 

În ciuda acestor frumoase trăsături ale firii sale, la virsta 
de 45 de ani era departe de a fi atins celebritatea. Era un pro- 
fesor universitar de o notorietate limitată, cunoscut doar ca un 
bun specialist în proiectarea fortificațiilor — arta ridicată de 
Leonardo la rangul de ştiinţă. 3 

Trebuia să lucreze nenumărate ore pe zi în genul de muncă 
pe care lumea îl aștepta de la el, desenînd planuri pentru tur- 
nuri de apărare, canale şi forturi, galerii de minare_precum şi 
mijloace destinate să contracareze intenții adverse de aceeași 
natură. Pentru că Italia acelei vremi era împărțită ca o tablă 
de șah într-o. mulţime. de 'stătulețe care se războiau între ele, 
încheind și desfăcînd alianţe, iar principi, duci și regi ori con- 
ducători religioşi se. înconjurau- de ziduri şi arme. Ar fi eronat 
să tragem de aici: concluzia că Galilei era un spirit militarist. 
Nu inventa mijloace de a ucide, ci mijloace de apărare, căci, 
în ciuda atitor ameninţări, o: viaţă citadină netemătoare şi o 
cultură bogată înfloreau între ziduri puternice. 

Este adevărat că poate numai gîndindu-se la drumul în 
spaţiu al ghiulelelor de bombardă avea să elaboreze primele 
studii valoroase de balistică. Însă, deşi încercările acestea, co- 
nectate într-un fel cu geniul civil și militar, aveau să se dove- 
dească extrem de valoroase, pentru dezvoltarea ulterioară a 
științei, nu s-ar putea afirma că tocmai studiile de mecanică 
i-au adus notorietatea în epoca lui. 

Faima avea să-i vină numai odată cu construirea lunetei 
ce-i poartă numele, precum și cu anunțarea fascinantelor sale 
descoperiri astronomice, 

Cu toate că atit Galilei cit și Kepler au construit lunete 
prin asocieri de lentile inteligent distanțate unele de altele, 
prioritatea realizării instrumentului nu le aparține. Însuşi 


Galilei mărturisea că mai întîi auzise despre descoperirea optică 

a unui „oarecare flamand“; Pe atunci Galilei se afla la Veneţia 
și i-a venit în curînd confirmarea zvonului într-o scrisoare 
trimisă din Paris de unul din foştii lui studenţi. Cele mai multe 
dintre mărturiile istorice care ni s-au transmis, cu toate că di- 
verg asupra numelui autorului invenţiei, converg totuși într-o 
privinţă : ele indică Flandra ca loc al inventării, probabil re- 
petate, a lunetei. La acea epocă trăiau cel puţin trei opticieni 
flamanzi care pretindeau, independent unul de altul, că priori- 
tatea brevetului lunetei le-ar aparţine. 

Galileo Galilei a putut să perfecţioneze luneta pe cînd se 
afla la Veneţia. În topitoriile de sticlă de pe insula Murano se 
fabricau pe atunci cele mai bune oglinzi, şi cupe din lumea în- 
treagă. x = 

Avind la dispoziţie sorturi optime de sticlă, precum şi aju- 
torul competent al unor sticlari calificaţi, Galilei și-a putut con- 
strui zeci de lentile, de toate tipurile.. 

O lunetă constă, în esenţă, din două părți : o lentilă princi- 
pală, obiectivul, numită așa pentru că -este îndreptată către 
obiectul vizat, şi încă o lentilă, ocularul, prin care- se priveşte. 
Obiectivul este o'lentilă mai bombată la mijloc decit.la mar- 
gini, care poate strînge un fascicul paralel de raze într-un punct 
numit. focar. Ocularul lunetei:lui Galilei-era o lentilă mai sub- 
tire la mijloc decît la märgini, cu alte cuvinte o lentilă diver- 
gentă. Galilei a pus cele două lentile. la capetele unei țevi de 
plumb, obţinînd astfel o lunetă cu care a început observaţii 
astronomice sistematice. - 

Fasciculul de. raze- aproximativ paralele, provenind dela 
sursa cerească îndepărtată, 'planetă ori stea,. devine convergent 
după răsfringerea sau refrăcţia razelor 'prin obiectiv, iar la 
ieşirea din ocular își recapătă paralelismul. Pătrunzind apoi în 
ochi, razele cad pe retina sensibilă după ce au parcurs cristali- 
nul, dînd imaginea reală 'a sursei originare a luminii. Pentru ca 
o lunetă să-și îndeplinească funcţia esențială de apropiere, tre- 
buie ca unghiul sub care razele ies din lunetă să fie mai mare 
decit unghiul sub care razele pătrund în lunetă. Raportul celor 
două unghiuri e o măsură a calităţii instrumentului: optic, gro- 
sismentul, şi el este cu atit mai mare, cu cit obiectivul este mai 
mare, dar în același timp, cu cît obiectivul este mai mare, cu 
atita lungimea tubului trebuie să fie mai impresionantă. 

Pentru că şi-a perfecţionat luneta la Veneţia, Galilei :a 
dăruit-o bătrinei republici a dogilor.. Se mai păstrează minuta 
originală a dezbaterilor din senatul venețian, prin.care se con- 

firma numirea lui ca lector pe viaţă la Universitatea din Pa- 
dova, o recunoaştere a importanţei (militare) a invenţiei sate. 
Pentru contemporani, descoperirea venea oarecum din direcţia 
așteptată, de la un specialist în tehnica fortificațiilor. 

Primul nume pe care Galilei l-a pus lunetei a fost acela, 
neinspizat, de „cannocchiale“. Într-un tablou de Sabatelli este 
întățişat prezentind acest „cannochiale“ dogelui Veneţiei ; dar 
pictorul însuşi nu putea nicicum să fi fost un martor al eveni- 
mentului, întrucît el a trăit abia în secolul următor celui în care 
s-au petrecut amintitele fapte. Totuşi, nu există dubii asupra 
veridicităţii istoricei întîmplări, pentru că un ziar al epocii, 
„Cronacea" venețiană, editată de Girolamo Priuli, relata cu 
promptitudine în paginile sale acel memorabil eveniment din 
21 august 1609. > 

Anul 1610 este cel în care Galilei vesteşte lumii un şir de 
neînchipuite descoperiri pe bolta cerului : munţii de pe Lună, 
rezolvarea Căii Lactee în stele individuale, faptul că planetele 
se văd ca niște. mici discuri, iar stelele ca puncte, fazele planc- 
tei Venus, petele de pe Soare etc. 

Însă descoperirea care se instituia în cel mai puternic ar- 
gument în sprijinul ideilor. generate de revoluţia cosmologică 
a lui Copernic era o imagine, vizibilă pentru oricine îşi apropia 
pupila ochiului de ocularul lunetei aţintite înspre discul plane- 
tei Jupiter. Astrul, realmente magnific, devenea şi mai maies- 
tuos așa cum putea fi văzut începînd de atunci, înconjurat de 
patru sateliți mari, lunile galileene : Jo, Europa, Ganimede şi 
Callisto. Era, în termenii întrebuințați astăzi, un model concret 
de corpuri cereşti, care orbitează în jurul unui astru central, 
aproape un sistem solar în miniatură, iar Galileo, bun «cunoscă- 
tor al psihologiei publicului. căruia i se adresa, a sesizat ime- 

diat „impactul propagandistic“ al acestei imagini în favoarea 
teoriei heliocentrice. Era o confirmare strălucitoare, imposibil 
de ignorat, a doctrinei copernicane a mişcărilor orbitale, efec- 
tuate de corpuri mai mici în jurul unul obiect. central masiv. 

Un neobișnuit simţ al responsabilităţi faţă de nivelul cul- 
tural al epocii l-a transformat pe Galileo Galilei intr-un zelos 
popularizator de știință, Paginile cărţii sale, Dialog despre cele 
două sisteme principale ale lumii, au fost citite și recitite atit 
la vremea primei lor apariţii, precum şi în cursul anilor, adunaţi 
în secole, care s-au scurs de atunci. 5 

Savoarea lor inițială se transmite, aproape inalterată de 
vreme, şi. cititorului modern, însă cele trei veacuri și jumătate, 

care s-au scurs de atunci, ne pun oarecum automat în postura 
de judecători ai valorii ştiinţifice şi literare a principalei opere 
de propagare a noilor idei astronomice, acel Dialogo dei massimi 
sistemi. Dialogul servis de Galilei a intrat în istoria litereloz ita- 
liene, unde filologii îl prezintă ca pe un exemplu de claritate a 
prozei, Lucrarea respiră încă verva dintru început, frazele au 
fluența încărcată de poezie a dialogurilor maicutice, scrise de 
antici. Cele trei personaje, care schimbă replici echilibrate și 
pertinente, tes cu finețe trama primului „roman al științei“ 
scris vreodată. 

Principalul partener de dialog al susținătorului opiniei 
helivcentriste, numit Sagredo, portretizează, în fapt, pe un prie- 
ten venețian al lui Galilei, secretar de stat în republica dogilor, 
un om eliberat de prejudecățile scolastice, dovedind mult bun 
simţ și ironie fină. Omul realist, care prin funcţia lui poseda un 
ascuțit. fler politic și diplomatic, a presimţit cu mult înainte 
suita de necazuri care se vor abate asupra lui Galilei dacă va 
pleca din Veneţia. Cine i-ar fi putut produce aceste necazuri, 
atunci cînd Galilei era în centrul atenţiei înt-egii Italii culti- 
vate ? Fireşte, ciracii jupînului. Rocco Berlinzone. În cheia orală 
a poreclelor date personajelor și instituţiilor Italiei acelui timp, 
maleficul „messer Berlinzone“ reprezenta iezuitul. Căci liberta- 
tea spirituală efectivă, de care se bucurase. Galilei la Veneţia, 
era consecința faptului, că iezuiţii fuseseză izgoniți din cetatea 
Sfintului Marco. 4 

Revenind, însă, la personajele livreşti, constatăm cu o 
oarecare surprindere că acestea nu expun în Dialog concepția 
coperniciană în toată extensia, ei, ci se limitează la discutarea 
anticului sistem al lui Aristarc din Samos. După cum se ştie, 
deosebirea dintre cele două concepții heliocentrice se reduce la 
numărul de mișcări ce sînt atribuite Pămîntului, două la Aris- 
tare, trei la Copernic. 

În ideologia copernicană originară, Pămîntul era antrenat 
în trei tipuri de mișcări fizice ; precesia, acea mişcare conică a 
axei terestre prin care se explică fenomenul precesiei echinoc- 
ţiilor, taină cu șapte peceţi pentru geografii și astronomii preco- 
pernicani ; revoluția anuală ; rotația diurnă, În Dialog se enu- 
meră namai două mișcări : „două, adică cea anuală şi cea zil- 
nică, pentru că cea de a trela nu este propriu-zis o mișcare“, 
spune la un moment dat personajul Salviati, fără ca Galilei să 
dea vreo replică de contestare, Mai mult, Galilei nu ține seama 


nici de perfecţionările aduse de Kepler mișcărilor planetare, de 

taptul că ele nu se execută pe cercuri, ci pe clipse, avînd Soa- 
rele într-unul dintre focare, i 

Dar se mai poate avansa şi explicația că viteza de difuzare 
a ideilor heliocentriste nu a avut decit de cîştigat de pe urma 
acestei simplificări, a acestei pierderi în precizie, Simplitatea 
expozeului pare să fi fost'latura care a precumpănit, căci dialo- 
gurile, dezvoltate în mare măsură socratic, maieutic, erau desti- 
nate în primul rînd ciștigării unui interes şi unui sprijin pentru 
ştiinţă în opinia publică a acelui veac. Dacă a reușit ? Răspunsul 
pozitiv poate fi dat cu certitudine absolută: după faimosul 
„E pur si muove“ mu a mai existat loc pentru sistemul ptole- 
maic, geocentric. y a 

Însă principalele argumente în favoarea noii astronomii 
erau aduse de lunetele astronomice, relativ ușor de construit și 
în care imagini de o extraordinară prospeţime se adresau in 
mod direct acelora care vroiau să-şi pună întrebări despre struc- 
tura reală a universului. Structura aceasta se dovedea de o 
complexitate neașteptată, incitantă. 

În dorinţa de a realiza instrumente capabile să apropie cît 
mai mult universul stelar, s-au utilizat obiective tot mai puter- 
nice, lentile cu distanțe focale: tot mai lungi (distanţa focală 
fiind depărtarea de la centrul lentilei la punctul în care ea 
concentrează un fascicul de raze solare). 

Pentru cazul lunetelor mari, în mod practic distanţa focală 
a obiectivului ajunge să coincidă cu lungimea totală a tubului. 
De aceea o lunetă de o lungime considerabilă era semnul dis- 
tinctiv al puterii optice. Cu această idee în minte, olandezul 
Christian Huygens face un instrument ce măsura 6,5 metri lun- 
gime. După care stabileşte, fără îndoială, un record absolut în 
materie de construcţii de lunete, realizind un instrument care 
măsura între ocular şi obiectiv nu mai puţin de 70 de metri! 

Apoi, plecîndu-se de la faptul evident că lunetele astrono- 
mice se folosese în condiții nocturnă, s-a considerat că nu mai 
este necesar tubul: care împovără în mod inutil instrumentul. 
Lunetele căpătau forma unor imense structuri ajurate. Dar, 
oricît de acrat ar fi fost eşafodajul mecanic, la dimensiunile 
lor ciclopice, era totuși greu de minuit: În consecință, se re- 
nunţă pur și simplu la montarea lentilelor într-un: suport me- 
canic, controlat mài mult sau mai puţin dificil cu pirghii: 

Pe la 1671 își începea activitatea la Paris un personaj, cind 
lăudat, cînd contestat, astronomul de origine italiană Domenico 
Cassini, ori „primul Cassini“, pentru că a fost întemeietorul 

unei „dinastii“ de astronomi parizieni. Venit în Franţa la in- 
vitaţia lui Colbert, inteligentul ministru al lui Ludovic al 
XIV-lea, Cassini a instalat pur și simplu o lentilă-obiectiv pe 
acoperişul clădirii observatorului astronomic, după care, plim- 
bindu-se în jurul clădirii cu o lupă lipită de ochi în chip de 
ocular, se deda unel prodigloase activităţi de observaţie. Căci, 
într-adevăr, ceca ce făcea el acolo era mal curind o treabă de 
prestidigitator ; printr-o extraordinară agilitate şi îndemînare, 
găsea focarul obiectivului de pe acoperiș, realizind o perfor- 
manţă de optică geometrică, a cărei exactitate era comparabilă 
cu precizia unor calcule matematice. Comandindu-şi lentile- 
obiectiv tot mai mari, s-a ajuns la un moment dat ca nici 
măcar înălțimea observatorului parizian să nu-l mai satisfacă 
pa Cassini. Atunci maiestuosul Louis XIV, căruia tot specta- 
colul nocturn, prezentat de astronomul acesta, care vorbea cu 
accent italian, îi stîrnea mai mult un sentiment de; nedumerire 
decit de amuzament, ordonă dezafectarea unui turn de apă și 
montarea lui în curtea observatorului, pentru a servi nevoilor 
astronomiei. 

într-o anumită privinţă, destinul final al, primului Cassini 
îl amintește pe acela al lui.Galileo Galilei ; amindoi astronomii 
au orbit către sfîrşitul vieţii lor. Căci aceasta a fost „pedeapsa“ 
pentru cei care au, inițiat studiile asupra Soarelui. Știm acum, 
după atitea experienţe triste;din trecut, că ochiul nu trebuie să 
fie expus luminii solare, chiar dacă aceasta şi-a slăbit tăria, 
trecînd printr-un filtru ori.geam afumat, întrucit protecţia ofe- 
rită astfel e doar parţială, filtrele întunecate reținînd lumina 
vizibilă, dar lăsînd, să treacă alte frecvenţe din spectrul solar, 
potenţial vătămătoare pentru ochi. - 

De la un astronom la altul, de la o tentativă constructivă 
la alta, proporţiile şi puterile optice ale lunetelor creşteau în 
mod gradat.: Dar, în acelaşi timp, începeau să se manifeste şi 
deficienţele lor. majore şi principiale. În primul rind, faptul că 
luminozitatea imaginii devenea tot mai redusă, S-a crezut că 
lipsa aceasta poate fi compensată relativ, uşor, prin creşterea 
cantităţii de lumină admisă în sistemul optic, adică prin mărirea 
diametrului obiectivului, Însă, aşa cum s-a constatat destul de 
timpuriu, folosirea unor lunete cu obiective tot mai mari făcea 
să se amplifice altă deficiență, de asemenea principială, a lune- 
telor lucrînd în lumină albă, Este vorba despre aberaţia croma- 
tică. Efectul, descoperit de către alţii; a putut fi explicat de 
către Isaac Newton pe baza fenomenului de dispersie a luminii. 

Dispersia este fenomenul care face arcul frumos al curcubeului 
după ploaie, Iar într-un laborator lumina albă este descompusă, 
dispersată, la trecerea printr-o prismă de sticlă (marginea ascu- 
ţită a unci lentile este tot un fel de prismă), într-un evantai de 
culori, de la roşu pînă la violet, trecînd prin nuanțe de porto- 
caliu, galben, verde, albastru, indigo. La trecerea oblică a lu- 
minii dintr-un mediu într-altul, de pildă din sticlă în aer, 
direcția razei de lumină se frînge, procesul fizic se cheamă 
refracție, iar lunetele, care lucrează pe baza acestui fenomen, 
se mai cheamă și refractoare. Dispevsia înseamnă aceea că la 
refracție se manifestă deosebiri perceptibile între razele de cu- 
loare roșie și cele de altă culoare, să zicem violetă ori albastră, 
ultimele fiind frinte mai mult decit primele la trecerea prin 
sticlă ; astfel, lentilele vor avea un focar roșu distinct de unul 
violet ori albastru, existind în fapt o succesiune de focare în 
toate nuanțele curcubeului dispuse unul lingă altul într-o re- 
giune din spaţiul focal şi afectînd claritatea imaginii. Deoarece 
în sticlele groase ale unei lunete razele de lumină ce vin de la 
stele suferă fenomenele de refracție și dispersie din plin, ima- 
ginea astrului va apare purtind o diafană coroană irizată, ceea 
ce poate fi frumos ca fenomen op-art, dar se dovedeşte a fi o 
adevărată calamitate pentru astronomul care caută adevărul 
despre univers privind prin sticlele:sale bombate. Astfel de lu- 
nete, cu obiective mari, produc erori de' observaţie. 

Victima fără voie a unei asemenea mistificări a fost, de 
exemplu, primul Cassini, în 1686 și fără îndoială că şi în anii 
precedenţi acelei date, cînd i s-a părut că observă obiecte nc- 
așteptate și bizare însoţind discul ciobit al planetei Venus. „Pe 
data de 18 august 1686“, scria astronomul, „la ora trei dimi- 
neaţa, privind către Venus (...), am văzut la o distanţă egală cu 
trei sferturi din diametrul acestei planete (...), o apariţie lumi- 
noasă de formă nu prea bine definită, care păzea să aibă aceeaşi 
fază ca şi Venus.:. Cassini povestește apoi cum şi-a reamintit 
că mai văzuse așa ceva la o dată anterioară, tot către sfîrşitul 
unei nopţi. Fireşte, el s-a simţit extrem de tentat să identifice 
această „vedenie“, aberaţie creată de obiectivele mari cit o far- 
furie, pe care le folosea, cu un satelit al planetei Venus. În felul 
acesta, în capitolul de erori al astronomiei a intrat un subiect 
ce a persistat pînă în secolul XIX, cind observatori ca Herschel 
și Barnard, cu mijloacele lor instrumentale mult mai precise şi 
mai puternice decît acelea de care dispunea întiiul Cassini, au 
infirmat într-un mod categoric existenţa acestui satelit venu- 

sian. Aceasta nu-i împiedică, însă, pe diverşi indivizi excentrici, 
observatori amatori și incidentali ai cerului, să anunţe din cind 
în cînd redescoperirea satelitului natural venusian „pierdut“ de 
către astronomia modernă. 


Faptul că, folosind asemenea instrumente imperfecte, astro- 
nomii veacului XVII făceau, totuși, descoperiri remarcabile, 
impecabile chiar în planul acurateţei observaţiilor, ne dove- 
deşte o dată mai mult că omul, cu metodologia lui de lucru, 


poate să depășească inconvenientele unci instrumentaţii defec- 
tuoase. 

Capitolul V | TELESCOPUL 
CU 
"OGLINDĂ METALICĂ 


Unul dintre răspunsurile date defectului de aberaţie cro- 
matică a lentilelor, defect ce îngreuna şi uneori chiar falsifica 
observaţiile făcute prin lunetele cu obiective mari, l-a repre- 
zentat invenţia telescopului reflector. 

Există un decalaj de vreo jumătate de secol între breveta- 
rea lunetei, ce lucrează pe baza fenomenului de refracție a ra- 
zelor de lumină care parcurg într-un fel de zig-zag optic un 
sistem de lentile, și momentul realizării telescopului, instru- 
ment bazat pe reflexia luminii într-o oglindă concavă, care 
„măreşte“ imaginea. Acest instrument este ferit în mod princi- 
pial de aberaţia cromatică, iar atunci cînd, printr-o atentă şi 
trudnică şlefuire, oglinda capătă forma unui paraboloid, dispare 
încă un aspect depreciativ al imaginii, anume aberația de sfe- 
ricitate. 

Deși este o idee oarecum curentă că inventatorul primului 
telescop a fost Isaac Newton, totuşi prioritatea invenției îi 
aparţine scoţianului James Gregory, care în anul 1663 a fabri- 
cat un telescop dintr-un bronz similar celui din care se fac clo- 
potele, așa-numitul metal speculum, un aliaj pentru oglinzi, 
cunoscut încă din Evul Mediu. 

Dar astronomul ce a dat măreție acestui instrument a fost 
William Herschel. Se poate încerca trasarea unei paralele des- 
tul de convingătoare între destinul acestui remarcabil observa- 
tor al stelelor și cel al arheologului Heinrich Schliemann, omul 
care a scos la lumină ruinele de la Micene şi Troia. Și unul şi 
celălalt s-au născut în Germania ; amindoi au cunoscut o peri- 
oadă de tinereţe apăsată de griji materiale ; atit astronomul, cît 
și arheologul, au acumulat o vastă cultură prin efortul perseve- 
rent de autodidacţi de excepţie ; la vremea vârstei mature amîn- 
doi au erupt strălucitor în lumea științei, unde au introdus idei 
proaspete și metodologii inedite, Stilul special, prin care fiecare 

aborda ştiinţa lui, avea ca numitor comun o imaginaţie extrem 
de vie, ce acţiona ca un fel de ferment spiritual pentru obține- 
rea adevărului. De pildă, Herschel putea să se lanseze în căuta- 

` rea unci legături dintre ciclul numărului petelor solare și varia- 
tiile cu perioada de unsprezece ani, pe care le înregistra preţul 
grîului pe piaţa de la Londra ; iar mai tirziu, Schliemann, avea 
să folosească termometrul pentru a localiza Ilionul, vechea 
Troie homerică, scufundindu-l în apa izvoarelor din Anatolia în 
căutarea sursei calde care curgea, în poema lui Homer, pe lingă 
cetatea de tristă soartă. În fine, demonstrarea unui corolar al 
curajului intelectual, tăria opiniilor, chiar cînd era vorba despre 
himere : Heinrich Schliemann era tot atit de convins că perso- 
najele lui Homer au trăit cu adevărat în istorie, pe cît era de 
stăpinit William Herschel de gîndul existenţei generalizate a 
vieţii pe alte corpuri cerești. 

Herschel a început să-şi cîştige existența de la virsta de 
paisprezece ani, cîntînd într-o fanfară militară hanovriană, diri- 
jată de tatăl său. Cu ocazia unei vizite, cu caracter evident pro- 
tocolar, pe care regimentul său o face în Anglia, unde, inciden- 
tal, fusese instalat pe.tron un prinț din landul său natal, 
Hanovra, el învaţă limba engleză suficient de bine pentru a se 
putea încălzi la flacăra ideilor care ardeau în Eseul asupra in- 
telectului uman al lui John Locke, carte cu un larg răsunet 
printre ginditorii acelui veac XVIII. Peste cîțiva ani, cînd tru- 
pele regelui Franţei invadează Hanovra, ţinutul natal, William 
Herschel se îmbolnăvește grav în epidemia ce a urmat debaclu- 
ilui. Restabilit, își părăsește regimentul, părăseşte chiar conti- 
nentul, pentru a reveni în Anglia insulară. Acolo putea fi 
constatată o relativă bunăstare, oricum mai largă detit pe con- 
tinent, căci se. iviseră deja zorii revoluţiei industriale. Pentru 
mulţi ani de acum înainte, Herschel își va susţine traiul dînd 
lecţii de muzică unor melomani înstăriți, apoi dirijind o orches- 
tră dintr-o staţiune balneară la modă. Timpul liber, pe care se 
pare, totuşi, că-l avea cu prisosinţă la dispoziţie, și-l cheltuia 
instruindu-se într-un efort de o remarcabilă consecvență şi lăr- 
gime, Citeşte cărți de optică, mecanică, matematică, matematici 
superioare, iar printre picături mai compune şi muzică, Întru- 
cit era plătit suplimentar pentru partiturile originale. Nu a 
lăsat un nume mare în muzică, Însă „nenumăratele ore de lucru 
pe care parvenea să le îngrămădească într-o singură zi nu pot 
fi decit admirate“, observa pe bună dreptate unul din biografii 
săi. La sfirşitul obositoarei stagiuni muzicale din iarnă își putea 

permite odihna „între cărţile lui favorite“, după cum povestea 
mai tirziu una dintre rudele apropiate. Chemarea lui științifică 
îi orienta destul de corect paşii în universul cărţilor. Firește, la 
început ambițiile lui intelectuale sint modeste. Pentru că el 
nu e decit un muzician, intenţionează doar să se perfecţioneze 
in teoria muzicală. Aceasta înseamnă armonie în primul rînd, 
un subiect ce are o tangenţă nemijlocită cu sunetul, cu fizica. 
Din întimplare, iniţierea în studiul cantitativ al armoniilor o 
face prin intermediul unei cărţi scrise de un fizician care avea 
un repertoriu mai bogat de lucrări ce tratau subiecte aparţinind 
altor domenii ale fizicii. Stilul autorului îl atrage, așa că își lăr- 
geşte puţin preocupările, abordind şi cartea de optică a aces- 
tuia. Aici citeşte despre lunetă, despre telescop. Mai mult, se 
cufundă cu aviditate în lectura oricărei cărţi de astronomie care 
îi cade în mîini. Pentru că, se pare, la Herscheli plăcerea con- 
templării astrelor era un fel de moştenire de familie : tatăl sa- 
vantului își iniţiase copiii în nomenclatura astrelor şi constela- 
ţiilor încă de la o virstă fragedă. 

Într-o bună zi îi nimerește în miini un fel de manual de 
astronomie, scris de un oarecare Fergusson, profesor de astro- 
nomie și fizică, în tinereţe un simplu cioban, a cărui condiție 
putem doar să bănuim că nu era excesiv de rustică. Cartea lui 
era, însă, admirabil scrisă, bucurîndu-se de notorietate printre 
cititorii acelui veac. William Herschel va sfîrși în numai citeva 
cre lectura acestei cărţi ce-i alimenta focul secretei lui pasiuni. 
Acele puţine ceasuri îi vor marca puternic destinul viitor, re- 
prezentind un impuls ce-i: va orienta viaţa pe un nou făgaş, 
evoluind de la condiţia unui muzician modest la cea a unui as- 
tronom cu contribuţii majore în ştiinţă. 

Chiar de a doua zi va expedia o scrisoare lu Londra, intere- 
sîndu-se de preţul unui telescop. Dar suma se dovedi prohibi- 
tivă pentru modestele sale mijloace de dirijor de orchestră sezo- 
nieră. Acesta a fost poate norocul lui. Căci, stimulat de ambiția 
de a vedea cerul mărit, se prinse singur în munca de construire 
a unui telescop cu oglindă metalică, După mai multe ratări, din 
miinile lui a ieşit unul dintre cele mai puternice instrumente 
existente la ora aceea în lume. Pină la stirșitul vieţii, va con- 
strui citevu sute de telescoape, 

Totuși, privind luerurile în. retrospectivă, adevărul este că 
însăși performanţa aceasta ne demonstrează că informaţia lui 
Herschel despre optica astronomică era lacunară. Pentru că la 


acea vreme apăruseră deja primele obiective acromatice, fă- 

cute de opticianul englez Dollond, după calculele matematicia- 
nului Klingenstierna ; în treacăt fie zis, unul dintre obiectivele 
lui Dollond va ajunge şi în Transilvania, înzestrind observatorul 
de la Alba Iulia. Obiectivele acromatice nu se mai realizează 
din lentile unice, ele capătă un grad de complexitate, fiind 
al.ătuite prin lipirea a două sau mai multe lentile confecţionate 
alternativ din flint şi crown, varietăţi „vitroase, cu excelente 
calităţi optice, ale căror indici de refracție diferiţi ca valoare le 
permiteau să-și compenseze reciproc defectele de dispersie în 
lumina albă. 

Oricum, sfirşitul de secol XVIII nu a cunoscut un climax al 
refractoarelor acromatice, dar.a înregistrat un progres continuu 
al telescoapelor din metal. Dacă William Herschel nu ar fi 
existat, evoluţia astronomiei ar fi fost alta ? 

William Herschel construieşte mai departe instrumente cu 
dimensiuni tot mai mari. Intrînd în posesia unui nou instru- 
ment, îl vindea pe cel vechi. Semnificativ este şi faptul că găsea 
cumpărători în Anglia acelei vremi. De, fapt, Herschel însuși în- 
cepuse plecînd de la-o circumstanţă similară, cumpărind un set 
de scule optice și de oglinzi pe jumătate făcute, de la un amator 
de astronomie al cărui entuziasm iniţial se. stinsesc ; industria 
şi comerțul cu Indiile dăduseră, naştere unei pături sociale 
avute, o burghezie tinără, dar suficient de sofisticată ca să 
manifeste şi preocupări pentru știință. 

Descoperirea planetei Uran, în 1781, îi va aduce lui William 
Herschel o imensă celebritate. Era prima planetă care se adăuga 
la lista celorlalte cinci cunoscute de om încă din antichitate. 
Vestea aceasta a fost suficient de răsunătoare şi de prestigioasă 
pentru ca regele Angliei. să-l numească pe Herschel al doilea 
astronom oficial al coroanei, excepţional act de favoare, deter- 
minat poate și de comunitatea originii lor hanovriene, 

O planetă nouă cerea, pe lingă un nume, şi un simbol 
astral, la fel cum moșteniscră celelalte planete dintr-o tradiţie 
antică, Pentru Uran a fost aleasă litera II; inițiala numelui 
Herschel, de care se fixează, ca un pandantiv, un cerculeţ figu- 
rind discul unei planete, 

William Herschel a fost un observator al cerului deosebit 
de tenace și de norocos, În afara lui Uran, a mai descoperit 
patru noi sateliți din sistemul planetar al Soarelui, egalind per- 
formanţa lui Galileo Galilei ; a catalogat nebuloase şi a mai 
găsit peste 800 de stele multiple, ce se adăugau la duzina de 
astre de felul acesta, știute pină la el, Împins de dorința de a 

vedea cerul sub unghiuri cît mai mari de observaţie, apetitul 
său pentru instrumente astronomice de excepţie creşte neconte- 
nit. Începe construcţia unui mare telescop cu oglindă metalică, 
măsurînd diametrul de aproape un metru şi jumătate, Perfor- 
manţele acestuia, cînd avea să fie terminat, nu vor fi depășite 
timp de aproape o jumătate de secol; cu acest instrument va 
continua apoi să lucreze fiul său, John Herschel, care i-a moște- 
nit pasiunea pentru astronomie şi bonomia. 

Sistemul planetar al Soarelui este situat în prim-planul 
imaginii spaţiale prin care ne figurăm universul, prin care îl 
abordăm, deoarece devenim conştienţi. de prezenţa obiectelor 
acestui univers, a astrelor, în primul rind prin vedere (cu toate 
că la ora actuală s-au dezvoltat şi sectoare ale astronomiei în 
infraroșu, ultraviolet, Roentgen sau gamma). 

Firește, ne interesează în gradul cel mai înalt ordinul de 
mărime a distanțelor din acest prim-plan. De la Copernic în- 
coace, oamenii ştiu că Pămîntul nu este nici cea mai îndepărtată, 
nici cea mai apropiată planetă de Soare. Prin mijlocirea legii 
lui Kepler, care leagă cubul semiaxelor orbitale de pătratele 
perioadelor de revoluţie ale planetelor, poate fi exprimată dis- 
tanţa fiecărei planete pînă la Soare, folosind ca etalon natural 
pentru aceste lungimi din interiorul sistemului solar tocmai 
distanţa medie Soare-Pămint, aşa-numita unitate astronomică 
(u.a.), egală cu aproximativ o sută cincizeci de milioane de kilo- 
metri. - 

În anul 1776, Johan Titius observase, analizind cu atenție 
şirul de numere pe care-l formează distanțele planetare în or- 
dinea depărtării de Soare, că ar exista o anumită legitate sim- 
plă, pe care aceste distanțe le respectă. Să luăm, de exemplu, 
cantitățile : 0, 3, 6, 12, 24, 48, 96, 192,..., unde fiecare număr a 
fost obţinut printr-o dublare a numărului precedent din cadrul 
şirului (cu excepţia lui zero) ; să adăugăm acum cifra 4 la fie- 
care termen al progresiei geometrice de mai sus ; se obțin nu- 
merele : 4, 7, 10, 16, 28, 52, 100, 196,...; să impărţim acum can- 
tităţile din ultimul şir la 10. Se va constata că se obţin, cu o 
foarte bună aproximaţie, distanţele planetelor faţă de Soare 
exprimate în unităţi astronomice : 0,4 pentru Mercur ; 0,7 pen- 
tru Venus ; 1 pentru Pămînt, cum era de aşteptat 1,6 pentru 
planeta Marte, Apoi, un mare semn de întrebare (care mai 
persistă şi astăzi) : s-a constatat că nu poate fi observat nici un 
astru în poziţia corespunzînd la 2,8 unităţi astronomice faţă de 
Soare. În fine, valorii de 5,2 unităţi astronomice îi corespunde 

poziţia reală a lui Jupiter, iar cantităţii de 10 unităţi astrono- 
mice i se poate asocia orbita lui Saturn. 

După ce William Herschel a descoperit cea de a șasea pla- 
netă, Uran, astronomul Johann Bode a constatat că depărtarea 
ei solară era foarte apropiată de numărul de 19,6 unităţi astro- 
nomice, prezis de șirul lui Titius ; odată cu publicarea acestei 
constatări, Bode a omis totuși să mai amintească numele des- 
coperitorului relaţiei empirice pentru distanțele planetare, 
apropriindu-și, pe nedrept, paternitatea acestei formule. 

Însă observarea planetei Uran, exact la limita prezisă de 
relaţia Titius-Bode, a dat puternice temeiuri credinţei că între 
Jupiter şi Marte ar trebui să se mai găsească încă o planetă, la 
2.8 unităţi astronomice. În consecinţă, tentativele astronomilor, 
amatori ori profesioniști, de-a descoperi acest nou astru, s-au 
multiplicat. 

Abia către ajunul Anului Nou 1801, astronomul italian 
Giuseppe Piazzi a decelat urma unui obiect ceresc, pe care s-a 
grăbit să-l și intepreteze drept mult căutata planetă dintre 
Marte și Jupiter. Acesta s-a dovedit, însă, a fi un corp mult 
prea mic în volum și masă pentru a putea fi denumit, cu bună 
îndreptăţire, planetă. În curînd au mai fost descoperite şi alte 
asemenea corpuri, supranumite asteroizi ori planetoizi, iar loca- 
lizarea lor a fost ușurată de intervenţia oportună a unui mate- 
matician, Friedrich Gauss ; acesta a dezvoltat proceduri inge- 
riioase și sigure de observare și prelucrare a datelor, printre 
care metoda „celor mai mici pătrate“, şi a îndeplinit, cu creie- 
rul său, funcția unui computer puternic din zilele noastre 
pentru calculul orbitelor asteroizilor. 

Cu toată desccperirea lui Uran și a celor dintii asteroizi, 
sistemul solar a continuat să rămînă, chiar şi în secolul XIX, 
în fruntea preocupărilor de observaţie ale astronomilor. Unii 
dintre ei, bazîndu-și speranțele și îndrăzneala pe telescoapele 
tot mai mari, pe care le aveau la dispoziţie, au „trecut“ totuși 
dincolo de sistemul solar, 

Dacă sistemul planetar al Soarelui defineşte prim-planul 
imaginii universului văzut de pe Terra, ce s-ar înțelege în astro- 
nomie printr-un plan secund ? Fără îndoială că domeniul unde 
strălucesc „stelele fixe“, În prima jumătate a secolului XIX, 
unul dintre astronomii ce au adus o contribuţie de prim rang 
la prograsul localizării unor stele din apropierea Soarelui a fost 
Ross. El avea să-și construiască un telescop cu oglindă metalică 

atît de mare, încit cei care l-au văzut l-au supranumit „Leviata- 
nul“, după numele monstrului din mitologia feniciană, care 
păzea grădina cunoaşterii. 

Cu toate că reflectorul astronomului amator Ross nu dădea 
performanţele proiectate, cu el s-au putut inregistra o serie de 
premiere astronomice absolute, În oglinda lui enormă s-a reuşit 
să se discearnă pentru întiia oară faptul că acele pete alburii 
de lumină, nebuloasele cu poziţii pe bolta cerească mai fixe 
chiar decit stelele fixe, au forme spiralate. Privind în magica 
lui strălucire, care îi transmitea imaginea unei profunzimi 
celeste necunoscute pină atunci, Ross a schițat desenul zoomorf, 
de „crab“, al unei nebuloase supranumită din acest motiv „Ne- 
buloasa Crabului“. Tot cu acest telescop, folosindu-se termo- 
cuplul inventat de germanul Seebeck, s-a putut pentru întiia 
oară măsura temperatura unei stele. Astfel fizica îşi făcea in- 
trarea cu drepturi recunoscute în domeniul ocupat pînă atunci 
de astronomie. Se năștea una dintre cele dintii științe de con- 
tact, astrofizica. 

Totuşi, în ciuda importantelor descoperiri pe care le-a faci- 
litat, „Leviatanul“ lui Ross era dovada unui fiasco al instru- 
mentelor de acest tip. Așa cum am mai spus, telescopul era 
departe de a reprezenta o reușită perfectă, fiind capabil să dea 
o mărire numai de 2 000 de ori a unghiului sub care se vede 
porțiunea vizată de cer, în loc de 6 000, cum fusese proiectat. 
'Teoretic, performanţele unei oglinzi de telescop trebuic să fie 
cu atit mai bune, cu cit forma oglinzii este mai aproape de cea 
parabolică, Însă obiectivele reflectoarelor vechilor maeştri, 
Herschel şi Ross, erau din metal, material ce se dilată şi se 
contractă termic cu mult peste limita maximă pină la care 
precizia optică se mai păstra. În afară de asta, oricît ar fi fost 
de bine șlefuit, metalul liber al oglinzilor nu reuşea să re- 
fiecte în mod satisfăcător lumina, dînd imagini mai palide decit 
cele date de lunete. Astfel că, pentru majoritatea astronomilor, 
telescoapele metalice au pierdut atunci din atractivitate, cu atit 
mai mult cu cît defectul de aberaţie cromatică al refractoarelor 
fusese lichidat aproape în întregime, în ciuda predicţiilor pesi- 
miste, exprimate pe vremuri de Newton, 

„Asta dovedește că, în ştiinţă, aceeaşi problemă poate ac- 
cepta uneori mai multe soluţii, Al doilea răspuns la defectul 
de aberaţie cromatică era, așa cum am mai spus, obiectivul 
acromatic, 

Calculele pentru razele şi grosimile obiectivelor acromatice, 
făcute din perechi de lentile cimentate, erau foarte riguroase 
și strînse. Mulţi matematicieni de geniu, precum Euler şi Clai- 
raut, se amuzaseră din cînd în cind calculind variante nume- 
voase ale unor asemenea obiective, cu diverse curburi și aper- 
turi, Iar, pe de altă parte, meșterii sticlari își perfecționaseră 
într-o asemenea măsură arta, incit reuşcau să toarne blocuri 
mari de sticlă de o calitate optică excepțională. În sfirsit, fuse- 
seră puse la punct metode practice de şlefuire a lentilelor prin 
cave se putea controla cu o mare precizie mersul lucrării. 

Toate aceste circumstanțe permiteau, cel puţin în princi- 
piu, construirea unor obiective cu puteri optice mari, ce depă- 
şeau cu mult performanţele reflectoarelor cu oglindă metalică. 

Totuşi, pînă pe la 1800, diametrele celor mai mari obiective 
acromatice construite în lume abia dacă depășeau cu puţin zece 
centimetri. Explicaţia cea mai plauzibilă o constituie faptul că 
observaţia astronomică mergea pe calea pe care o antrenase 
William Herschel, omul ce dăduse, prin energia personalității 
sale, un puternic impuls folosirii telescoapelor cu oglinzi de 
metal ; în legătură cu acest fapt, ne mai putem întreba încă 
o dată dacă, în absența acestei personalităţi, istoria instrumen- 
taţiei astronomice nu ar fi parcurs o cale diferită. Sau poate 
că era vorba mai curînd de o problemă economică : între o 
lunetă acromatică și un telescop cu oglindă metalică de per- 
formanţe comparabile, modicitatea preţului era în favoarea 
vechiului telescop. Atita vreme cit astronomia răminea în sar- 
cina tehnică şi materială a unor entuziaști cu mintea largă, 
cugetul înalt, dar punga săracă, reflectorul metalic se dovedea 
a fi soluţia optimă ca preţ, performanţe, timp şi efort de con- 
strucţie, Va fi nevoie, mai departe, pentru dezvoltarea instru- 
mentaţiei astronomice, de subsidiile generoase ale unor mece- 
naţi, precum Lick, fostul negustor de zahăr din California, ori 
Yerkes, magnatul tramvaielor din Chicago (eroul trilogiei lui 
Theodor Dreiser, Financiarul), 

Lăsînd pentru paginile unui alt capitol istorisirea acestor 
evenimente, să observăm doar că luneta astronomică se va im- 
pune numai printr-o perseverenţă umană ce o egalează pe aceea 
dovedită de Herschel, Ea venea din partea unor oameni cu 
geniu practie a căror inspirație inventivă le va crea un nume 
memorabil în istoria observatorilor cerului : Ei au fost germa- 

nul Joseph von Fraunhofer, optician, fizician și astronom, şi 
americanul Alvan Clark, mai exact familia de opticieni Alvan 
Clark, care va realiza, în a doua jumătate a secolului XIX, cele 
mai mari lunete construite vreodată, ale căror performanţe, în 
clasa lor, nu au fost întrecute nici pînă astăzi şi probabil că nu 
vor fi depășite pină la ascensiunea unei noi tehnologii, în spa- 
tiul extraterestru, fără gravitație. : 

Capitolul VI | CERUL 
SE LĂRGEŞTE 


George Gamow, un fizician al veacului nostru, cu contri- 
buţii remarcabile și recunoscute în astrofizică, dar celebru mai 
ales din pricina operei de o viaţă de popularizare a noilor do- 
menii ale științei, afirma că Tycho Brahe ar fi putut, cu instru- 
mentaţia lui de tip „ochiul liber“, să se încadreze în precizia 
necesară determinării distanțelor'stelare, sau a paralaxelor tri- 
gonometrice, cum spun astronomii. 

Tycho Brahe, ultimul „mag“ al astronomiei cu ochiul liber, 
s-a născut la trei ani după moartea lui Copernic. În astronomia 
de poziţie, Tycho Brahe a realizat cu nişte instrumente de 
sorginte arhaică, date observaţionale cu un grad de precizie 
nemaiatins pînă la el. Vestea despre bogăţia instrumentală şi 
neîntrecuta minuțiozitate a măsurătorilor lui Tycho Brahe se 
pare că ajunsese pînă la urmă și la urechile lui Simplicio, per- 
sonajul mai puţin versat în dialectică al „Dialogului“ galilean : 
„Auzisem vorbindu-se lucruri mari despre instrumentele lui 
Tycho, construite cu mari cheltuieli, şi de grija lui deosebită 
pentru observaţii“. Într-adevăr, în vremurile fericite ale aces- 
tuia, cînd stelele surideau binevoitor ochilor săi ce iscodeau 
deasupra unui nas din tablă de aur (căci pe cel adevărat îl 
pierduse, retezat într-un virtej al vieţii medievale), Tycho 
Brahe s-a putut distinge în ochii contemporanilor săi prin lãu- 
dabila rivnă de înzestrare instrumentală a observatorului astro- 
nomic de la Uraniborg, „Cetatea Cerului“, un castel insular 
unde fusese uns ca stăpin prin friabila graţie a unui rege tre- 
cător, 

Fără îndoială că Tycho Brahe a încercat să măsoare distan- 


tele stelare, căile bătute de lumina venind pînă la noi de la alți 


sori, însă nu a reuşit. 
Metoda de măsurare a unei distanţe se reduce la aflarea 
unghiului sub care se vede o.anumită lungime rectilinie, bine 

cunoscută din determinări anterioare. Pentru depărtările ste- 
lare, un asemenea segment liniar este chiar distanța Soare- 
Pămint. Unghiul sub care se vede dintr-un punct oarecare în 
spaţiu această distanță poartă numele de paralază. 

Măsurarea paralazei unei stele nu înseamnă, fireşte, plasa- 
rea unui observator pe suprafața ei. Metodologiile indirecte, 
ca în atitea alte cazuri în ştiinţă, îşi spun cuvîntul şi aici. Se vor 
face pur şi simplu, de pe Pămînt, la interval de şase luni, două 
observaţii asupra aceleiaşi stele. Se măsoară de fiecare dată un- 
ghiul dintre direcţia razei de lumină şi direcţia Soare-Pămint 
Atunci, dublul paralaxei se va obține scăzînd din suma un- 
din momentul observaţiei respective, de pildă o, şi % (fig. 16). 


h Pămintul 


în 2 
decembrie 


Soarele 


Fig. 16 Măsurarea paralaxei unei stele. 


Libă 


Scanned with CamScanner 


ghiurilor unui triunghi, 180%, cele două unghiuri aflate din 
determinări la o jumătate de an interval. 

Totuşi, determinarea paralaxei trigonometrice a unui astru 
e o problemă ce pretinde mijloace tehnice de măsurare a un- 
ghiurilor infinit mai subtile decit cele din goniometria terestră 
tradițională, deoarece pentru toate stelele, fără nici o excepţie, 
valoarea parulaxei este mai mică decît o secundă de arc. Deşi a 
încercat, Tycho Brahe nu a reușit să determine paralaxe trigo- 
nometrice pentru stele, nu doar dintr-o nefericită alegere a 
acestora, cum spune Gamow, ci pur și simplu: din motive teh- 
nice : eroarea absolută de măsurare a unghiurilor cu instru- 
mentele sale era de un minut de arc, adică de o sută de ori mai 
mare decît unghiul pe care ar fi trebuit să-l măsoare. Se ştie 
acum că tocmai persistenţa imposibilității tehnice de a măsura 
astfel de unghiuri extrem de mici a fost cauza principală, ar- 
gumentul empiric cel mai tare împotriva ideii Pămîntului mobil. 

Deplasările paralactice ale stelelor „fixe“ au putut fi stabi- 
lite ca fenomen fizic și astronomic indubitabil, pentru că de- 
veniseră observabile prin noile instrumente, în general lunete 
perfecționate, într-o perioadă de efervescenţă culturală, tehnică 
și socială, în care înflorise interesul general uman pentru in- 
venţia industrială, teoria ştiinţifică şi utopia socială. Era o 
epocă în care se putea auzi, acompaniat de suflul victorios al 
mașinii cu aburi, un cor universal de „Evrika!“ Se enunțau 
legi noi, experimentale şi teoretice, în tehnică şi în aproape 
toate ramurile științelor pozitive. Electricitatea și magnetismul 
se uneau, transformările energiei începeau să fie privite din 
punctul de vedere al echivalenţei şi sensului posibil, era desco- 
perită celula vie și, ca un corolar, erau tot mai gustate anecdo- 
tele cu savantul distrat (al cărui arhetip se pare că a fost 
Ampere). 

În jurul anilor 1838—1840, trei astronomi, lucrînd în trei 
locuri diferite pe glob, au reușit să măsoare primele paralaxe 
stelare pentru astrele Lebăda 61, Vega (sau Alfa Lirae) şi Pro- 
zima Centauri. 

Proxima Centauri este un astru deosebit de interesant. Ea 
este cea mai apropiată stea de sistemul solar, aflată la numai 
4,3 ani-lumină. În epoea noastră este răspîndit un sentiment de 
familiarizare cu distanţele astronomice, mai ales cînd ele măi 
exprimate în această unitate de măsură încărcată de reverbe- 
raţii poetice, anul-lumină. Totuşi, pentru lungimile înterside- 


F A A A: ă i- 
rale, astronomii profesioniști preferă să folosească o altă un 

tate, cu conţinut operaţional nemijlocit : parsecul. Este un cu- 
vînt hibrid, contras din expresia „paralaxa de o secundă“, fiind 
distanţa pînă la un punct de unde raza de la Soare la Pămint e 
văzută sub unghiul infim de o secundă de arc; un parsec (pc) 
este egal cu 3,2 ani-lumină. 

Jbăsurarea paralaxei unei singure stele este un proces 
anevoios. E mult mai simplu să se facă măsurători de paralaxe 
pentru câteva stele simultan. Se fotografiază un sector de cer 
acum, apoi din nou peste o jumătate de an, cu un instrument 
numit astrograf. La suprapunerea celor două poze se constată 
că un număr mare de stele ocupă poziţii identice. Numai ima- 
ginile lăsate de un procent redus de astre vor fi deplasate cu 
arce mici, corespunzînd deplasărilor paralactice. Întrucît cauza 
deviaţiei lor se ascunde în mişcarea circumsolară a Pămîntului, 
ştiind valorile arcelor și diametrul orbitei terestre, astronomul 
află distanţele pînă la stele. 

Însă metoda paralaxelor trigonometrice este o armă ce nu 
bate prea departe. Nici măcar unele. dintre cele mai. străluci- 
toare stele de pe cerul nordic, Betelgeuze şi Bellatrix din ume- 
rii fastuosului Orion, nu pătrund în limitele. accesibile măsură- 
torilor de paralaxe. trigonometrice. Abia procedurile astrono- 
mice, puse la punct înainte de izbucnirea primului război mon- 
dial, s-au instituit în mijloace indirecte pentru determinarea 
distanțelor stelare de ordinul miilor de ani-lumină. 

Trebuie să insistăm asupra faptului că măsurători de acest 
fel nu conduc doar la un simplu catalog de coordonate, nu au 
doar semnificaţia geometrică simplă a unei imagini, analoagă 
pînă la un punct:cu ordinea instituită într-o pictură unde obi- 
ectele sint aranjate printr-o savantă. dispunere a planurilor. În 
acel caz concret, pictorul are aproape totdeauna posibilitatea 
de a cobori în peisajul real şi de a măsura distanţele cu paşii, 
cu alte cuvinte îi rămîne mereu alternativa nesolipsistă şi ime- 
diată de a-și confrunta nemijlocit opera, sau cel puţin: geome- 
tria pe care o promovează aceasta, cu structura realului, 

Pentru astronom, mai ales pentru cel ce studiază obiecte 
aflate dincolo de planul sistemului solar, posibilitatea. verifi- 
cării nemijlocite lipsește, Tabloul pe care-l propune. trebuie: să 
fie luat drept realitate astronomică, cel puţin pină la următoa- 
rea îmbunătăţire a instrumentaţiei ori a metodologiei. 

Pictarea tabloului astronomic e dependentă de cunoaşterea 
proprietăţilor obiectelor cerești, iar dobindirea cunoștințelor 


despre aceste proprietăți e tributară gradului de, stăpînire a 

scării distanțelor. Pare un fel de cerc vicios. El se evită în rea- 
litate prin metodologiile încrucișate de care face uz astronomul. 

La fel ca şi artistul penelului, astronomul este deosebit de 
atent la lumină. Sau, în termeni astrofizici, la luminozităţile 
stelelor. Luminozitatea stelelor se confundă cu strălucirea aces- 
tora, într-o primă abordare a noţiunii. 

Încă din antichitatea clasică, prin geniul de ordine al lui 
Hipparc din Nicaea, stelele vizibile cu ochiul liber au fost gru- 
pate în .şase clase de strălucire. Hipparc dezvoltase ideea 
aceasta, fiind pus în faţa problemei de a găsi un criteriu oare- 
cum intrinsec de clasificare pentru stelele din marele catalog 
pe care-l alcătuise. 

Dacă stelele de prima mărime sînt socotite, într-o firească 
înşiruire a lucrurilor, ca fiind cele mai strălucitoare, atunci 
astrelor de la limita puterii de vedere a ochiului uman li s-a 
asociat magnitudinea şase. 

Stelele de magnitudinea unu nu sînt prea multe pe firma- 
ment şi din cauza aceasta ele pot fi uşor numărate. Este intere- 
sant că se observă cam de trei ori mai multe stele de magnitu- 
dinea doi decit cele de prima mărime, şi tot la fel, de vreo trei 
ori mai multe stele de magnitudine trei decît de magnitudine 
doi. 

Magnitudinea a patra e considerată în general ca o limită 
onorabilă a acuității văzului persoanelor mature. Chiar lingă 
Mizar (acesta fiind al doilea astru strălucitor din oiştea Caru- 
lui Mare) se zăreşte o steluţă din cea de a patra mărime („Că- 
ruțaşul“) ; în antichitate şi Evul Mediu, observarea ei servea 
drept criteriu simplu și rapid pentru verificarea vederii navi- 
gatorilor. 

După introducerea lunetei în practica observaţiilor astro- 
nomice, numărul astrelor ce puteau fi văzute pe cer s-a mărit 
enorm, ivindu-se necesitatea de a face şi în cazul acestor as- 
tre, care oricum depăşesc magnitudinea șase, o clasificare după 
strălucire. 

Totuşi, abia odată cu folosirea fotografiei astronomice, în 
secolul XIX, s-a impus un criteriu ştiinţific de ordonare a ste- 
lelor după magnitudini aparente. El trebuia, pe de o parte, să 
se racordeze, dintr-un fel de spirit de pietate față de tradiţia 
astronomică antică, la seria celor șase magnitudini stelare moş- 
tenite de la greci. Pe de altă parte, sistematizarea trebuia să 
ţină seama de cele mai recente progrese din fiziologia vederii. 


5 — De la mitul astral la astrofizică — cd. 203 65 

Căci strălucirile astrelor reprezintă din punct de vedere fizio- 
logic niște simple percepții luminoase, Dar la vremea aceea se 
ştia deja că intensitatea oricărei percepții, de orice natură, tre- 
buje să fie direct proporţională cu logaritmul stimulului fizic 
care o produce (din aceeaşi cauză, potențiometrul care contro- 
Jează volumul sunetului la un aparat de radio este de tip lo- 
garitmic). 

Chiar dacă astrele de magnitudini superioare lui șase sint 
prea slabe pentru a putea fi văzute cu ochiul liber, lumina lor 
influenţează un strat de emulsie depus pe o placă fotografică, 
Expunerea, ori cantitatea de energie radiantă ce cade pe uni- 
tatea de arie a plăcii, este egală cu produsul dintre timpul de 
expunere și o mărime care s-a convenit să fie tratată ca un 
stimul fizic : este densitatea fluxului energetic luminos, cu alte 
cuvinte acea infimă fracțiune de miliwat ce cade perpendicu- 
lar pe un centimetru pătrat. Dacă se adoptă timpi de expunere 
standard în toate observatoarele astronomice, gradul de înne- 
grire a emulsiei fotografice va fi direct proporţional cu stimu- 
lul fizic. Deoarece stimulul este foarte slab (are o valoare sub- 
unitară), logaritmul său va fi negativ, şi din acest motiv for- 
mula trebuie să capete un semn minus în faţă, care să com- 
penseze mminusul logaritmilor. 

Totuşi, pentru astre strălucitoare și apropiate, minusul din 
faţa formulei nu va mai fi compensat şi așa se face că Sirius, 
de pildă, capătă magnitudinea —1,37, iar Luna şi Soarele vor 
avea de asemenea magnitudini aparent negative, de —12,7 şi, 
respectiv, —26,8. 

Din păcate, clasificarea astrelor după mărimile lor aparente 
nu ne spune nimic despre luminozităţile lor absolute. De exem- 
plu, două astre de aceeaşi magnitudine aparentă pot fi în rea- 
litate stele extrem de diferite : una mică, dar apropiată de 
Soare, iar alta mare, dar mult mai îndepărtată de acesta. 

Bineînţeles, cunoașterea magnitudinilor aparente este o 
etapă extraordinar de utilă în astronomia stelară. Dar, pentru 
a putea întreprinde comparații nehazardate între luminozită- 
tile lor absolute, ar trebui ca toate astrele să fie raportate, în 
mod fictiv, la aceeaşi distanţă. Această depărtare standard din 
astronomie este egală cu zece parseci, adică 32,6 ani-lumină. 
Magnitudinea convențională a unei stele, raportată la această 
distanță, se va numi magnitudine absolută. 

Dacă Soarele nostru ar fi deplasat, într-un joc al imagina- 
tiei, la zece parseci distanţă de Pămînt, mulţi oameni nu ar fi 

în stare să-l mai vadă, deoarece el ar căpăta aparența modestă 
a unei steluțe de magnitudine absolută cinci. Dimpotrivă, cî- 
teva dintre stelele mediocre, pe care abia le zărim acum pe 
cer, ar deveni, în scara magnitudinilor absolute, cu 14 pînă la 
15 ordine de mărime mai strălucitoare decit Soarele. Aceasta 
înseamnă că energia emisă de ele poate depăși de un milion de 
ori pe cea emanată efectiv de Soare. Discrepanţa e cu atit mai 
surprinzătoare, cu cît deosebirile dintre masele lor sînt ceva 
mai puțin marcante. 

Raportarea strălucirii astrelor la distanţa standard e o ope- 
rație relativ uşor de îndeplinit pentru stelele la care se cunosc 
paralaxele trigonometrice şi, implicit, dapărtările pînă la Soare. 

Abstracţie făcînd de fenomenul absorbției luminii la tra- 
versarea mediului interstelar, energia transportată de undele 
luminoase, ce pleacă de la o stea, va fi aceeași la orice distanță 
de stea. Adică toate suprafeţele sferice cu centrul în astru vor 
fi traversate de aceeaşi cantitate de energie luminoasă în uni- 
tatea de timp. Energia în unitatea de timp poate fi exprimată, 
însă, ca un produs dintre aria sferei și densitatea fluxului ener- 
getic pe sferă. Măsuriînd magnitudinea aparentă și cunoscind 
paralaxa trigonometrică, putem afla și magnitudinea absolută 
la zece parseci. 

Într-o sferă cu raza de cinci parseci în jurul Soarelui se gă- 
sește o singură stea cu magnitudine absolută negativă. 

Majoritatea magnitudinilor absolute sînt în jurul va- 
lorii+ 10, fapt ce constituie mărturia unor stele mici, chiar mai 
mici decit Soarele. Totuşi, o extindere a cercetării şi la distanţe 
mai mari va pune în evidenţă prezența unor astre, puţine la 
număr, însă cu mult mai mari decît Soarele nostru. 

Cit de departe se poate avansa în cosmos folosind metoda 
paralaxelor trigonometrice? În ciuda tuturor  pefecţionărilor 
aduse aparaturii de măsurare a unghiurilor, nu s-au putut 
atinge distanţe mai mari de 300 de ani-lumină de la Soare. În 
felul acesta au putut fi determinate poziţiile unui număr de 
circa zece mii de stele. Aceste astre, de o varietate destul de 
largă, constituie cadrul și spaţiul de etalonare pentru dezvol- 
tarea altor metode, din categoria celor indirecte, de măsurare 
a distanțelor cereşti. Una dintre aceste metode este descrisă în 
capitolul următor. 

Totuși, chiar dacă progresul în studiile de distanțe. stelare 
înseamnă găsirea de proceduri, indirecte şi ingenioase, prin 
care pot fi evaluate distanţe din ce în ce mai mari, cunoaşterea 

exactă a depărtărilor mici, deci a poziţiilor stelelor din vecină- 
tatea astronomică a Soarelui, prezintă o importanţă deosebită în 
-perspectiva dezvoltării unei astronautici care își va impune, 
într-un viitor poate nu imediat tangibil, planuri de zbor către 
stele. Planuri cu marșrute specifice pînă în cele mai mici de- 
talii, pentru că proiecte nebuloase de zboruri stelare există 
deja. Unul dintre oamenii de ştiinţă cu asemenea preocupări 
este Stephen Dole, un cercetător de la Rand Corporation din 
Santa Monica, California. Rand Corporation este un fel de „fa- 
brică de gindire“ („think tank“), care produce rapoarte despre 
diverse probleme nebuloase ale viitorului, la care prognoza teh- 
nologică şi ştiinţifică încearcă să găsească nişte răspunsuri. 
Rand este acronimul de la Research and development (cerce- 
tare şi dezvoltare). Prima prognoză legată de explorarea spațiu- 
lui cosmic, pe care a făcut-o Rand, datează din 1946 ; studiul 
lui Rand Corporation indicase mijlocul anului 1957 ca dată 
cînd va fi lansat primul satelit artificial al Pămîntului, iar ve- 
rificarea acestei prognoze a acreditat în mod automat rapoartele 
acestui institut. Să mai amintim. că tot cercetătorii ştiinţifici de 
la Rand au elaborat şi au pus la punct tehnica de prognoză cu- 
noscută sub numele de metoda Delfi. Revenind la studiul lui 
Stephen Dole, să începem prin a spune că el a analizat datele 
aflate în posesia ştiinţei actuale despre cîteva zeci de stele 
aflate într-o sferă cu raza de 22 ani-lumină, centrată în Soare, 
găsind că un număr de 14 stele aflate aici prezintă un interes 
deosebit pentru om. Ele sînt situate în constelaţiile : Centaurul, 
Eridan, Balena, Ophiucus, Cassiopeia, Dragonul, Păunul, Săge- 
tătorul şi Hidra. Este semnificativ că prima stea care figurează 
pe această listă este Prozima Centauri, denumire sub care se 
ascunde de fapt un sistem stelar triplu. Cel mai mare astru din 
acest sistem, Alfa Centauri A, pare o stea soră cu Soarele ; va- 
loarea masei sale e numai cu opt procente superioară masei 
solare, 

O altă stea similară cu Soarele, spre care se îndreaptă 
atenţia viitorologilor interesaţi de progresele astronauticii seco- 
lelor care vor veni, este Tau Ceti, Spre deosebire de sistemul 
Alfa Centauri, astrul Tau Ceti, locul nu întru totul imaginar 
în care se petrece acţiunea atitor povestiri ştiinţifico-fantastice, 
este o stea izolată, prin aceasta, și prin culoare, semănînd și 
mai mult cu Soarele, Există mai multe rezultate, uşor diver- 
gente, în ceea ce privește evaluarea magnitudinii absolute şi, 
deci, a distanţei lui Tau Ceti. Magnitudinea ei aparentă este 

egală cu+-3,65, fiind o stea vizibilă, dar cu o strălucire destul 
de modestă. Însă magnitudinea ei absolută „oscilează“ în jurul 
valorii+-6, în funcţie de autorul care a făcut determinările de 
distanţă ; astfel, aceasta este considerată ca avind valoarea de 
11,2 ani-lumină sau de 11,8 ani-lumină, în fine de 12,2 ani-lu- 
mină. Cu aceste determinări pot fi întreprinse raționamente 
plauzibile asupra masei lui Tau Ceti. Astrul se dovedeşte a fi 
cu aproximativ o cincime mai uşor decit Soarele. 

Încă un corp ceresc de felul Soarelui nostru, de fapt mai 
asemănător cu steaua pe care am descris-o în rîndurile ante- 
rioare, este Sigma Dragonul. Acest astru aparţine cerului ernis- 
ferei nordice şi are o magnitudine aparentă care îl plasează în 
cea de a cincea clasă spectrală (-+4,72). Distanţa de 18,2 ani-lu- 
mină face din Sigma Dragonul o ţintă greu de atins în prima 
etapă a astronauticii siderale. 

Stelele descrise în rîndurile de mai sus, precum și altele, 
vor fi oare posibile puncte de atracție pentru un turism cosmic 
dezvoltat peste cinci secole, așa cum susţine viiterologul Her- 
man Kahn ? 

Dacă încercăm să ne formăm o părere în legătură cu eşa- 
lonarea realizărilor umane pe scara timpului, să ne amintim 
că în urmă cu cinci secole America de Nord şi de Sud, Australia 
şi Antarctida încă nu fuseseră descoperite, cu toate că figurau în 
unele vise fantastice ale geografilor de cabinet, deduse mai mult 
din consideraţii difuze, dintr-o imaginaţie al cărei suport euris- 
tic îl constituiau niște propoziţii (protoyfizice, ori mai curînd 
metafizice, despre echilibru. Totuşi, aceste lumi noi au fost des- 
coperite, în ciuda precarităţii, a profundei inconsistențe logice 
dinlăuntrul acelor propoziţii. Peste alte cinci secole vor fi des- 
coperite alte noi lumi ? Oricum, noi știm despre ele, despre 
aceste astre îndepărtate, prin intermediul instrumentelor astro- 
nomice, mult mai multe lucruri decit știau cărturarii Europei 
dinaintea epocii marilor descoperiri geografice, despre noile pă- 
mînturi. Din această cauză sîntem îndreptăţiţi să considerăm că 
aceste măsurători de distanţe intersiderale, iniţiate în jurul 
anului 1840, trasează abia primele linii pe viitoarele portulane 
ale spaţiului, Ne place să credem că va veni o „epocă a marilor 
descoperiri cosmografice“, cind aceste hărți cosmice vor fi uti- 
lizate de oameni în călătoriile lor către stele. 


Scanned with CamScanner 


Capitolul VII | LUMINĂ 
ŞI CULOARE 
ÎN UNIVERS 


Pentru o persoană cu vederea normală, spectacolul cerului 
înstelat, deşi tulburător în sine, nu pare să fie sursa unei com- 
paraţii cu o paletă picturală, ci mai degrabă a unei imagini în 
alb-negru ; lumina piîlpiitoare a stelelor pare să aibă o univer- 
sală nuanţă alb-argintie, detașabilă cu ușurință pe fundalul de 
un negru întunecat al bolţii cerești. Numai. la o examinare mai 
atentă, şi dacă are vederea foarte bună, privitorul va putea 
distinge tonalități diferite în strălucirea acestor puncte, care la 
prima impresie par de un alb-nedefinit. Unele stele îi vor părea 
roşietice, altele albăstrui, dar totuşi îi va fi greu să spună cu 
precizie dacă aceasta este o iluzie optică sau nu. 

O serie de particularităţi fiziologice ale vederii culorilor 
îl vor împiedica să distingă bogăţia de curcubeu în luminile ce- 
leste.: în general omul este neputincios, ori tinde să se auto- 
mistifice atunci cînd privește surse foarte mici de lumină co- 
lorată. La limită, în cazul astrelor, care sînt niște izvoare punc- 
tuale sau cel puțin așa par la o inspectare cu ochiul liber, ochiu- 
lui omului îi va fi destul de greu, ori aproape imposibil, să facă 
o deosebire a culorilor. Totuși, stelele sînt colorate. Să luăm ca 
exemple cele trei magnifice astre care delimitează şi definesc 
virfurile „triunghiului de iarnă : Sirius, ori steaua Alfa Canis 
Major, ne dezvăluie o frumoasă culoare albă-albăstruie ; cu acest 
prilej să amintim şi faptul deconcertant că astronomii şi cărtu- 
rarii antichității o descriau ca pe o stea roşie. Procyon, ori Alfa 
Canis Minor, virful de „sus“ al triunghiului, iradiază lumină 
într-o tonalitate galbenă, un galben deschis, intens. Amîndouă 
se află într-o. vecinătate relativă cu Soarele. În fine, a treia 
componentă a tripticului, Betelgeuze, are strălucirea unui mic 
disc de aramă proaspăt șlefuit. 

Pentru că le lipseau noţiuni ca temperatura şi radiaţia, as- 
tronomii antichităţii nu acordau prea multă atenţie culorii ste- 
lelor. 

În astronomia epocii moderne, însă, culoarea joacă un rol 
deosebit de important. Studiile efectuate asupra acestei varia- 
bile fizice și astronomice, cît şi asupra luminozităţii, au permis 
elaborarea unei clasificări evolutive a stelelor, precum şi in- 
ventarea unei noi proceduri ce permite aflarea distanțelor pen- 
tru astre îndepărtate, inaccesibile metodei directe a paralaxelor 
trigonometrice. 

Un plus de precizie în definirea culorilor l-a adus analiza 
spectrală a luminii astrelor, Această procedură de cercetare a 
trebuit să urmărească dezvoltarea puterii optice a mijloacelor 
de „apropiat stelele“ — telescoapele —, aplicînd razelor side- 
rale un tratament în esență cunoscut încă de pe vremea lui 
Newton ori chiar mai dinainte, după cum relevă unele aspecte 
mai puţin notorii din istoria fizicii. Printr-o prismă, fascicolul 
de lumină tinde să se separe în culorile componente, fenomen 
cunoscut sub denumirea de dispersie a luminii. 

Totuşi, abia începînd cu Joseph von Fraunhofer se poate 
vorbi despre o cercetare îngrijită în direcţia care avea să ducă 
la descoperirea astrospectroscopiei. Şi nu întimplător, Fraunho- 
fer a fost unul dintre cei mai remarcabili constructori de lu- 
nete astronomice, obișnuit dintr-o timpurie ucenicie să lucreze 
cu lentile, dioptri şi prisme transparente. Nu se poate spune 
că oamenii de dinaintea lui, care au putut observa fenomenul 
de dispersie, au fost cu totul nefavorizaţi de șansa descoperirii 
principiilor analizei spectrale. De pildă, într-o gravură datind 
de pe la mijlocul secolului XVIII, în care este înfăţişată o ex- 
perienţă de descompunere a luminii : solare trecînd printr-o 
prismă, pot fi văzute linii transversale întunecate împrăștiate 
neuniform, dar corect, pe. fondul spectrului ; însă artistul nu 
a realizat probabil niciodată circumstanţa că surprinsese un 
fenomen fizic şi astronomic inedit; Chiar şi mai tîrziu, pe la 
începutul secolului. XIX, englezul Wollaston, care descrie şase 
sau șapte linii transversale. în banda. curcubeului solar obținut 
cu o prismă, le-a considerat, în mod eronat, drept frontiere în- 
tre culori, demareînd roșul, portocaliul, galbenul, verdele, al- 
bastrul, indigoul şi violetul din compoziţia luminii albe. | 
„Spre deosebire de toţi cel care l-au precedat în asemenea 
observaţii, Joseph von Fraunhofer nu va lăsa să-i scape opor- 


Aunitatea semnalării, investigării. și descrierii acestui fenomen.’ 


El nu se va mulţumi cu mănunchiul: reștrins de Linii: pe care 
de numărase Wollaston; ce părea să se fi: conforinat străvechii 
reguli mnemonice, a „telor șapte lucruri“. Numărul total de 

linii reperate de Fraunhofer în spectrul solar a urcat verti- 
ginos. De atunci, aceste detalii transversale din spectrul Soa- 
relui sînt cunoscute ca „linii ale lui Fraunhofer“. 

Succesele de observaţie ale lui Fraunhofer au următoarea 
explicaţie simplă : folosirea unui spectrograf conceput de el, 
în care erau prezente pentru întiia oară elementele constitutive 
ale unei scheme moderne — fanta, colimatorul, prisma şi tubul 
ocularului. În fine, pe lingă aspectele instrumentale noi, pe care 
le-a introdus fizicianul german, trebuie să subliniem saltul me- 
todic pe care l-a provocat atunci cînd a extins studiul spectrelor 
şi asupra unor surse luminoase aflate nemijlocit în laborator, 
deci într-un loc unde se foloseau substanţe controlabil, cit şi 
asupra altor stele decit Soarele. Aceasta avea să fie o apropiere 
între astre şi fizică, din care se va naşte astrofizica, ale cărei 
noţiuni vor avea.o influenţă incalculabilă asupra reprezentări- 
lor noastre despre univers. 

Din șirul contribuţiilor notabile aduse de Fraunhofer în 
știință mai amintim şi identificarea liniei întunecate din zona 
culorii galbene a spectrului solar cu poziția ocupată de linia 
galbenă luminoasă din spectrul unei flăcări. Mai tirziu, Kirch- 
hoff a explicat această coincidenţă pe baza presupunerii că fla- 
căra (ce conţine atomi de sodiu) poate absorbi numai lumina 
galbenă cu aceeași lungime de undă pe care o poate emite. 
Kirchhoff şi Bunsen au desăvirşit procesul aşezării spectrelor 
pe baze experimentale. Spectroscopia în varianta sa celestă, 
astrospectroscopia, a permis aflarea compoziţiei chimice a as- 
trelor. cu incandescenţă proprie. 

Astrospectroscopia pleacă de la faptul fundamental că, la 
majoritatea stelelor, pe fondul unui spectru luminos continuu 
se văd linii întunecate de absorbție ; aceste linii din spectrele 
stelelor se prezintă într-o largă diversitate, însă actul de înţe- 
legere este facil, el implicind simpla comparaţie cu spectrele 
diverselor elemente înregistrate în laborator. 

Este interesant că atunci cînd vorbeşte despre aceste ele- 
mente, jargonul specializat al astrofizicianului se dovedeşte a 
fi ceva mai sărac decit limbajul chimistului. El împarte pur şi 
simplu toate elementele în două clase ; metale şi gaze. Astfel, 
fierul și cromul sînt metale — aici nu-i nici o neconcordanţă 
cu terminologia domeniului ştiinţific adiacent. Dar, contrar 
opiniei chimistului, din punctul de vedere al astrofizicianului 
și carbonul ori siliciul sînt incluse în clasa metalelor... 

încă de la primele studii de spectroscopie siderală s-a pu- 
tut face asocierea între stele de anumite culori şi prezenţa pre- 
ferenţială a anumitor elemente chimice. Astfel, în stelele albe 

ărea să predomine hidrogenul, în cele albastre heliul ș.a.m.d. 
n zorii studiilor de astrospectroscopie, primii astrofizicieni s-au 
gindit foarte serios la posibilitatea ca stelele să fie un fel de 
rezervoare specifice de elemente chimice, În virtutea acestei 
presupuneri timpurii, s-ar fi putut vorbi despre stele de hidro- 
gen, stele de heliu, stele de calciu etc. Conjectura, deşi, atră- 
gătoare, era totuşi greşită. Însă eroarea nu avea să fie desco- 
perită imediat. 

Abia dezvoltările fizicii atomice și ale termodinamicii plas- 
mei au dus la elucidarea acestui punct enigmatic din fizica ste- 
lelor. Un rol esenţial în această direcţie l-au jucat studiile cerce- 
tătorului indian Saha, care a arătat în esență că numai tempe- 
ratura stelelor contează în determinarea culorii lor. Ne putem 
întreba ce legătură cauzală nemijlocită există între temperatură 
şi culoare, între temperatura suprafeţei astrului şi lungimea de 
undă a radiației emise. Prima idee este aceea că, pe măsura 
creșterii temperaturii, maximul energiei emise se îndepărtează 
către frecvenţe tot mai mari din spectrul vizibil. De pildă, pen- 
tru Soare, temperatura suprafeţei este de circa șase mii de 
grade Celsius, iar lungimea de undă din dreptul vîrfului 
de putere emisă corespunde aproximativ culorii galben-verzui. 
Dar această idee nu acoperă întreaga problemă. Restul poate fi 
lămurit în termenii unei teorii cuantice naive. 

În atomii sau ionii unui element, electronii sînt dispuși în- 
tr-un eșafodaj centrat pe nucleul pozitiv, într-o structură di- 
namică, pentru că nici un fel de structură fixă, statică, de sar- 
cini electrice nu are proprietatea de a fi stabilă. Un principiu 
descoperit de Pauli împiedică îngrămădirea acestor electroni ; 
ei trebuie să ocupe poziţii etajate, în care energiile cresc de jos 
în sus, rămînînd negative atita vreme cit se poate spune despre 
un electron că aparţine acelui atom. Existenţa unor nivele ener- 
getice determinate ale atomilor excitaţi dintr-un element ori 
altul este o consecinţă directă a cuantificării energiei. În feno- 
menele de luminescență nu ne interesează decit ultimul elec- 
tron, cel mai de „sus“ din tot eşafodajul ; acesta este aşa-nun- 
tul electron „optic“ sau electron „de valență“. Fenomenul ab- 
sorbției unui foton de lumină de către atom e văzut în termeni 
cuantici ca o bruscă ascensiune a electronului optic de pe ni- 
velul său. iniţial, pe altul excitat. Invers, emisia unui foton 
de lumină trebuie imaginată ca o consecinţă a căderii eleetro- 

nului de pe un nivel excitat înapoi pe unul fundamental, în 
care electronul ar putea rămîne un timp indefinit de lung. 

Dacă temperatura atmosferei stelei e scăzută, aproape toţi 
atomii elementelor constituente se află în starea energetică 
fundamentală. Fotonii emiși de către suprafața nu prea fier- 
binte a astrului învelit cu atmosferă o vor străpunge în între- 
gime fără a fi absorbiți, întrucît energia pe care o transportă 
e mai mică decit distanța dintre nivelul fundamental și cel 
excitat din atom. Din acest motiv, la stelele relativ reci, nu vor 
fi observate liniile întunecate caracteristice. 

Suprafaţa unui astru fierbinte va emite, însă, fotoni ale 
căror energii sint suficient de mari pentru ca să provoace ex- 
citarea atomilor atmosferei. Absorbţia fotonilor optici este un 
fenomen căruia îi corespunde apariţia unei linii transversale 
întunecate în spectrul captat de un observator terestru. La o 
creştere necontenită a temperaturii, electronii în ascensiunea 
lor dobîndesc energii tot mai mari, dar ele rămîn negative ca 
semn, atita vreme cît electronii rămin legaţi în atomi. Dar orice 
acumulare cantitativă (manifestată în cazul de care -ne ocupăm 
ca o creştere a temperaturii) duce inevitabil la schimbări cali- 
tative ale condiţiei electronilor. Iată că vine și un timp, mai 
corect spus o temperatură, cînd electronii ating limita dintre 
energiile negative la care ei se mai prezintă încă drept consti- 
tuenţi ai atomilor și energiilor pozitive la care ei se eliberează, 
iar atomii se transformă în ioni pozitivi. Dar pierderea elec- 
tronilor optici prin ionizare înseamnă totodată dispariţia cauzei 
de absorbţie a fotonilor. Radiațiile suprafeţei stelei nu vor mai 
putea fi reţinute de acești ioni din atmosfera plasmatică a as- 
trului. Se va. observa, ca efect global, slăbirea în intensitate, 
mai exact spus în întunecime, a liniilor spectrale de absorbţie. 
: în felul acesta a-fost sugerat un mecanism prin care tem- 
peratura stelei poate să fie aflată în funcţie de intensitatea lini- 
ilor spectrale de absorbţie ale diferitelor elemente. 

La stelele albe, numite stele de:hidrogen într-o clasificare 
spectra'ă primitivă, temperatura stelei este de ordinul lui 10 000 
de kelvini (grade Kelvin), valoare mai mult decît suficientă 
pentru. a se putea; realiza absorbţia fotonilor luminii vizibile de 
către hidrogen, dar nu îndeajuns ca să expedieze electronii din 
atomii de heliu la acele nivele energetice înalte de la care ei 
ar putea absorbi fotoni. i ; 

“Stelele âlbastre, impropriu numite „de heliu“, înregistrează 
t&inperături de aproape 30 000 de kelvini la suprafaţă. Un nu- 
măr mhare-de:atomi; de heliu vor: fi excitaţi, ceea ce va 'avea câ 

manifestare directă în spectru apariţia liniilor de absorbţie ca- 
ractoristice heliului. În ceea ce priveşte liniile hidrogenului, 
ele dispar în cele din urmă, deşi elementul este totuşi prezent. 
Asta se explică prin faptul că elementul se ionizează puternice 
și electronul lui, singurul pe care îl are şi care este totodată şi 
electron optic, îl părăsește, trecînd în stări cu energii pozitive. 
Deci numărul de electroni disponibili pentru efectuarea tran- 
ziţiilor pe nivele energetice superioare scade gradat. Efectul 
observat de astronomul pămîntean va fi o slăbire a intensității 
liniilor de absorbţie a hidrogenului, pînă la dispariţia lor com- 
pletă la 50 000 de kelvini. 

Admiţind compoziţia chimică a stelelor practic identică, 
teoria liniilor de absorbţie vine să explice variaţia formei spec- 
trului de la stelele reci la cele fierbinţi, fără a face apel la ipo- 
teza stelelor ca rezervoare pentru anumite elemente. 

După ce astronomii au investigat o mulţime largă şi va- 
riată de stele cu scopul determinării temperaturii şi culorii lor, 
ci au făcut o clasificare a lor în clase spectrale ori clase de 
culoare. 

Precizîndu-se importanța temperaturii, înţelegem pentru 
ce valoarea acestui parametru a fost luată ca factor ordonator 
în introducerea claselor spectrale. Clasa spectrală O cuprinde 
stelele cele mai fierbinţi ; urmează apoi clasele B, A, F, cu stele 
a căror nuanţă de alb și albastru se îngălbeneşte treptat ; ur- 
mează clasa spectrală G, cuprinzînd stele ca Soarele nostru ori 
Tau Ceti, una dintre stelele investigate sub raportul posibilei 
existenţe a unei vieţi raţionale. în fine, clasele K şi M, cuprin- 
zind stele. ca portocala, ca mandarina, apoi stele roșcate şi vi- 
şinii, de dimensiuni mici. 

În afară de culoare, astrele au fost ordonate şi sub raportul 
luminozităţilor absolute, folosindu-se ca termen de comparaţie 
luminozitatea Soarelui nostru. Din clasele I, II şi III fac parte 
supragigantele şi gigantele, cum ar fi Betelgeuze despre care 
am mai vorbit, o supragigantă roşie de o sută șaizeci de mii de 
ori mai luminoasă decit Soarele. Cea de a IV-a clasă de lumino- 
zitate a fost rezervată pentru stele normale ca dimensiuni. Cor- 
purile cereşti din a V-a clasă de nebulozitate se cheamă stele 
pitice ; oricît de puţin măgulitor ne-ar părea faptul, Soarele 
nostru aparţine abia acestei categorii modeste (Din fericire, 
deoarece cu cît o stea e mai mare, cu atit sfîrșitul ei se petrece 
mai rapid şi mai catastrofal !). i R 

 Astrele ce ţin de ultimele diviziuni ale clasificării, VI şi VII 


(reintilnim şi aici regula mn&monică a „celor șapte“ !) sînt pi- 

ticele roşii și albe: aşa cum se vede, astronomia siderală nu 
duce lipsă de imaginaţie în botezarea subiectelor sale. 

Înainte chiar de apariţia unei teorii privind dezvoltarea 
internă a proceselor stelare, a fost făcută o constatare de na- 
tură pur statistică privind existenţa unei corelaţii remarcabile 
între magnitudinile stelelor obișnuite şi culorile lor. Sub in- 
cidenţa studiului intrau o mulţime mare de stele ce nu aveau 
nimic special ori spectacular, nu erau nici prea mici şi fierbinţi, 
dar nici prea reci și mari, nu arătau nici o caracteristică de ex- 
cepţie, care să le scoată din mulţimea anonimă a stelelor ce 
populează partea de cer din vecinătatea astronomică a Soare- 
lui. Mulțimea stelelor ce se supun acestei legi de regresie se 
înscrie pe o porțiune aproape liniară într-o diagramă în care 
nu interesează decît lumina şi culoarea lor (fig. 17). 


Su SER A 


Gigante roșii 


Coo: spectrală 
DIAGRAMA  HERTZSPRUNG - RUSSEL 


Fig. 17 Lumina şi culoarea sint parametri care permit o clasificare a 
stelelor. 

Pe baza corelaţiei statistice între culori și Yurnmozităţile 
absolute, din determinarea culorii unei stele se poate ghici, cu 
șanse destul de mari că rezultatul este corect, care este magni- 
tudinea absolută a astrului. Apoi ultima mărime se compară cu 
magnitudinea aparentă, în determinarea căreia au fost reali- 
zate notabile progrese instrumentale. Deoarece, prin definiţie, 
magnitudinea absolută a stelei corespunde unei poziționări fic- 
tive la 10 parseci distanță, dintr-o proporţie cu magnitudinea 
aparentă se poate găsi și al patrulea termen, adică depărtarea 
reală a stelei. Întrucît implică spectrele, culorile, această pro- 
cedură de aflare a distanțelor stelare se mai numeşte și me- 
toda paralaxelor spectrale. i 

Este interesant că la ideea corelaţiei - culoare-lumină, la 
ideea secvenţei principale, au ajuns, în mod  idependent şi 
aproape simultan, cercetători care lucrează în observatoare as- 
tronomice diferite, în Europa și în America de Nord. 

Cam tot pe atunci au început să fie descoperite și primele 
obiecte siderale, care nu se încadrau în această lege de regresie 
liniară. Unul dintre aceste obiecte a fost așa-numita pitică albă. 
Pe la începutul acestui secol, la observatorul Mount Wilson lu- 
cra o echipă animată de W. Adams, ocupîndu-se de caracteristi- 
cile lumină-culoare la stele. Adams începuse deja să simtă ce 
înseamnă normal și anormal sub acest aspect. Cercetarea lui 
Adams a depistat în 1914 un obiect ceresc absolut anormal. 
Obiectul era o mică steluță, ce fusese descoperită cu aproape 
jumătate de secol mai înainte de către un optician celebru, Al- 
van Clark, cu prilejul verificării de rutină a obiectivului pe 
care îl construia. Verificarea consta în vizarea strălucitorului 
astru Sirius. Lîngă steaua principală, observatorul fortuit a 
descoperit o steluţă mai mică, numită Sirius B, o componentă 
a stelei multiple care este Alfa Canis Major. S-a constatat că 
Sirius B avea o luminozitate absolută de 400 de ori mai mică 
decît a Soarelui, la mase sensibil egale, în timp ce culoarea ei 
albă demonstra că steaua e mult mai fierbinte decît Soarele. 
Ca să respectăm adevărul, trebuie spus că la vremea descope- 
ririi sale, asocierea aceasta de date nu a produs nici o senzaţie 
printre astronomi, pentru că studiile de statistică stelară erau 


doar într-o fază incipientă. Totuşi, după scurgerea unei jumă- 
tăți de secol de la acel eveniment, astronomii începuseră să 
perceapă faptul că Sirius B ocupa o poziţie cu totul particulară 
printre stele, în clasificarea spectru-luminozitate. Studiul a fost 
facilitat de circumstanţa că în 1914, la fel ca şi în epoca desco- 

peririi, steluța Sirius B era văzută sub unghiul depărtării ei 
maxime faţă de astrul principal, Sirius A. Cunoscîndu-i-se 
masa şi ghicindu-i-se. volumul, s-a putut calcula densitatea lui 
Sirius B. Concluzia era deconcertantă : steluța se dovedea a fi 
de o sută de mii de ori mai densă ca apa! La început astrono- 
mii nu au vrut să admită că un asemenea obiect există în rea- 
litate, pentru că astrul sfida tot ce se cunoştea pe atunci în 
legătură cu structura materiei. Neacceptarea sa ca atare venea 
parţial şi din fiascoul oricărei catalogări. Abia după descoperi- 
rea altor obiecte cosmice similare şi după elaborarea primelor 
teorii consistente despre alcătuirea interioară a stelelor a ur- 
mat şi recunoașterea ca incontestabil fapt al observaţiei şi cal- 
culului astrofizie. Steluţa strălucitoare şi densă a fost botezată 
„pitică albă“, „pitică“ — deoarece dimensiunile ei geometrice 
sint într-adevăr mici, iar „albă“ pentru că aceasta e culoarea ei. 


După descoperirile mai mult întîmplătoare ale unor aseme-- 


nea astre în zorii cercetării astrofizice, a urmat o căutare a lor 
sistematică, utilizîndu-se metode de fotografiere color. Dacă la 
fotografierea prin filtru albastru steaua apare mai strălucitoare 
decit la fotografierea prin filtru roșu, ea devine o posibilă can- 
didată pentru clasa piticelor albe. Pînă acum au fost descope- 
rite cîteva zeci de mii de asemenea astre, care, reportate pe 
diagrama spectru-luminozitate, formează o insulă aparte. 

Alte stele neobișnuite sînt supragigantele roșii, categorie 
pe care am exemplificat-o deja prin Betelgeuze. Culoarea le 
arată că au temperaturi scăzute, ceea ce antrenează necesita- 
tea unor diametre uriaşe ca să posede suprafeţe de emisie gi- 
gantice. Stridenţa culorii sale fusese notată încă de timpuriu 
în astronomie, și chiar Ptolemeu o trecea în catalogul său 
drept „steaua roșie din umărul drept al lui Orion“. Măsură- 
tori de mare precizie ale diametrului său, prin metode interfe- 
rometrice inițiate de Albert Michelson, au arătat că Betelge- 
uze este într-atita de mare, încît, dacă s-ar găsi în locul Soa- 
relui, Pămîntul ar orbita înăuntrul ei. 


Deşi prezenţa unor astre cu o strălucire egală cu a lui 
Betelgeuze e semnalată și pe secvenţa principală, anume gi- 
gantele albastre din' clasele spectrale O şi B, dimensiunile 
acestora sînt totuși mult mai mici. 


Al treilea grup de obiecte „anormale“, care nu aparţin 
secvenţei principale, îl constituie nebuloasele planetare. Li se 
spune astfel deoarece, pe de o parte, ele sînt nebuloase ga- 
zoase, iar pe de altă parte prezintă o anumită convergență a 

imaginii cu planetele îndepărtate din sistemul solar, Uran şi 
Neptun. Ele au fost descoperite în număr însemnat pe la jumă- 
tatea veacului trecut, folosindu-se același gen de instrumente 
care au condus şi la descoperirea planetelor Uran și Neptun. 
Privind prin ocularul unui asemenea instrument o nebuloasă 
planetară, ea apare ca un disc verzui, identificîndu-se optic 
cu o planetă, întrucit doar planetele se pot vedea ca nişte 
discuri. Se poate înțelege furtuna de emoţii pe care o provoca 
o asemenea imagine, ştiut fiind că descoperirea unei planete 
noi a fost visul secret al oricărui astronom al veacului trecut. 
Dar după numai cîteva nopți de observaţii răbdătoare, văzînd 
că discul „planetar“ enigmatic nu se deplasează printre stele, 
confuzia era clarificată, sentimentului de speranţă și exaltare 
îi lua locul o dezamăgire, mai mult sau mai puţin de durată. 

Deşi primele nebuloase planetare au fost catalogate abia 
în secolul al XVIII-lea, cea mai apropiată dintre ele fusese cu- 
noscută de om probabil cu milenii în urmă, întrucît diametrul 
său aparent atinge cam jumătate din diametrul Lunii pline; 
această nebuloasă planetară se află în constelația Vărsătorul, 
la limita de aplicabilitate a metodei paralaxelor trigonometrice. 

Culoarea nebuloaselor planetare este verzuie, multe au 
forme circulare foarte clar delimitate, în vreme ce altele sea- 
mănă cu nişte inele de fum. Au mai fost observate și nebu- 
loase planetare al căror contur e greu definibil, cu aglomerări 
de noduri și încolăciri de bucle dificil de urmărit. La cele cîteva 
sute de nebuloase planetare fotografiate pînă acum poate fi 
discernută o anumită simetrie centrală, și aproape în toate 
cazurile în centrul de simetrie se găsește ceva: o mică şi ne- 
însemnată stea. Dacă lumina steluţei nu este înroşită de ab- 
sorbția mediului interstelar, ea arată o nuanţă albastră, iar 
aceasta mărturiseşte imediat o temperatură de citeva zeci de 
mii de grade; într-o serie de cazuri, estimările temperaturii 
merg pînă la 100 000 de grade. 

Să mai amintim şi faptul că, pe la sfîrşitul secolului tre- 
cut, cercetarea spectroscopică a luminii provenind de la ase- 
menea nebuloase planetare părea să sugereze existenţa unui 
element chimic necunoscut pe Terra și care a fost botezat ime- 
diat ca „nebuliu“, Însă prin anii 1920 s-a stabilit că liniile 
„nebuliului“ din zona albastru-violet a spectrului caracteri- 
zează, în realitate, tranziţiile interzise ale atomului de e 
ionizat prin pierderea a doi electroni. Prezenţa pet pif ari 
interzise în nebuloase. se explică prin împrejurarea că atom 

pot rămîne în nebuloase un timp foarte îndelungat în starea 
de două ori ionizată, datorită presiunii extrem de reduse. 

S-a mai putut deduce şi o anumită legătură genetică între 
steaua centrală fierbinte și norul înconjurător de gaz rarefiat : 
poziţia centrală a stelei dovedeşte că gazul a fost expulzat de 
astru într-una din fazele anterioare ale existenței sale. Dimen- 
siunile unui asemenea nor sînt enorme, putînd atinge ani-lu- 
mină în diametru. 

O caracteristică semnificativă a norului de gaz e aceea că 
el se umflă. Cu alte cuvinte, este într-un proces de continuă 
detentă, ceea ce dovedeşte că el este realmente produsul unei 
puternice explozii. În graficul temperatură-luminozitate, stelele 
centrale ale nebuloaselor planetare se găsesc imediat sub sec- 
venţa principală, deasupra regiunii ocupate de piticele albe. 
Aceasta sugerează legătura evolutivă dintre aceste două cate- 
gorii de obiecte. 

Secvența principală, împreună cu insulele de anomalii 
amintite, „supragigantele roșii“, „stelele centrale din nebuloa- 
sele planetare“ şi „piticele albe“ constituie aşa-numita dia- 
gramă  Hertzsprung-Russel, care cataloghează majoritatea 
obiectelor cerești de tipul stelelor. Diagrama  Hertzsprung- 
Russel, diagrama culoare-lumină, reprezintă una dintre cele 
mai însemnate realizări ale ştiinţei cerului de la începutul 
acestui secol XX. 


Scanned with CamScanner 


Capitolul VIII | INSTRUMENTAŢIA 
ASTRONOMICĂ 
ŞI „LIMITELE CREŞTERII“ 


în anul 1877, astronomul Asaph Hall a avut șansa să ob- 
serve cei doi sateliți ai planetei Marte, despre care zvonul cir- 
cula de aproape trei secole, plecînd de la o idee himerică a lui 
Kepler, speculată și amplificată de ironia lui Jonathan Swift 
pînă la un capitol de istorie literară. Însă premiera astronomică 
a observării celor doi sateliți marţieni a devenit posibilă abia 
după dezvoltarea unui tip special de lunetă, refractorul cu 
obiectiv acromatic foarte mare. Luneta pe care a folosit-o Asaph 
Hall a fost prima dintr-o serie de trei asemenea instrumente de 
excepţie care au fost construite de familia de opticieni Alvan 
Clark, tatăl și fiul. Nu mai este nevoie să spunem că descope- 
rirea sateliților lui Marte a fost un triumf atit pentru Hall, cît 
şi pentru Alvan Clark personal : „Ea arată ce se poate aştepta 
de la un instrument și mai mare care va fi instalat în curînd 
la observatorul Lick“, comenta evenimentul, în urmă cu mai 
bine de o sută de ani, o revistă ştiinţifică a epocii. 

Istoria observatorului Lick este interesantă atît pentru 
faptul că portretul fondatorului acestuia, James Lick, ar putea 
fi uşor amestecat și confundat printre portretele unei galerii de 
personaje din romanele lui Jules Verne, cît și pentru aceea că a 
deschis o pagină dintr-un capitol major al ştiinţei despre cer. 

James Lick, iniţial implicat în comerţul cu zahăr, a devenit 
milionar pe vremea „goanei după aur“ din California, în urma 
speculei cu terenuri, se spune. Dacă nu o filozofie de viaţă ele- 
vată, atunci spiritul său excentric şi o anumită viziune, necon“ 


fecţionată după tiparul comun, asupra lumii, l-au îndemnat 
să-și cheltuiască averea în opere filantropice grandioase. Con- 
silierii săi au dovedit că stăpînesc în cel mai înalt grad arta per- 
suasiunii atunci cînd l-au oprit de a ridica pe Market Street, 
în centrul comercial al orașului San Francisco, o piramidă pe 
lîngă care edificiul lui Keops ar fi părut o rudă săracă. 

Ce altceva ar mai fi putut întreprinde ? Bolnav, trebuie 
să-i admirăm curiozitatea vie pe care şi-o păstrase în suflet. 
Căci Lick îşi petrecea nopţile chinuite de insomnia unei mala- 
dii ce se agrava, contemplind Luna, planetele și stelele Căii 
Lactee printr-o mică lunetă. Omul trăia într-o tensiune febrilă, 
cînd puţinele forţe, care mai rămăseseră în organismul său obo- 
sit, erau canalizate înspre o viaţă spirituală înaltă. Structura 
pragmatică a gîndirii sale îl îndemna, fireşte, către cunoaşterea 
pozitivă. Poate că în acele nopţi s-a născut în creierul său ideea 
inspirată a înălţării unui mare observator astronomic cît mai 
aproape de stele, în munţi, acolo unde aerul este curat şi con- 
diţiile de vizibilitate ideale. 

Virful Mount Hamilton a fost ales ca punct de amplasare 
a viitorului lăcaș astronomic. De acord cu proiectul, guvernul 
federal, proprietarul muntelui, l-a cedat astronomilor, iar auto- 
rităţile statului California au început construirea unei șosele de 
acces. În sfîrșit, un mare obiectiv acromatic a fost comandat 
atelierului optic al lui Alvan Clark. Obiectivul refractor avea 
97 de centimetri în diametru. 

Cu luneta Lick, astronomul Barnard a observat cel de al 
cincilea satelit al lui Jupiter, Amalthea, prima descoperire 
făcută în sistemul lui Jupiter de la epoca lui Galileo Galilei, 
deci după o întrerupere de două secole şi jumătate. Refractorul 
“Lick avea să dețină supremaţia absolută, printre instrumentele 
de acest fel, ceva mai puţin de un deceniu. 

De data aceasta, în capitolul istoric al instrumentaţiei 
astronomice de excepție intră George Ellery Hale, savant şi re- 
marcabil organizator al activităţilor ştiinţifice. Cu totul întim- 
plător, Hale a aflat că în posesia atelierului Clark se mai găsea 
încă un disc de sticlă, comandat în Franţa odată cu acela folosit 
pentru observatorul Lick. Sticla nu era produsă într-o fabrică 
mare, organizată după normele revoluţiei industriale în plin 
progres la acea epocă, Dimpotrivă, discurile fuseseră coman- 
date atelierului parizian al sticlarului Mantois, chiar dacă apoi 
urma să fie transportate într-o călătorie plină de şocuri şi tre- 
pidaţii. Chiar şi la începutul secolului XX, fabricarea sticlei 
pentru instrumentele gigantice ale astronomiei avea să fie făcută 
tot în Franţa, la manufactura de sticlă de la Saint Gobain, fon- 
dată încă de Louis XIV cu.scopul lichidării monopolului vene- 
„țian al oglinzilor. Arta sticlăriei era transmisă acolo din tată 
în fiu ; piesele realizate erau extrem de individualizate, de o 

calitate superioară produselor monotone de serie ce ieșeau din 
` fabricile primei revoluţii industriale. 

După ce a fost contactat de Alvan Clark în problema discu- 
lui nefolosit şi a aderat la ideea acestuia, Hale s-a lansat într-o 
colectă de fonduri, acțiune oarecum tipică pentru viaţa ştiin- 
ţitică şi culturală americană. Într-un mod cu totul neaşteptat, 
reuşi să-l intereseze, în această investiţie științifică fără profit 
material, pe un om de afaceri din Chicago, Charles Tyson 
Yerkes, adevăratul model al personajului Frank T. Cowperwood 
din romanul Financiarul. De altminteri, resorturile intime ale 
spectacularului gest filantropie sint disecate cu luciditate de 
'Theodor Dreiser în paginile cărţii. Acţiunea a fost remarcabilă, 
pentru că astfel a putut fi începută manufacturarea celui mai 
mare obiectiv acromatic din lume, măsurînd un diametru de 
peste un metru (mai exact, de 105 cm). 

Realizarea refractorului Yerkes a stîrnit interesul publicu- 
lui iarg, care la acea epocă era pasionat de misterul „canalelor 
marţiene““. Se exprima speranța că puternica lunetă va da o 
imagine revelatoare cu prilejul marii apropieri a planetei Marte 
de ia sfirşitul secolului XIX. 

Însă munca de șlefuire a pieselor noii lunete a fost extrem 
de anevoioasă. Suprafeţele optice ale lentilelor s-au încadrat în 
parametrii proiectaţi numai după repetarea operaţiei de polizare 
de nouăsprezece ori. 

S-a constatat atunci că realizarea obiectivelor mari şi com- 
plexe ale refractoarelor acromatice pretinde un efort de mu- 


Dimensiunile refractorului Yerkes, instalat la observatorul 
astronomic al Universităţii din Chicago, au fost și vor rămîne 
un record absolut, Explicaţia dată de obicei acestei performanțe 
durabi e este mai curind negativistă, Se spune că lunetèle au 
atins „limitele creşterii“, ca să folosim un termen utilizat abia 
din cea de-a doua jumătate a secolului XX, că ele au dat tot 
ceea ce au putut da pentru progresul astronomic (pentru că 
păcatele lor originare, adică aberaţiile de sfericitate şi de croma- 


tism, nu au fost niciodată complet înlăturate). 

Un al doilea motiv, care s-a adăugat inconvenientelor ară- 
tate mai sus, a fost folosirea tot mai frecventă a înregistrării 
fotografice în observaţiile astronomice. Obţinerea imaginilor 
unor astre. foarte îndepărtate pretinde cit mai multă lumină, 
cîţi mai mulţi fotoni luminoși. Lentilele cu grosimi mari adaugă 
o inevitabilă şi supărătoare absorbţie a razelor venind de la 
aştrii distanţaţi. Necazul era amplificat şi de circumstanța că 
sticla absoarbe cu predilecție lumina albastră, la care placa 
fotografică își arată maximul de sensibilitate. Dezvoltarea pe 
mai departe a lunetelor, în contextul accentuatelor cerinţe de 
lumină ale procedurii fotografice, nu ar fi fost încununată de 
succes decit în cazul în care s-ar fi descoperit noi sorturi de 
materiale optice refringente, cu absorbţii de cel puţin o mie de 
ori mai reduse decît ale sticlei tradiționale. Un asemenea mate- 
rial nu s-a inventat nici în pragul secolului XX şi nu se întrevăd 
nici acum șansele inventării sale ; în treacăt fie spus, obţinerea 
acestei substanţe transparente ar constitui un impuls notabil şi 
pentru progresul tehnologiei rachetei fotonice. 

Seria aceasta de împrejurări, unele reflectind caracterul 
limitat al posibilităţilor psihofizice umane, altele de natură teh- 
nologică, în fine unele probabil insurmontabile pentru că sînt 
de natură principială, au antrenat, către sfîrşitul secolului XIX, 
o criză momentană în progresul astronomiei, sau cel puţin în 
acel sector al său care observă obiectele foarte îndepărtate. 
Viitoarea ei dezvoltare, în direcţia folosirii tot mai accentuate 
a tehnicii fotografice, era' posibilă doar prin reactualizarea 
telescoapelor rejlectoare. 

Calculele arătau că lumina necesară fotografierii obiecte- 
lor extrem de distanţate ar fi fost asigurată de un reflector cu 
un diametru de un metru, realizat prin argintarea unei conca- 
vităţi de sticlă bine parabolizată. Un astfel de telescop a fost 
construit cu aproximativ două decenii înainte de sfirșitul seco- 
ului XIX, dar utilizarea lui nu se va face decit după o lungă 
odisee, Instalat în Midlands, în centrul arhipelagului britanic, el 
a fost împiedicat să funcţioneze din -pricina climatului ceţos. 
Proprietarul său, lordul Crossley, a inserat în ziare un anunț 
de vînzare a telescopului. 

„__ Într-un fel sau altul, astronomii de la Mount Hamilton 
aflară despre oferta de vinzare; dar după moartea lui Lick, 
observatorul nu mai avea decit subvenţii extrem de reduse. În 
cele din urmă, proprietarul britanic al telescopului, aflat în 

imposibilitatea de a-l folosi, hotărt să-l ofere în dar observato- 
rului din însorita Californie, unde putea fi exploatat aproape în 
tot cursul anului, Abia după completarea unei liste de subscrip- 
ție au putut fi adunaţi banii necesari transportului său peste 
ocean şi de-a latul continentului nord-american, 

Fotogralierea obiectelor cerești imbunătăţea sensibilitatea 
telescopului cu cîteva ordine de magnitudine stelară. „Folclorul 
astronomic“ de la observatorul Lick mai păstrează amintirea 
acelor ani de pionierat în fotografia astronomică. Reflectorul 
Crossley a favorizat un climat de emulaţie intensă printre 
cercetători. Expunerile eronate sau focalizările incorecte erau 
considerate crime morale de neiertat. Spiritul de competiţie îi 
forţa pe toţi oamenii care lucrau la Mount Hamilton să lucreze 
la limita extremă a capacităţilor lor. Se spune că unii dintre 
cercetătorii cu spiritul cel mai „agresiv“. se introduceau pe 
ascuns în prima jumătate a zilei în laboratorul foto pentru a 
examina negativele nopţii precedente, luate de colegul lor care 
se odihnea trudit, fără să bănuiască nimic despre efracţie... 

'Toate acestea au o explicaţie psihologică firească. Universul 
larg deschis de noua instrumentaţie îi atrăgea pe astronomi prin 
fascinația necunoscutului devenit tangibil, imaginile de o nou- 
tate absolută îi ţineau într-o tensiune a cunoaşterii, iar orice 
ratare a șanselor de a vedea priveliştile de vis ale hăului cos- 
mic le putea stirni nervozitatea. 

Reflectorul Crossley a instituit, în pragul secolului XX, un 
standard instrumental extrem de ridicat pentru observatoarele 
astronomice. Orice noi progrese în această direcţie însemnau, 
implicit, depășirea acestuia. 

Apetitul pentru telescoape tot mai puternice avea să fie 
satisfăcut chiar în primii ani ai veacului XX. Observatorul 
Mount Hamilton realizează o extindere la Mount Wilson, unde 
va fi instalat un reflector de sticlă cu oglinda măsurînd 1,5 
metri în diametru, Discul de sticlă fusese comandat la Saint 
Gobain, După turnarea materialului vitros în formă, răcirea a 
durat luni de zile, ca să se prevină cristalizările și fisurările. 

Sarcina prelucrării suprafeţei parabolice a oglinzii i-a re- 
venit lui George Ritchey, optician și astronom. Discul a fost 
fixat într-un strung de construcţie specială, În material trebuia 
să fie săpată mai întii o adîncitură de forma unei calote sferice 
foarte puţin accentuată, După două luni de șlefuire extrem de 
atentă, abia dacă fusese obținută o concavitate adîncă de 2 cm, 


însă era de ajuns. Abia acum urma partea cea mai delicată a 

întregii operaţii : parabolizarea oglinzii prin polizarea unui 
strat de sticlă de o zecime de milimetru grosime. Vreme de doi 
ani, Ritchey a lucrat cu ferestrele închise, îmbrăcat ca un chi- 
rurg, intercalînd lungi pauze de răcire a sticlei şi de verificare 
a suprafeţei oglinzii între fazele scurte de şlefuire cu un oxid 
sub formă de pulbere. 

Banii pentru construirea telescopului fuseseră stringi de 
acelaşi remarcabil organizator, George Ellery Hale. Să mai 
amintim, totuși, că el a fost printre cei care au iniţiat studii 
sistematice de astroclimat, observînd că prezenţa unei inver- 
siuni termice în stratul de aer de lîngă sol îmbunătățește cali- 
tatea imaginii, prin micșorarea turbulenței şi a convecţiei. 

Ritchey a făcut chiar mai mult decît munca brută de pre- 
lucrare a suprafeţei optice. Să nu uităm că era el însuși astro- 
nom. Angrenat în cercetarea ştiinţifică, a pus la punct o pro- 
cedură de operare a instrumentaţiei, încît aceasta să dea per- 
formanţele ei de virf. A obţinut, astfel, fotografii de claritate 
maximă şi a putut înregistra stele extrem de slabe, de patru 
sute de milioane de ori mai puţin strălucitoare decit Vega, as- 
trul fix cel mai luminos al cerului nordic. Atunci, cu mult mai 
mult decît acum, fotografiile bune solicitau măiestria omului 
aflat înapoia obiectivului. Timpul de expunere al unui cadru 
se ridică pînă la zece ore! Un mecanism de orologerie deplasa 
rotund telescopul pentru a urmări rotația uniformă a bolţii ce- 
reşti. La fiecare jumătate de oră, Ritchey obtura caseta şi fo- 
caliza din nou telescopul din cauza modificărilor termice ale 
lungimilor sistemului optic, induse de frigul nopții. În cursul 
zilei, dilatarea termică a oglinzii era prevenită prin folosirea 
unui frigider special, care constituia o performanţă tehnică în 
sine. Astroncimul ţinea între dinţi comutatorul electric ce co- 
manda obturarea căsetei fotografice, în momentul cind o cauză 
atmosferică oarecare înriiutățea imaginea. Cadrele lui Ritchey, 
deşi au fost realizate înainte: de primul război mondial, sînt 
date şi acum ca exemplu in materie de fotografii de nebuloase. 

'Telescopului de 1,5 metri i-a urmat altul, de 2,5 metri, in- 
stalat tot la Mount Wilson, Blocul de sticlă venea tot din 
Franța. Pentru a se asigura cantitatea enormă de sticlă necesară 
discului, s-au folosit simultan mai multe vase pentru turnarea 
sticlei în formă, iar în masa amortă au apărut citeva bule de 
aer, virtual dăunătoare formei finale a suprafeţei paraboloidu- 
lui. Defectul a fost exagerat la început de astronomii de la 


Mount Wilson în critica lor. După ce şi-a făcut un stagiu în 

magazia de materiale de la observator (unde se găsesc şi azi alte 
obiecte ştiinţifice interesante, dar nefolosite), alți specialişti 
consultaţi au dat un verdict pozitiv, apreciind că discul poate 
fi folosit. 

Acelaşi George Ritchey a efectuat, timp de șase ani, munca 
de prelucrare a oglinzii. Au fost anii unui efort secătuitor pen- 
tru nervii săi, timp în care s-a certat aproape cu tot personalul 
de la Mount Wilson. Deprimarea adusă de anii războiului nu a 
contribuit nici ea la ameliorarea atmosferei de lucru. 

Dar, în acelaşi timp, în tranşeele din Franţa, un infanterist 
american, pe nume Edwin Hubble, privea stelele în nopți de 
acalmie şi seninătate, bucurîndu-se că „pe frontul de vest nu 
se întîmplă nimic nou“. Tînărul se simţea atras în mod irezis- 
tibil de lumina enigmatică a astrelor, punîndu-și nenumărate 
întrebări despre ele; își propunea să le rezolve după război. 
Destinul său va fi legat de telescopul pe care îl construia 
Ritchey. 

Telescopul de 2,5 metri a fost încercat pentru prima oară 
intr-o noapte întunecoasă din luna nojembrie a anului 1917. 
Structura mecanică a telescopului s-a rotit lin pe rezervoarele 
de mercur ce serveau ca lagăre fără frecări și paraboloidul a 
fost îndreptat spre o stea luminoasă. Se părea că presimţirile 
cele mai negre ale lui Ritchey s-au confirmat : imaginea consta 
din pete neregulate, difuze, fără sens şi deloc neglijabile. Poate 
că ïn timpul zilei, cînd cupola fusese deschisă, masa de cinci 
tone a oglinzii s-a supraîncălzit, pierzîndu-şi pentru o vreme 
perfecțiunea formei. Astronomii plecară să se culce, dar reve- 
niră înaintea zorilor, nutrind o nădejde în suflete. Şi miracolul 
s-a produs. Cei de faţă au putut privi cea mai clară şi mai mare 
imagine a unui astru de acea magnitudine. Telescopul de 2,5 
metri era o reuşită perfectă. El avea să fie folosit în anii de 
după război de către Edwin Hubble, care va descoperi cu aju- 
torul lui unul dintre cele mai remarcabile fenomene ale cos- 
mologiei, 

În anii aceia, George Ellery Hale devenise director onorific 
al observatorului de la Mount Wilson, după ce se ocupase de 
organizarea Institutului Tehnologic din California, celebrul 
Caltech, 

La Mount Wilson, Hale a rămas preocupat de funcția de 
instruire a publicului, care venea într-un fel de pelerinaj la 
observator, în serile de vineri, cînd pasionații de astronomie 


Puteau privi cerul reflectat în oglinda telescopului de la 1,5 

metri, după ce li se ţinea o prelegere despre ultimele desco- 
periri ale ştiinţei despre stele. În fiecare an, aproximativ zece 
mii de vizitatori puteau încerca fiorii metafizici ai imaginilor 
astrale. Într-una dintre acele atractive seri de vineri, un redac- 
tor al unui prestigios săptămînal cultural new-yorkez trecu şi 
el prin această experiență. Entuziasmat de proaspăta sa înţe- 
legere a dimensiunilor universului, pe care a obținut-o pe spa- 
tiul unui sfert de noapte, îi ceru cu insistenţă lui Hale un articol 
de popularizare a astronomiei pentru revista sa. Articolul, pur- 
tînd titlul Despre posibilităţile telescoapelor mari, a fost citit 
pe la începutul anului 1928 de sute de mii de oameni în sufle- 
tele cărora găsi un ecou apelul făcut de Hale pentru o mare 
tentativă umană de a privi „în profunzimile necercetate ale 
universului“. 

Dar prioritatea ideii instalării unui mare telescop în Cali- 
fornia nu îi aprţine lui Hale ; ea fusese prefigurată încă prin 
1865 de Jules Verne, în De la Terre ă la Lune. De altminteri, 
se povesteşte că atunci cînd se plimba printre telescoapele 
uriaşe de la Mount Wilson, Hale îşi repeta o frază dintr-o pa- 
gină verniană, căreia îi găsea o savoare deosebită : „Se auzi un 
țipăt de groază şi nefericitul om dispăru în telescop“ ; savantul 
G. E. Hale era, probabil, amuzat de acea hiperbolizare a instru- 
mentului anticipat, pină la transformarea lui într-un malefic 
înghiţitor de astronomi. š 

Pe de altă parte, gigantismul devenise o modă constructivă 
pe continentul american în prima jumătate a perioadei inter- 
þelice. Fuseseră înălțate marele baraj Boulder, zgîrie-norul 
Empire State Building, precum şi podul Golden Gate de la San 
Francisco. 

A fost convenit ca telescopul să fie proiectat de specialiştii 
de la Caltech, dar studiile au fost analizate în detaliu de astro- 
nomii americani ce lucrau cu colegii lor europeni. 

Cu cît oglinda telescopului are un diametru mai mare, cu 
atît ea trebuie să fie mai masivă şi cu atît este mai greu de 
construit. După o regulă clasică, grosimea unui disc este de o 
șesime din diametru ; deci, pentru oglinda cu diametrul de 
5 metri ar fi trebuit un disc de sticlă cu masa de 40 de tone. 
Inerţia termică a acestei mase e atit de mare, încît produce 
efecte optice supărătoare, antrenînd modificări ale distanţei 
focale prin dilataţie. S-a emis atunci părerea, rezonabilă în sine, 
de a utiliza un material cu coeficient de dilataţie mic. 

Cuarțul topit era unul dintre aceste materiale. Putea fi în- 
cercată obţinerea lui industrială, dar, înainte de a intra în con- 
tact cu specialişti în acest domeniu, Hale s-a întrebat dacă nu 
ar avea cumva şansa de a găsi un bloc masiv de obsidiană, 
(sticlă vulcanică), într-una din rezervaţiile naturale din S.U.A., 
unde se găseau vulcani. 

În prima fază de optimism, experţii au ales soluţia cuarţului 
topit. „Cuarțul este nisip plus energie“, asigurau ei. Şi, într-un 
fel, aveau dreptate. La urma urmelor, cuarțul nu era un ma- 
terial necunoscut, el era deja folosit pe scară largă în industria 
chimică şi în cercetare, înlocuind sticla obișnuită în mediile co- 
rozive, unde sînt prezente variaţii termice mari. 

Totuși, specialiștii nu au reuşit să obţină nici măcar un 
disc cu un diametru de un metru şi jumătate. Lucrările s-au 
tărăgănat pînă la izbucnirea marii crize economice interbelice, 
cînd a trebuit să fie întrerupte, deşi specialiștii dădeau în con- 
tinuare asigurări că faza finală era rezolvabilă pe termen scurt. 

Salvarea telescopului de 5 metri a venit dintr-o direcţie 
neașteptată, de la o firmă specializată în... vase de bucătărie. 

Aceste vase erau din pirex, o sticlă termorezistentă, cu un 
coeficient de dilataţie mai mic decit cel al sticlei obişnuite. Ma- 
terialul putea să urmeze un proces de fabricaţie în întregime 
analog celui suportat de sticla obişnuită, însă, dată fiind enor- 
mitatea obiectului cerut, o parte din dificultăţi rămîneau în 
picioare. Pentru a îmbunătăţi stabilitatea termică a oglinzii, s-a 
decis să se facă un disc nervurat pe revers, în loc de unul con- 
tinuu. Rigiditatea mecanică a oglinzii ar fi rămas aceeași. Ca 
să cîştige experienţă din mers, inginerii dublau succesiv dimen- 
siunile discurilor : la început au construit unul de 75 cm, apoi 
altul de 150 cm, urmat de un al treilea disc de 300 cm în dia- 
metru. În sfîrşit, a venit şi rîndul celei mai importante oglinzi, 
aceea de 5 metri. 

Compoziţia inițială a șarjei cintărea 65 tone, topindu-se 
numai cîte 4,5 tone pe zi. Pirexul era turnat apoi într-un fel 
de arenă circulară, acoperită cu un dom radiativ. 

După ce a fost turnat, pirexul a trebuit să se răcească ex- 
trem de încet, În acest timp, o inundație a amenințat să înece 
atelierul unde se răcea discul, În fine, pe la începutul lui 1936, 
discul a fost arătat publicului, după care a fost urcat pe o plat- 
formă de cale ferată special construită și transportat din statul 
New-York tocmai în California. 

Prelucrarea paraboloidului oglinzii a fost încredințată la- 
boratorului optic de la Mount Palomar. Savanţii de la Caltech 
au proiectat partea mecanică a telescopului. Cunoscutul aerodi- 
namician von Karman a proiectat cupola domului, ţinînd seama 
de direcţia și intensitatea vinturilor dominante în acea regiune. 


Strunjirea adinciturii sferice a însemnat îndepărtarea a 
cinci tone de pirex, după procedeul Ritchey. Abia în vara lui 
1941 s-a trecut la parabolizarea cavităţii, iar în luna octombrie 
ea fusese îndeplinită în proporţie de 90%/0. însă brutalul atac ja- 
japonez de la Pearl Harbour, din decembrie 1941, a întrerupt 
munca. Ea avea să fie reluată abia în 1946. 

Observatorul astronomic de la Mount Palomar, locul unde 
a fost instalat reflectorul de 5 metri, a primit numele lui 
George Ellery Hale, (care murise în 1938), ca o recunoaștere a 
meritelor acestuia. 

Totuşi, instrumentul are şi unele limitări. Adevărul este 
că rezoluţia unghiulară practică, adică unghiul minim dintre 
razele provenind de la două obiecte distincte, pe care poate să-l 
„sesizeze“ telescopul, abia dacă reuşeşte să egaleze rezoluția 
teoretică a unei oglinzi cu diametrul de 40 cm, dacă aceasta ar 
fi plasată în vid. Limitarea pe care o înregistrează instrumentul 
nu este introdusă de o imperfecţiune tehnică. Se constată că 
rezoluţia unghiulară maximă a unui instrument optic nu mai 
este condiţionată de dimensiunea oglinzii, de precizia realizării 
ei, cit de turbulența atmosferică. Din cauza amestecului turbu- 
lent, aproape permanent în aer, apar mici domenii mobile cu 
temperaturi şi densități diferite. Ele acţionează ca nişte lentile 
haotice şi deformează imaginea astrului, producînd un tablou 
cu aparenţă difuză. Să încercăm să exemplificăm aceasta prin- 
tr-un fenomen condiţionat de aceeași cauză, Dacă privim o stea, 
chiar pe cer senin, ea nu are o strălucire constantă, „clipește“ ; 
aceste „clipiri“ sînt principalul motiv limitator al rezoluţiei un- 
ghiulare pe care o pot da instrumentele mari. Micşorarea dia- 
metrului unghiular al imaginii prin reducerea turbulenței ar 
da același cîştig pentru magnitudinea stelară limită ca şi mă- 
rirea diametrului oglinzii. 
~ Ca să reducă influenţa nefavorabilă a turbulenței atmosfe- 
rice asupra calității imaginii, astronomii plasează telescoapele 


la altitudini mari, în locuri alese după îndelungate studii ale 
astroclimatului (prin care se înțelege ansamblul condiţiilor 
micro-, mezo- și macro-meteorologice, care favorizează o trans- 
parență maximă a aerului nocturn), De rezultatul acestor mă- 

surători s-a ţinut seama, de exemplu, atunci cind s-au construit 
observatoarele de la Kitt Peak (Arizona), sau de la Cerro Tololo 
(Chile), ale căror telescoape, deşi au diametrul de 4 m, dau ima- 
gini de o calitate superioară celor ale telescopului de 5 m de la 
Mount Palomar. 

Performanţele instrumentului de la Mount Palomar aveau 
să rămînă imbatabile vreme de aproape trei decenii. Dar în 
epoca de reuşite spectaculare, ce caracterizează revoluţia teh- 
nico-ştiinţifică actuală, permanentul efort de depășire a per- 
formanţelor instrumentaţiei a condus la proiectarea și construc- 
ţia unui telescop cu un diametru şi mai mare. Telescopul cu 
diametrul de 6 m, înălţat în Munţii Caucaz, a fost un pas impus 
de ritmul general al creşterii economice și industriale. Proiectul 
a fost iniţiat de eminentul optician sovietic Maxutov. 'Tehnolo- 
gia urmărită a fost în linii mari asemănătoare celei folosite la 
telescopul de cinci metri. Telescopul a fost instalat pe un vîrf 
din Caucazul de nord, favorizat de astroclimatul local. 

Să mai observăm, totodată, că oglinzile mari întîmpină 
anumite dificultăţi în menţinerea formei lor, împotriva greu- 
tăţii și a variațiilor de temperatură, fără să mai vorbim de 
enormele obstacole pe care le întilneşte uzinajul cu totul sin- 
gular pe care îl pretind. Din cauza aceasta, odată cu instalarea 
telescoapelor de cinci metri și, respectiv, de șase metri, mulţi 
oameni de ştiinţă au sentimentul că, la fel ca și în cazul refrac- 
toarelor acromatice mari, anumite „limite ale creşterii“ au fost 
atinse. În mod surprinzător, unul dintre cei care exprimă 
această opinie, neîncrezătoare într-un progres nelimitat al as- 
tronomiei optice, este binecunoscutul autor de literatură ştiin- 
ţifico-fantastică, Isaac Asimov. În cartea sa, Eyes on the Uni- 
verse, el scrie : „Pe Pămînt, astronomia optică a atins limitele 
sale. Telescopul Hale şi telescopul de 6 metri construit în Uniu- 
nea Sovietică sînt dinozauri astronomici, şi este improbabil că 
altcineva va mai încerca vreodată să construiască oglinzi și 
mai mari“, 

„Dar recentele progrese, înregistrate în materialele compo- 
zite, în ingineria făcută pe computer şi în optică, au deschis 
perspective noi unor instrumente și mai puternice. Există deja 
un comitet de oameni de ştiinţă organizat în jurul bătrinului 
observator Lick, care proiectează construcţia unui telescop re- 
flector cu diametrul obiectivului de 10 metri. 

Două concepţii tehnologice de bază sînt luate în conside- 
raţie pentru a face posibil un asemenea proiect. O primă idee 

prevede o structură monolitică, folosind numai o piesă subţire 
de sticlă cu diametrul de 10 metri, care ar fi tensionată mecanic 
pînă la dobindirea formei calculate, Pentru a minimiza efec- 
tele de dilataţie termică asupra formei oglinzii, s-ar folosi, în 
sfirşit, sticla de cuarţ topit. Cea de a doua idee este proiectul 
unui mozaic, constînd din 54 de oglinzi hexagonale (o piesă cen- 
trală înconjurată de trei centuri de hexagoane), dînd un dia- 
metru efectiv de 10 metri. Fiecare hexagon ar urma să aibă un 
suport separat, fiind mişcat de un „actuator“, (un piston), în 
aşa fel încît întregul mozaic ar putea să fie menţinut la forma 
optică perfectă. 

Oricare ar fi metoda folosită, oglinda finală de 10 metri ar 
fi de zece ori mai uşoară decît o oglindă convențională de ace- 
laşi diametru, dar construită cu tehnologia în uz pînă acum. 
Dacă oglinda propriu-zisă cîntăreşte mai puțin, toate celelalte 
accesorii mecanice vor fi mai ușoare, reducîndu-se astfel într-un 
mod foarte semnificativ. costul telescopului; Pe de altă parte, o 
nouă metodologie constructivă, prin care se scurtează distanța 
focală, va permite o dublare a diametrului oglinzii, fără să an- 
treneze şi o dublare corespunzătoare a lungimii instrumen- 
tului. 

În anii care vor veni, rămine de văzut dacă un asemenea 
telescop va fi realizat efectiv sau nu. În orice caz, în materie 
de instrumentaţie astronomică se pare că „limitele creşterii“ 
nu au fost, totuși, atinse, 


Scanned with CamScanner 


Capitolul IX | GALAXIILE 


ŞI 
GALAXIA 


În manuscrise astronomice arabe, vechi de o mie de ani, 
poate fi întilnită descrierea unei mici pete alburii de pe cerul 
nordic, pe care noi o cunoaștem acum sub numele de nebuloasa 
din Andromeda. Din jurnalul lui Pigatfeta, cronicarul expedi- 
tiei circumterestre a lui Magellan, cărturarii europeni au putut 
afla ştirea existenţei unor „nori“ permanenţi pe firmamentul 
nopţilor cerului sudic, — Norul Mare și Norul Mic ai lui Ma- 
gellan. 

Pină în secolul XVIII, întîmplătoare, nesistematică şi ex- 
trem de săracă, descrierea acestor „nori“ sau „nebulozităţi“ as- 
trale intră pe făgașul acurateţei astronomice prin lucrările lui 
Charles Messier. Acest pasionat „vînător de comete“, agasat de 
o serie de pete alburii cu poziţii fixe pe boltă, care uneori pu- 
teau fi luate drept comete îndepărtate, a avut ideea să facă un 
îndreptar al erorilor de observaţie de acest gen, specificind, în 
coordonate cereşti, locurile ocupate pe cer de nebuloase, nume 
generic care nu spune practic nimic despre natura acestor 
obiecte. Catalogul lui Messier, devenit celebru, era o listă de 
103 obiecte, care în mod cert nu erau stele, dar care emit o 
lumină proprie, difuză, nebuloase care în secolele următoare 
au fost de nenumărate ori cercetate. Este amuzantă, însă, ur- 
mătoarea circumstanţă în legătură cu catalogul lui Messier : 
oricît de insistent ori răbdător au căutat, astronomii nu au reu- 
şit niciodată să identifice mai mult de 102 corpuri din vechiul 
registru al savantului francez ; ceea ce ne sugerează că Messier 
a făcut eroarea inversă, adică a luat o cometă adevărată drept 
o nebuloasă falsă, te 

În cea de a doua jumătate a secolului XVIII, William 
Herschel a întreprins, cu energia care-l caracteriza, o căutare 
sistematică a acestor nebuloase, adăugind alte cîteva mii la 
ceea ce era cunoscut pînă la el, dar fără să ajungă să realizeze 

Tot în aceeaşi perioadă, Laplace își exprima părerea că 
unele dintre corpurile acelea cu strălucire săracă ar putea fi, în 
fapt, imense arhipelaguri de stele, lucind așa de stins numai din 
pricina enormelor distanţe care le despart de sistemul nostru 
stelar. Mai tirziu, Laplace şi-a retractat gindul acesta premer- 
gător în astronomia extragalactică, pentru a găsi în nebuloase 
un sprijin pentru ideea lui cosmogonică, enunţind, independent 
de Kant, teoria nebuloaselor primitive, semănînd cu vechile vir- 
tejuri carteziene de materie, din care se generează sorii şi 
planetele. 

'Totuşi, interpretarea nebuloaselor, sau cel puţin a unora 
dintre acestea, ca nişte gigantice mulţimi de stele, este corectă. 
Şi chiar în acelaşi secol XVIII, unul dintre oamenii de ştiinţă 
autodidacţi ai acelei vremi, Lambert, a avut intuiţia importan- 
ţei lor în universul astronomic. În perioada imediat următoare 
lucrărilor sale (care nu au fost cunoscute de contemporanii săi), 
astronomii nu au venit să stabilească prin observaţii aliate cu 
raționamente această conexiune între nebuloase şi grandioasele 
îngrămădiri de stele, îndeosebi cu Calea Lactee. 

Pe bolta întunecată a nopţilor, Calea Laptelui pare un briu 
neuniform de lumină difuză, în vreme ce restul firmamentului 
e presărat ceva mai sporadic cu aștri. Deşi de la observaţiile lui 
Galilei asupra Căii Lactee, pînă la acelea ale lui William 
Herschel, se scurseseră aproape două secole, multora dintre 
contemporanii lui Herschel le apărea încă drept uimitoare afir- 
maţia că această Cale a Laptelui e formată din stele atit de 
dens așezate, încît ochiul liber nu poate să le separe una de alta 
dintr-un fond luminos, în aparenţă continuu. Probabil că era 
şi mai greu să se sesizeze identitatea morfologică dintre Calea 
Laptelui şi acele nebuloase cu poziţii fixe pe boltă (despre 
această dificultate mărturiseşte însăși circumstanţa că Herschel 
nu a trecut niciodată acest prag al interpretării nebuloaselor). 

Cu ajutorul puternicelor telescoape, ale căror oglinzi le 
poliza singur, Herschel a iniţiat un proces de numărare siste- 
matică a stelelor aflate în diverse direcţii ale bolţii cereşti. El 
a emis apoi supoziţia, care şi nouă ni se pare cît se poate de na- 
turală, că sistemul nostru spaţial este mai extins acolo unde 
densitatea stelelor se va dovedi că este mai mare. 

Observațiile după metodologia inițiată de Herschel au fost 
continuate de alţi astronomi, care au lucrat în perioada imediat 
următoare încetării sale din viaţă. Totuşi, aceştia au ajuns la 
concluzia eronată că densitatea stelelor este aceeași în toate di- 

recţiile cerului. Concluzia părea, și nu” numai pentru spiritele 
raţionaliste şi abstracte ale oamenilor de ştiinţă ai acelui veac, 
surprinzător de heliocentristă ; în termeni expliciţi, aceea că 
Soarele nostru se afla în centrul acestui grandios univers de 
stele. 

Eroarea lor — pentru că realmente era rezultatul unor ob- 
servaţii eronat interpretate —, provenea din circumstanţa as- 
tronomică (şi aici  întrebuințăm adjectivul „astronomic“ în 
sensul descriptiv, în acelaşi fel în care întrebuințăm pentru 
Terra adjectivul „geografic“'), că direcţia vizuală de observaţie 
către centrul Căii Lactee este ecranată de imenşi nori de praf 
cosmic opac pentru lumină, însă bănuiala aceasta a fost expri- 
mată mult mai tirziu. 

Trebuie reţinut de asemenea că în primul rînd progresul 
realizat în investigația astronomică a nebuloaselor fixe şi înde- 
părtate a adus prima idee în înţelegerea distribuţiei stelelor din 
Calea Lactee și, implicit, a situării Soarelui în univers. 

Așa cum am arătat într-un capitol precedent, după ce Ross 
a îndreptat oglinda „Leviatanului“ său astronomic către obiec- 
tul cu numărul 51 din catalogul lui Messier (M 51 Canes Vena- 
tici), el a putut sesiza existenţa a două braţe spirale, care iz- 
vorau dintr-un fel de nucleu central, relativ mai luminos. Dacă 
cercetările lui Ross nu au putut fi împinse mai departe, acest 
fapt se datora în primul rînd manierei de investigare optică, 
„explorindu-se nemijlocit imaginea nebuloasei cu ochiul lipit de 
ocularul telescopului. Numai placa fotografică, avind proprie- 
tatea remarcabilă de a însuma acţiunile individuale ale cuan- 
telor de lumină incidente pe suprafața emulsiei fotochimice, a 
putut depăși precaritatea imaginii difuze, sărace, așa cum apă- 
rea ea pentru retina ochiului astronomului. 

În această istorie a astronomiei nebuloaselor aflate în ge- 
nunile cosmosului, un rol deosebit de hotăritor l-au jucat ma- 
rile telescoape de la Mount Wilson, care în prima jumătate a 
secolului XX au deţinut recorduri absolute âtît în materie de 
dimensiuni, cît şi de performanţe optice în sine. Iar dintre toţi 
astronomii care au lucrat în „orășelul ceresc“ de la Mount 
Wilson, fără îndoială că figura cea mai carismatică a fost aceea 
a lui Edwin Hubble. El nimerise la Mount Wilson după o tra- 
iectorie extrem de neobișnuită, după ce făcuse studii juridice 
solide, care l-ar fi recomandat ca pe un promiţător tînăr avocat, 
dacă primul război mondial nu i-ar fi pricinuit o restructurare 
a planurilor şi, după cum vom vedea, și a destinului. Fără să 

creadă în nimic preconceput, fără opinii apriorice nesprijinite 
pe fapte concrete (şi aici se manifesta pregătirea lui de jurist), 
fiind în același timp prudent și extrem de atent în acceptarea 
ori respingerea ipotezelor ştiinţifice, el era omul cel mai nimerit 
— să spunem predestinat ar fi poate prea mult —, să privească 
universul prin telescoapele cele mai mari ale lumii și să-și 
exerseze imaginaţia la lumina acelor nebuloase enigmatice, 
aflate la depărtări incredibile. În cunoaşterea depărtării acestor 
obiecte un rol special l-a jucat remarcabila dependenţă. dintre 
perioada variaţiei de strălucire a unor mari stele-faruri, numite 
cefeide şi virturile strălucirii lor periodice, dependență găsită 
prin observaţie de către Henrietta Leavitt la cefeidele din No- 
rul Mic al lui Magellan. 

Dispunînd de această genuină riglă pentru distanţele cos- 
mice, Edwin Hubble a putut constata că există nenumărate ne- 
buloase dincolo de marginile arhipelagului de stele unde se află 
Soarele nostru. Nebuloasele acestea sînt întrutotul similare bi- 
necunoscutei Galazia Kiklos, a Căii Lactee, şi de aceea pot 
purta numele generic de galaxii, notația cu majusculă, Galaxia, 
fiind rezervată pentru mulţimea de stele căreia îi spunem Calea 
Laptelui. > 

La început, studiile lui Edwin Hubble au fost orientate spre 
cercetarea formelor exterioare ale diferitelor tipuri de galaxii. 
După ce pe biroul său de lucru s-a adunat un număr mare de 
fotografii de nebuloase, Hubble a ajuns la concluzia că majori- 
tatea nebuloaselor extragalactice puteau fi încadrate în două 
forme principale : galaxii cu brațe spirale şi galaxii eliptice ; un 
procent mic nu intră în nici una din categoriile amintite mai sus, 
datorită iregularităţii conturului, şi acestea sînt așa-numitele 
galaxii iregulare. 

Edwin Hubble s-a gindit că formele acestea erau, cumva, 
corelate cu întregul proces al evoluţiei galaxiilor şi de aceea s-a 
hazardat să întrebuinţeze calificative temporale, de „timpurii“ 
și „tîrzii“, pentru nebuloase extragalactice cu grade (dacă pu- 
tem spune așa) diferite de deschidere a braţelor spirale. Tot ce 
se poate afirma, însă, acum, despre această clasificare, este doar 
că morfologia lor trebuie să reflecte într-o manieră directă ca- 
racteristicile lor mecanice. Galaziile spirale, de exemplu, măr- 

turisese prin însăşi prezenţa braţelor lor existenţa unor viteze 
de rotaţie mari, în vreme ce rotația galaxiilor eliptice trebuie să 
fie mai lentă, 

Succesiunea formelor galactice este redată în celebra „dia- 
gramă diapazon" propusă de către Edwin Hubble (fig. 18). 

Galaxiile eliptice au fost notate cu simbolul E (de la elipsă), 
însoţit de indici de excentricitate care merg de la 0, pentru o 
galaxie sferică, pînă la 7 pentru obiectele extragalactice de 
forma unui elipsoid foarte turtit. Apoi, pe diagrama Hubble se 
ajunge treptat la nebuloase şi mai turtite, avind forma unui 
disc ori a unei lentile biconvexe, obiecte desemnate prin SO, 
simbolul S arătind că fac-trecerea la galaxiile spirale, iar cifra 0 
este adăugată numai ca o sugestie că structura spirală este, în 
fapt, absentă. Galaxiile spirale propriu-zise formează si ele 
două clase, dintr-una făcînd parte cele cu un centru net expri- 
mat, din care răsar imediat braţele spirale, şi o alta unde nu- 
cleul este barat, braţele răsărind abia de la capetele acestei 
bare. Obiectele din prima categorie sînt notate numai cu li- 
tera S, iar cele din a doua clasă sînt notate cu SB, atit unele cit 
şi celelalte fiind urmate de literele mici a, b, c, după gradul dez- 


voltării spiralelor. 


Fig. 19 O galaxie spirală. Brațele spirale sint atit de dens așe- 
zate, încit numărul lor nu poate fi determinat. 

În acord cu această schemă de. clasificare, propria noastră 
Galaxie reprezintă un model intermediar de nebuloasă spirală 
de tipul Sb. Structura intimă a Galaxiei a început să se dezvă- 
luie ochilor astronomilor abia de prin deceniul al treilea al se- 
colului nostru. Se estimează că circa 150 de miliarde de stele 
fac parte din acest sistem. Distanţele medii dintre stelele Gala- 
zici sînt de ordinul citorva ani-lumină. În raport cu centrul ga- 
lactic, Soarele nostru: se găseşte la o:distanţă de circa 33 000 de 
ani-lumină. ză ză 

Deși lenticulară:sau discoidală în secţiune, Galaxia noastră 
pare să fie înconjurată de un fel de hulou sferic. Compararea 
caracteristicilor. astrofizice ale. stelelor care-intră în sistemul 
lenticular și ale celor care intră în marele halou a condus la 
o disociere a.stelelor Galaxiei în două. mari. populaţii cu carac- 
tere distincte. Din punct de vedere al vechimii, trebuie spus că 
în susbsistemul sferic există cea mai. bătrină populaţie de stele, 
a cărei lumină este roșietică — mărturia evidentă. a unor tem- 
peraturi scăzute, a unor procese energetice, a căror intensitate 
a depăşit de -multă vreme apogeul —, şi ale căror dimensiuni 
sînt de-a dreptul impresionante, ceea ce este demonstrat și de 
numele lor de gigante şi supragigante roșii, majoritatea lor de- 
păşind cu certitudine. virsta stelelor “din zona de univers din 
vecinătatea, astronomică a Soarelui nostru. Aproximativ a mia 
parte: din numărul total al acestor aștri “din haloul sferic au 

vut timp să se stringă gravitațional în mari roiuri globulare ce 
cuprind în volumul lor milioane'și milioane de stele. De alt- 
minteri, de la asemenea distanţă stelele individuale nici nu se 
mai văd. În fotografiile astrânomice ale acestor roiuri globu- 
lare, chiar cînd sînt luate prin telescoape puternice, se pot 
vedea: cercuri, 'ale căror circumferinţe se intersectează ; însă 
aceste cercuri nu reprezintă disciiri ale astrelor, deoarece dia- 
metrul aparent al-unei stele trebuie:să fic, pe placa fotografică, 
aproximativ de mărimea unei .bacterii:privite cu ochiul liber. 
Circumferinţele sînt pur şi simplu creaţia unui efect optic, re- 
prezentind cercuri de difracție, ia i 

„Pe cerul nostru putem investiga prin telescop un număr de 
circă o sută de asemenea roiuri globulare, însă numai foarte 
puţine dintre ele sînt vizibile cu ochiul liber, deşi fiecare în 
parte reprezintă un far cosmic gigantic, rezultat din însumarea 
luminii unui număr de un milion 'de stele de mărimea lui Betel- 
geuze; Pentru păminteni, cel mal. spectaculos roi sferio este 
poate :cel din constelația Hercule, (M-13 în catalogul lui Mes- 

sier) ; roiul M 13 poate fi observat chiar şi fără lunetă, pentru 
că diametrul său aparent atinge cam jumătate din cel al Lunii 
pline, dar strălucirea lui e mult mai slabă, datorită extincţiei 
luminii pe o distanţă intersiderală atit de mare. Cum ar arăta uni- 
versul văzut din poziţia pe care o ocupă un asemenea roi sferic 
de un milion de stele? Cunoscutul om de ştiinţă şi autor de 
science-fiction, Arthur Clarke, își imagina, în The Challenge of 
the Spaceship, tabloul bolţii cereşti privit de o ipotetică ființă 
raţională ce ar locui în centrul unui asemenea roi g'obular : „un 
cer dens acoperit cu astre, fără intervale întunecate între ele". 

În afară de roiurile sferice, în haloul galactic mai există, 
de asemenea, şi un mare număr de stele variabile (de tipul 
RR Lirae). 

Populaţia sistemului lenticular (subsistemul plan, cum mai 
este denumit acesta) se compune mai cu seamă din stele tinere, 
cele mai strălucitoare fiind stelele albastre, din nebuloase ga- 
zoase şi din nori de praf. 

Caracteristicile atît de diferite ale celor două populații de 
stele reflectă, în mod sigur, deosebirile în condiţiile genezei şi 
evoluţiei lor. > 

Partea principală a gazului şi stelelor subsistemului plan 
este concentrată în braţele spirale. Braţele spirale se găsesc în 
mişcare, iar perioada acestei mişcări este de ordinul citorva ere 
geologice, Galaxia terminindu-și abia acum o rotație începută 
pe vremea cînd ferigile carbonifere înverzeau faţa Pămîntului, 
cînd tocmai sc iniţia precesul de formare a Oceanului Atlantic, 
iar munţii Carpaţi încă nu se măscuseră. Stelele discului se în- 
virt în jurul centru'ui Galaxiei, pe orbite circulare cu diferite 
valori distribuite haotic ; aceste viteze specifice, sau peculiare, 
au valori de ordinul zecilor de kitometri pe secundă. 

Majoritatea astrelor subsistemului plan sînt grupate în di- 
verse formaţii. Unele asocieri sînt de cite două, trei ori mai 
multe stele, purtind numee de astre vinare (duble), ternare 
(triple) ş.a.m.d. Însă combinaţiile cele mai importante cuprind 
cel puţin citeva sute de stele. Aceste asocieri de stele nu tre- 
buie să fie confundate cu constelaţiile, care sînt doar nişte reu- 
niuni fortuite ale proiecţiilor pe boltă ale unor stele între care 
sint absente legăturile fizice ori genetice. Totuşi, se cunosc şi 
citeva excepţii de la regula aceasta. Ele sint constelaţiile mi- 
nore, cum ar fi Hiadele ori Pleiadele (Cloşca cu pui). Stelele 
individuale de aici (precum Alcione, Electra, Merope şam.d.) 
"au energii cinetice prea mici în comparaţie cu valoarea absolută 

a energiei lor potenţiale gravitaționale şi asta face ca energia lor 
totală să fie negativă şi să se afle, astfel, în stări legate gravita- 
tional, În afară de amintitele lHiade şi Pleiade, în discul subsis- 
temului plan există asociaţii de stele asemănătoare în ceea ce 
priveşte masele, luminozităţile, virsta şi procesul genezei, dar 
unde fiecare obiect individual are o energie totală pozitivă, 
ceea ce face ca stelele să tindă spre dispersarea lor în spaţiu, cu 
viteze destul de importante în unele cazuri. 

Exceptind norii lui Magellan, cea mai apropiată galaxie 
este nebuloasa din Andromeda, etericul loc de care este asociată 
acțiunea multor romane științifico-fantastice. Prima fotografie 
reuşită a galaxiei (cunoscută și ca M 31) a fost făcută de George 
Ritchey. Pe parcursul deceniilor, în funcţie de precizia etalonă- 
rii scării cefeidelor — aceste adevărate „borne kilometrice“ ale 
universului —, cifra distanţei pînă la nebuloasa din Andromeda 
a căpătat estimări între unul și două milioane de ani-lumină. 
Propria noastră Galaxie, împreună cu nebuloasa din Andromeda 
şi norii lui Magellan, fac parte din aşa-numitul Grup Local de 
galaxii. Ideea curentă, privind dispunerea nebuloaselor extra- 
galactice în spaţiu, este că în general ele sînt organizate în grii- 
puri de galaxii cuprinzind pină la o mie de nebuloase. Unul 
dintre cele mai 'remarcabi!e grupuri de galaxii este cel din con- 
stelaţia zodiacală a Fecioarei. Aici se găsesc obiecte fotografiate 
încă în pragul secolului XX, dar care își păstrează intactă 
enigma lor structurală, precum nebuloasa M 87, aflată la 40 de 
milioane de ani-lumină de noi. La expuneri fotografice lungi, 
de la 10 pînă la 15 ore, ea se prezintă ca o galaxie eliptică foarte 
mare. Dar ceea ce intrigă rea'mente este fotografia sa cu un 
timp de expunere scurt. Pe un astfel de clișeu se distinge mai 
întîi un centru luminos, nucleul galactic, înconjurat de un 
halou palid, apoi un larg jet de lumină erupe din centru și se 
întinde pe o distanţă de cinci mii de ani-lumină. De la desco- 
perirea acestui fenomen și pină în vremurile noastre, mai multe 
mecanisme fizice au fost propuse pentru a explica erupția, 
unele dintre ele nu lipsite de fantezie. După descoperirea qua- 
sarilor,. s-a încercat să se traseze o parale'ă între activitatea 
deosebit de intensă din centrul galaxiei M 87 şi quasari. 

M 87 se găsește în mijlocul grupului de galaxii lin conste- 
laţia Fecioarei, grup a cărui coeziune aparentă nu poate fi ex- 
plicată prin clasicele forțe gravitaționale, pentru că lipseşte 
masa necesară realizării acestei atracții, masă determinată prin 
măsurători de luminozitate. Atunci cînd ipoteza „golurilor ne- 
gre“ din univers a început să ciștige teren printre astronomi, 

s-a exprimat bănuiala că materia absentă în' roiul de galaxii 
centrat pe M 87 s-ar ascunde sub forma unor „goluri negre“ 
undeva pe întinderea aglomerării galactice din constelația Fe- 
cioarei. Un studiu întreprins cu telescoapele de 4 m de la Kitt 
Peak și de 5 m de la Mount Palomar (primul dă imagini cu o 
rezoluţie mai bună decît al doilea instrument, datorită depăr- 
tării mai mari de lumina: orașelor): a adus:dovada faptului că 
în centrul galaxiei M-87 se ascunde o: masă. de cîteva miliarde 
de ori mai mare decît cea solară. Autorii. studiului conchid că 
prezenţa „unui supermasiy gol negru central trebuie. să fie- con- 
siderată ca o posibilitate::serioasă““, Din păcate, limitarea rezo- 
luţiei unghiulare de. către turbulenţa . atmosferei terestre nu 
permite decelarea unor, detalii mai fine din -centrul galaxiei 
M87. g x 

O altă galaxie, .ce ne arată,.o enigmat'că structură explo- 
zivă, este M 82, unul dintre;aele: mai. fascinante. obiecte extra- 
ga'actice, aflat la.10 milioane de ani-lumină: de noi, o galaxie 
cu confuze iregularităţi. ale conturului...Atunci eînd fotografie- 
rea durează zece ore sau mai ult, pe clișeu pot fi văzute struc- 
turi_filamentare, întunecate .;și;o- serie de: prelungiri fine, :de 
formă nedefinită, a căror. sursă: pare. că se. găseşte în centrul 
galaxiei. La fel ca şi M87; galaxia M 82'are o puternică emisie 


Fig. 20 Galaxia: M82: 

radioelectrică. În comparaţie cu fluxul radioemisiei propriei 
noastre Galaxii, radiaţia lui M 82 se dovedește a fi de o mie 
de ori mai intensă. Trăsăturile cu totul particulzre ale acestei 
galaxii au fost, bineinţeles, interpretate ca mărturia unui pu- 
ternic fenomen exploziv, produs cu 1,5 milioane de ani în urmă 
— un timp destul de scurt la scară astronomică. O altă carac- 
teristică surprinzătoare a acestei galaxii este şi circumstanța 
că în limitele conturului său nu pot fi discernute stele izolate, 
contrastind astfel puternic cu vecina ei, galaxia M 81 (nebuloa- 
sele M 81 şi M 82 fac parte dintr-un grup de galaxii din conste- 
laţia Carul Mare). O explicaţie plauzibilă ar fi efectul de ecra- 
nare al norilor de pulbere cosmică; sau, pur şi simplu, în 
a ă galaxie sînt absente stelele foarte mari. Între M 81 și 
M 82 există o distanţă de o sută de mii de ani-lumină. Un alt 
punct de vedere teoretic pleacă tocmai de la această apropiere 
relativă a galaxiilor:  Interpretîndu-se deplasarea Doppler a lu- 
minii difuzate. de norii de pulbere din filamente, a rezultat că, 
datorită unor fenomene. mareice, pe care M 82 le exercită asu- 
pra lui M 81, o cantitate oarecare de puberi şi de gaze este 
smulsă din brațele spirale ale acestei nebuloase. Masiva ab- 
sorbţie de materie duce la un furtunos proces de formare a 
stelelor în zona centrală a lui M 82, unde cimpul gravitațional 
este mai intens. 

Galaxii după galaxii se repetă în cosmos, la fel ca molecu- 
lele unui gaz, dînd concreteţe conceptului complex de Meta- 
galaxie. În ceea ce priveşte dispunerea insulelor galactice în 
acest domeniu imens, chiar şi supoziţiile apriorice sînt deocam- 
dată destul de prudente. S-a putut spune, în primul rind, că 
Metagalazia este organizată în grupuri de galaxii. 

Prima informaţie sigură privind aspectul universului, 
multă vreme misterios, a fost obţinută în urma prelucrării pe 
computer a fotografiilor astronomice ale unor obiecte mergînd 
pină la a nouăsprezecea magnitudine stelară. Fiecare asemenea 
fotografie înfățișează un sector din bolta cerească de 6 X 6 
grade, după mărire localizindu-se şi numărindu-se toate gala- 
xiile inregistrate acolo. Imaginile strălucitoare din primul plan, 
aparţinînd stelelor Galaxiei noastre, au fost şterse, păstrindu-se 
numai figurile de dincolo de ca, deci a celor extragalactice. 

Prin însumarea fotografiilor individuale astfel prelucrate, 
s-a putut discerne o structură celulară. Metagalazia arată ca 
un fagure, pereţii celulelor fiind alcătuiți din galaxii distribuite 
mai mult sau mai puţin dens. S-au putut evalua şi distanţele 
pînă la aceste corpuri cereşti, schiţindu-se pe computer o ima- 

gine tridimensională a universului vizibil (pînă la magnitudi- 
nea nouăsprezece), şi astfel se elimină bănuiala că rezultatul 
amintit nu ar fi decit un efect de perspectivă. Trebuie spus că, 
deși într-unele sectoare ale cerului imaginea nu este suficient 
de concludentă, în alte zone, cum ar fi cea în direcţia constela- 
tiei Perseu, distribuţia „celulară“ a galaxiilor este în afara ori- 
căror dubii, diametrele acestor celule fiind, în medic, de 150 de 
milioane de ani-lumină. 

Cum a fost generâtă această structură a universului ? Con- 
form uneia dintre ipotezele privind apariţia și evoluţia sa, uriașe 
complexe gazoase s-au condensat în galaxii şi stele. Există ten- 
dinţa ca formarea galaxiilor să se producă, de preferință, la 
marginea acestor „nori“ și, de aceea, se apreciază că structura 
celulară „putut dezvolta în urma amplificării unor mici per- 
turbaţii iniţiale, apărute în aceste zone „periferice“. Dar, fi- 
rește, orice descoperire nouă ridică și întrebări noi. În ritmul 
actual al progresului în astrofizică, ne putem aştepta ca lămu- 
rirea lor să se producă într-un timp relativ scurt. 

La confluenţa deceniilor trei și patru din secolul nostru, 
cercetătorii din domeniul științelor fizice, între care trebuie să-i 
includem și pe astrofizicieni, erau stăpîniţi de vraja produsă de 
fantastica lume a c:antelor. Pe atunci, un tinăr inginer, care-și 
părăsise planşeta în favoarea fizicii, Paul Adrian Maurice 
Dirac, sau PAM Dirac, cum îi spuneau prietenii, încerca să 
facă un aliaj teoretic original: să îmbine ideile moderne ale 
fizicii cuantice cu metode!e aproape tot atit de noi ale teoriei 
relativității. Era ca şi cum ar fi privit universul de la o înălțime 
dublă ;.imaginea avea să fie cu atît mai clară și mai genuină. 
Ceea ce s-a adeverit. Din calculele sale, în care complexitatea 
nu cra aglomerare, ci ogiinda unei logici extinse la dimensiuni 
virgine ale gîndirii, a rezultat ceva atit de paradoxal, încit alţii 
au crezut imediat că nu merită osteneala să mai urmărească 
pină la capăt consecinţele. Așa ceva nu poate exista, exclama 
posesorul expresiei bana'e a bunului simţ, cine a mai pomenit 
un electron pozitiv, cînd se ştie foarte bine că elementara sar- 
cină, pe care o poartă, este negativă ! 

Numai peste cîțiva ani, în 1932, laboratorul avea să aducă 
o confirmare directă prin descoperirea pozitronului sau anti- 
electronuiui, prima antiparticulă cunoscută, 

Tot pe atunci, un alt tinăr inginer, Carl Janski, lucra în 
laboratoarele firmei Bell Telephone, cu o însărcinare clară : 
trebuia să detecteze sursa necunoscută a unor supărătoare sem- 
nale radio, care perturbau primele legături comerciale trans- 
at-antice pe unde scurte, În acelaşi an, 1932, în care era desco- 
perit pozitronul, Janski a descoperit că natura unora dintre 
aceste izvoare de zgomot hertzian nu poate fi pămînteană : 
pentru că perturbațiile păreau să vină împreună cu stelele şi să 
dispară odată cu ele, Aceasta, deoarece perioada de receptare a 
intrigantelor semnale radiofonice cra exact de o zi, însă o zi 
care nu este marcată de răsăritul și de apusul Soarelui, ori de 

trecerea lui pe la meridianul locului, ci de o zi siderală, măsu- 
rată prin mersul ritmic diurn al cerului de stele „fixe. 

Experiențele. sale, concretizate practic într-o antenă şi un 
sistem de amplificare, ce avea să fie consemnat și păstrat de 
istoria ştiinţei ca primul radiotelescop, au dus la naştere: unei 
posibilităţi instrumentale prodigioase, ce a dezvăluit pină acum 
omenirii o mulţime de „minuni“ cosmice, din care putem enu- 
mera pulsarii şi quasarii, virful icebergului de descoperiri ra- 
dioastronomice. 

Privind în urmă, ne putem pune două întrebări justificate. 
De ce nu s-a prevăzut mai întii pe cale teoretică existenţa unor 
surse cosmice de unde radio, întreprinzîindu-se apoi căutarea 
lor sistematică ? Apoi, de ce, vreme de zece ani de la descope- 
rirea lui Janski, cercetătorii profesioniști din domeniul astro- 
nomiei au ignorat-o în mod practic ? 

În anii accia mulţi astrofizicieni au fost atit de excitaţi de 
vestea descoperirii antiparticulelor, încit au început să se 
piardă în. reverii măreţe despre antimaterie, corpuri cerești din 
antimaterie, galaxii din antimaterie, într-un cuvint, despre o 
antilume ! Alcătuite în întregime din antiprotoni în loc de 
protoni, din antineutroni în loc de neutroni, din pozitroni în 
loc de electroni, aceste galaxii ar fi trebuit să existe undeva 
în universul vizibil, alături de galaxii normale, cum ar fi a 
noastră, şi să supraviețuiască numai datorită imensei prăpastii 
de vid dintre marile arhipeleaguri stelare. Dar accidentele sint 
probabile peste tot, la fel de bine pe Pămint şi în cosmos. Ima- 
ginaţi-vă un asemenea accident 'cosmic, spuneau ei, ciocnirea 
dintre o galaxie normală şi una alcătuită din antimaterie! Nu 
ar putea să existe un fenomen mai violent şi totodată mai 
grandios decit acesta în tot universul ! Cu această ocazie tre- 
buia să se degaje în mod necesar atita energie electromagne- 
tică, îngrămădită cu prisosinţă şi în gama optică a spectrului, 
încît orice telescop mai puternic de pe planeta Pămînt ar fi 
fost în stare să capteze măreţul tablou, 

Poate că acesta este unul dintre motivele pentru care noul 
mijloc de investigare, găsit de inginerul Janski nu a fost pri- 
mit-cu interesul necesar unei rapide implementări şi proliferări 
pe fronturile ştiinţifice ale lumii. 

Astăzi aproape nimeni nu mal caută lumi din antimaterie, 
deoarece subiectul a încetat să mal fie unul dintre punctele 
fierbinţi, ale ştiinţei. În schimb, discuţia se” poartă, pasionant, 

în jurul quasarilor, stelelor neutronice, radiaţiei relicte — toate 
roade ale muncii cu noua unealtă, radiotelescopul. 

Totuși, să nu încercăm să-i discredităm pe astronomii ani- 
lor treizeci ai veacului nostru. Fi ştiau, firește, la fel de bine 
cum ştim și noi, că orice progres în instrumentaţie antrenează 
imediat un salt la frontierele cunoaşterii. Dar primele radio- 
telescoape crau, fără îndoială, aparate cu performanţe slabe ; 
indicaţiile lor grosolane, privind sursa undelor radio din cos- 
mos, nu puteau fi de prea mult folos astronomilor, care ştiau 
deja să fixeze poziţiile obiectelor cereşti optice cu o incredibilă 
precizie, folosind mijloacele clasice ale astronomiei. În termeni 
mai avansați, se poate spune că rezoluţia unghiulară a radio- 
telescoapelor, unghiul cel mai mic de la care se mai pot separa 
două surse distincte, era slabă. Dar, în fine, de ce n-am crede 
că obiectele cosmice, care emit: unde, sînt mult diferite de 
obișnuitele stele care emit lumina ? 

O informaţie apriorică pe această temă avea să fie adusă, 
în anii războiului al doilea mondial, de un student otandez. În 
1944 Olanda era ocupată de nazişti, dar în centrele sale Ştiinţi- 
fice oamenii lucrau în speranța” venirii unor zile mai bune. 
Astfel, la Eindhoven, unde erau marile laboratoare de cerce- 
tare ale firmei Philips, era: pus la punct și perfecţionat primul 
microscop. electronic. Iar la Universitatea din Leyden, tinărul 
Van de Hulst se gindea că în cosmos, la mari distanțe de stele, 
tiebuie să existe cantități imense de hidrogen, cu atomi distri- 
buiți în spaţiu atît dë rar, încît nu reușeau să se întilnească doi 
cite doi şi să dea naştere unei molecule. Fiind la mari depărtări 
de orice fluxuri importante de radiaţie ionizantă, atomii erau 
neutri, adică fără să-şi fi pierdut electronul care acompaniază 
protonul central. Apoi, dată fiind imensitatea regiunii dintre 
astre, în care se aflau, numărul lor trebuia să fie, de asemenea, 
imens ; atit de enorm, încit efectele lor însumate, de vreo na- 
tură ori alta, ar fi avut șanse să fie observate chiar şi de pe 
planeta Pămînt. 

După cum aprecia Van de Hulst, atomul de hidrogen din 
spațiul intergideral s-ar putea afla numai într-una din cele 
două stări energetic posibile, care apar în virtutea faptului că 
electronul și protonul sînt un fel de mici magneţi. Prima; de 
energie minimă, în care momentul magnetic al electronului şi 
cel al protonului sînt orientate paralel, dar sînt de sensuri con- 
trare. A doua, de energie doar cu puţin mai mare, cînd momen- 
tele magnetice ale celor două particule, din nou paralele, sînt 

orientate în acelaşi sens (momentul magnetic e o mărime ce ca- 
racterizează oricare mic magnet, iar axa sud-nord a acestuia 
este indicată printr-o săgeată) (fig. 21). De regulă, la cîteva mi- 
liarde de ani, axa momentului magnetic al electronului se ro- 
tește cu o sută optzeci de grade şi atomul de hidrogen trece 
dintr-o stare de energie mai mare într-o stare de energie mai 
mică. Saltul acesta neașteptat mai este numit „flip-flop“. Cu 
această ocazie, conform regulilor mecanicii cuantice, va fi emis 


şi un foton, cărăușul energiei pierdute de sistem în cursul pro- 
cesului. În dualismul undă-foton, acestei particule îi cores 
punde o undă electromagnetică cu frecvența de 1420 me 
hertzi, sau lungimea de undă de 21 centimetri. 

Din cînd în cînd, în urma ciocnirilor cu alți atomi, atomul 
de hidrogen regăseşte, primind energie, vechea stare. 

Descoperirea liniei de 21 centimetri a facilitat, mai mut 
decit orice, studiul structurii galactice. 

Însă, fireşte, a fost nevoie de terminarea războiului, pină 
ce sugestia lui Van de Hust a devenit cunoscută comunită 
ştiinţifice internaţionale. 

În anul 1948, teoreticianul sovietic Iosif Shklovski aude 
întimplător despre ideea studentului olandez. Imediat, într-o 
noapte albă, aşterne pe hirtie șiruri lungi de calcule menite să 
probeze dacă ideea lui Van de Hulst avea sau nu consistenţă. 
Detaliile analizei teoretice îi-arată că fenomenul este în între- 

Fig. 21 Tranziţia „flip-flop“ în atomul de, hidro 

rral nl Š, gen duce la generarea 

unei radiaţii care scaldă tot universul, Săgețile reprezintă momentele 

magnetice ale protonului și electronului, dar mărimile lor reale sint 
inegale. 

gime plauzibil, cu mari șanse de a fi observat. Dar in anii de 
după război mai erau folosite radiotelescoape. construite . pe 
direcţia tehnologică trasată de Janski și de Grote Reber, un 
amator entuziast al ideii cartografierii radio a cerului, care-şi 
batrecea nopţile lingă antena pe care şi-o construise în gră- 
cină. Aceste telescoape erau acordate pe lungimi de undă de 
ordinul metrilor sau al zecilor de metri. Pe lingă faptul că ele 
nu lucrau în domeniul undelor decimetrice, posedau încă o sen- 
sibilitate deticientă. 

A venit, poate, timpul să schiţăm liniile mari ale unui 
radiotelescop. Vom proceda prin comparaţie cu confratele său 
mai vechi, instrumentul optic cu acelaşi nume. Știm că princi- 
pala piesă a unui telescop optic este oglinda, care serveşte pen- 
tvu captarea şi focalizarea unui mănunchi de radiaţii luminoase 
plecate de departe, de la un astru. În focar se află receptorul, 
senzorul radiaţiei: concentrate acolo de către oglinda obiectiv. 
Revenind la descrierea unui radiotelescop, să spunem că ideea, 
schema generală, se păstrează. Numai că în locul oglinzii de 
sticlă va fi folosită o oglindă din metal ajurat. Şi pentru că 
lungimea. de undă a spectrului electromagnetic, utilizat în 
radioastronomie,: este muit mai mare decit lungimea de undă a 
luminii, va fi necesar ca oglinda parabolică a radiotelescopului 
să fie mult mai mare decit cea montată într-un instrument 
optic. Și, bineînţeles, în focar se va afla din nou un senzor de 
radiaţie, dar nu o placă fotografică sau o fotocelulă, ci o mică 
antenă. Cea mai simplă antenă este formată dintr-o tijă meta- 
lică și poartă denumirea de dipol semiundă. Semiundă, fiindcă 
lungimea tijei este egală cu jumătate din lungimea de undă 
propusă să fie captată. În consecinţă, o antenă simp'ă — di- 
polul semiundă — este întotdeauna acordată pe o lungime de 
undă determinată. Cimpul electric al undei radio produce un 
joc al electronilor liberi în tija metalică. Acest du-te-vino foarte 
ritmic al electronilor se cheamă oscilații. Dacă săgeata ori vec- 
torul intensității cîmpului electric al undei este riguros per- 
pendiculară pe tija dipolului, de-a lungul antenei nu trebuie să 
ne așteptăm la nimic. Doar atunci cînd acest vector face un 
unghi diferit de cel drept cu axul dipolului, el este capabil să 
miște de Ja un capăt la altul electronii din tijă. 

Nu toate telescoapele au, însă, forma unei fantomatice 
farfurii de sîrmă împletită, ce nu poate reţine nimic substan- 
ţial, nici măcar vintul, dar care captează în mod eficient radia- 
tia electromagnetică, Pentru radiaţiile, ala -căror lungimi. de 

undă depăşesc trei metri, este mult mai avantajos din toate 
punctele de vedere să se folosească aşa-numitele antene multi- 
dipol, semănind, văzute din depărtare, cu un gard metalic răs- 
firat aparent fără rost pe un cîmp unde nu închide nimic şi nu 
protejează nimic. Fiecare stiip al gardului este, de fapt, cuno- 
ştința noastră mai veche, dipolul semiundă. Toţi dipolii sint 
dispuși paralel și în acelaşi plan, apoi conectaţi între ci 
printr-un cablu de inaită frecvenţă. Aria acestei împrejmuiri 
din dipoli esta o caracteristică foarte importantă a unii radio- 
telescop. Pentru o suprafaţă de arie dată, numărul dipolilor 
trebuie să fie cu atit mai mare, cu cit lungimea de undă este 
mai mică. Din această cauză, undele centimetrice și undele de- 
cimetrice se recepționează mai convenabil cu antene în formă 
de farfurie. 

Construcţia unui radiotelescop capabil să realizeze sarcina 
impusă de ideea lui Van de Hulst nu a fost un lucru prea ușor. 
În primul rind, transmiterea energiei de la antenă pînă la pri- 
mul etaj de prelucrare a informaţiei nu se mai poate face prin 
cabluri obişnuite, izolate. Într-adevăr, pentru astfel de frec- 
venţe fantastice, de ordinul miilor de megahertzi, se demon- 
stroază că printr-un cablu banal curentul electric pur şi simplu 
nu poate trece, datorită circumstanţei că un cimp electric de 
foarte înaltă frecvenţă nu poate pătrunde într-o bucată de 
metal (efectul skin). Transmiterea energiei este realizabilă nu- 
mai prin niște conducte metalice cu secţiuni savant calculate, 
numite ghiduri de undă. Chiar şi în condiţiile acestea, semnalul 
va slăbi foarte rapid. Dacă la transmisie s-ar micşora, însă, 
frecvenţa vibraţiilor electrice, randamentul s-ar îmbunătăţi. 
La fcl ca şi la un aparat de radio, modificarea frecvenţei elec- 
trice se face prin intermediul heterodinării. Nişte semnale elec- 
trice de la un generator special (heterodina) vor fi transmise 
prin ghiduri de undă la antene, unde se vor amesteca cu sem- 
nalul primit din cosmos. Vor rezulta un fel de bătăi electrice 
cu frecvența mai joasă decit a semnalului extraterestru captat. 
În felul acesta, antenele individuale, tijele, pot fi răspindite pe 
o lungime mare pe cimp, pînă la cîțiva kilometri, crescînd în 
mod corespunzător sensibilitatea unghiulară a instrumentului. 

Abia în 1951, Van de Hulst, devenit între timp director al 
observatorului de la Leyden, reușește să termine un radiote- 
lescop din generaţia nouă, cu care și-a verificat în mod strătu- 
cit ideile. Tot atunci, instrumente similare încep, la Harvard și 
Sidney, să studieze radiaţia hidrogenului interstelar rece, neu- 


110 


Scanned with CamScanner 


tru, notat de astrofizicieni în mod convenţional cu HI. Se con- 
stată cu acel prilej că semnalele cu lungimea de undă de 21 cen- 
timetri vin de pretutindeni, atit din Galaxia noastră, cit și din 
alte zeci de galaxii. 

Pe întinderea proprie Galaxiei, hidrogenul neutru este con- 
centrat în braţe spirale gigantice. Mai întii a fost localizat braţul 
spiral al Orionului, unde ştim că se află şi sistemul planetar al 
Soarelui. Al doilea braţ descoperit a fost cel al lui Perseu, bo- 
tezat astfel după numele principalei constelații care se proicc- 
tează peste conturul lui. Cu exactitate, numărul braţelor spi- 
rale nu este cunoscut. Diverse inferenţe, diverse metode de 
ghicire, încep numărătoarea la doi şi o sfirşese la zece. 

Este foarte important că pe lingă dispunerea hidrogenului 
mai poate fi stabilită și mișcarea lui relativă în spaţiu cu aju- 
torul efectului Doppler. La fel ca la undele luminoase, frecvenţa 
undei de 21 centimetri se depiasează spre valori mai mici sau 
mai mari, după cum sursa se îndepărtează sau sc apropie de 
observator. Studiul este posibil chiar şi pentru domeniile în- 
depărtate ale Galaxiei, unde reperele clasice ale astronomici, 
stelele, sînt complet ecranate de nori opaci de praf cosmic, 

Permeabilitatea norilor de praf cosmice pentru unda de 
21 centimetri se explică prin faptul că această lungime de undă 
este aproximativ de un milion de ori mai mare decît dimen- 
siunile particu'etor de praf, în vreme ce lungimea de undă a 
radiaţiilor vizibile este comparabilă cu  diametrele particule- 
lor de praf cosmic, ceea ce duce la împrăștierea ei accentuată 
pe aceste particule. 

Observațiile radioastronomice începute la Sidney, Har- 
vard și Leyden, strînse într-un tablou mai mult sau mai puţin 
ceţos al părţii centrale a Galaxiei (o necunoscută absolută pen- 
tru astronomia optică), au fost reluate şi extinse și de către 
alte radiotelescoape. A 

Una dintre cele mai mari farfurii de radiotelescop din în- 
treaga lume este cea de la Jodrell Bank, în Marea Britanie. 
Istoria acestui instrument mare este tot atît de încărcată de 
peripeții ca şi istoria oricărui instrument astronomic de dimen- 
siuni excepționale. Proiectantul lui a fost profesorul Bernard 
Lovell, de la Universitatea din Manchester. În timpul războiu- 
lui al doilea mondial, Lovell a lucrat la detectarea rachetelor 
germane V-2 cu ajutorul radarului. În 1945, după demobilizare, 
se întoarce în viața civilă la Manchester, unde va studia cu ace- 

laşi radar militar meteoriți, aducind prima confirmare seri- 
oasă că aceştia au obirşia în sistemul solar, nu undeva în pro- 
funzimile cosmosului. Totuşi, oraşul era prezent alături de ra- 
dar cu un inconvenient major: avea tramvaie, iar arcurile 
electrice ocazionale, pe care le provocau lunecind zgomotos sub 
fire, constituiau o sursă enervantă de paraziți electrici pentru 
„urechea“ radarului. Lovell îşi mută atunci aparatele la 15 km 
în afara oraşului, la Jodrell Bank. Aici, în acest nou centru 
dedicat radioastronomiei, a fost descoperită, în 1950, prima 
radiosursă din afara Galaxiei noastre, celebra nebuloasă din 
Andromeda. Stimulat de aceste succese, grupul de radioastro- 
nomi britanici decide să iniţieze strîngerea de fonduri pentru 
construirea celei mai fabuloase farfurii din lume, cu diametrul 
de 76 metri. În aceiași ani cind în lume se iniţiază capitolul 
practic al astronomiei în banda de 21 centimetri, este proiec- 
tată oglinda şi partea electronică a instalaţiei. În următorul an 
se toarnă fundaţia, după care lucrările se împotmolesc din lipsă 
de fonduri. Calculele monetare ate lui Lovell s-au dovedit a fi 
greşite, costul iniţial estimativ urcînd în realitate pină la o 
sumă cvintuplă. Îl ameninţă chiar spectrul închisorii pentru 
datoriile făcute, cărora nu le găsește acoperire. Dar în 1956 
este lansat primul satelit artificial: de către U.R.S.S. Marele 
telescop de la Jodrell Bank este salvat. Pentru că militarii au 
devenit foarte interesaţi în a avea acces la un instrument de 
mare putere, cu care să capteze bip-bip-ul sateliților sovietici ; 
guvernul acordă creditele necesare în vederea terminării radio- 
telescopului în cel mai scurt timp posibil. În final, instrumen- 
tul arată impresionant : două sute de tone în greutate, sprijinite 
pe doi piloni înalţi de cite 54 metri. La fel arată şi destinul mo- 
destului profesor de la Manchester, devenit între timp sir Ber- 
nard Lovell. 

Construit pentru a recepționa radiaţii cu lungimea de undă 
de la cîţiva metri pînă la 50 centimetri, radiotelescopul este 
capabil, totuși, să recepţioneze. şi lungimea de undă de 21 centi- 
metri a hidrogenului neutru, folosind pentru aceasta partea 
centrală a oglinzii. 

Între timp s-au construit și oglinzi mai mari, dar nu para: 
bolice şi nu suspendate, Cea mai mare din lume se află la 
Arecibo, în Puerto Rico, măsurînd peste 300 metri în diametru. 
Oglinda este, însă, sferică și este așezată în scobitura naturală 
a unei căldări vulcanice, rotunjite puţin şi prin intervenţia 

omului, Antenele de acest fel.se mai numesc și „cupe terestre“, 
întrucit sînt dispuse direct pe suprafața Pămîntului și se orien- 
tează în spațiu numai datorită rotației diurne a planetei. 

Cu acest radiotelescop şi cu altele s-a putut vedea că ma- 
joritatea radiosurselor sint cu mult dincolo de limitele Gala- 
xiei, sînt obiecte extragalactice. 

În felul. acesta, radioastronomia a devenit, incepind cu a 
doua jumătate a secolului nostru, principalul mijloc de investi- 
sare pentru tot ce există mai departe decît frontierele Galaxiei. 

Dacă în astronomia optică, începînd de la Herschel incoace, 
atenţia fusese îndreptată mai ales către problemeie de aparenţă 
şi de formă ale nebuloaselor extragalactice, catalogîndu-se tră- 
sături ca forma exterioară, dimensiunile și, într-o anumită 
măsură, compoziţia stelară, în radicastronomie sînt atacate as- 
pectele structurale şi energetice fundamentale ale acestor 
nebuloase. Cind, în 1943, Seyfert arăta că descoperise unele 
galaxii 'cu linii spectrale de emisie intense și foarte largi, din 
aie căror centre, se ştie acum, răbufnese fluvii colosale de 
energie, faptul a trecut practic neobservat printre astronomi. 
După 1950 situaţia s-a schimbat însă radical, odată cu descope- 
rirea unei clase noi de obiecte extragalactice, radiogalaziile. 
Acestea par a fi nişte galaxii optice, în ale căror centre se pe- 


trec evenimente fizice foarte violente, generatoare de unde 
electromagnetice. 


Un rezultat neaşteptat al cercetării a fost descoperirea 
faptului că numărul radiogalaxiilor creşte vertiginos cu dis- 
tanţa, atingînd un maximum pe la cinci miliarde de ani-lumină 

e Soare. Sporirea este într-adevăr dramatică, densitatea radio- 
galaziilor fiind de o mie de ori mai ridicată decît pentru spa- 
tiul extragalactic „apropiat“. Apoi trendul se inversează şi, la 
depărtări mai mari, prezența acestor obiecte devine tot mai pu- 
țin marcantă, viteza scăderii numărului lor este chiar mai 
abruptă decit viteza cu care densitatea lor creşte înainte de 
acel maxim despre care am vorbit. Astfel că la distanţa de 
10 miliarde de ani-lumină pot fi observate ultimele dintre 
aceste obiecte, dacă le socotim pe scara distanțelor, dar de fapt 
primele ca vîrstă, convertind distanţele în timp. Radioastrono- 
mii consideră că rudiogalaziile ne pot aduce informaţie despre 
stadii foarte vechi ale universului, Cît de aproape de originea 
timpului ne duc ele? La circa un milion de ani, dar nu mai 
tmpuriu decit atit. 

O altă întrebare interesantă, la care nu s-a primit încă 
răspuns, e următoarea : declanşarea fenomenelor generatoare 
de unde electromagnetice hertziene într-o radiogalaxie a pre- 
cedat formarea stelelor, sau ordinea evenimentelor a fost in- 
versă ? A a 

În fine, să mai adăugăm că fineţea instrumentală, atinsă 
după 1970, a dus la disiparea acelei legende radioastronomice 
despre galaxii într-un proces de ciocnire. Actualmente, același 
tablou este interpretat ca reprezentind un singur obiect, din 
două părţi componente mai mult ori mai puţin simetrice, ale 
căror puteri de emisie sînt sensibil egale. Detaliile acestui 
tablou pot fi analizate la aproximativ jumătate dintre radio- 
sursele extragalactice cunoscute. Celelalte radiosurse au o 
structură mai complicată și numai 60%% din numărul total al 
radiosurselor extragalactice dovedesc o simplitate structurală, 
adică sînt alcătuite dintr-o componentă unică. 

'Trebuie remarcat că observaţiile radioastronomice sfidează 
acele teorii care construiesc modele, pe de o parte în perfect 
acord cu legile fizicii actuale, pe de altă parte în flagrant dez- 
acord cu faptele observate. Esenţa oricărui asemenea model, 
forța lăuntrică ce-l face să evolueze în cadrul unui scenariu, 
despre istoria universului, este bazată pe ipoteza condensării 
substanţei, în vreme ce în univers se observă tocmai expulza- 
rea substanţei, tranziţia ei continuă, sau prin salturi, dintr-o 
stare mai densă în alta mai diluată. Radioastronomia arată 
fluxuri gigantice de energie, date de corpuri relativ minore ca 
dimensiuni spaţiale, fenomene condiționate de vaste formaţiuni 
de tipul norilor de electroni mişcindu-se cu viteze apropiate de 
viteza luminii și care emit unde electromagnetice prin frînarea 
lor în cîmpuri magnetice. 

3 Evident, dezlegarea acestor mistere esențiale ale cosmosu- 
lui se va face în anii sau în deceniile care vor veni, iar ritmul 
formulării răspunsului va fi dependent atît de rafinarea teo- 


riilor fizice, cit și de dezvoltarea ulterioară a instrumentaţiei 
radioastronomice 

Capitolul XI | EXPANSIUNEA 
UNIVERSULUI 
ŞI MAREA EXPLOZIE 


Primii care au descoperit paradoxul și i-au speculat efec- 
tul au fost sofiştii eleni. Dar chiar şi astăzi, într-o epocă tribu- 
tară unei revoluţii industriale și alteia științifice, prilejuriie 
pentru paradoxuri nu sînt mai puţin rare decit în lumea cea 
veche a grecilor. Curios este faptul că terenul cel mai fertil 
pentru paradoxuri originale îl oferă astăzi ramurile cele mai 
profunde ale ştiinţei. 

Asemenea paradoxuri apar, de exemplu, atunci cînd se în- 
cearcă să se extrapoleze, la scara întregului univers, rezultate 
obţinute pentru sisteme naturale relativ restrinse, mărginite. 
Două asemenea rezultate ale teoriei s-au dovedit de o impor- 
tanţă capitală pentru cosmologic. 

Să începem cu cel mai vechi dintre ele, inferat nemijlocit 
din propoziţiile: logice. ale gravitației universale, introduse în 
ştiinţă de Isaac Newton. 

Se știe că printr-un telescop se dezvăluie ochiului planete, 
sori, nebuloase, galaxii, precum şi alte corpuri asupra. cărora 
teoriile moderne nu și-au spus încă ultimul cuvînt. Să ne gîn- 
dim că o mare mulțime din aceste obiecte au fost înconjurate 
cu un fel de „năvod“ imaginar, un „sac“ de dimensiuni uriaşe, 
avind eventual forma sferică. Comportarea substanţei din acest 
„sac“ nu va depinde de corpurile; cereşti din afară. Chiar dacă 
stelele și galaxiile din interior sint supuse în mod obligatoriu 
acţiunii stelelor și galaxiilor din'afară, o analiză mai atentă ne 
arată că aceste acţiuni se anulează reciproc în ultimă instanţă : 
forțele de atracţie gravitaţională trăgînd cu intensitate egală în 
două direcţii opuse, vor da o rezultantă nulă. O consecință 
imediată a acestui raționament va fi aceea că astronomul este 
în întregime îndreptățit, atunci cînd studiază proprietăţile unei 
anumite regiuni din spaţiu, să considere domeniul respectiv ca 
fiind fiziceşte neinfiuențat de obiectele cosmice din spațiul în- 
conjurător. 

Această independenţă de restul universului a mulţimii de 
corpuri astronomie din „sacul“ sferic imaginar face ca întreaga 
lor comportare să depindă numai și numai de obiectele apro- 
piate lor. Dacă se cunoaşte formula exactă a forțelor cu care 
interacționează aceste obiecte, precum și numărul, poziţiile şi 
masele lor, comportarea ulterioară a obiectelor poate fi deter- 
minată exact ; așa; cum postulase Laplace, în cadrul unei con- 
cepţii mecaniciste limitate, evoluţia ulterioară poate fi prezisă 
în toate detaliile, fără nici o restricţie, dacă nu în mod obiectiv, 
cel puţin în mod principial. Dar ştim că între aceste corpuri, ce 
interacționează numai prin masele lor, nu poate exista decit 
atracţie. Două galaxii oarecare, fiotind liber în limitele gigan- 
tice dar totuși finite ale acestui. „sac“, se vor mişca din această 
cauză tot mai aproape una de alta (cel puţin dacă nu sînt încăr- 
cate fiecare cu sarcini electrice de valori colosale şi de același 
semn, care să compenseze atracţia printr-o repulsie). 

Extinzind raţionamentul pînă la ultima lui consecință, re- 
zultă că, în extremis, „sacul“ cu galaxii își va concentra sub- 
stanta într-un singur punct. Iar, întrucit universul vizibil există 
de mai bine de zece miliarde de ani, ar fi fost timp suficient 
pentru ca' fenomenul acesta să se fi întimplat. Totuși, fotogra- 
fiile astronomice” nu' confirmă evoluţia către un asemenea ca- 
taciism, ceea ce face ca raţionamentul de mai sus să pară ca 
parâdoxal. Acesta este paradoxul gravitațional. 

Inexistenţa unor forţe electrice semnificative, capabile să 
contracareze trendul contracţiei gravitaționale, schițat nemij- 
locit pe baza 'teoriei gravitaţiei a lui Newton, precum și incon- 
sistenţa evidentă a paradoxului gravitațional (în timp ce ba- 
zele. sale teoretice sint fără greş), l-au determinat pe Albert 
Einstein, primul om care, după Newton, a reluat raţionamen- 
tele profunde asupra gravitaţiei, să presupună existența unei 
forţe de un tip special, ce se opune contracţiei gravitaționale la 
scară foarte mare, Aceasta a primit denumirea de forță cosmo- 
logică, în expunerea modelului său static de univers. Ea se in- 
stituia și într-o explicație ad-hoc a paradoxului gravitațional. 
Dar, așa cum 4 mărturisit mai tîrziu Einstein, el nu s-ar fi ha- 
zardat în asemenea supoziţii riscate, dacă ar fi bănuit posibili- 
tatea existenţei acelui fenomen astronomic cunoscut sub de- 
numirea de „expansiune a universului“ sau „fugă a galaxiilor“, 
descoperit de astronomul american Edwin Hubble. 

Celălalt fapt, din categoria, raţionamentelor logic perfecte, 
dar incongruente cu realitatea astronomică, îl constituie para- 

doxul optic al lui Olbers. Enunţul său a fost dat relativ de- 
vreme, în 1826, dar nu a putut fi înţeles decit mult mai tirziu, 
atunci cînd au început să înflorească modelele de univers în 
siajul lăsat de teoria relativităţii generalizate a lui Einstein şi 
de importanta descoperire astronomică a lui Edwin Hubble. 

Să alegem termenii cei mai intuitivi pentru formularea 
paradoxului optic. Să plecăm de la ideea, emanată dintr-un 
bun simţ elementar, că Pămintul nostru nu ocupă o poziţie pri- 
vilegiată în univers. De aici rezultă că în orice direcţie am 
privi, trebuie să existe un număr indefinit de mare de stele in- 
dividuale, aparținînd fie Galaxiei noastre, fie grupate împreună 
cu alte stele în cadru! altor galaxii. Ar urma, firește, ca stră- 
lucirea acelor astre să se însumeze pe retina unui privitor oa- 
recare într-un flux imens de lumină ce ar distruge-o în frac- 
ţiuni de secundă. Aceeași străiucire ar trebui să fie observată 
nu doar în prima direcţie inspectată de irisul omului, cît şi în 
oricare alta, deoarece. aici apare o altă propoziţie de bun simţ, 
că nici. o direcţie nu este mai defavorizată decit alta, tot așa 
cum nici un punct nu era mai privilegiat ca altul (și, în speţă, 
nici „punctul“ unde se găseşte Pămiîntul) ; în treacăt fie spus, 
aceste două calităţi ale spaţiului poartă numele de omogenitate 
şi izotropie. 

Cel puţin în cursul nopţilor fără nori, observatorul ceru- 
lui ar fi îndreptăţit să vadă în toate direcțiile o strălucire egală 
a bolţii cereşti, pe al cărei fond luminos nu s-ar,mai putea dis- 
tinge figurile constelaţiilor. Dar, știm cu toţii, realitatea optică 
a cerului este diferită de concluzia teoretică. La fel ca un 
peisaj pointillist, strălucirea bolţii cerești poate fi descompusă 
în puncte luminoase individuale ; nici Calea Lactee, cum a ară- 
tat de mult Galileo, nu face abstracţie de această regulă. Re- 
zultatul teoretic, diferit de realitatea optică a cerului, se nu- 
meşte paradoxul optic al lui Olbers. 

Prima explicaţie avansată pentru depășirea paradoxului 
Olbers a fost următoarea : cu cît stelele sint mai îndepărtate, 
cu atît lumina lor este mai slabă. Cea mai mare parte a stelelor 
sînt atit de îndepărtate, incit lumina care vine de la ele trece 
pur şi simplu neobservată. Totuşi, este știut incă din timpul lui 
Kepler că intensitatea luminii scade invers proporţional cu 
pătratul distanţei, Însă de fiecare dată cind în cîmpul vederii 
cad stele de două ori mai îndepărtate decit cele observate pină 
atunci, numărul lor din acel 'strat aflat la distanță dublă va 


crește de patru ori, ceea ce va compensa efectul scăderii de 

patru ori a intensității. În felul acesta, lumina stelelor, oricît 
ar fi ele de îndepărtate, nu poate să treacă neobservată pe 
Pămînt, iar intensitatea totală a fluxului luminos va fi infinită, 
deoarece se compune dintr-o sumă infinită de termeni finiti şi 
egali, care nu. pot fi neglijaţi. 

Apoi, cînd s-a descoperit existența unui mediu interstelar 
de pulbere şi gaz, s-a încercat să se treacă peste aspectul deru- 
tant al paradoxului, pur şi simplu prin explicaţia că, potopul 
virtual de lumină provenind de la îndepărtatele și incandes- 
centele astre seacă undeva pe drum, absorbit în pătura groasă 
a prafului cosmic. 

Explicaţia nu se susține pentru cine cunoaște legile radia- 
tiei termice. Să admitem că lumina este într-adevăr absorbită 
de praful cosmic. La fel cum nisipul de pe o plajă terestră se 
încinge absorbind lumina solară, tot astfel și pulberea intersi- 
derală și intergalactică urmează să se încălzească dacă stă în 
mersul luminii astrelor, Ea se va încălzi pînă cînd va ajunge la 
o stare de echilibru cu radiaţia incidentă, emiţind ea însăși o 
radiaţie şi: lucrurile ar reveni la starea lor parădoxală... 

Singurul mijloc logic de justificare a paradoxului Olbers 
rezidă tot în fenomenul „expansiunii universului“, 

Cum a putut fi descoperit un asemenea fenomen, a cărui 
înţelegere e tulburătoare nu doar pentru reprezentările omu- 
lui obişnuit, dar și, într-un grad mult mai însemnat, pentru 
cele ale savantului ? Aici şi-a spus cuvîntul astrospectroscopia, 
mai ales acuratețea tehnică, atinsă în măsurarea lungimii de 
undă a radiaţiilor optice care provin de la o sursă cerească, 
sau, precizînd și mai mult lucrurile, de la atomii constituenți 
ai acelui izvor de lumină. Şi pentru că nu există nici un motiv 
să credem că atomii aflaţi în altă parte ar avea o comportare 
diferită de cea care îi este relevată omului de ştiinţă într-un 
laborator de pe Pămînt, se știe exact cine produce lumina de 
o anumită culoare și, mai mult, caracteristicile acelei culori în 
microni ori în angstromi, adică valoarea lungimii de undă. 

Dacă o sursă se îndepărtează de observator, lungimea de 
undă pe care o înregistrează efectiv acesta va crește, iar dacă 
se apropie, se va micşora, Un raţionament elementar ne va 
arăta o dependenţă explicită între cantitatea cu care s-a modi- 
ficat lungimea de undă inițială şi viteza cu oare fuge sursa. Ori, 
pentru lumina nebuloaselor extragalactice s-a putut vedea o 
deplasare a lungimii de! undă spre valori tot mai mari, o „în- 


roșire“ sau o „deplasare: spre roşu“, deoarece culoarea. aceasta 

ave cea mai mare lungime de undă în spectrul vizibil. Slypher, 
Lundmark şi Hubble au fost cei trei astronomi care, lucrind 
independent, au interpretat acest fenomen ca pe un efect Dop- 
pler. Următoarea concluzie îi aparţine în exclusivitate lui 
Edwin Hubble. Este vorba despre existența unei proporţionali- 
tăţi directe între viteza de fugă (V), a unei galaxii anumite și 
distanţa (D) pînă la aceasta : 


V=H:D 


Constanta de proporționalitate (H) poartă numele de con- 
stanta lui Hubble. Nu toți cercetătorii avînd rezultate majore 
in acest domeniu indică aceeaşi valoare numerică a constantei 
H, incongruențele fiind produse de incertitudinile asupra dis- 
tanțelor măsurate prin -metoda cefeidelor și a supernovelor. 
Oricum, propoziția concluzivă a acestei cercetări este aproape 
unanimă : cu cit lumina unui obiect extragalactic este mai ro- 
şie, cu atit acesta „fuge“ mai repede și este mai îndepărtat de 
sistemul solar. i 

Bazîndu-se pe. această. descoperire, astronomul belgian 
J. Lemaître a reuşit să risipească aparenţa intrigantă a para- 
doxului Olbers. Conform efectului Doppler cosmologic, lumina 
obiectelor îndepărtate va fi cu atita mai slabă, cu cît viteza lor 
de fugă este mai mare. Fotonii pe care îi emit, îi recepţionăm 
ca avind lungimi de undă tot mai mari, deci energii tot mai 
slabe. În felul acesta, ceea ce ajunge pînă la noi de la galaxiile 
foarte îndepărtate reprezintă, într-adevăr, o radiaţie de inten- 
sitate neglijabilă, și de aceea cerul nocturn apare realmente În- 
tunecat, 

„ Astronomii au stabilit nu numai că universul este în expan- 
siune, dar că el își trage începutul într-o fantastică explozie 
primordială, petrecută în urmă cu zece-douăzeci de miliarde de 
ani, cifra oscilind după valoarea acceptată pentru constanta lui 
Ilubble, Cum se ajunge la o asemenca concluzie ? 

Dacă, în general, obiectele cosmice tind să se îndepărteze 
unul de celălalt, rezultă că, întorcindu-ne cu gîndul înapoi pe 
firul timpului, aceste obiecte trebuie să fi fost cîndva apro- 
piate, Cit de aproape ? Chiar pînă la punctul cînd, datorită 
atingerii, ar fi fost un nonsens să se vorbească despre identi- 
tăţile lor, indiscernabile într-o masă mai mult sau mai puţin 
amorfă, din care urmau apoi să se nască. Toată această sub- 
stanță primordială va fi reprezentat un mediu cu calităţi omo- 


119 


Scanned with CamScanner 


gene, un fel de gaz extrem de ionizat, de plasmă. Știm că a 
gaz va avea o istorie de parcurs, trebuind să se dilate și să se 
dividă în obiecte individuale, protostele şi protogalazii. Mai cu- 
noaştem și faptul că orice gaz se răceşte în cursul dilatării. 
Judecînd după temperatura actuală a stelelor în miezurile lor, 
vom fi îndreptăţiţi să spunem că temperatura iniţială a acelui 
mediu primordial se ridica la valori uriașe, cu foarte multe or- 
dine de mărime superioare valorilor stelare obişnuite de astăzi 
Rezultă că universul ar fi trebuit să fie, în forma lui primitivă, 
condensată și nediferenţiată, mult mai fierbinte decât îl știm 
noi acum. 

Dilatarea stării primitive a materiei, care a condus de la 
uniformitate la diferenţiere, trebuie să fi durat un timp foarte 
scurt. Atit de scurt, încît i se poate atribui pe drept cuvint nu- 
mele de explozie. George Gamow a fost cel care a denumit-o 
„Marea Explozie“ („The Big Bang“), socotind-o responsabi'ă de 
structura actuală a lumii. George Gamow a prezis și un feno- 
men denumit „radiaţia relictă“ și care poate să fie observat de 
noi astăzi. În ce constă această radiaţie ? Să ne întoarcem cu 
gindul la acea stare primară de mare temperatură, la care se 
afla universul iniţial. După cum rezultă din datele termodina- 
micii, fiecare mediu cald emite o radiaţie caracterizată printr-o 
densitate energetică cu atit mai mare, cu cit temperatura este 
mai mare. În expansiunea ulterioară a universului, deoarece 
fiecare lungime s-a dilatat, trebuie să se fi dilatat şi lungimea 
de undă a radiaţiei primitive, aflată în echilibru cu starea densă 
şi fierbinte a lumii de atunci. Lungimea de undă a radiaţiei în 
ziua de azi ar trebui să corespundă unei temperaturi de circa 
trei grade Kelvin. Este interesant că, încă din 1940, un astro- 
nom canadian arăta că intensităţile liniilor de absorbție ale 
moleculelor din radicalul cian (CN), prezent în mediul inter- 
stelar, mărturiseau existența unei radiaţii de acest tip ; totuşi, 
în anii războiului al doilea mondial, ştirea aceasta a trecut 


neobservată. 

Abia în 1965, comunicarea inginerilor americani Penzias 
și Wilson, privind descoperirea unei radiaţii corespinzind unei 
temperaturi de aproximativ trei grade Kelvin, a produs sen- 
zaţie. Ea confirma ideile apărătorilor teoriei universului în 
expansiune, De fapt, acest fond de radiaţie slab, ce pare să 
scalde întregul univers, este cel mai puternic argument în fa- 
voarea expansiunii cosmologice. 

În primii ani după descoperire, caracteristica cea mai im- 
portantă a „radiaţiei relicte“ părea să fie izotropia sa, cu alte 
cuvinte egalitatea intensității ei pentru toate direcţiile din 
spaţiu. 

În anul 1976 a putut fi observată, însă, o anizotropie mică, 
dar semnificativă, Pentru a reduce efectul parazitar al surse- 
lor terestre de radiaţie pe această lungime de undă, instrumen- 
tele de captare a radiaţiei au fost montate pe un avion ce zbura 
la mare altitudine. Cu această ocazie s-a descoperit că tempe- 
ratura aparentă a radiaţiei este mai mare într-o direcţie şi mai 
scăzută în direcţia diametral opusă. Acest fenomen poate îi in- 
terpretat în mod natural ca un efect Doppler. Pămintul se 
mișcă, impreună cu Soarele și cu Galaxia, într-o direcţie care 
intersectează bolta cerească într-un punct aflat în constelația 
Leul. Viteza de deplasare este de ordinul a patru sute de kilo- 
metri pe secundă ; De mult mai muită vreme se știe că Pă- 
mîntul se-mișcă în jurul Soarelui cu viteza de treizeci de kilo- 
metri pe secundă. De asemenea, că Soarele se îndreaptă, îm- 
preună cu sistemul său planetar, către un punct numit Apex 
ce se află în constelația: Hercule, cu viteza de trei sute de kilo- 
metri pe secundă. Dacă se. însumează geometric cele două 
componente ale vitezei, se obţine o rezultantă de vreo şase sute 
de kilometri pe secundă, orientată undeva către constelația 
Hidra. i 
Cauza acestei deplasări înspre constelația Leul ar fi pur şi 
simplu forţa de atracţie exercitată asupra Galaxiei noastre de 
către o monstruoasă și imensă aglomerare. cosmică de -masă 
gravitică. Într-adevăr, observaţii ale astronomiei în raze X par 
să sugereze că într-un anumit moment" al istoriei universului, 
mult după Big Bang, s-ar fi format-o regiune foarte largă de 
densitate superioară (cu puţin) mediei. Forţa gravitaţională 
exercitată de această masă suplimentară trage întreaga Gala- 
xie (și, implicit, Terra) către ea. Datele de observaţie în raze 
Roentgen, efectuate cu ajutorul satelitului Ariel, evidențiază 
existența acestei mase în aceeași direcţie în care se faca miş- 
carea Galaxiei pe fondul „radiaţiei relicte“ de microunde. Ce 
fel de masă este aceasta ? Pentru că ea nu a putut să fie de- 
tectată pînă acum prin procedurile clasice ale astronomiei op- 
tice, se presupune că aceasta trebuie să fie situată la o distanță 
foarte mare; Astrofiziclenii britanici Andrew Fabian şi Robert 
Warwick estimează că se află la aproximativ zece miliarde de 
ani-lumină de noi. Dimensiunile geometrice ale acestei aglo- 

merări de materie, înregistrind o densitate doar cu un singur 
procent superioară valorii mijlocii a densităţii universului, ar 
fi de circa trei miliarde de ani-lumină și ea ar conţine o masă 
de zece miliarde de miliarde de sori egali cu al nostru. În orice 
caz, scara mărimilor geometrice și masice o depăşeşte cu mult 
pe aceca a oricărei concentraţii de materie cunoscute pînă acum, 
aşa cum ar fi supraroiurile de galaxii. 

Descoperirea mișcării Pămintului pe fondul „radiaţiei re- 
licte“ ne poartă cu gindul înapoi, la o experiență celebră, efec- 
tuată la sfîrșitul secolului XIX de Michelson și Morley, prin 
care se încerca .să se evidențieze deplasarea Pămîntului în ra- 
port cu un mediu ipotetic, suport al radiaţiilor luminoase, 
eterul. Rezultatul negativ al experienţei a fost, se știe, începu- 
tul unei mai bune înţelegeri a spaţiului și timpului. Descope- 
rirea faptului că Pămiîntul se mișcă în raport cu „radiaţia re- 
lictă“ confirmă, în vreun fel, speranța pusă înainte de expe- 
ximentul Michelson—Morley ? În nici un fel; pentru că „ra- 
diaţia relictă“ nu poate fi în nici un caz identificată cu eterul 
luminos ; fenomenul respectiv nu pune în evidență deplasarea 
Pămîntului în raport:cu un ipotetic reper absolut, ci numai în 
raport cu materia:ce a emis radiația de fond. 

Această radiaţie și-a mărit lungimea de undă în urma fe- 
nomenului expansiunii cosmologice, transformîndu-se în ceea 
ce noi numim „radiaţie relictă“. Fondul radiaţiei de microunde 
este cel mai vechi lucru din univers, de prezenţa căruia sîntem 
conștienți prin intermediul aparatelor. 

Cât de veche este această radiație? Se consideră că ea 
datează din epoca formării primilor atomi, atunci cind elec- 
tronii liberi s-au „lipit“ de nuclee, eliberind cu această ocazie 
energia excedentară sub forma unor cuante de lumină. Se con- 
sideră, de asemenea, că formarea primilor atomi ar fi avut loc 
la aproximativ un mileniu de la Big Bang, ceea ce reprezintă 
o durată moderat de scurtă, Se mai consideră că atunci tempe- 
ratura universului va fi scăzut într-o măsură suficientă pentru 
ca electronii să se poată lipi de nucle 

O mie de ani de la începutul timpului este, într-adevăr, 
ceva deosebit de incitant pentru imaginaţie, deoarece noțiunea 
poetică de „veșnicie“ este atit de întipărită în conştiinţă, incit 
omul refuză să creadă că există un moment zero absolut pen- 
tru timp, similar cu zeroul absolut al temperaturilor. Concepția 
despre infinitatea timpului este un reflex al unor idei meca- 

niciste desuete ; faptul că, regresînd pe firul fenomenelor, ar 
putea fi făcuţi oricît de mulţi pași înapoi. 

„După constituirea atomilor, trebuie să se fi format, apoi, 
vadiogalaziile, peste încă un milion de ani. Cercetătorii ceru- 
lui mai speră că o viitoare analiză fină a acestei radiaţii. de 
fond va reuşi să pună în evidenţă neomogenităţi corelate cu 
momentele de geneză ale radiogalaxiilor primitive. 

Ne putem întreba în continuare dacă se va ajunge, pe linia 
investigaţiilor astronomice moderne, încă și mai aproape de 
originea timpului, 

Am văzut că, deocamdată, studiul „radiaţiei relicte“ ne 
duce „doar“ la o mie de ani de la Big Bang. Cunoştinţele 
noastre despre momentele mai apropiate de Big Bang repre- 
zintă produsul inferenţelor din teoria particulelor elementare, 
din experienţele implicînd energii mari făcute în acceleratoare 
enorme. 

Dar ar mai fi încă o speranţă. Atunci cînd s-au format nu- 
cleele atomice trebuie 'să se fi generat şi o anumită cantitate 
de cuante gamma, prin tranziţii ale nucleelor din stări excitate 
în starea fundamentală. Într-un fel, fenomenul ar fi analog cu 
cel petrecut la formarea atomilor, cînd a fost emisă acea ra- 
diație electromagnetică observată acum sub formă de micro- 
unde. Evidenţierea celui de al doilea tip de radiaţie relictă, 
corespunzind sintezei nucleelor atomice, ne-ar duce la obser- 
varea unui fenomen ce a avut loc la numai o oră de la Big 
Bang. Aceasta ar fi o descoperire cu implicații profunde asupra 
modului nostru de a gîndi și ar sublinia, de asemenea, calitatea 
foarte înaltă, atinsă în raționamentele științifice ale omului. 

Pentru intervale de timp și mai scurte de la Big Bang, ma- 
teria trebuie să fi avut proprietăţi neobişnuite, astfel încit apli- 
carea conceptelor şi legităţilor inferate din proprietăţile obser- 
vabile ale materiei „obișnuite“ trebuie făcută cu multă pru- 
denţă. Fizicienii încearcă, totuşi, să schițeze un tablou al evo- 
luţiei universului pentru acea stare a materiei. i 

La început se spune că ar fi existat o „supă universală“ 
atit de fierbinte și de concentrată, încit, prin comparaţie, cen: 
trul Soarelui nostru ar părea un mediu extrem de rarefiat şi 
de rece, Materia era făcută atit din ingrediente comune lumii 
noastre (protoni, neutroni), cit şi din particule masive de înaltă 
energie, care la ora actuală se întilnesc rar şi se obţin cu foarte 
multă dificultate, în acceleratoare, şi care luau pantena maci 
exotice, pe fondul unei radiaţii incredibil de intense. Su anţa 

şi energia arătau, în primele fracțiuni de secundă de la Big Bang, 
o asemenea labilitate şi interşanjabilitate, încit abia dacă 
puteau fi descrise ca entităţi separate. 

Şi cîteva cuvinte despre interacţiunile care guvernau pro- 
cesele fizice. Se știe la ora actuală că natura fizică este mode- 
lată prin acţiunea unui număr de patru tipuri de forţe sau in- 
teracţiuni : gravitațională, slabă, electromagnetică, tare. 
Raporturile dintre aceste forțe manifestă disproporționalități 
imense ; dacă se alege ca unitate mărimea forţei gravitaționale, 
atunci interacțiunea de tip slab ar avea totuşi intensitatea 10%, 
cea de tip electromagnetic ar fi de 10”, în fine, cea tare ar fi 
de 103 ori mai mare. 

Se crede, totuși, că pe atunci, datorită concentrării uriașe 
a materiei, nu exista această discrepanţă între ordinele. de mă- 
rime, că interacţiunea gravitaţională era la fel de intensă ca şi 
cea tare, că toate tipurile de interacțiune erau unite într-o forţă 
primordială. Sau, judecînd de la cauză la efect, cele patru ge- 
nuri de forțe fundamentate pe care le putem observa în uni- 
versul de azi, sint în realitate frînturi rupte dintr-o singură 
forță primordială. Realmente, din analiza fizică a forţelor cu- 
noscute, reiese că pe măsură ce energia interacţiei dintre par- 
ticule. creşte, se modifică și intensitățiie forţelor, cele slabe 
mărindu-şi intensitatea, iar, proporţional, forțele tari vor 
slăbi. Lao energie suficient de înaltă — care nu poate fi obti- 
nută experimental — toate forţele din natură ar ajunge să fie 
caracterizate prin aceeași valoare a intensității, astfel încît ele 
ar deveni indiscernabile una: de alta din punctul de vedere al 
ordinului de mărime. Cu alte cuvinte, pe măsură ce densitatea 
de energie crește, raporturile dintre tăriile fortelor se modifică 
și ele. Astfel de densități fantastice ale energiei ar fi fost poate 
un lucru comun în prima fractiune de secundă de la Big Bang. 

În urma răcirii şi expansiunii universului, o mare parte din 
această energie s-a pierdut. Forţa gravitaţională s-a desprins 
cea dintii din trunchiul comun (numit forța unificată). 

La o scădere şi mai accentuată a densităţii de energie, s-au 
desprins și interacţiunile slabe, răminînd „lipite“ numai for- 
fele electroztari. În final, la o ulterioară micsorarea densităţii 
energetice, acestea două se separă într-o forţă electromagne- 
tică și o interacțiune tare, f 

În acord cu cosmologia modernă, evoluția timpurie a üni- 
versului a fost marcată de o succesiune de „ere“ distincte. 

Prima „eră“, care durează aproximativ 10-12 dintr-o se- 
cundă de la momentul zero, este o necunoscută completă pen- 
tru astrofizicieni și cosmologi, necunoaștere reflectată în denu- 
mirea „haos“, dată acelei epoci. 

În fine, acel moment de 10-%5 a determinat un moment 
de cotitură, începutul „erei hadronilor“. Hadronii, în fizica de 
astăzi a particulelor elementare, reprezintă numele generic 
pentru toate particulele grele. Pe parcursul acestei mini-ere, 
densitatea scade de la 10% g/cm pînă la 10! g/em?, dar, ori- 
cum, materia rămine atit de concentrată, încît este capabilă să 
rețină toate particulele neutrino, al căror caracter extrem de 
cluziv este unanim recunoscut. În aceeaşi perioadă temperatura 
scade, de la circa 10%K, cu vreo douăzeci de ordine de mărime. 
Toate acestea au avut loc pînă la aproximativ o zecime de se- 
cundă de'la momentul zero. 

Se intră după aceea într-o fază a „:eptonilor“, particule 
ușoare, cum ar fi electronii sau muonii. Materia va fi devenit 
mai puţin concentrată, așa că unii neutrini pot să scape. Tem- 
peratura mai scade cu încă două ordine de mărime, iar densi- 
tatea materiei se micșorează pînă la un kilogram pe centime- 
tru cub; la sfirsitul acestei faze se vor fi scurs 20 de secunde 
de la începutul timpului. 

Urmează cea de a patra epocă, „a radiației“, Electronii și 
pozitronii se combină și dau naştere radiaţiei electromagnetice. 
În același timp se formează nucleele de hidrogen greu prin 
combinarea neutronilor cu protonii, dar totul este încă prea 
fierbinte pentru ca aceste nuclee să reziste ; abia atunci cînd 
temperatura va depăşi numai cu puţine ordine de mărime va- 
loarea existentă în centrul Soarelui, vor căpăta şi nucleele de 
hidrogen greu dreptul la: existență mai îndelungată. O parte 
din acești deuteroni (altă denumire dată nucleelor de hidrogen 
greu) se combină cu protoni sau neutroni sau chiar unii cu alţii 
şi produc nucleele de tritiu și heliu. Cu această ocazie, radiaţia 
poate să scape şi să se propage în univers. Finalul acestei vîrste 
e caracterizat de o răcire pină'la 3 000 K şi de o scădere dra- 
matică a densităţii substanţei. În această epocă se vor produce 
și primii atomi şi va fi generată. „radiaţia relictă“. Este, însă, 
caracteristic faptul că nu pot exista încă atomi mai mari decit 
atomul de heliu, întrucit heliul este incapabil să colecteze alţi 
nucleoni și să formeze nuclee stabile mai grele, Elemente mai 
grele vor fi produse abia în epoca următoare, a „materiei“, ini- 
ţiată la un milion de ani de la Big Bang. Atunci se vor forma 
primele stele, primele galaxii, primele roiuri de galaxii. 

Capitolul XII | QUASARII 


Quasarul este un cuvint hibrid, acronimul de la „,radio- 
sursă cvasistelară“, (quasar şi respectiv  „quasistellar radio- 
source“ în limba engleză). Termenul definitoriu ne spune 
destule, dacă nu despre natura sa, atunci cel puţin despre apa- 
rența sa. Într-adevăr, el este un obiect-sursă care emite, pe 
lingă lumină, unde radio, părînd observatorului ca un fel 
de stea. 

Descoperirea quasarilor a devenit posibilă abia atunci cînd 
a fost obţinut un succes instrumental mare în precizia deter- 
minării unghiurilor cu ajutorul radiotelescoapelor. În mod con- 
stant, după 1950, se constată o tendinţă ireversibilă de îmbu- 
nătăţire a preciziei localizării obiectelor.  radioastronomiei pe 
bolta cerească. Nu ar fi exagerat să spunem că posesorii și con- 
structorii acestor telescoape hertziene au simţit un moment 
de uşoară dezamăgire, după elanul iniţial, stîrnit de mersul in- 
strumentului cel nou. Motivația stătea, însă, în firea proiectan- 
ților şi utilizatorilor. marilor radiotelescoape, care în privința 
aceasta nu se deosebesc întru -nimic: de. restul. speciei umane. 
Prea multe speranţe specifice, prea multe așteptări particula- 
rizate s-au pus în noile instrumente. Cercetătorii domeniului se 
aşteptau literalmente să curgă cu descoperiri, proporţional cu 
precizia aparaturii să crească și numărul emiţătorilor cosmici 
identificabili cu obiecte optice (în speţă cu galaxii). Poate că 
pentru multe dintre acele surse, aflate în planul Căii Lactee, 
cauza eșecului de identificare, a imposibilității de suprapunere 
cu vreun obiect vizibil în același loc pe boltă, să fi constat în 
obturarea imaginii optice de către norii de praf cosmic dinlăun- 
trul propriei noastre Galaxii. 


Dar pentru, obiectele situate la distanţă unghiulară mare 
faţă de planul galactic mai stătea în picioare același raţiona- 
ment prohibitiv, aceeaşi interdicţie ? Unii radioastronomi. au 


126 


Scanned with CamScanner 


încercat să-l extindă și la spaţiul intergalactic, spunînd că şi 
acolo trebuie să existe nori de pulbere cosmică absorbind lu- 
mina şi lăsînd să treacă doar undele radio cu lungime de undă 
depăşind cu mult limita pină la care ochiul omenese mai este 
sensibil, 

Prima străpungere notabilă în acest obstacol, la care părea 
că se oprise cercetarea radioastronomică, s-a produs după 1963 
Ea a avut loc intr-o direcție neașteptată de cercetătorii astrofi- 
zicieni. Eroii acestei străpungeri sint obiecte cosmice cu fru- 
moase apelative întîlnite mai curind în romanele ştiinţifico-fan- 
tastice : 3C 48, sau 3C 273. Să dăm acum şi lămurirea miste- 
rului acestor criptografii : 3C înseamnă, simplu, al treilea ca- 
talog de surse radio, compilat de astronomii de la Cambridge, 
iar 48 şi 273 sînt doar numere de ordine ale corpurilor din acest 
faimos catalog. 

Astrofizicianul care a identificat sursa 3C 48 a reușit să 
o plaseze pe bolta cerească în limitele unui dreptunghi de di- 
mensiuni foarte mici. El a mai constatat că singurul obiect pe 
fotografia acelui dreptunghi în mod practic nu se putea deo- 
sebi de o stea, posedînd aceeași aparență punctitormă. El știa, 
însă, că o stea trebuie să ocupe un anumit loc în diagrama 
Hertzsprung-Russel, că pentru un anumit tip de spectru ea tre- 
buie să se întăţişeze cu o luminozitate bine determinată obser- 
vatorului, 

Şi atunci Mathews, astrofizicianul în cauză, începu, meti- 
culos, să-i deslușească spectrul, operaţie prin care s-ar fi răs- 
puns la cele două întrebări deodată : prin liniile prezente i-ar 
îi spus clasa spectrală, după metoda lui Saha, iar după depla- 
sarea spre roșu a liniilor i-ar fi spus cu ce viteză fuge de noi, și 
relaţia lui Hubble i-ar fi găsit distanţa. Un fior de uimire tre- 
buie să-l fi scuturat pe Mathews văzind că spectrul este alcă- 
tuit dintr-un fond de lumină continuă, pe care se suprapuneau 
o serie de linii transversale, ce nu corespundeau la nimic cu- 
noscut în univers, Deși faptul era extrem de bizar, Mathews, 
un cercetător prudent şi de mare probitate, s-a ferit să enunţe 
ipoteze ori să anunţe concluzii pripite şi fanteziste. EL şi-a pus 
numai în surdină întrebarea : să fi fost aceasta prima radiostea 
veritabilă, descoperită de astrofizica terestră ? 

Răspunsul definitiv avea să mai aștepte însă doi ani, pînă 
ce va fi dat de Maarten Schmidt, un astrotizician olandez, care 
făcea, însă, astronomie optică la Mount Palomar, în America de 


Nord, El și-a ales un alt obiect din acel catalog, 3 C 273 şi a pus 

Fig. 22 Fotografia celebrului quasar 3C273. 


la lucru discul lunar, urmărind pur și simplu momentul dispa- 
riţiei semnalului datorită ecranării obiectului extragalactic de 
către Lună. Din nou, acesta se identifica optic cu o stea. Timp 
de un an de zile nu a putut înţelege ce elemente corespundeau 
enigmaticelor linii din spectru. Pînă cînd, într-o zi din februa- 
rie 1963, a înţeles. Erau liniile strălucitoare ale hidrogenului 
din seria Balmer, însă atit de mult deplasate spre roşu din pri- 
cina efectului Doppler cosmologic, încît „viteza de fugă“ măr- 
turisită părea fantastică : o treime din viteza luminii în vid! 
Prin relaţia lui Hubble, depărtarea acestei radiosurse s-a do- 
vedit uluitoare chiar unui om obișnuit. cu standardurile astro- 
nomice : 10 miliarde de ani lumină ! Maarten Schmidt şi colegii 
lui au denumit-o quasar, nume sub care au cuprins în curînd 
și alte obiecte cereşti similare, adică punctiforme ca aparenţă 
și-avînd atit emisie radio, cit şi optică. 

Cercetarea noilor quasari trebuie să se dezbare, însă, de 
tiparele meșteșugărești lente, în care avusese loc descoperirea 


lor pînă acum. Să recapitulăm pe scurt aceste etape metodolo- 
gice. Se identifica la început, cu eroarea minimă, o sursă de 
unde radio bănuită că ar fi extragalactică, dar despre care nu 


128 


Scanned with CamScanner 


ia Sua 


se mai ştia altceva. Apoi, locul de pe boltă, unde se credea că 
se găseşte sursa, era fotografiat prin oglinda unui telescop optic 
uriaş. La sfirșit se examina imaginea în limitele careului de 
erori aşteptate. Și dacă pe placa fotografică în acel loc se afla 
imaginea unei stele, speranţa descoperirii quasarului sporea. 
Dar el nu era confirmat ca atare decit după ce se vedea că 
spectrul noului obiect posedă o neobișnuită „deplasare spre 
roşu“, pusă pe seama expansiunii cosmologice, implicit a de- 
părtării quasarului. Calea este sigură, însă fără îndoială că este 
şi trudnică. Se impunea o metodologie mult mai productivă 
atunci cind radioastronomii au iniţiat o căutare frontală de 
quasari noi. Pentru asta se parcurge drumul cercetării pornin- 
du-se de la un punct situat mai aproape de ţel, nu de la radio- 
telescop, ci de la telescopul optic. Prin acesta se fotografiază 
mai întîi cîmpul de stele fixat de curiozitatea observatoruiui. 
Apoi se pune un filtru care nu lasă să treacă decit ultraviole- 
tele, se deplasează foarte puţin placa fotografică și se face a 
doua poză pe aceeași placă. Imaginea ultravioletă a unui astru 
candidat la titlul de quasar va apare mult mai strălucitoare în 
cea de a doua poză. Abia acum se începe o investigare a „de- 
plasării spre roşu“ a spectrelor, pentru a se confirma aparte- 
nenţa la clasa quasarilor. 

În felul acesta, numărul de noi descoperiri a crescut simți- 
tor într-un scurt interval de timp. 

Quasarii sînt cele mai îndepărtate faruri cosmice observate 
de om, mult mai distanțate decit orice galaxie. De exemplu, 
pentru quasarul 3C 286 s-a găsit o distanță de 22 miliarde de 
ani-lumină, care îl situează practic la limita universului vizibil. 
Deşi de regulă astronomul profesionist se fereşte să-şi constru- 
iască reprezentări emoţionale ale conceptelor abstracte cu care 
operează şi ale concluziilor teoretice la care ajunge, de data 
aceasta tentaţia ce i se oferă, de a cobori de la nivelul cifrelor 
şi formulelor la cel al imaginaţiei, e prea mare, „Este incre- 
dibil&, exultă Allan Sandage, „piatra filozofală a fost găsită de 
generaţia noastră !“, Sandage este un astronom de la Mount 
P alomar, care și-a început cariera științifică în 1951 ca asistent 
al lui Edwin Hubble, lărgind apoi opera iniţiată de acesta. În 
aserțiunea lui entuziastă, el face aluzie la unul dintre concep- 
tele metafizice căutate de scolaştii medievali. Însă și altor as- 
tronomi, faptul că pot „vedea“ marginile universului le insuflă 
sentimente înălțătoare, Ei sînt nu doar vrăjiţi de faptul că ima- 
ginea pe care o văd este așa de distanţată, cit şi de faptul că 
aceasta trebuie să fie extrem de veche, de 10 sau 20 miliarde 

de ani, întăţişind probabil chipul universului de după Marea 
Explozie, 

Dar chiar aceste spectaculare succese ale observaţiei duc la 
dificultăţi teoretice aproape insurmontabile. Pentru că un 
quasar poate fi văzut de la o asemenea distanţă, rezultă că el 
trebuie să emită de o mie de ori mai multă energie decit cele 
150 de miliarde de stele ale Galaxiei noastre împreună. Iar 
uimirea noastră la închipuirea prodigioasei revărsări de ener- 
gie va spori, dacă ne gîndim că un quasar radiază și în spectrul 
vizibil, şi în cel al undelor radio, şi în ultraviolete și în infra- 
roşu, De altfel, maximul puterii vizibile nu se înregistrează în 
gama optică, ori în cea hertziană, ci în infraroșu. 

Apoi s-a dovedit că dimensiunile spaţiale, măsurate de un 
quasar, sint comparabile cu cele ale sistemului nostru solar. 
Scara de lungimi este 'prea mică în raport cu monstruozitatea 
fluxului de energie electromagnetică revărsată în cosmos de un 
quasar oarecare. Nici un fel de reacţii termonucleare cunoscute, 
ce s-ar destășura în limitele volumului mai sus menţionat, nu 
sint în stare să explice acest fenomen, afirmă unii astrofizicieni. 
Și, evident, nu s-ar putea spune că tocmai lipsa de imaginaţie 
creatoare e ceea ce'îi caracterizează pe astrofizicieni. 

Nu s-a ajuns să se construiască pînă acum nici un fel de 
mecanism fizic, dacă nu integral confirmat, cel puţin perfect 
plauzibil, pentru explicarea nemaivăzutelor cantităţi de energie 
eliberate de surse atit de mici şi de distanţate. Și atunci astro- 
fizicienii care se ocupă de quasari s-au împărţit temporar în 
trei grupuri, care 'polemizează unul cu altul, uneori pe tonuri 
destul de aprinse. ei 

Primul grup, cel mai numeros, reprezintă punctul de ve- 

«dere clasic. El susține, pe de o parte, că observațiile noastre sînt 
corecte și că trebuie să le acordăm încredere, pe de altă parte 
că bazele principiale ale fizicii, cu care'se operează în studiul 
structurii universului, sînt valide şi la scara acelor distanțe de 
la care emit quasarii şi că rezolvarea dilemelor actuale din ìn- 
ţelogerea quasarilor va veni treptat, pe măsură ce se va acu- 
mula un nou material faptic şi se vor elabora modele tot mai 
sofisticate și mai eficiente ale quasarilor. Sl 

Un al doilea grup de astronomi, mult mai restrins, afirmă 
că a sosit din nou vremea unor revoluţii fundamentale în teo- 
riile noastre științifice (în sensul lui Thomas Kuhn), că datorită 
acestor idei clasice, învechite și Inaplicabile la scară metaga- 
lactică, nu putem înţelege natura observaţiilor asupra quasa- 

‘rilor, ! af i i - 

În fine, un al treilea grup, ai cărui reprezentanţi mai re- 
marcabili sînt americanul Halton Arp şi sovieticul Voron- 
țov-Veliaminov, acordă respectul cuvenit paradigmelor fizicii 
actuale, dar pun în schimb la îndoială valabilitatea „deplasării 
spre roşu“, ideea sacrosanctă a astronomiei extragalactice de la 
Hubble încoace, După aceștia, quasarii sînt obiecte cosmice re- 
lativ apropiate şi, dacă nu banale, cel puţin uşor inteligibile cu 
conceptele de azi ale astrofizicii. Halton Arp produce în spriji- 
nul tezelor sale fotografii de quasari, luate cu meșteşegul pro- 
fesional al unui Nadar. În acestea, quasarii par proiectaţi pe 
fondul unor galaxii mai îndepărtate decit ei, deși ordinea dis- 
tanţelor, sprijinită de. majoritatea astronomilor, se prezintă 
invers. 

Astronomii din primul grup, cel raliat punctelor de vedere 
clasice din „știința cerului“, au catalogat concepția lui Halton 
Arp ca pe o adevărată erezie. I s-a adus, în primul rînd, acuza- 
ţia că probele prezentate în defavoarea. „deplasării spre roșu“, 
deci implicit. contra „expansiunii universului“, sînt nişte re- 
gretabile accidente statistice, supralicitate de Arp într-o ma- 
nieră tendenţioasă. Iar puternicul grup de astronomi „tradiţio- 
naliști“, condus de Allan Sandage, directorul observatoarelor 
de la Mount Palomar, a reacţionat:la fel ca biserica medievală 
față de o blasfemie!; Deşi Halton: Arp face şi el parte din colec- 
tivul de cercetare de la Mount Palomar, i 's-a interzis pur şi 
simplu accesul la marele telescop cu oglinda de cinci metri. Şi 
se mai spune că, deși biroul lui Arp se găseşte la acelaşi etaj al 
clădirii unde este și cabinetul lui: Sandage,. acesta din urmă nu 
i-a mai adresat nici un cuvint de peste un deceniu ! În fine, în 
cercul astrofizicienilor: cu interese în quasari şi cosmologie, mai 
circulă şi zvonul că. redactorul unei reviste internaţionale de 
astrofizică ar fi fost puternic influenţat de către un eminent 
astronom, să nu permită. publicarea unui. articol unde se ex- 
prima ideea că în realitate quasarii sînt, corpuri cereşti apro- 
piate. i 

Dar cit de obiective sînt argumentele pe care le avansează 
Halton Arp? Se pare că raţionamentele sale „neortodoxe“ în 
astrofizică se bazează pe un număr destul de redus de fotografii, 
în care apar quasari foarte apropiaţi între ei, dar care înfăţi- 
şează în același timp deplasări cosmologice diferite. De aici ar 
rezulta că acești, quasari s-ar găsi la distanţe felurite, inegale. 
Faptul: că: vedem. .quasarii aglomeraţi în jurul aceluiași punct 

de pe piaca fotografică poate fi interpretat și ca o posibilă ali- 
niere a lor pe aceeași direcţie. Circumstanţa aceasta trebuie in- 
terpretată ca un accident statistic, ori ca o realitate astronomică 
indubitabilă și care poate fi generalizată ? Căutarea alinierii 
prin inspectarea plăcilor fotografice cu ochiul liber este o ope- 
raţie în care intervin inevitabile erori de apreciere. Căci ochiul 
omenesc este un instrument imperfect pentru a putea executa, 
infailibil, o asemenea sarcină. Se ştie că el are o tendinţă natu- 
rală de a descoperi „figuri“, acolo unde ele nu există de fapt. 
(Unele teste psihologice se bazează tocmai pe această tendinţă). 
Există oare mijloace mai precise, mai puţin subiective decit 
acelea folosite de Arp, de a evalua distribuţia quasarilor ? 

Se pare că procedurile statistice rafinate, inventate de ma- 
tematicieni, precum și tehnica modernă de calcul electronic, 
oferă o asemenea posibilitate. O analiză statistică trebuie să ia, 
însă, în considerare un număr mai mare de obiecte decît acelea 
la care s-a oprit Halton Arp. Cu acest scop au fost aleși, la în- 
timplare, peste o sută de quasari, căutîndu-se dacă există sau 
nu un exces de aliniere în distribuţia lor în univers. În mod 
concret, procedeul începe printr-o catalogare a tuturor. combi- 
naţiilor arbitrare posibile de cîte trei quasari, continuîndu-se cu 
o evaluare a valorilor unghiurilor din aceste triunghiuri. 
Într-unele din triunghiurile din această mulțime există cîte un 
unghi obtuz (deci mai mare decit 90%). Dacă valoarea acestui 
unghi este foarte mare, să zicem că depăşeşte 179” (dar, bineîn- 
ţeles, mai mică decit 180%), înseamnă că există o anumită ali- 
niere între cei trei quasari. Statistica spune aprioric care este 
fracțiunea de triunghiuri, din mulțimea dată, care pot avea 
unul dintre unghiuri mai mare decât 179°. Dacă analiza nume- 
rică găseşte o cantitate mai mare de asemenea triunghiuri decit 
cea așteptată, atunci înseamnă că există, realmente, un feno- 
men de aliniere a quasarilor și ipoteza neconformistă a lui 
Halton Arp este justificată. Totuşi, calculele statistice corespun- 
zătoare, făcute cu ajutorul computerului, nu au arătat un exces 
de aliniere, ceea ce este un argument puternic împotriva ideilor 
lui Arp, 

Totuși, s-ar putea ca obiecţiilor lui Halton Arp 'să li se 
răspundă definitiv abia la epoca în care va începe să lucreze 
marele telescop orbital, plasat pe o traiectorie circumterestră. 

Opiniile lui Halton Arp, așa cum am mai subliniat, nu sînt 
împărtășite de majoritatea cosmologilor și astronomilor. Exis- 

tența guasarilor, ca obiecte cosmologice şi extragalactice, pare 
în ochii acestora un fapt ştiinţific suficient de bine stabilit pen- 
tru ca să aibă sens munca teoretică de construire a unor modele 
valide pentru quasări, 

Pe la mijlocul anilor 1960, numărul ipotezelor şi al modele- 
lor de quasari depășea în proporţie însemnată numărul autori- 
lor acestor studii. La ora actuală, sugestiile teoretice, care s-ar 
institui în tot atîtea explicaţii privind natura quasarilor, s-au 
mai rărit. Paralel cu această temperare a entuziasmului, cerce- 
tarea a cîştigat în profunzime, prin utilizarea unor metodolo- 
gii de observaţie noi, care au permis o cartografiere în detalii 
dine a quasarilor şi radiogalaziilor. 

Cercetările mai timpurii din acest domeniu evidențiaseră 
faptul că portretele radiosurselor îndepărtate erau adesea con- 
stituite din cite doi lobi, dispuşi mai mult sau mai puţin sime- 
tric față de nucleu. La început, tabloul era tipic doar pentru 
radiogalaxii. La creșterea rezoluţiei unghiulare, acelaşi tablou 
a fost descoperit şi la quasari. Explicaţia ar fi aceea că din 
quasari, la fel ca din nucleele radiogalaxiilor, ar fi expulzați, 
în direcţii diametral opuse, nori de electroni cu viteze apropiate 
de viteza luminii. Dar la o sporire ulterioară a rezoluţiei un- 
ghiulare acest tablou mai rămîne valabil? Se pare că nu. 
Quasarii şi radiogalaziile sînt două categorii diferite de obiecte 
astronomice. i - 

De asemenea, să nu pierdem din vedere deosebirea funda- 
mentală dintre quasari şi radiogalazii : ordinele de mărime ale 
luminozităţilor. Astfel, puterea de emisie a quasarilor este de 
o sută pînă la o mie de ori mai ridicată decît a „campioanelor“ 
la strălucire dintre radiogalaxii. 

Dar trebuie, totuși, să amintim faptul că una dintre primele 
ipoteze avansate despre: natura: quasarilor a fost aceea că ele 
ar fi în esenţă tot niște galaxii. În fine, nu galaxii de talie nor- 
mală, ci un fel de galaxii pitice și extrem de compacte. Suges- 
tia este, poate, cea mai naturală, însă ea nu e în-stare să explice 
o particularitate esenţială a radiaţiei optice a quasarilor : lu- 
mina lor e modulată, variază în timp, 'ca legea sinusului, cu 
perioade de săptămini sau luni de zile, Identificarea quasarului 
cu o galaxie ar pretinde ca miliardele de stele ce s-ar afla în 
interiorul acestuia să-și sincronizeze inimaginabil de perfect 
modulaţiile, pentru a produce variaţii armonice ale strălucirii. 

Un al doilea model este cel al „concentrării supernovelort, 
Din constatările făcute pină acum pentru galaxiile cele mai 
apropiate, se ştie că există probabilitatea ca într-un secol, sau 
două, sau trei, să se întimple explozia catastrofală a unei stele 
dintr-o galaxie anume. Acea stea explozivă se numește super- 
novă, Strălucirea ei la climax durează cîteva zile. Atunci astrul 
emite tot atita lumină cit toate stelele galaxici la un loc. O altă 
premiză, pe care se bazează construcţia acestui model, este fap- 
tul că în partea centrală a unor galaxii se produce o intensă 
formare de stele. Aglomeraţia posibilă de astre în centrul ga- 
laxiei ar putea să antreneze, accidental, ciocnirea unora dintre 
ele. Stelele în coliziune ar face explozie în chip de glorioase 
supernove. Unda de şoc, generată cu acest prilej, ar induce 
eventual apropierea periculoasă dintre alte stele, ciocnirea suc- 
cesivă a unor perechi în fulminante și strălucitoare explozii. 
Menţinindu-se ritmul constant de o explozie la citeva zile, s-ar 
emana atita lumină, încît să fie detectabilă de la 10—20 de mi- 
liarde de ani-lumină, ceva ce s-ar putea comporta ca un 
quasar. Totuşi, cind şablonul acesta teoretic e comparat cu 
quasarul real, revine vechea incongruenţă : modelul nu lămu- 
reşte de ce radiația aglomerării de stele balansează după o lege 
armonică. 

în fine, o altă supoziţie, ce pare să cîştige. teren la ora ac- 
tuală, este cea a „golului negru“ central (vezi capitolul Fan- 
tome negre în univers). . 

Construcția teoretică, dezvoltată din această idee, va da sa- 
tisfacție numai dacă „golul negru“ ar cîntări nu mai puţin decit 
vreo sută de milioane de sori, de mase solare. Să ne imaginăm 
acum întregul scenariu. În jurul „golului negru“ ar putea să se 
afle compoziţia materială obişnuită din regiunea centrală a unei 
galaxii : nori de praf și de gaz, precum şi stele cu nimic ieşite 
din comun. Forțe gravitaționale ciclopice vor împinge, în 
această prăpastie fără fund, praf din nebuloasele interstelare, 
sau gaz emanat de astrele fierbinţi în cursul evoluţiei (sub 
formă de „vînt stelar“). Apropiindu-se tot mai accelerat de 
„golul negru“, acest material rarefiat se va comprima într-un 
ritm catastrofal. Din această cauză se va încălzi pînă: la tem- 
peraturi de miliarde de grade, transtormindu-se într-o plasmă 
extraordinar de fierbinte, În acord cu legile radiaţiei termice, 
plasma generează fluxuri de radiaţie electromagnetică deosebit 


de intense. Modelul quasarului cu „gol negru“ central ar putea, 

eventual, să explice variabilitatea emisiei obiectului real prin 
variabilitatea periodică a regimului „precipitațiilor“ de materie 
interstelară, antrenată în colapsul gravitațional. Teoria mai sus 
expusă, satisface, şi opiniile acelor radioastronomi care susţin 
identitatea genetică a radiogalaxiilor și quasarilor. Între ele nu 
ar exista decit o diferenţă de vîrstă, quasarii reprezentind faze 
mai timpurii, iar radiogalaziile, faze mai tirzii, ale aceluiași gen 
de obiecte. 

Totuși, ideea aceasta nu este sprijinită de descoperirile 
cele mai recente, făcute-prin intermediul unei noi metodologii 
astronomice, şi anume, interferometria cu bază foarte largă. 

Se știe că puterea optică a unui instrument astronomic este 
măsurată prin distanţa unghiulară. minimă, care poate fi dis- 
tinsă pe cer cu ajutorul acelui instrument. Această distanță 
este direct proporţională cu lungimea de undă pe care se face 
investigația astronomică (sau radioastronomică) şi invers pro- 
porțională cu lărgimea bazei instrumentului astronomic (de 
pildă, diametrul oglinzii telescopului). Dacă vopsim în negru 
oglinda unui telescop, exceptind două arii mici și diametral 
opuse de pe margini, cele două „cioburi“ de oglindă sînt totuşi 
capabile să dea imaginea totală, însă de o intensitate luminoasă 
mult mai slabă. Evident, cele două „cioburi“ costă mult mai 
puțin decît toată oglinda. Dacă, în locul unei oglinzi foarte 
mari, exorbitant de scumpe, se: folosesc numai cîteva „cioburi“ 
marginale, fiecare „ciob“ fiind fabricat independent de restul 
oglinzii, dar toate cioburile putînd să.se integreze într-o oglindă 
ideală, niciodată 'construită,-se spune,că s-a realizat „sinteza 
aperturii“. Astfel, „sinteza. aperturii“ este o metodologie care 
sporeşte foarte mult puterea de investigare astronomică, fără să 
implice cheltuieli prea mari. Această „sinteză a aperturii“ se 
poate folosi şi în cazul radiotelescoapelor. Radiotelescoape mici 
pot fi situate la distanţe de sute de metri, sau de kilometri, şi 
semnalele. electrice pe care le yecepţionează sînt aduse, prin 
ghiduri de undă, la o unitate electronică centrală, care face sin- 
teza imaginii, O imagine hibridă, pentru că la ea participă in- 
formaţie furnizată de mai multe radiotelescoape. Cit de departe 
se poate merge cu această tehnică ? În definitiv, dacă radio- 
telescoapele sînt prea departe, atit rotația Pămîntului, cît şi 
turbulența atmosferică, pot. introduce defazaje incontrolabile 
între semnale. Cu vreo două decenii în urmă, un radioastronom 

a demonstrat că dacă se foloseşte o reţea de cel puţin trei radio- 
telescoape, acest gen de perturbații se anulează reciproc şi se 
obţine o imagine hibridă clară. Pe de altă parte, ghidurile de 
undă, pe care călătoresc semnalele de la fiecare radiotelescop 
pînă la unitatea centrală, sînt foarte scumpe. Acest impediment 
se poate elimina datorită progreselor din orologerie și înregis- 
trarea magnetică a semnalelor video. Evident, semnalele cap- 
tate de radiotelescop nu sînt semnale video. Însă ele pot să fie 
înregistrate cu o fidelitate extremă pe benzile magnetice folo- 
site pentru înregistrarea imaginilor de televiziune. 

Sincronizarea înregistrărilor semnalelor radioastronomice 
primite de fiecare antenă este asigurată cu ajutorul ceasurilor 
atomice. În felul acesta se poate obţine (și s-a obţinut) un „in- 
strument astronomic“ cu o bază de lucru de citeva mii de kilo- 
metri. Nimic nu va împiedica, în viitor, realizarea unei rețele 
de radiotelescoape plasate pe planete diferite din sistemul solar. 

Primele rezultate ale lucrului cu asemenea metodologie, 
aplicată în special la studiul quasarilor, arată că denumirea lor 
de quasar, de radiosursă cvasistelară (deci, cu aparenţă stelară, 
punctiformă) nu este veridică. Se constată acum că misterioşii 
quasari nu seamănă cu nimic, nici cu stelele, nici cu ga- 
laxiile cu nuclee foarte energetice, cum s-a crezut la un mo- 
ment dat. Un quasar nu seamănă cu' nimic altceva descoperit 
pînă acum în univers. 

Să revenim la primul quasar descoperit de Maarten 
Schmidt, cel cu numele alfanumeric de 3 C 273. Fotografia 
„clasică“ ni-l prezintă ca pe o steluță. Fotografia hibridă, rea- 
lizată prin metoda descrisă mai sus, ne arată un fel de minge 
de rugby distorsionată, o minge de foc „mamă“, din care s-a 
desprins o altă minge „fiică“, ce se îndepărtează şi își micşo- 
rează dimensiunile pînă la dispariţie. 

Fotografiile succesive, făcute din 1977 pînă în 1980, ne 
arată că mingea de foc „fiică“ a călătorit, în numai 3 ani, pe 0 
distanţă de 25 de ani-lumină, Deci, o certă dovadă a unei de- 
plasări cu viteze supraluminice ? Dar se ştie că aşa ceva este 
interzis de unul din postulatele relativităţii restrînse a lui Al- 
bert Einstein, 

Evident, deşi pare o dovadă concretă a încălcării legilor 
relativiste, ea este produsul unei iluzii, O iluzie introdusă de 

aceleași legi ale relativităţii care acţionează corect. În reali- 
tate, a doua „minge de foc“, cea care îşi micșorează dimensiu- 
nile, are o mișcare înspre noi, observatorii, cu viteza de 
99,90% din viteza luminii. Asta face ca frontul de undă, care a 
venit de la ea și a fost recepționat de noi în 1980, să fi fost 
emis cu 300 de ani după frontul de undă care provine de la 
mingea de foc „mamă“ şi a fost recepționat de noi în 1977. În 
aceşti 300 de ani, mingea de foc „fiică“ a efectuat o deplasare 
laterală de 25 de ani-lumină, evident, cu o viteză subluminică. 

Deci, aparenţa punctiformă a quasarului 3 C 273 nu s-a 
datorat decît unei aparaturi astronomice cu performanțe insu- 
ficiente. Este foarte, foarte probabil ca toate celelalte enigme 
ale quasarilor să fie de aceeaşi natură. Pe măsură ce instru- 
mentaţia radioastronomică va evolua, realizîndu-se eventual 
acea reţea de radiotelescoape la scară interplanetară, astrono- 
mia quasarilor va rezolva enigmele cu care se confruntă. 

Capitolul XIII | STEAUA 
NEUTRONICĂ 


De la Dalton şi Avogadro încoace, ştim că atomii au di- 
mensiuni neînchipuit de mici, inaccesibile oricăror măsură- 
tori directe, efectuate cu șublere ori micrometre. Iar de la ce- 
lebra experienţă a lui Ernest Rutherford, cînd o foiţă de aur a 
fost bombardată cu particule alfa, mai știm că aproape întreaga 
materie a edificiului atomic e concentrată într-un nucleu mă- 
surind cu alte cinci ordine de mărime mai puţin. Un diametru 
nuclear de o miliardime de micron sfidează literalmente 
orice grade de comparaţie, atunci cînd se lucrează pe terenul 
reprezentărilor şi al imaginaţiei. Apoi, Heisenberg și Ivanenko 
au arătat cum aceste infinitezimale nuclee atomice sînt consti- 
tuite din protoni, particule pozitive, şi neutroni, particule neu- 
tre, de mase aproape egale și măsurînd dimensiuni liniare de 
ordinul lui 10—13 cm, ceea ce în cuvinte obișnuite se traduce 
printr-o zecime de miime de miliardime de centimetru. Nu- 
cleele, chiar și cele mai voluminoase, aparţinînd elementelor 
grele, de la sfîrşitul tabelului periodic, nu sînt totuşi cu nimic 
mai impresionante ca mărime decît acele particule elementare, 
nucleonii în sine. 

Toate aceste date nu constituie decit un gen de antrena- 
ment mintal pentru înţelegerea șocului intelectual produs, pe 
la sfîrșitul anilor 1960, de descoperirea faptului că Galaxia 
noastră e presărată, mai mult ori mai puţin sporadic, cu nu- 
clee sferice, măsurînd însă raze de kilometri sau chiar de zeci 
de kilometri ! 

Aceste entităţi se relevă antenelor ultrasensibile ale radio- 
telescoapelor printr-un soi de „fluierături“ atît de ritmice, atît 
de ordonat dispuse în timp, încît pot surclasa baza de timp a 
unui osciloscop electronice, Ritmicitatea a părut așa de nenatu- 
rală, încît primii observatori ai semnalelor le-au interpretat, 

eronat şi pripit, ca pe nişte impulsuri produse intenţionat de 
fiinţe raţionale aflate dincolo de frontierele sistemului nostru 
solar, 

Descoperirea venea într-un deceniu caracterizat printr-o 
remarcabilă efervescenţă în lumea cosmologilor, astrofizicieni- 
lor şi radioastronomilor, stare de spirit condiţionată de succese 
ale astrofizicii de observaţie atit de categorice, încît se putea 
pe drept cuvint spune că frontierele astronomiei fuseseră îm- 
pinse pe limite noi. 

Să prezentăm elementele principale de pe lista de desco- 
periri din perioada 1960—1970 pentru a înţelege pentru ce 
aceşti ani sînt supranumiţi în rîndurile cercetătorilor profesio- 
nişti ai cerului drept „deceniul astronomic“. 

Quasarii, unul dintre rarele fenomene de observaţie nepre- 
zise de către fizica teoretică, fuseseră anunţate pe la începutul 
acelei decade. Apoi, după lansarea satelitului de cercetări în 
raze X „Uhuru“ (cuvîntul însemnînd „libertate“ în limba swa- 
hili), de pe o platformă din largul coastelor Kenyei, a venit 
rîndul stelelor cu emisie Roentgen să fie anunţate nu doar as- 
tronomilor, ci, preluate de agenţiile de ştiri, lumii întregi. După 
care, la scurtă vreme, a urmat evidenţierea unei stranii radia- 
ţii omogene a cerului, martora stadiului primar metagalactie 
cînd o „mare explozie“ marca începutul expansiunii cosmolo- 
gice. Mai puţin senzaţională în ochii marelui public, însă egal 
de captivantă pentru astronomi, s-a dovedit a fi ştirea că din 
centrele unor galaxii răbufnesc în spaţiu torente colosale de 
energie. În sfîrșit, discutabila raportare de către Weber a cap- 
tării undelor gravitaționale. 

Dar această enumerare a ştirilor galactice şi extragalac- 
tice ar fi incompletă dacă nu am aminti și anul 1967. Pe atunci, 
în august, o lună moderat de caldă în arhipelagul britanic, 
doi cercetători, care lucrau lîngă Cambridge cu un nou radio- 
telescop, au crezut că trăiesc aievea visul întilnirii cu o civili- 
zaţie extraterestră, 

Deși ideea conducătoare a cercetării era mai veche, deru- 
larea practică a evenimentelor începuse din iulie 1967, cînd la 
Mullard intrase în funcţiune un radiotelescop nu prea impre- 
sionant, însă relativ ieftin, construit de studenţii de la Cam- 
bridge în ceasurile lor libere. Aceștia instalaseră, pe distanța 
de aproape o jumătate de kilometru în linie dreaptă, o mulţime 
de bare conductoare oblice, În terminologia utilizatorilor unde- 


139 


Scanned with CamScanner 


lor radio conductoarele se numesc dipoli — nişte receptori 
simpli ai energiei electromagnetice. Lungimile lor fuseseră în 
aşa fel alese, încît instalația să poată recepționa semnale în 
diapazonul undelor metrice, informaţia venind de la fiecare 
dipol şi fiind apoi colectată printr-o rețea de cabluri speciale, 
de foarte inaltă frecvenţă. 

În metodologia utilizată pină atunci la radiotelescoape, 
circumstanţa că se uza de unde metrice înrăutăţea posibilitatea 
de a separa unul de altul două semnale ce soseau din două di- 
recţii apropiate ale cerului. Însă proiectantul, A. Hewish, care 
avea să primească mai tirziu premiul Nobel împreună cu un alt 
reprezentant al şcolii radioastronomice de la Cambridge (Martin 
Ryle), reuşise să evite dificultăţile. Nu printr-o ameliorare a 
părţii electronice în sine, aşa cum poate ar fi fost de aşteptat, 
ci mai degrabă printr-un „truc“ ingenios, prin folosirea unei 
noi metodologii. Pe ce se baza aceasta ? Ştim că o stea obișnuită 
„clipeşte“ atunci cînd o privim. Fluctuaţiile de strălucire apa- 
rentă ale stelei se datoresc turbulenței atmosferice.. Dar și o 
radiosursă de dimensiuni mici se va comporta similar, feno- 
menul fiind pricinuit de mișcările mediului plasmatic interste- 
lar ce interacționează cu undele radio. „Trucul“ sau, dacă 
vreţi, metodologia radioastronomilor de la Cambridge, consta 
într-o prelucrare statistică a fluctuaţiilor radiosursei. Din 
această operaţie matematică asupra „clipirilor“ radiosursei se 
putea afla diametrul ei. 

Chiar după cîteva săptămîni de observaţie prin metoda 
aceasta, s-a decelat un fel de neobișnuit far cosmic, care emitea 
într-un domeniu de frecvenţe foarte îngust. O noutate neaștep- 
tată era aceea că: semnalul manifesta o periodicitate uluitoare, 
riguroasă pînă la a șaptea: zecimală dintr-o. secundă. La fel ca 
şi în cazul surselor radio, observate cu decenii în urmă de Carl 
Janski, impulsurile urmăreau ziua siderală, care se deosebeşte 
de ziua solară medie cu 3 minute și 56 de secunde. 


La început cercetătorii care făcuseră observaţia, -Jocelyn 
Bell și A. Hewish, s-au gindit că aşa ceva nu poate exista în 
mod natural. Că semnalele vor fi fost expediate în glumă chiar 
de pe Pămînt, de cineva care dorea să se amuze mai mult sau 
mái puţin copios pe seama radioastronomilor care, întimplător, 
îl vor capta. „Nu-mi venea să cred că o sursă naturală era în 
stare să emită cu asemenea periodicitate“, va mărturisi Hewish 
cu prilejul discursului de recepție a premiului Nobel pentru 
fizică. „M-am adresat astronomilor de la alte observatoare, în- 

trebindu-i dacă nu cumva lucrează cu aparate ce produc per- 
turbaţii la orele 19 și 19 minute, timp sideral“. Răspunsul aces- 
tora a fost negativ. Atunci, mai rămînea deschisă ipoteza carac- 
terului artificial și extraterestru al semnalului. În același dis- 
curs, Hewish urma să destăinuie peripeţiile intelectuale ale 
cercetării. 

„Nevăzînd nici un fel de explicaţii terestre, raționale, pen- 
tru acele impulsuri radio, am presupus că ele puteau fi gene- 
rate numai de o sursă aflată cu mult dincolo de limitele sis- 
temului solar, iar durata scurtă a fiecărui impuls ne-a obligat 
să credem că dimensiunile sursei erau comparabile cu acelea 
ale unei planete mici. Am admis posibilitatea că semnalele 
erau emise de pe o planetă ce se rotește în jurul unei stele 
îndepărtate și că ele pot fi de natură artificială“. La epoca des- 
coperirii, oamenii de. știință implicați în cercetare au denumit 
radiosursa cu acronimul L.G.M. de la Little Green Men — 
„omuleţii verzi“, semnificînd extratereşti raționali. De teama 
unei publicităţi deplasate, ori de. teama de a nu cădea în ri- 
dicol, ei au păstrat secretul absolut asupra acestor fapte vreme 
de o jumătate de an, comportare cu atit mai neobişnuită, cu cît 
în zilele noastre legea „publish or perish“ („publică sau pieri“) 
acţionează în chip ordalic, ca substitut pentru un criteriu veri- 
tabil de acreditare a cercetătorilor ştiinţifici. În tot acest timp, 
ei s-au dedicat unui program de verificări minuţioase a ipo- 
tezelor. 

„Stiam că măsurătorile de perioadă, făcute cel puţin citeva 
săptămîni la rînd, pot scoate în evidenţă, prin efect Doppler, 
orice mişcare orbitală a sursei ; deci înainte de sfîrşitul aces- 
tor măsurători a trebuit să păstrez o tăcere completă asupra 
comportării noii descoperiri. Aceste săptămîni din luna decem- 
brie 1967 au fost cele mai excitante din întreaga mea viață“, 
recunoștea Hewish la o jumătate de deceniu după acele eveni- 
mente. 

Și iată că determinările pe baza efectului Doppler au scos 
în evidenţă o mişcare circulară. Dar, din păcate, aceasta nu 
aparţinea sursei, ci chiar observatorului, fiind, cu alte cuvinte, 
produsul mișcării anuale a Terrei în jurul Soarelui. În felul 
acesta, cea dintii explicaţie a naturii pulsarilor, de faruri con- 
struite de către ființele inteligente ale altei lumi, a căzut. După 
ce mirajul s-a risipit, radiosursei i-a revenit un nume mai pro- 
zaic, acela de CP 1919, (C pentru Cambridge, P pentru pulsar, 

cifrele și minutele indicînd orele și minutele observării, în 
timp sideral). Totuşi, Bell şi Hewish nu și-au anunţat descope- 
rirea decit după ce au evidenţiat şi al doilea pulsar ; descope- 
rirea aproape simultană a două civilizaţii extraterestre era o 
şansă foarte puţin probabilă. 

Explicaţia fenomenului ? Cum trecuseră cîțiva ani de la 
descoperirea quasarilor, ce deţineau în comun cu pulsarii pro- 
prietatea de a părea surse punctiforme, s-a crezut că pulsarul 
ar fi un soi de mic quasar; un quasarino au spus unii astro- 
fizicieni, folosind diminutivul italienizat, ca și în analogia neu- 
tron-neutrino. 

Totuşi nu era chiar așa, iar flerul de fizician al lui Hewish 
a sesizat curînd soluţia, legind descoperirea sa fie de stelele 
pitice albe, fie de ipoteticele stele neutronice, atit unele cît şi 
altele produse finale ale evoluţiei stelare. Şi atunci el începu 
să răsfoiască monografii şi articole despre evoluţia stelelor, deşi 
era un radioastronom, iar oamenii din clasa lui nu au de a face 
cu stelele. Era ca şi cum un cow-boy ar începe brusc să se in- 
tereseze de acvaristică, de peștii exotici ! „Prietenii mei de la 
biblioteca observatorului: optic erau! stupefiaţi văzînd că un 
radioastronom poate fi atît de captivat de cărţi tratînd despre 
evoluţia stelelor“, își aminteşte el. 

Hewish, urmat de torentul cercetătorilor independenți, care 
s-au năpustit asupră' acestui subiect, au stabilit legătura gene- 
tică a pulsarului cu obiectele catalogate în diagrama Hertz- 
sprung — Russel. Se crede în general că steaua neutronică ar îi 
stadiul final în evoluţia unor stele cu masa mai mare decit a 
Soarelui nostru, dar nu mai mare decît așa-numita limită 
Volkov-Landau-Oppenheimer. Detaliile formării stelei neutro- 
nice aparțin deocamdată domeniului conjecturilor. Oricum, în 
anii ce s-au scurs de la descoperirea primului pulsar, a căpătat 
o largă recunoaştere ipoteza conform căreia fiecare pulsar s-ar 
îi născut în explozia catastrofală de supernovă a unei stele ma- 
sive ce şi-a epuizat existenţa pe secvenţa principală. Înaintea 
exploziei propriu-zise ar fi existat o fază în care steaua se va 
fi dilatat pînă la dimensiuni grandioase, ca o consecinţă a unor 
procese ulterioare consumării întregii rezerve de hidrogen, 
combustibilul nuclear principal. La acea epocă, steaua putea să 
fi semănat foarte mult cu actualul astru Betelgeuze din conste- 
laţia Orion, Intrînd apoi în faza de contracție neîntreruptă, nu 
se va opri la dimensiunile. relativ moderate ale piticei, albe (ce 


ilustrează soarta unei stele mai mică decit limita Chandrasekhar 

în greutate, şi care este viitorul probabil al Soarelui nostru). 
Evident, greșim atunci cînd spunem că prăbuşirea gravitaţio- 
nală a stelei este neîntreruptă. Ea va conteni la un moment dat, 
ajungînd într-o stare de echilibru care este realizată, însă, prin 
mecanisme esențialmente diferite de cele dinăuntrul unei stele 
obișnuite, ca Soarele. 

Deoarece echilibrul este unul dintre lucrurile cele mai im- 
portante în înţelegerea naturii, să insistăm ceva mai mult asų- 
pra acestor procese din măruntaiele stelelor cu diverse nume şi 
diverse chipuri. Dacă pătrundem, cu gîndul, în interiorul unei 
stele, de la suprafaţă către centru, cantitatea de gaz aflată 
deasupra creşte necontenit, iar tot aşa va spori şi valoarea pre- 
siunii necesare pentru echilibrarea greutăţii acelei mase de gaz. 
În fine, este clar că în centrul stelei această presiune de echi- 
libru atinge valoarea ei cea mai mare. Acum, trebuie să spu- 
nem că principala diferenţă dintre stelele obișnuite şi cele 
aparţinînd altor tipuri (pitica albă, steaua neutronică) constă în 
originea acestei. presiuni, în mecanismele fizice care o pro- 
voacă. Într-un astru ca Soarele, ea.nu se deosebeşte practic de 
presiunea aerului, provenind, deci, din mișcarea haotică a io- 
nilor şi electronilor ce compun substanța stelei. Este vorba 
despre aşa-numita presiune termică, ori cinetică, proporțională 
cu temperatura sau cu energia cinetică medie a particulelor, 
dacă vrem să privim şi tabloul microscopic al. acestor lucruri. 
Cind însă steaua, îşi va fi consumat toate; rezervele de energie, 
tot carburantul ei termonuclear, adică va fi. ajuns în stadiul 
ei ultim de evoluţie, energia termică este insuficientă pentru a 
mai genera presiuni în stare să se opună greutăţii straturilor 
superioare ale stelei.. Astrul se. prăbușește în sine, către centrul 
„său, are loc așa-numitul colaps gravitațional. Această îndesire 
a substanţei este capabilă, la rîndu-i, să genereze un alt soi de 
presiune; Cum ? Dacă electronii și ionii sînt aşezaţi foarte com- 
pact, intervine o lege care îi împiedică să se aşeze excesiv de 
compact, Este principiul de excluziune al lui Pauli, ce inter- 
zice electronilor să se apropie prea mult unii de alţii. Interdic- 
ţia aceasta echivalează, în fapt, cu o acţiune repulsivă între 
electroni, analoagă, dacă vreţi, unei forțe de presiune care.nu 
se manifestă decit la densități foarte ridicate ale materialului 
fierbinte, De fapt, lucrurile se schimbă foarte mult în: compa- 
raţie cu mişcările haotice ale electronilor care contribuiau la 
presiunea termică din plasma stelelor normale. La: concentraţii 

foarte regulate, numai cu o foarte mică parte haotică, aleatoare. 
De aici rezultă, repetăm, o puternică presiune internă, ce va 
permite existenţa unui tip cu totul special de astru stabil, pitica 
albă. Această pitică albă nu este capabilă să furnizeze în spaţiu 
decît o cantitate redusă de energie, provenind de la partea 
aleatoare a mișcărilor particulelor. Spuneam că asta e soarta 
stelelor cu mase apropiate de masa Soarelui. Dar pentru stelele 
mai masive ? Greutatea și mai mare a învelișului exterior al 
acestor astre va antrena presiuni hidrostatice și mai ridicate, 
densități ale substanței încă mai mari. Pentru aceste densități, 
la care şi nucleele se apropie unele de altele, se declanşează 
reacţii nucleare cunoscute sub numele de „neutronizare* : pro- 
ton+electron = neutron +antineutrino. 

Cu alte cuvinte, electronii sînt „înghiţiţi“ de către protoni, 
rezultind neutroni. Substanţa astrului în această fază este for- 
mată exclusiv din neutroni, căci eluzivele particule antineu- 
trino se vor pierde în univers. Dar şi neutronii, la rîndul lor, 
sint obligaţi să se supună principiului de excluziune al lui Pauli. 
Presiunea ce apare prin același mecanism cuantic permite echi- 
librul stelei alcătuite din neutroni — steaua neutronică. Iden- 
tificarea pulsarului cu steaua neutronică este, de fapt, unul 
dintre rarele lucruri asupra căruia astrofizicienii ajung să se 
înțeleagă atunci cînd abordează acest subiect. Cum se produce 
emisia electromagnetică a stelei neutronice ? Sub forma acelor 
impulsuri fantastic de regulate, care i-au uimit într-atita pe 
primii cercetători. Pentru explicarea flashurilor de lumină sau 
de raze X, schema teoretică lămuritoare este destul de simplă. 
Se ştie că majoritatea stelelor sînt înzestrate cu un cimp mag- 
netic. În urma colapsului gravitațional pînă la stadiul neutro- 
nic, acest cîmp magnetic nu are nici un motiv să dispară. El va 
rămîne, dar, la fel ca şi pe Pămînt, unde polii magnetici nu 
coincid cu polii geografici, pe steaua neutronică polii magne- 
tici vor apărea ca niște pete îndepărtate de axa de rotaţie. În 
regiunea lor, liniile de cimp magnetic vor fi foarte dese, iar par- 
ticulele încărcate cu electricitate şi mişcîndu-se cu viteze foarte 
mari, ca, de exemplu, electronii, supranumiţi relativişti, deoa- 
rece au viteze apropiate de cea a luminii, se vor mişca pe nişte 
spirale încolăcite în jurul liniilor de cimp. O astfel de mișcare 
este, însă, în mod esențial accelerată, iar mişcarea accelerată 
a unei sarcini electrice urmează să genereze în mod necondi- 
ționat o undă electromagnetică. În cursul rotației pulsarului, 


petele fierbinţi ale polilor magnetici se vor comporta ca niște 

faruri emiţind radiaţie în gama optică şi a razelor X. Dificul- 
tăţi teoretice greu de depăşit apar abia atunci cind se încearcă 
explicarea emisiei radio, hertziene, a pulsarilor, fenomenul 
care, se ştie, a contribuit hotărîtor la descoperirea lor. Pentru 
că temperatura de strălucire a acestei emisiuni atinge ordine 
de mărime prodigioase, de o mie de miliarde de miliarde de 
miliarde (10%) de grade Kelvin. S-au sugerat, bineînţeles, o 
mulţime de mecanisme, și numărul mare de soluţii distincte 
propuse este mărturia incertitudinii care deocamdată stăpi- 
nește aici. Schemele de emisie cele mai plauzibile sînt acelea 
care încearcă să facă uz de anumite mecanisme de amplificare 
cuantică a radiaţiei, asemănătoare maserului, însă printre 
astrofizicieni nu există unanimitate de opinii în această pri- 
vinţă. 

Și acum să ne punem o întrebare cu semnificație mai mult 
academică decît practică. Ar fi fost posibilă descoperirea pulsa- 
rilor înainte de inventarea radiotelescoapelor ? Primul impuls 
ne îndeamnă să dăm un „nu“ categoric. Dar, am văzut din me- 
canismul de emisie discutat mai sus că pulsarul poate să emită, 
şi emite într-adevăr, și în spectrul optic, putînd, deci, fi înre- 
gistrat pe placa fotografică din focarul unui telescop obișnuit. 
Mai ciudat este că astronomii au studiat vreme de decenii o 
astfel de steluţă, în mod categoric un pulsar optic, fără să fie 
conştienţi de variabilitatea semnalului. Asta demonstrează, 
dacă nu valabilitatea teoriei paradigmelor a lui T. Kuhn, cel 
puţin faptul că o anumită inerție a gîndirii este proprie chiar 
şi oamenilor de ştiinţă, inclusiv celor -care fac aserţiuni abia 
după observaţii și măsurători efective. Poate că este un feno- 
men psihologic care îşi găseşte parţial justificarea în compte- 
Xitatea metodologiei măsurătorilor de azi. Dacă se trece pragul 
măsurătorilor de rutină şi se intră -pe terenul cercetării ştiinți- 
fice originale, complexe și sofisticate, indicaţiile. instrumentelor 
nu mai spun aproape nimic într-o manieră directă. Cu alte cu- 
vinte, nu mai ajunge doar să se privească pe. scala aparatelor 
pentru a spune rezultățul, datele se cer prelucrate într-un pro- 
ces de cele mai multe ori trudnic şi de lungă durată (evident, 
computerul aduce o mare economie de timp, dar el nu lucrează 
decit după un program, iar scrierea programului cere mult 
timp). De multe ori cercetătorul estë obligat să considere lan- 
ţul aparaturii folosite ca pé un fel de „cutie neagră“, în care 
fenomenele “observate vor introduce ceva, despre. care însă el 
nu va afla decît după o prelucrare stătistică laborioasă. 


10 — De la mitul astral la astrofizică — cd. 203 145 

Pe de altă parte, ca să sară peste unele etape ale cerce- 
tării sale complexe, omul de știință este forţat să aproximeze 
înainte de experiment ce caută să obţină. Din acest motiv, el 
va fi mult mai atent la aspectele imediate, rezultind nemijlo- 
cit din conjecturile sale, decit la fenomene laterale. Iată, de 
pildă, povestea unei descoperiri pe care au ratat-o generații de 
astronomi. 

Un cronicar chinez din anul 1054 al erci noastre, însemna 
în felul acesta apariţia unui neobişnuit semn ceresc : „în primul 
an al psrioadei Ci-Ho, în luna a cincea, în ziua Ci-Ciu a apărut 
o stea-oaspete la sud-est de steaua Tien-Kuan... Ea putea fi 
văzută ziua, raze de lumină ţişneau din toate părţile și culoa- 
rea era alb-roşiatică. Aşa a fost ea zărită vreme de douăzeci și 
trei de zile...“. Localizarea acelei „stele-oaspete“, în constela- 
ţiile astronomiei europene, se face pe o zonă a bolţii cereşti 
acoperită de constelația Taurul. Acolo, cu mai bine -de o sută 
de ani în urmă, Ross a putut identifica o nebuloasă cu aparența 
unui ghem, din care ies ghiare şi clești. „Nebuloasa Crabului“, 
a denumit-o el, după ce a desenat-o într-o noapte, privind-o 
prin marele lui telescop din Irlanda. Ceva mai tîrziu, pe la sfir- 


Fig. 29 Nebuloasa Crabuluii. 

şitul veacului trecut, alţi astronomi au putut observa o steluță 
în centrul acelei nebuloase gazoase, cu lumină indirectă. Mult 
mai tîrziu, adică practic. pe la mijlocul deceniului 1960, sateli- 
tul „Uhuru“ a evidenţiat în centrul Nebuloasei Crabului o sursă 
de raze X. În fine, şi mai aproape de zilele noastre, s-a con- 
statat prezența unui pulsar în aceeaşi regiune. Identificarea 
sursei de raze X cu pulsarul decurgea, bineînţeles, în mod na- 
tural. Însă dacă pulsarul își modifică ritmic strălucirea radio, 
de ce este constant spectrul său de raze Roentgen ? Pentru că 
ăsta era rezultatul obţinut independent de cîteva echipe de 
cercetători. Atunci a urmat o nouă prelucrare a datelor ante- 
rioare, de data asta cu un program clar : trebuia să fie căutată 
o periodicitate a strălucirii în raze X. Şi fenomenul conjectu- 
rat a fost confirmat. Dar de aici s-a născut imediat o bănuială 
în legătură cu rostul acelei steluțe stinghere, pe care astronomii 
o neglijaseră mai .bine de opt decenii de la descoperirea ei. Nu 
cumva... ei da, nu cumva ea nu-i decit chipul optic al aceluiaşi 
pulsar ? Aici era vorba de zeci de ani de observaţii, de mii de 
clișee ale astrului, de un obiect foarte cercetat, care nu arătase 
nicicind că ar pulsa. Totuși, cînd cercetarea s-a abordat cu o 
idee preconcepută, s-a descoperit că lumina steluţei clipeşte de 
treizeci de ori pe secundă ! (fig. 24 și 25). Unul dintre astrofi- 


Fig. 24 În această fotografie-a centrului nebuloasei Cra- 
bului, pulsarul este invizibil, 

Fig. 25 Fotografia aceluiași sector de cer, după 1/60 dintr-o 
secundă, face să apară şi flashul pulsarului. 


zicienii care a trecut pe lîngă această descoperire a fost Freeman 
Dyson. În Neutron stars and pulsars acesta povesteşte, totuși, 
evenimentul cu detașare, firea lui britanică ferindu-l de regrete 
ori păreri de rău. 

Asocierea dintre nebuloasa filamentară a Crabului şi pulsa- 
rul radio-optic-X, precum ši constatărea ` făcută prin. efect 
Doppler că nebuloasa se dilată în spăţiu cu viteze de zeci de 
kilometri pe secundă, nasc imediat gihdiul că: acele două obiecte 
cosmice au fost provocate de 6 cauză tomună. Ea nu putea fi 
decît explozia catastrofală a unei stele, aceea pe care o notase 
cronicarul chinez din Evul Mediu. Evenimente cereşti similare 
se mai întîlnesc și în alte epoci, reținute de inscripții rupestre 
ori de însemnări literare pe hirtie ări pergament. Cercetători ai 
istoriei astronomiei, de o remarcabilă perseverență, au anali- 
zat înscrisuri japoneze, coreene, chiheze, Guropene şi arabe, 
găsind mai mult de zece posibile supernove, În timpurile mai 
apropiate de noi, Tycho Brahe a avut norocul să observe ex: 
plozia unei supernove din Galaxia noastră în 1572, iar Johannes 
Kepler în 1604, Numai pentru opt dintre vechile supernove 
s-au putut face identificări neindoioase cu nori de gaz ori cu 
alte resturi ale unei explozii. du 

Se crede că exploziile supernovelor ar fi jucat un rol cu 
totul remarcabil pentru evoluția vieţii pe Pămînt, radiaţiile X 
emise de cle ajungînd, pină la Pămînt cu asemenea intensitâţi, 
încît au putut avea influențe mutagene, Brusca dispariţie a 
dinozaurilor de la sfirșitul epocii mezozoice e atribuită, de ase- 
menea, acţiunii ucigătoare a emanaţiilor unei supernove. Pe 
de altă parte, însăși apariţia lui Homo Sapiens, în urmă cu 2— 
3 milioane de ani, ar putea fi explicată prin mutaţiile genetice 
Induse de radiaţiile altei supernove, 

Coincidenţa aparentă dintre frecvenţa fenomenului super- 
novă, evaluată prin diverse metode, şi frecvenţa  pulsarilor 
ducea la concluzia, importantă pentru teoria evoluţiei stelelor, 
că în stădiul final astnul ar trebui să colapseze în mod violent. 
Destul de recent, însă, din măsurătorile asupra numărului de 
pulsari din braţul galactic âl Orionului, adică în relativa veci- 
nătate a Soarelui, s-a estimat că numărul total „de pulsari în 
Galaxie ar putea! atinge'chiar' cifra de un sfert de milion şi că 
la fiecare 6—10 ani apare cite un nou pulsar. În cazul acesta, 
ritmul formării pulsatilor nu mai coincide cu :cel al exploziei 
supernovelor, Deci, trebuie: să mai existe încă un tip de colaps, 
nezgomotos, liniștit, fără spectacolul unei explozii. Dacă ipo- 
teza aceasta se va confirma, ca va pretinde un nou efort tco- 
retic, de reconsiderare a problemei genezei pulsarilor în 
univers. SE, j la A 

Capitolul” XIV | „FANTOME NEGRE 
IN 
UNIVERS“ 


Descoperirea pulsarilor, ce concretizase un tip de obiect 
cosmic supradens, de multă vreme prezis, „steaua neutronică“, 
a arătat că dotarea instrumentală a științelor cerului este atît 
de puternică, încît antrenează creşterea probabilității de fina- 
lizare fericită a cercetărilor făcute „în virful peniței“. Sporul 
de interes față de predicțiile teoretice a crescut, iar după reve- 
laţiile „decadei astronomice“ 1960, unii au început să creadă 
că aproape orice idee astrofizică suficient de trăznită, orice 
teorie nebună“, cum se exprimase odată Niels Bohr, are șansa 
de a exista realmente în cosmos şi de a fi într-o bună zi ob- 
servată cu aparatele omului. 

În anii imediat următori perioadei amintite, locul vedetei 
în căutările de această natură l-a avut o entitate astrofizică 
foarte neconvenţională, denumită „gol negru“, sau „gaură nea- 
gră, traducerea termenului englez „black hole“ ; preferăm să 
folosim termenul neutru de „gol negru“, dar poate că „hăul 
negru“ ar suna în românește mai apropiat de originalul englez. 

Unul dintre astrofizicienii contemporani cu noi, K. S. Thor- 
ne, descrie într-un limbaj extrem de romantic și de tensionat 
o astfel de ciudăţenie cosmică : „Dintre toate plăsmuirile minții 
omului, de la himere, licorni şi pînă la bomba cu hidrogen, cea 
mai fantastică pare să fie „golul negru“, separat de restul spa- 
țiului printr-o graniţă prin care nu poate trece nimic ; „goluri“ 
cu gravitație atit de intensă, încît chiar şi lumina rămîne acolo 
ca o pradă moartă ; „goluri“ ce curbează spaţiul şi încetinesc 
timpul. La fel ca licornul ori himera, „golul negru“ pare să 
aparţine mai mult mitului sau categoriei fantasticului decît 
universului real“, 

Se crede că apariţia „golului negru“ nu este depăşită în 
măreție şi forță decit de însăşi geneza universului în fenomenul 
numit „Marea Explozie“, De fapt, nașterea „golului negru“ 

poate fi gindită şi prin analogie cu geneza universului în Big 
Bang, dar văzută în sens invers şi la o scară limitată. 

Pentru prima dată entitatea aceasta fusese schițată în 1915 
de Albert Einstein, creatorul teoriei relativităţii generalizate, ce 
este în aceeaşi măsură şi o teorie geometrică a gravitaţiei. La 
început ea nu este luată în serios de către astronomi, nimeni 
n-o caută pe cer, ba mai mult, cercetătorii nu au nici cea mai 
mică idee despre cum ar putea fi întreprinsă o astfel de cău- 
tare. Ea mai apare doar în paginile unor romane ştiinţifico-fan- 
tastice : I. A. Efremov, de pildă, o denumește „steaua E“, de 
la Einstein, în celebra sa operă de anticipație, Nebuloasa din 
Andromeda. 

Dar nu era absolută nevoie de relativitatea generalizată 
pentru a descrie ceva foarte similar cu „golul negru“. Puţină 
fantezie şi ideile bine asimilate ale fizicii clasice ajung. Pe 
această treaptă a cunoașterii se mai poate folosi punctul de ve- 
dere naiv că timpul se scurge în același ritm pretutindeni, deci 
la fel într-un loc cu gravitație redusă, ca și în altul cu atracţii 
copleșitoare. 

Într-un fel, sîntem în starea fizicii dinaintea lucrărilor lui 
Einstein, cînd teritoriul acestei ştiinţe era acoperit de umbra 
staturii gigantice a lui Isaac Newton. Din legea gravitaţiei uni- 
“versale, formulată de acesta în secolul XVII, se ştie că orice 
<orp posedind o masă atrage către sine alte mase. Pentru ca 
un corp să se desprindă, să se smulgă atracției, trebuie să se 
mişte cu o viteză de evadare cunoscută sub numele de „a doua 
viteză cosmică“. Masa atractivă crescind, viteza - de evadare 
devine tot mai mare, iar la un moment dat ea ajunge să ega- 
deze viteza luminii. La creșterea ulterioară a masei, nici măcar 
lumina nu ar mai reuşi să părăsească un astfel de astru, oricît 
de incandescent şi fierbinte ar fi el. Aserţiunea aceasta era in- 
ferată pe la sfirsitul secolului XVII de Laplace : „O stea cu 
densitatea egală cu cea a Pămîntului“, scria el, „şi avind dia- 
metrul de 250 de ori mai mare decit diametrul Soarelui, nu ar 
permite, din cauza gravitaţiei sale, nici unei singure raze de 
lumină să mai ajungă pînă la noi, şi de aceea este posibil ca 
obiectele cele mai strălucitoare din univers să fie invizibile“. 

De fapt, Pierre Simon de Laplace, călcînd exact pe urmele 
lui Newton în mecanică, supralicita dimensiunile dintru început 
ale astrului cu mult peste cît ar fi necesar, Tot la fel şi con- 
eluziile, Deoarece, aplicind în mod consecvent teoria clasică 

prerelativistă, se găseşte că astrul urmează să se contracte pină 
la dimensiuni nule, pină la un punct geometric, 

Dar în teoriile moderne ale gravitaţiei, cea a lui Einstein, 
precum şi în singura el concurentă serioasă, teoria scalar-ten- 
sorială a lui Dicke, Brans şi Jordan, se arată că pentru un ob- 
servator îndepărtat de o stea ce colapsează gravitațional, raza 
astrului trebuie să tindă asimptotic către o valoare limită bine 
determinată, numită rază gravitațională. Conceptul din urmă 
intră în componența unui divizor de corecție din expresia for- 
tei de interacţiune a două mase atractive, De la Newton se 
ştie că aceasta, forța, e direct. proporţională cu produsul maselor 
celor două corpuri (de exemplu o planetă şi satelitul său) şi 
invers proporţională cu pătratul distanței dintre ele. Einstein 
a obiectat că formula nu este adevărată decit dacă se împarte 
totul cu o cantitate ce este egală cu rădăcina, pătrată dintr-o 
diferenţă : unu minus raportul între raza, gravitaţională şi cea 
geometrică à planetei. Raza gravitaţională a unui astru e cu 
atît mai mare, cu cît masa astrului este mai mare. Totuși, ţinind 
seama că această masă trebuie să fie împărțită şi cu viteza lu- 
minii la pătrat, rezultă o valoare finală destul de neînsemnată. 
Pentru Pămînt, de exemplu, raza gravitațională abia atinge 
cantitatea infimă de un centimetru. Însă pentru Soare, aceasta 
este deja egală cu 3 kilometri. Oricim, dacă ne amintim că 
raza geometrică a planetei Pămînt este de 6 400 km, iar a Soa- 
relui de 700 000 km, ne dăm seamă că precizia suplimentară, 
introdusă de corecţia lui Einstein, nu contează prea mult pen- 
tru corpurile sistemului nostrii solar. . f o i 
Ce se va întîmpla, însă, dacă raza gravitaţională a unui 
corp ceresc se apropie ca. mărime. de raza lui geometrică ? Ra- 
portul lor va tinde atunci către unu, iar divizorul de corecție 
amintit va scădea la zero. întrucit acesta intervine la numito- 
rul expresiei forţei, rezultă că gravitația poate deveni infinită. 
Sfera pe care gravitația devine, infinită se : numește sfera 
Swartzschild. Putem înţelege, din analiza formulei complete a 
grăvitaţiei, că raza sferei Swartzschild coincide chiar cu amin- 
tita rază gravitaţională, Pentru astrul ce a ajuns să se contracte, 
în cursul evoluţiei sale, pină la dimensiuni ce corespund razei 
gravitaționale, contracția ulterioară este inexorabilă, transfor- 
mîndu-se într-o prăbuşire interioară ireversibilă, Uneori sfera 
Swartzschild mai e supranumită şi orizontul evenimentelor. 
Aceasta pentru că ea coincide cu frontul unei unde luminoase, 


care nu reuşeşte să scape de forţa de. gravitație. Dar, ne putem 

întreba, cum ajunge o stea să-și reducă dimensiunile într-atita, 
încît să dea naştere acestei creşteri fantastice și ineluctabile 
a gravitaţiei ? 

Pînă la o anumită limită a masei stelare, limită calculată 
de indianul Chandrasekhar, astrul evoluează spre un obiect 
supradens, de felul piticei albe. Între limita Chandrasekhar și 
o valoare deocamdată nedeterminată a masei, dar în orice caz 
apropiată de trei mase solare (limita Volkov-Landau-Oppen- 
heimer), corpul ceresc, care și-a trăit virsta de stea normală, 
se va transforma într-o stea neutronică. Am analizat deja pro- 
cesul genezei stelei neutronice, asociindu-i grandioasa explozie 
a supernovei. Dar în Galaxie se numără stele cu mase de zeci 
de ori mai mari decit nasa Soarelui. Către ce stare se vor în- 
drepta acestea ? Teoretic se demonstrează fără putință de tă- 
gadă că presiunea “gazului electronic degenerat (în cazul piticei 
albe), ori a celui neutronic (în cazul pulsarului) se mai poate 
opune colapsului gravitațional numai pînă la limitele prezen- 
tate mai șus. Dacă masa stelei, ajunsă în stadiul ei final de 
combustie, depăşeşte ultima valoare limită, triplul masei Soa- 
relui, nu mai poate fi gîndit nici un fel de mecanism fizic ca- 
pabil să.se opună prăbușirii ulterioare. 

Ce se va întimpla atunci ? :Tot ce se știe cu precizie este 
doar că; o, masă importantă cade asupra ei însăşi, ocupînd un 
volum din ge în ce mai Mic. Actualmente nu se. cunoaşte nici 
un detaliu observaţional asupra acestui proces în care se ge- 
nerează un „gol negru“. Energiile puse în joe depășesc în im- 
portanță pe ceie din explozia supernovei. Un tablou posibil ar 
fi următorul : apariţia unui „gol negru se face printr-o super- 
novă inversată, printr-o implozie, adică explozia „întoarsă pe 
dos“ a unei,stle extraordinar de masive, ajunsă în stadiul final 
în care-și va, fi epuizat toate rezervele de hidrogen. Într-o 
supernovă obișnuită, pătura gazoasă, exterioară este expulzată 
de o formidabilă undă de șoc. Dacă, însă, la bază nu există o 
presiune suficientă pentru expulzarea materialului, acesta este 
aspirat gravitațional către interior mult mai rapid decit l-ar 
trimite unda de șoc spre exterior, Este, în fond, o luptă între 
două tendinţe, una de ascensiune explozivă, alta de cădere gra- 
vifică, Învingind prima tendință, se finalizează o supernovă 
obișnuită, matricea pulsarului. Cind predomină cea de a doua, 
stadiul final al astrului va fi acea specie de bestiar mitologic, 
„golul negru“. În cazul că lucrurile se petrec chiar aşa, și la 
ora actuală nu există nici un motiv care să conteste valabili- 

tatea scenariului, nu va fi observat nici un fenomen, cu excep- 
ţia undelor gravitaționale. Nu va fi nici o răbufnire de radiație 
iar „monstrul“ va fi zămislit într-un întuneric profund, ce-i 
va marca destinul. Fiind imposibil de observat într-o manieră 
directă, cu mijloacele obișnuite ale astronomiei optice ori ale 
radioastronomiei, i se poate, pe bună dreptate, atașa calificati- 
vul de „fantomă“. 

'Tranziţia înspre „golul negru“ trebuie să se realizeze foarte 
repede, dintr-un anumit punct de vedere, şi să conducă la ceva 
fără nici un fel de dimensiuni spaţiale. Totuşi, lucrurile nu se 
petrec chiar atit de simplu, pentru că timpul nu se scurge în 
același fel în apropierea „golului negru“ şi la mare distanţă de 
el. Aici trebuie folosit din nou acel divizor de corecție introdus 
de Einstein. Pentru noi, observatori îndepărtați și neutri, inter- 
valul de timp în care se produce un anumit fenomen din apro- 
pierea golului negru se obține împărțind durata dintr-un punct în 
apropierea „golului negru“ la acel fatidic radical care tinde spre 
zero, pe măsură ce punctul se apropie de sfera Swartzschild, de 
orizontul evenimentelor. De aici rezultă că durata aceluiaşi 
fenomen din unghiul nostru, din poziţia noastră, este indefinit 
de mare. Timpul total de contracție pînă la dimensiunile sferei 
Swartzschild îi va apare unui observator îndepărtat ca fiind 
infinit de lung, iar astrul va părea „înghețat“ în evoluţia lui. 
Din cauza aceasta putem spune că pentru un observator exte- 
rior, „golul negru“ nu va tinde către un punct, ci către un anu- 
mit domeniu spaţial finit, sfera Swartzschild. 

Însă pentru un observator extrem de ipotetic, aflat într-un 
sistem de referinţă legat de suprafaţa astrului ce colapsează, 
„golul negru“ se va micşora foarte repede pînă la un punct, 
iar densitatea materiei sale va tinde la infinit. Astrul se va 
transforma într-o așa-numită singularitate spaţio-temporală. 
Dacă pe corpul care a colapsat se găsea iniţial o sarcină elec- 
trică liberă, la un moment dat forţele de atracţie gravitaţio- 
nale, care întreţin colapsul, vor fi contrabalansate de forţele 
de repulsie electrostatică. Materia nu numai că nu va mai tinde 
către o densitate infinită printr-o contracție neîntreruptă, ci, 
la fel ca un pendul ori un resort, după atingerea unui anumit 
echilibru va evolua, în sens invers, de la contracție la dilatare 
In cursul acestei dilatări consecutive echilibrul forțelor, sub» 
stana „golului negru“ nu va putea însă ieşi din limitele acelui 
domeniu spaţial cunoscut ca sfera Swartzschild și a cărei mã- 
sură este raza gravitaţională, În ce parte se face atunci dilatarea 

„golului negru“ ? Extensia materiei se va face pur și simplu 
într-un „nou spațiu“, deoarece într-un „gol negru“ universul 
este atit de puternic deformat, încît el capătă o structură to- 
pologică nouă. 

În fapt, discuţia aceasta, care face uz în mod exclusiv de 
sfera Swartzschild, reprezintă o anumită simplificare faţă de 
situaţia reală. Ea se rezumă la faptul că nu am luat în consi- 
derare şi rotația astnului ce a colapsat. Pentru că o stea în 
rotaţie, ce se învîrte undeva în spaţiul vid la mare distanţă de 
alte corpuri, reprezintă un soi de sfirlează gigantică, aflată în 
condiţii de rotaţie ideale. Este locul să amintim aici trucul exe- 
cutării piruetei în balet sau patinaj : apropierea braţelor și pi- 
cioarelor de axul de rotaţie al întregului corp duce la sporirea 
vitezei unghiulare. De ce ? Există o lege fizică fundamentală, 
care se cheamă conservarea momentului unghiular şi care face 
ca un corp să se invirtă mai alert sau mai lent, după cum 
maseie părţilor lui componente se distribuie mai concentrat, 
ori mai rar, mai „afinat“, Caracterizarea distribuţiei maselor se 
face printr-o mărime fizică numită moment de inerție. Cu cît 
masele sînt mai spațiate, cu atît momentul de inerție este mai 
mare, și invers. Dar produsul momentului de inerție cu viteza 
de rotaţie constituie acea cantitate numită moment unghiular 
ce trebuie să fie în mod obligatoriu constantă. Cind steaua se 
prăbușește, iar diversele baraje, ce se opuneau prăbuşirii, 
cedează rînd pe rind, raza geometrică a stelei se micşorează, 
materia ei se dispune în spaţiu din ce în ce mai concentrat, şi, 
în consecinţă, viteza rotației va creşte. Gravitaţia acestui astru 
are acum nevoie de o caracteristică suplimentară pentru a fi 
descrisă, și aceasta va fi un mare virtej de gravitație ce se în- 
virte în jurul astrului concomitent cu materia lui. Bineînţeles 
că există și cimpul gravitațional principal, despre care am 
vorbit, orientat către centrul masei atractive. Cele două cîm- 
puri se vor compune și efectul imediat va fi o forță gravita- 
țională mai mare. Deci, acum gravitația are posibilitatea să 
crească mai repede la valori infinite, adică să devină infinită 
chiar de la distanţe ceva mai mari de astru decît sfera Swartz- 
schild, Suprafaţa pe care forța gravitaţională devine acum infi- 
nită se numește limita ergosferei. Dar, atenţie, gravitația este 
infinită pe această suprafaţă doar pentru un corp în repans 
Pentru corpuri care se mișcă pe orbite în jurul astrului și în 
acelaşi sens cu el, forța de gravitație poate fi încă echilibrată, 

iar aceasta se va pe- 


Sfera trece pentru distanțele 
Swartzschild dintre limita ergosferei 


Ergosfera_ şi cunoștința noastră 
mai veche, sfera Swart- 
zschild. Întregul dome- 
niu cuprins între cele 
două. suprafețe se nu- 
meşte ergosferă (fig. 26). 
În interiorul ergosferei 
mai pot exista încă 
obiecte în rotație care 
nu numai că nu vor 
í cădea, dar sînt capabile, 
"Axa: de rotație | cel puţin principial, să 
Fig. 26 O secţiune .azială. prin sfera părăsească acest dome- 
Swartzschild şi prin ergosferă. niu şi să scape de atrac- 
ţia „golului negru“, 
Problemele, de informaţie, de pierdere a informaţiei și chiar 
de „cenzură cosmică“, sînt caracteristice atunci cînd se încearcă 
analizarea istoriei „golului negru“, ori a interacțiunilor sale cu 
spaţiul exterior. : iz 
Astrul, care în evoluţia sa finală-a ajuns la stadiul de „gol 
negru“, nu mai păstrează decit foarte puţine dintre trăsătu- 
rile pe care le-a avut în starea lui anterioară, În fapt, ele nu 
sînt decît în număr de trei ; masa, momentul unghiular şi sar- 
cina electrică (fig. 27). Niciun fel de altă calitate nu deosebeşte 
între ele două „goluri negre“. care au toate cele trei caracte- 
ristici, prezentate mai sus, identice. Acest adevăr, demonstrat 
riguros de fizica teoretică, poartă numele de teorema „Un gol 
negru nu are păr“ („A black hole has no hair“). Teorema an- 
trenează cu sine concluzia că o imensă cantitate de informație 
este pierdută în colapsul gravitațional, De exemplu, nu mai 
prezintă deloc importanţă nici măcar faptul, esenţial, dacă astrul 
dintru început era format din materie ori din antimaterie. 
Am putea analiza ce se va întîmpla cu astronava ce va 
nimeri în spaţiul din apropierea unui „gol negru. Răspunsu- 

Fig. 27 În colapsul gravitațional. se pierde o- cantitate uriaşă de 
j informație. 


rile corecte nu vor fi, totuşi, găsite decît cu ajutorul teoriei re- 
lativităţii generalizate, conform căreia gravitația este o forță 
de natură geometrică, o manifestare a curburii spațiu-timpului 
cvadrimensional. Această curbură a spaţiu-timpului, sensibil 
influențată de prezența unor conpuri masive, se exprimă uneori 
printr-o mărime inversă, raza de curbură. Să încercăm o ana- 
logie cu o situaţie convenţională. Dintre două cercuri de raze 
diferite, cel mai curbat este de rază mică, iar cel mai puțin 
curbat — cercul de 'rază mare. Analogia poate fi împinsă şi în 
varietatea neeuclidiană cu patru dimensiuni, numită spațiu- 
timp sau univers minkowskian. Cu cît este mai mică raza de 
curbură, cu atît va fi mai mare curbura ` corespunzătoare. În 
cazul Pămîntului, raza de curbură a spaţiu-timpului, într-un 
punct de pe suprafața lui, este egală cu distanţa Soare—Pămint. 
Putea să fie și altfel; că este așa, reprezintă o coincidenţă ne- 
semnificativă, în care astrul zilei nu are: nici un amestec. 
Curbura este, contorm teoriei elnsteiniene, puternic influențată 
de prezența corpurilor cu' densități de masă mari. Există cor- 

puri cerești ca pitica albă, ori ca steaua neutronică, măsurind 
densități colosale, copleșitoare, ce nu se pot compara cu nimic 
analog pe Pămînt, la scară macroscopică. Din acest motiv, pe 
suprafața unei pitice albe, curbura locală a universului este de 
circa o mie de ori mai mare decît pe scoarța Terrei. 

Să ne imaginăm, mai întii, situaţia unei astronave ce va 
orbita în jurul unei pitice albe. Mişcindu-se în cabină, un astro- 
naut va fi tensionat şi torsionat în mod straniu, prin acţiunea 
unor forțe care nu diferă de cele care provoacă mareele pe 
Pămint. Aflat cu corpul în direcţie radială, capul și picioarele 
astronautului vor fi tracţionate în sensuri opuse. Într-o pozi- 
ţie aflată în unghi drept faţă de această direcţie, acţiunea soli- 
citării se va schimba, între jumătatea dreaptă și cea stingă apă- 
rînd o forţă ce ar tinde să le despartă. Dacă, în urma unui 
impuls oarecare, ar prinde să se rotească în jurul axei longitu- 
dinale a corpului său, omul ar fi supus unui straniu masaj sub 
formă de fluxuri și refluxuri, situaţie ce ar fi în cele din urmă 
extrem de inconfortabilă. 

Iar pe suprafața unei stele neutronice (pulsar) efectele ma- 
reice devin pur și simplu catastrofale. Un astronaut nu va 
putea rămîne în viaţă dacă traiectoria navei sale va trece prin 
apropierea unui pulsar. Intensitatea gravitaţiei în diversele 
puncte ale trupului său ar diferi de milioane de ori și omul ar 
fi literalmente zdrobit, sfărîmat, sfişiat, fără ca vreun corp să-l 
atingă efectiv, doar prin jocul forţelor interne, generate de 
cîmpul gravitațional altminteri invizibil. 

În fine, teoria arată că pe măsura căderii într-o „groapă 
neagră“, curbura spaţiu-timpului tinde să devină infinită. 
Aceasta amplifică în mod fantastic efectele gravitaționale. Să 
ne imaginăm că un dispozitiv automat cade spre centrul unui 
black hole după ce a intersectat orizontul evenimentelor. For- 
tele mareice vor începe să rupă în bucăţi tot mai mărunte pie- 
sele dispozitivului, pînă la descompunerea în molecule. Apoi, 
cind raza de curbură se va fi micşorat și mai mult, moleculele 
vor fi disociate în atomii din care erau formate, Pe măsură ce 
căderea continuă, chiar și atomii vor fi descompuşi în nuclee 
şi electroni, apoi nucleele vor fi sfărimate în particule elemen- 
tare. Cind raza de curbură a spaţiu-timpului coboară sub ordi- 
nul de mărime al unei particule elementare, 10-15 cm, teoria 

actuală a particulelor elementare devine inaplicabilă, Este po- 
sibil ca ele să fie sfărîmate în quarci, ipoteticele particule ale 
lui Gell-Man, în cazul în care acestea există într-adevăr. Dacă 
raza de curbură a universului minkowskian devine şi mai mică, 
ajungînd de exemplu sub 10— cm, se impune o cerință fără 
sens în condiţiile obișnuite, cuantificarea însăși a spaţiului și 
a timpului, 

În cazul în care există, „golurile negre“ nu pot fi detectate 
decit în mod indirect, prin efectele gravitaționale asupra unor 
stele din vecinătate. O verificare a existenţei lor necesită o cer- 
cetare amănunţită a luminozităţii roiurilor globulare, care con- 
ţin milioane de stele suficient de apropiate pentru a-și influ- 
ența reciproc mișcările orbitale. Din pricini legate de 
distribuția statistică a impulsurilor în roiul de stele, „golurile 
negre“ vor avea tendința să se adune spre centru. Acolo ar 
trebui să existe o mare concentrare de aștri și, în consecinţă, 
ar urma să fie observat un punct luminos în mijlocul roiului. 
Măsurătorile sînt pînă la momentul actual neconcludente, eva- 
zive, în sensul că nu confirmă, dar nici nu infirmă existența 
lor. O altă metodă de a le descoperi este căutarea însoțitorilor 
invizibili ai unor stele duble. 

Mai există apoi un mare mister, „masa lipsă“ din îngră- 
mădirile de galaxii, şi „golurile negre“ deschid o cale spre dez- 
legare. După cum sugerează astrofizicienii Cameron şi Truran, 
s-ar putea ca primele condensări ale gazelor universului în 
expansiune să fi fost sub formă de mase imense, de 100000 
sau chiar de 1 000 000 de ori mai mari ca Soarele nostru. Aceste 
corpuri primitive s-ar fi fragmentat mai apoi în stele masive 
de circa o sută de mase solare ; ele ar fi evoluat deja pînă la 
faza ultimă, de „goluri negre“, fiind organizate în ansambluri 
invizibile în telescop, ce ar conţine 90% din masa Universului. 
Restul materialului, ce n-a fost utilizat la formarea acestei 
prime generaţii de stele, se va fi condensat ulterior în galaxii 
ce ar apare, în această ipostază, ca nişte obiecte cosmice de 
mina a doua, vecini neînsemnaţi ai marilor îngrămădiri de „go- 
luri negre“... Confirmarea acestei supoziţii ar fi deosebit de tul- 
burătoare, zdruncinînd serios actuala imagine asupra Cosmosu- 
lui. Totuşi, lipsa ei de frumuseţe interioară, caracterul ei de 

ipoteză oarecum artificială (dar cîtuși de puţin hazardată), ne 
determină să o credem destul de improbabilă. 

Într-un anumit sens, însuşi universul vizibil se dovedește 
a fi un imens „gol negru“, din interiorul căruia nu pot evada 
razele de lumină datorită faptului că suma maselor aglomerării 
de nebuloase şi galaxii depășește o anumită valoare critică. 
Lumea în care ne găsim are o limită numită „frontiera uni- 
versului vizibil“ sau „orizontul optic“, nume poate mai fericit 
ales, întrucît marchează o mobilitate relativă, o totală intan- 
gibilitate în raport cu orice observator mobil. Raza acestui 
univers vizibil coincide cu. distanţa la care sint observați cei 
mai îndepărtați quasari, de:20 de miliarde de ani-lumină, în 
acord cu limita superioară a acestor evaluări de distanţe. 

Capitolul XV | MEDIUL INTERSTELAR 


Vidul cosmic, pur și absolut, existent între luceferi, este 
o ipoteză veche, simplistă, aparţinînd secolelor trecute din is- 
toria astronomiei. Astrofizica veacului nostru refuză să-l ac- 
cepte, ideea în sine fiind un obstacol major într-o înțelegere 
procesuală, evoluționistă, a structurii universului. 

Într-adevăr, nerefuzind concepția transformistă, a dezvol- 
tării direcționate a obiectelor cerului, apare și chestiunea esen- 
ţială a materiei prime şi primordiale din care au fost consti- 
tuite acestea. Urmele fundamentalei substanţe ar trebui să mai 
persiste încă şi să fie deceiate cel puţin în unghiuri îndepărtate 
ale configurației actuale a cosmosului. 

Pe de altă parte, deoarece se ştie că înseși astrele evo- 
luează, reducîndu-și masa în timp, se pune întrebarea : pe ce 
canale sînt îndreptate aceste pierderi și către cine sau ce este 
dirijată substanţa care lipseşte în stelele mai bătrîne. Ceea ce 
a mai rămas în univers după constituirea primei generaţii de 
stele, consecutivă Marii Explozii, precum și tot ce au debordat 
în spaţiu stelele cu oarecare vîrstă sau cu pretenţii de maturi- 
tate precoce, trebuie să tapiseze, mai mult rar decit dens, re- 
giunea aceasta imensă, hăul înspăimîntător de vast dintre as- 
trele cerului, i 

Ceea ce, în primă aproximaţie, părea mai subtil decît in- 
consisteritul eter metafizic, s-a dovedit a fi un mediu substan- 
ţial, cu constituţie suficient de bine definită pentru ochii cu- 
noscători ai astronomiei contemporane. Mediul interstelar, căci 
despre el este vorba, e alcătuit din atomi, ioni, electroni, mo- 
lecule, componentele unei mixturi gazoase extrem de rarefiate, 
alcătuită în mare măsură din materie primară, adică nedeo- 
sebindu-se prea mult de ceea ce a rămas între astre imediat 
după Big Bang, precum şi din componente relativ noi, particule 
mici de praf cosmic, raze cosmice, radiaţie electromagnetică 

provenind de la stele mai distanţate ori mai apropiate și din 
diverse cimpuri de forțe, printre cele mai perceptibie fiind 
cimpul gravitațional și cimpul magnetic: 

Denumirea de mediu interstelar se aplică de obicei numai 
spaţiului dintre frontierele unei galaxii. Dar, chiar şi depărtă— 
rile aparent vide dintre aceste grandioase insule: cosmice sînt 
„impure“, poluate, cu o formă extrem de puţin densă a substan- 
ei, mediul intergalactic. 

Aşa cum am lăsat să se înțeleagă din cele spuse pînă acum, 
densitatea extrem de mică a substanţei şi densitatea neglijabilă 
a energiei electromagnetice reprezintă caracteristica. esenţială 
a mediului interstelar. Pentru a ne putea face o idee mai in- 
tuitivă în ceea ce privește ordinul de mărime (sau de micime) 
al acestei densități, să comparăm numărul de particule (mole- 
cule sau atomi) care se găsesc într-un centimetru cub de aer 
la nivelul mării şi într-un centimetru cub al mediului inter- 
stelar. În primul caz, o cantitate exprimată ca 1 (unu) urmat de 
nouăsprezece zerouri, iar în al doilea caz, pur şi simplu, um 
1 singuratic, fără nici un zero după el, deci o concentraţie de 
zece miliarde de miliarde de ori mai redusă decît a atmosferei 
terestre în condiţii normale. Raportul acesta, realmente de pro- 
porţii și semnificaţii cosmice, ne arată că mediul interstelar 
este mult mai rarefiat decît vidul cel mai avansat, realizat îm 
laboratoarele de fizică de pe Pămînt. 

În același centimetru cub de spaţiu: cosmic nu se află nici 
măcar prea muită lumină, doar un singur foton optic; ceva 
mai abundente sînt cuantele undelor radio, de: ordinul sutelor 
pentru fiecare volum de un centimetru cub. 

Este, însă, foarte plauzibil ca densitatea aceasta: să fi fost 
mult mai mare în perioada ce a urmat disocierii substanţei pri- 
mare, atunci cînd în univers au început să lumineze primele 
stele supermasive. Nu se ştie nimic sigur despre aceasta, numat 
inferențe hazardate. Ceea ce se cunoaşte, totuși, temeinic, este 
structura chimică a mediului interstelar ancestral. Era pri- 
mitiv, extrem de primitiv şi de simplu — numai hidrogen şi 
heliu în raportul maselor totale de trei părţi la o parte (EH 75% 
He 250/0). 

Apoi a urmat prima fază a evoluţiei, precum şi cea dintii 
primenire şi îmbogăţire a acestei substanțe. Da o virstă de 
aproximativ zece milioane de ani după Big Bang, primele astre 
gigantice își vor fi terminat ciclul vieţii şi vor fi explodat, 
împrăștiind în cosmos şi elemente- mai: grele ca. heliul ori hi- 

drogenul. Acestea au fost elemente primare ca izotopul carbo- 
nului 12C, sau al oxigenuiui 10O, sau al fierului 5Fe. 

Faptul că lucrurile se vor fi petrecut într-adevăr după sce- 
nariul acesta ne este confirmat de. compoziţia actuală, 
mai redusă în elemente grele, a altor galaxii cu evoluţie lentă, 
aşa cum sînt Norii lui Magellan, aflaţi în nemijlocita vecinătate 
a Galaxiei și din cauza aceasta uşor accesibili observatoarelor 
de pe planeta Pămint, înarmate cu instrumentele lor fascinante. 


După ce primul ciclu al materiei se va fi terminat, deci 
atunci cînd o parte-a substanţei primitive, dacă putem spune 
aşa, se va fi reîntors în cosmos, îmbogăţită, din această materie 
cu constituţie nouă (nu mult diferită de cea veche, dar totuși 
presărată cu ingrediente noi, cum ar fi nucleele mai mari decit 
heliul) se vor fi întrupat noi stele, mici, medii și mari, al căror 
timp propriu de viaţă depășește virsta actuală a universului, 
deci care încă mai durează în cosmos, unul dintre aceste astre 
fiind Soarele nostru. În aceste stele obișnuite vor fi sintetizate 
elemente secundare pe baza materialului primar, preexistent. 
Un caz tipic este formarea nucleelor de 12C și “N, plecîndu-se 
de la nucleul de £C. Se înţelege de aici că elementele secundare 
vor apare în mediul interstelar cu o frecvență mult mai do- 
moală decit elementele primare. Ajungînd pînă la epoca ac- 
tuală, compoziţia pe elemente :a mediului interstelar se va fi 
modificat în comparaţie cu structura sa primitivă, consecutivă 
Marii Explozii. Dar, totuşi, nu prea mult. Dacă, pe vremurile 
acelea de început de lume, tot ce exista s-ar fi putut exprimă 
simplu, :ca trei sferturi hidrogen și un sfert heliu, în faza con- 
temporană universul nu mai posedă decit 70/ hidrogen (o 
parte fiind consumat în focarele stelelor), 28% heliu şi alte 
două procente constituite din elemente diverse, primare şi se- 
cundare, toate mai grele decit cei patru nucleoni ai atomului 
de heliu. | 

Mult mai tirziu vor apare în acest mediu interstelar par- 
ticule de praf cosmic, În Galaxia noastră cercetătorii socotesc 
cam un grăunte de pulbere într-un cub spaţial, ale cărui feţe 
au aproximativ aria unui teren de fotbal. Ne dăm seama din 
această indicație sugestivă a densităţii că există relativ puțin 


praf în Galaxie, Însumat, el totalizează doar două pînă la trei 
procente din masa totală a Galaxiei. Este mult, ori este puţin ? 
Fără îndoială că, pentru standardele noastre cotidiene. de mă- 
rime, aşa ceva reprezintă o imensitate, o porțiune fantastică de 
materie'egală cu o masă de cîteva milioane de sori ca al nostru: 

Primele cercetări mal consistente privind mediul interste- 
tar datează dinainte de ul doilea război: mondial. Prin 1939, un 
ustrofizialan danez, B, Strömgren, comunica faptul.:că este 
natural să considerăm mediul interstelar ca fiind alcătuit în 
mod majoritar din hidrogen. Motivația pentru ipoteza aceasta 
venea de la faptul că era clomentul preponderent în stelele cu- 
noscute și de aceea ar fi trebuit să mal fi rămas 0: oarecare 
cantitate dinel în substanța protostelară. Apoi, conjectura mai 
departe, Strömgren, regiunile cu hidrogen rarefiat pot să in- 
cludă ori nu în miezul lor stele fierbinţi, care să-l ionizeze. 
Dacă nu, hidrogenul rămine neutru, neionizat, iar regiunile 
acestea vor fi notate cu HI. Dacă da, hidrogenul este.ionizat de 
astrele cu incandescență albastră şi va emite la rindul său o 
luminiscenţă roșiatică după o linie din seria Balmer. Aceste 
domenii galactice trebuie să fie socotite distincte de primele şi 
notate cu HII Clasificarea era logică, deoarece proprietăţile 
elementului, majoritar. trebuiau să dicteze şi manifestările glo- 
bale ale substanţei interstelare. 

În cea mai mare parte din Galaxie stăpînesc asemenea con- 
diţii, încît elementul hidrogen rămîne în stare atomică: În- 
tr-adevăr, pentru formarea moleculei de hidrogen este necesară 
ciocnirea a doi atomi, ceea ce se poate întîmpla cu o probabili- 
tate sporită doar în norii de gaz şi de praf, unde se înregistrează 
densități mai'ridicate decît in condiţiile medii. Pe de altă parte, 
ionizarea cere energie şi'ea nu e accesibilă decit în regiuni re- 
lativ limitate din jurul unor stele tinere, mari şi fierbinți: * 

Domeniile de hidrogen neionizat HI se pot observa efectiv 
cu ajutorul radiotelescoapelor; operind pe lungimea de undă de 
21 centimetri, care apare la tranziţia „flip-flop“ din hidrogenul 
atomic neutru, n N N 

Cercetările moderne în radiația de 21 centimetri au arătat 
o neomogenitate clară a distribuţiei hidrogenului în diferite re- 
giuni din spaţiu. S-a putut vedea că hidrogenul HI este ordonat 
în nori şi curenţi ce se mișcă în spaţiu după o logică" dictată 
de structura însăși a Galaxiei, să ară 01 

După intensitatea liniei de 21, centimetri, astrofizicienii 
cîntăresc masa atomilor din spaţiu, iar după lărgimea profilului 
acestei linii își dau seama cum se mișcă ei în univers, în ce 
direcţii şi cit de repede se deplasează, ! ca ppt angon 

La citva timp după predicția teoretică a. lui Van de'Hulst, 
radioastronomi lucrind în diverse puncte ale globului an.reușit 


să-și coroboreze informaţiile acumulate în mod  independent-și 

'să schiţeze acel mult dorit şi căutat portret al Galaxiei. S-au 
confirmat supoziţii anterioare privind faptul că aceasta are o 
structură lenticulară. Mai mult, s-a văzut că substanța galac- 
tică e structurată în braţe spirale foarte clar desenate de re- 
giunile HI, emițînd omniprezenta radiaţie de 21 centimetri. 
Concentrația gazului interstelar în braţe se ridică pînă la 10 
atomi pe centimetru cub, în vreme ce între braţe ea cade pînă 
la un''singur atom la fiecare zece centimetri cubi. Îndesirea 
gazului din braţele spirale este evidenţiată prin sporirea inten- 
sităţii acestei linii ; printr-o sporire a polarizării acestei radiații 
se pune în evidenţă existenţa unor cîmpuri magnetice puternice 
în limitele braţelor. Polarizarea radiaţiei electromagnetice este 
o proprietate care apare la rotirea antenei radiotelescopului în- 
tr-un plan fix: intensitatea semnalului captat va înregistra 
un maxim și un minim pentru poziţii aflate între cle într-un 
unghi drept. 

Concentrația stelelor în domeniul brațelor spirale se mă- 
rește, de asemenea, într-o măsură remarcabilă : în Galaxia 
noastră pînă la zece. procente, iar astronomii bănuiesc că în 
galaxiile. spirale mai tinere proporţia aceasta este mult mai în- 
semnată. În braţele lor se zăresc arzind stele albastre fierbinţi 
şi tot.aici se formează zone compacte de HII, ionizat de fluxu- 
rile ultraviolete împrăștiate de acele stele. Ionizarea nu ar putea 
fi realizată de stelele mai bătrine, care emit precumpănitor 
energie în gama -optică, în-timp ce desfacerea legăturii dintre 
electron şi nucleul atomului de hidrogen pretinde o cuantă ul- 
travioletă, t 

Observînd nebuloasele extragalactice, brațele spirale se pot 
distinge relativ ușor pe fondul celorlalte astre, datorită abun- 
denţei.de stele mari și strălucitoare și prin. prezenţa nebuloase- 
lor interstelare fierbinţi şi de culoare cărămizie. 

Stimulată de observarea braţelor spirale prin intermediul 
hidrogenului rece în, limitele Galaxiei, sau prin mijlocirea fo- 
tografierii optice pentru alte: galaxii din cîmpul telescoapelor, 
s-a formulat şi întrebarea cosmogonică : cum au luat naştere 
aceste braţe spirale ? Din multitudinea de răspunsuri mai mult 
sau mai puţin plauzibile, avansate la această întrebare, am se- 
lecţionat următorul : braţele spirale sînt produsul unei mișcări 
ondulatorii, al propagării unei văluriri sui-generis în materialul 
protostelar ce alcătuia faza primară a nebuloasei galactice. 
Este foarte probabil ca în acest stadiu inițial, dintr-un motiv 
ori altul, să fi fost excitată o undă de presiune, al cărei front 


avea forma spirală. Dacă mișcarea ondulatorie era de acel tip 

particular numit „sunet grou“, ca ar M putut provoca Iniţierea 
condensării materialului din zona frontului de undă, pină la 
provocarea. acelei aparențe spirale observate ustăzi lu foarte 
multe galaxii. Să încercăm să desluşim lucrurile, pentru că acel 
termen de „sunet greu“ pare să nu spună deocamdată prea 
multe. Se ştie că sunetul se poate propaga intr-un mediu pazos 
ca o alternanță de dilatàri şi de comprimări. În replunea com- 
primată se vor dezvolta gradat forţe de presiune ce tind să se 
opună comprimării ulterioare a gazului, schimbind sensul pro- 
cesului şi înlocuind compresia printr-o destindere. Totuşi, dacă 
lungimea de undă este foarte mare, domeniul de compresie e 
suficient de larg pona ca în limitele sale gravitația să joace 
un rol apreciabil. Ìn felul acesta, datorită atracției masice dintre 
particulele mediului, comprimarea va continua şi dincolo de li- 
mita la care presiunile interne ar duce la stoparea procesului 
și la inversarea tendinței. Este limpede că la o undă sonoră 
de proporţii. galactice, masele de gaz cuprinse în regiunile de 
compresie sînt colosale și rolul forțelor de gravitație este pre- 
cumpănitor. Din această cauză undele astronomice, care mai 
pot fi încadrate încă în categoria generală a sunetului, se nu- 
mesc „sunet greu“, 

Ce poate 'servi, într-o protogalaxie nediferențiată incă in 
braţe spirale, ca „generator“ de sunet greu ? O ipoteză atrăgă- 
toare şi care explică multe este cea care spune că în centrul 
galactic s-ar fi găsit o aglomerare primară de stele sub forma 
unui elipsoid alungit pînă la a semăna cu un fel de „bară“ 
mai scurtă (fig. 28). Barele stelare, de felul aceleia pe care am 
descris-o. în rîndurile de mai sus, se pot observa efectiv la 
galaxiile spirale barate. Dacă bara se roteşte în jurul centrului 
său, care coincide cu centrul de greutate al întregii galaxii, ca- 
petele ei vor lovi ritmic mediul protostelar la fel ca sbaturile 
unui vechi vapor. De la aceste capete ale barei se vor propaga 
în mediul gazos unde sonore „grele“, cu mare lungime de undă, 
deoarece ştim că ea este proporțională cu perioada de rotaţie 
a galaxiei, de 200 de milioane de ani pentru Galaxia noastră. 


Frontul acestei unde ya avea forma unei spirale cu două 
braţe, Astfel de spirale barate sc întilnesc efectiv în atlasele cu 


fotografii ale galaxiilor. Pe de altă parte, se poate infera că 
numărul braţelor spirale depinde de viteza propagării acestor 
unde grele, fiind cu atît mai mare, cu cit viteza este mai marc. 

Pe de altă parte, în interiorul braţelor spirale mài apare 
o undă de şoc, care duce la comprimarea hidrogenului în anu- 

Fig. 28 Un generator de „sunet greu“ la scară galactică. 


mite regiuni, la fel ca mărgelele unei salbe. Acestea sint proto- 
stelele, nori de gaz neionizăt, domenii HI, unde mărirea ulte- 
zioară a densităţii conduce'la instabilitate grăvitaţională, antr2- 
nînd concentrarea. ulterioară a substanţei şi încălzirea ei pînă 
se vor atinge temperaturi 'de la care se declanşează reacţiile 
termonucleare. În- acel moment :protosteaua s-a transformat 
într-o stea. În jurul acestor 'stele, datorită radiaţiei intense, se 
formează foarte repede regiuni HII. 

Astronomii mai consideră că. relaţia dintre mediul înter- 
stelar şi stelele propriu-zise are caracterul unei ciclicități 
Kfig. 29). Într-adevăr, analizele din interiorul Galaxiei noastre 
au pus în evidenţă stele de diferite virste, în diterite faze ale 
“evoluţiei lor. Aceste date sugerează concluzia că Galaxia noastră 
ar fi înregistrat deja cîteva asemenea cicluri de formare intensă 
«de stele, Actualmente ca s-ar găsi în cel de-al treilea ciclu, cînd 
întruparea stelelor din mediul interstelar se face în ritmul de 
una pînă la zece pe an, Aşa cum remarcam'la începutul capi- 
ttolului, rezervele de materie. interstelară + ting cîteva milioane 
de mase stelare, ceea ce ajunge pentru continuarea procesului 
pentru o durată de cel puţin o sută de milioane de ani. ` 

“Fig. 29 Nebuloasa Rozeta, în care se observă cîteva stele, confirmă 
ideea transferului ciclic al materiei între stele. şi spaţiul inter- 
all Ap stelar, 


Astronomia extragalactică a pus în evidenţă şi galaxii în 
care mediul interstelar este practic absent, În astfel de sisteme, 
formarea stelelor noi a încetat de multă vreme, iar succesiunea 
terminată a ciclurilor galactice, declanșind probabil unde care 
s-au propagat în diverse direcţii, a dus la stricarea tabloului 
simetric al braţelor spirale, iniţial foarte clar conturat. Aseme- 
nea galaxii, unde primenirea stelelor a luat sfîrşit o dată pentru 
totdeauna, au de obicei forma eliptică. 

Galaxia noastră pare să fie încă foarte departe de acest 
stadiu final. Mediul interstelar există, şi încă din abundență, 
structurat mai mult sau mai puţin bătător la ochi în nori de 
gaze și pulberi. Într-o sferă cu raza de o mie de ani-lumină în 
jurul Soarelui există în jur de zece asemenea nori. Ei absorb 
lumina, iar intercalarea lor în drumul razelor de lumină, ce 
vin de la astre mai depărtate, îi apare observatorului de pe Pă- 
mint ca o regiune de un negru perfect, „Sac de cărbune“, i-au 
spus marinarii care s-au aventurat printre cei dintii în emis- 
fera sudică, unei asemenea zone cereşti obscure. La conf:uenţa 
veacurilor XVIII și XIX, astronomul William Herschel vorbea: 
despre adevărate „găuri în cer“, neînţelegînd natura lor ma- 

terială, Actualmente, aceste regiuni întunecate sînt străpunse 
cu ușurință de ochiul electronic al radiotelescoapelor. Undele 
radio nu sint absorbite aproape de loc de praful cosmic şi cu 
ajutorul lor poate fi întreprins studiul Galaxiei pînă la profun- 
zimi de zeci de mii de ani-lumină. 

Dacă imediat după 1951 principalele rezultate ale studiului 
mediului interstelar fuseseră obţinute pe baza liniei de 21 cen- 
timetri a hidrogenului atomic, neutru, în deceniul următor s-au 
îndesit tentativele de a sări peste această barieră. Interesul 
acestor tentative este evident. O lungime de undă captată de 
un radiotelescop este un fel de carte de vizită a materiei care 
a trimis-o, a moleculei sau atomului ce a expediat-o, suferind 
o tranziţie de pe o stare energetică înaltă pe alta coborită. Astfel 
încît observarea altei lungimi de undă, care tehniceşte vorbind 
este posibilă numai printr-o nouă acordare a radiotelescopului, 
semănînd într-o măsură cu învîrtirea butonului de acord de 
la un aparat de radio, este echivalentă în cele mai dese cazuri 
cu descoperirea altor. „expeditori“: atomi, molecule, radicali 
chimici, 

Pe această cale, în 1963 s-a dezvăluit prezența radicalului 
hidroxil (OH) în mediul interstelar. El însoțea întotdeauna spec- 
trul de emisie al zonelor HII, zone de hidrogen fierbinte. Aici 
apărea o circumstanţă de observaţie care a stirnit curiozitate. 
În majoritatea cazurilor, evidenţierea hidrozidului se făcea cu 
ajutorul unei linii de absorbție, destul de largă, situată chiar în 
spectrul de emisie radio al norilor de tip HII. Faptul acesta 
nu dădea naștere la nici un fel de neclarităţi. Iată că s-au ob- 
servat, însă, şi cazuri cînd, dimpotrivă, hidroxidul îşi manifesta 
prezenţa în spaţiu, emiţind o linie îngustă şi intensă ce cores- 
pundea exact lungimii de undă absorbită de el în setul de con- 
diţii examinate mai sus. Comportarea aceasta neobișnuită a 
hidroxilului a fost explicată printr-un mecanism de maser prin- 
cipial identic cu laserul, dar lucrînd nu cu lumină, ci cu micro- 
unde. În cronologia terestră a invențiilor, maserul este predece- 
sorul laserului, Maserul cosmic natural funcţionează în modul 
următor ; moleculele de hidroxil ajung pe nivele energetice 
superioare, ca urmare a absorbției primare a radiaţiilor de la o 
sursă laterală oarecare. În felul acesta se îndeplineşte operaţia 
denumită de fizicieni „pompaj optic“, Pentru ca procesul să fie 
eficient, ar trebui ca numărul de radicali hidroxil în unitatea 
de volum să fie mult mai mare decit concentrația observată la 
mediul interstelar normal. Din această cauză, atunci cînd un 

mumăr foarte mare de radicali trec simultan de pe o stare ex- 
citată (în urma „pompajului“) pe alta de energie mai joasă, se 
„produce o emisie de unde radio extrem de intensă şi de bine 
„direcţionată. 


în aceleaşi domenii spaţiale, în care apare maserul cu hi- 
„droxil, în 1968 s-a descoperit încă un tip de maser, „cu apă“, 
dezvăluind astfel prezenţa moleculei de apă în cosmos. 

Observarea maserului cosmic natural a constituit, desigur, 
iœ mare surpriză printre astrofizicieni. Raza lui a fost o adevă- 
rată rază de speranţă pentru teoriile în care interveneau pro- 
ttostelele. Pentru că, s-au întrebat astrofizicienii, unde se pot 
forma astfel de concentraţii mari de particule în mediul in- 
+erstelar ? În protostele, evident, şi-au răspuns ei, în acele re- 
;giuni în care gazul manifestă tendinţe de comprimare dintr-o 
cauză sau alta. Astfel, pentru prima dată apărea posibilitatea 
“să se arunce o privire în interiorul acelor regiuni de multă 
vreme bănuite, dar niciodată observate în mod direct pină la 
acel stadiu al cercetării. Raza maserului era afectată de un 
efect Doppler destul de notabil, mărturisind că învelișul gazos 
al protostelei se contractă cu viteza de 10—30 km/s. Continuind 
să privească înspre acele locuri enigmatice ale mediului inter- 
stelar concentrat, cercetătorii au descoperit o cohortă de mole- 
cule de cele mai diverse grade de complexitate. Aldehida, ra- 
dicalul cian, alcoolul metilic, sulfura de carbon, amoniacul, 
xcianacetilena și altele au apărut, dezvăluind o chimie organică 
nebănuită pînă atunci, care ar putea fi prezentă în cosmos. 

Abundenţa observată de molecule organice, însoțind ipote- 
tice nebuloase protostelare şi, deci, şi protoplanetare, ale celui 
“de-al treilea ciclu de geneză a stelelor în Galaxia noastră, ne 
face să credem că numărul real al acestor compuși este cu mult 
mai mare. Ciţiva astrofizicieni au ajuns chiar să creadă că în 
acele regiuni ajung să se sintetizeze toate substanţele necesare 
vieţii, molecule cu grad de complexitate ridicat, inclusiv ami- 
noacizii, constituenți fundamentali ai materiei vii. În felul 
acesta, în procesul de diferenţiere a mediului protostelar în 
steaua centrală și, eventual, în sistemul planetar care o orbi- 
tează, sînt prezenţi de la bun început şi germenii vieții. Ei aṣ- 
teaptă doar epoca în care vor fi create efectiv condiţiile favo- 
rabile pentru a se dezvolta, în speţă un „soare bun“ și o zonă 
ambiantă de stabilitate, căldură şi linişte, numită ecosferă, în 
«care vor fi orbitînd, printr-o șansă poate nu cu totul extraordi- 
mnară, una sau mai multe planete de felul Pămintului. 

Capitolul XVI | CĂUTAREA 
CIVILIZAŢIILOR 
EXTRATERESTRE 


. Descifrarea unui mesaj cosmic de către astronomul scoţian 
Duncan Lunan (v. „România liberă“ nr. 8843, „Lumea“ nr. 
18/1973) pune în plină lumină transferul problemei civiliza- 
ţiilor extrapămîntești din planul literaturii știinţifico-fantastice, 
în cel al ştiinţei. 

De fapt, chestiunea pluralităţii lumilor locuite este mult 
mai veche decît anticipaţia ştiinţifică propriu-zisă. Reflexele 
ei pot fi decelate în vechi texte sanscrite precum și în doctrinele 
unor filozofi antici (Anaxagora, Epicur etc). Ideea anaxagoriană, 
că spiritul (nous) are drept una dintre calităţile sale universi- 
tatea, poate fi considerată ca prima tentativă de afirmare a mul- 
tiplicității raţiunii, a formelor inteligenţei în cosmos. Este inte- 
resant că ideea opusă — cea de excepţie, de unicitate a speţei 
raţionale umane în Univers — apare mult mai tîrziu, implicată 
în concepţia geocentrică ptolemaică,. răsturnată de revoluţia 
copernicană. Timp de trei secole (XVII, XVIII, și XIX) pătura 
cultă a populaţiei Occidentului crede în existența unor subiecți 
raţionali pe alte corpuri cerești ca într-un fapt evident. Accep- 
tare facilitată şi de epoca marilor descoperiri geografice, de 
obișnuinţa cu veștile despre neamuri ciudate de oameni desco- 
perite în îndepărtate ţinuturi. Marele matematician Gauss pro- 
punea chiar, în veacul trecut, să se traseze în taigaua siberiană 
o reţea de figuri geometrice gigantice, vizibile din cosmos, 
menite să arate iluştrilor noștri vecini marţieni că pămiîntenii 
cunosc teorema lui Pitagora. Dar începutul veacului XX dă o 
lovitură acestei viziuni optimiste, Teoria cosmogonică a lui 
James Jeans (ciocnirea dintre Soare și o stea, ejectarea materiei 
din Soare și formarea salbei de planete din acest material) 
ducea la conciuzia că sistemul planetar al Soarelui (şi, deci, 
Pămîntul cu viaţa de pe el) reprezintă un eveniment excepțional 
în Univers, datorită probabilității sale infime de realizare. Des- 

coperiri ştiinţifice ulterioare au eliminat însă ideea lui Jeans. 
Ipoteza ciocnirii a fost înlocuită cu teorii cosmogonice mult mai 
plauzibile, în care geneza stelelor şi constituirea sistemelor pla- 
netare sînt fenomene nemijlocit legate, componente ale unui 
singur proces — condensarea concomitentă a planetelor și 
aștrilor centrali din mediul primordial de gaze şi pulberi. În- 
trucit Soarele este o stea cu nimic deosebită printre altele, 
devine foarte probabil ca formarea sistemelor planetare să se fi 
repetat și pentru alţi aştri din Galaxie. Însă observarea lor 
directă constituie o problemă tehnic mai dificilă decit numă- 
rarea firelor de nisip de pe o plajă din America cu ajutorul unui 
telescop plasat deasupra Europei. Și totuși, în pofida acestor 
greutăţi, un grup de astronomi extraordinar de răbdători a reu- 
şit să pună în evidenţă, destul de aproape de Soare, un sistem 
planetar (mai exact, planeta cea mai masivă a acestui sistem, 
similară lui Jupiter). Această stea, aflată în constelația Ophiucus, 
este a doua în ordinea distanțelor față de Soare șia fost desco- 
perită către sfîrşitul secolului al XIX-lea de Edward Emerson 
Barnard, un astronom caracterizat printr-o extraordinară age- 
rime a ochiului. 

Steaua lui Barnard, invizibilă cu ochiul liber, a fost desco- 
perită de acesta pe vremea cînd lucra în prima echipă de la 
observatorul Lick. Astrul a atras mai tirziu atenţia astrono- 
mului Van de Kamp. Într-un program de cercetare inițiat de 
acesta şi care s-a întins pe parcursul cîtorva decenii, au fost 
examinate citeva zeci de mii de fotografii ale stelei, în care au 
putut fi constatate anumite „oscilaţii“ periodice ale poziţiei sale, 
observaţii interpretate ca mărturisind existența unui companion 
invizibil. Este un exemplu de tehnică indirectă pentru desco- 
perirea unei planete. Detectarea directă a planetei, obţinerea 
efectivă a imaginii planetei, nu a putut fi realizată însă nici 
pînă acum. Nu pentru că noi nu am avea telescoape suficient 
de puternice. Problema critică este aceea de contrast luminos. 
Dacă, de pildă, în jurul unei stele de mărimea și luminozitatea 
Soarelui am încerca să identificăm o planetă de mărimea şi lumi- 
nozitatea lui Jupiter, atunci ar trebui să avem tehnici optice, 
sau optico-electronice, capabile să deosebească la fiecare milion 
de fotoni venind de la stea, un singur foton sosind de la pla- 
netă. O modalitate de surmontare a acestui handicap ar fi 
aceea de a urmări emisiunile celor două astre nu în spectrul 
vizibil, ci în infraroșu, unde se consideră că luminozităţile lor 
ar fi comparabile. 

Un sprijin neaşteptat pentru ideea existenţei unor fiinţe 
inteligente extrapămîntești vine din partea cosmologiei mo- 
derne. Considerind jocul şi echilibrul evolutiv al forţelor fizice 
care participă la structurarea universului, se constată (o consta- 
tare teoretică, firește) că modificări iniţiale mici în raportul 
acestor forţe vor conduce la universuri diferite. într-unele dintre 
aceste universuri substanţa nu poate exista decît sub formă de 
plasmă stelară, în altele apar zone în care sînt permise scăderi 
locale ale temperaturii şi condensări ale materiei producînd stă- 
rile de agregare cu care sîntem obişnuiţi pe Pămînt. Numai 
într-o unică variantă a condiţiilor inițiale, universul poate să 
se arate atît de bogat şi, într-un sens, atît de generos, încît să 
permită apariţia vieţii şi evoluţia ei pînă la forma inteligentă. 
Deci, în universul real, în care trăim noi, specia Homo Sapiens, 
existenţa vieţii este condiţionată de proprietăţi bine definite 
ale universului, ale forțelor și cantităţii de materie ce se găsesc 
în el. Constatarea aceasta, aparent banală, dar care în realitate 
ascunde un tilc profund, îmbracă în cosmologie haina principi- 
ală. Principiul antropic, căci aceasta este denumirea lui, are 
diverse. formulări, mai „tari“ ori mai „slabe“. Să îl acceptăm 
în varianta următoare, ușor inteligibilă : proprietăţile univer- 
sului, care se exprimă în valorile pe care le au constantele 
fizice fundamentale, sînt conectate, în fapt determină, acea 
direcţie a evoluţiei lumii care duce la apariţia vieții, în parti- 
cular a formelor raţionale, antropomorfe chiar, ale vieţii. (Prin- 
cipiul nu exclude posibilitatea existenței formelor neantropo- 
morfe ale vieţii şi inteligenţei). 

Punerea problemei contactului cu civilizațiile extraterestre 
în coordonate ştiinţifice actuale a fost întreprinsă de savanții 
americani Giuseppe Cocconi și Philip Morrison într-un studiu 
publicat în anul,1959 în rezista britanică „Nature“. Concluzia 
lor era că știința pămîntească poată să contacteze, prin inter- 
mediul undelor electromagnetice, civilizaţii cu o teorie tot atit 
de dezvoltată ca şi a noastră, 

“ La 11 aprilie'1960, la nici un an de la expunerea acestoi 
idei, avea loc, sub conducerea lui Frank Drake, prima încercare 
de stabilire a unei legături cu posibile fiinţe ale altui sistem. 
Era vorba despre celebrul „proiect Ozma“, Folosindu-se radio: 
telescopul de la Deer Creek Valley, acordat pe lungimea de 
undă de 21 centimetri, au fost cercetate eventualele surse de 
semnale “radio artificiale : Tau Ceti și Epsilon Eridani, două 
stele din apropierea. Soarelui. Privind în urmă, după mai :bine 

de două decenii, această experienţă, trebuie să remarcăm că 
optimismul manifestat atunci pare exagerat. Pe ce se bazau 
speranţele realizatorilor proiectului Ozma? Pe faptul că cei 
21 centimetri reprezintă un etalon natural de lungime, fiind 
caracteristica unui proces extrem de răspîndit la scară galac- 
tică — radiaţia hidrogenului interstelar rece, care formează 
braţele spirale ale Galaxiei. Tocmai pe lungimea de undă de 
21 centimetri a lucrat Drake, considerind-o pe vremea aceea 
ideală pentru legătura interstelară, datorită caracterului ei uni- 
versal, Însă de atunci savanții au ajuns să cunoască ceva mai 
bine radiaţia mediului interstelar, iar lungimea de undă a hidro- 
genului este concurată de alte lungimi de undă. 

Radiația cu lungimea de undă de 18 centimetri a reușit 
la un moment dat să provoace o alertă falsă. Radioliniile de 
18 centimetri au o comportare destul de neobișnuită pentru 
un fenomen cosmic, fiind emise de către radiosursele cu cele 
mai mici dimensiuni unghiulare cunoscute pînă în prezent, posi- 
bil indiciu al provenienţei artificiale. Pentru a se consemna 
caracterul lor enigmatic au fost botezate liniile de „misterium“. 
Pină la urmă, toate s-au lămurit : fusese observat un fenomen 
fizic nou, efectul de maser natural. O suspiciune de același gen 
a fost manifestată în august 1967, la Mullard, cînd fuseseră 
recepționate semnalele radio ale pulsarilor. 

Pentru ca pe viitor .să fie excluse astfel de erori, care sînt 
criteriile ce ar trebui să ghideze căutarea semnalelor în spaţiu ? 
Radio-astronomul I. S. Shklovski a propus, într-o primă abor- 
dare a subiectului, concepţia „minunii cosmice“. Prin „minune 
cosmică, el înțelege observarea activităţilor unor fiinţe rațio- 
nale la scară astronomică ; ,,...putem observat, spunea Shklovski, 
„civilizaţii foarte îndepărtate de noi, pentru că obiectele legate 
de ele nu se supun legităților materiei nevii sau conduc la carac- 
teristici uimitoare sau chiar nenaturale“. Criteriul s-a dovedit 
însă ineficient chiar în cazurile menţionate mai sus, unde peri- 
odicitatea strictă (pulsarii) şi dimensiunlie unghiulare reduse 
(maserul natural emiţind pe lungimea de undă de 18 centimetri) 
au părut adevărate „minuni cosmice“ la momentul respectiv. 
Pină la urmă, criteriile acestea ar trebui să fie multiple : direc- 
ţionarea în spaţiu a radiaţiei, regularitatea și ordonarea semna- 
lelor, polarizarea lor determinată, particularităţi în spectru, sta- 
tistica variațiilor cimpului electric ete, 


De la activitatea de pionierat a lui Cocconi şi Morrison, 
atenţia unui număr tot mai mare de savanţi a fost atrasă de 

investigarea modalităţilor de contact cu civilizațiile extrate- 
restre. Se presimte nașterea unei științe noi, de contact, și se 
propun denumiri pentru aceasta : „exosociologia“ — prin ana- 
logie cu „exobiologia“ (ştiinţa despre geneza și evoluția vieţii 
dincolo de limitele Pămîntului) şi „cosmosofia“ — înțelepciunea 
cosmică. În 1961, stimulată de „proiectul Ozma“, Academia 
naţională de ştiinţe din S.U.A. organizează o discuţie specială a 
chestiunii contactului cu inteligenţe extraterestre. Manifestări 
de același gen se vor repeta, atit în Statele Unite, cit și în Uni- 
anea Sovietică. În fine, prima conferinţă internaţională, desti- 
nată subiectului, a avut loc, în septembrie 1971, la Biurakan, în: 
Armenia. Întilnire de lucru patronată de Academia de ştiinţe 
a U.R.SS. și de Academia naţională de ştiinţe din S.U.A. Denu- 
mirea oficială a conferinței a fost CETI — sigla de la Commu- 
nication with Extra Terrestrial Intelligences. În afară de ceea 
ce înseamnă (Comunicarea cu Extratereştri Inteligenţi), titu- 
latura mai are un tilc ascuns, relevat de Carl Sagan, şeful dele- 
gaţiei americane. Ceti e genitivul latinescului Cetus (numele unei 
constelații) și cuvîntul îţi sugerează fără să vrei Tau Ceti, cea 
dintii stea spre care omul de pe planeta Pămînt a îndreptat un: 
radiotelescop pentru a căuta semnalele unor făpturi raţionale. 
Oricum ar fi, termenul s-a dovedit reușit şi, „adopted by repeti- 
tion“, a făcut să se vorbească nu despre ezotericele „exosociolo- 
gie“ ori „cosmosofie“, ci pur şi simplu despre problema CETI, 
programul CETI ș.a.m.d. 

În timpul pregătirii conferinţei CETI de la Biurakan, prin- 
tre participanți a fost difuzat formularul unei anchete. Una din- 
tre întrebări se referea la tipurile de civilizații posibile. Repro- 
ducem aici un răspuns interesant, cel al sovieticului A. E. An— 
drievski : „Mi se pare justificat“, scria el, „să se separe poten- 
ţia! bănuitele civilizaţii extraterestre (CE) în două categorii. 
Prima categorie să o denumim : civilizații extraterestre ale 
„omuleţilor verzi“ (OV), avînd în vedere că, deşi CE de acest 
fel se pot deosebi de noi sub multiple aspecte, („ei“ sînt „verzi“), 
totuși aceste civilizaţii rămîn antropomorfe ; informaţia de care 
dispun ele poate fi înţeleasă de noi, dacă nu imediat, cel puţin 
în limitele unui timp accesibil. A doua categorie o constituie 
civilizațiile extraterestre de tipul „putere necurată“ (PN). 
Sensul acestei denumiri rezidă în completa imposibilitate de a: 
le explica indiciile exterioare şi comportamentul de pe poziţiile: 
antropomorfismului. Evident că această împărţire este conven- 

ţională, pentru că pe măsura propriei noastre evoluţii, anumiţi 
reprezentanţi de tipul PN vor fi reabilitaţi și trecuţi în rindul 
CE de primul tip“, 

La conferinţa de la Biurakan s-a discutat mult despre for- 
mele pe care ar putea să le îmbrace civilizațiile extraterestre ne- 
antropomorfe (de tipul PN, în formularea lui Andrievski). Nega- 
rea posibilităţii existenţei lor a fost violent combătută ; același 
Carl Sagan a declarat că un asemenea punct de vedere poate 
fi pe bună dreptate tratat ca „şovinism“. Un şovinism „cosmic“, 
bineînțeles. Cînd astronomul englez Thomas Gold a încercat să 
infirme şansele genezei unei rațiuni pe bază de plasmă (a patra 
stare de agregare a materiei), a fost supus unor critici atit de 
eficiente, încît și-a schimbat punctul de vedere, amintind că 
astrofizicianul Fred Hoyle, concetăţeanul său, imaginase o ast- 
fel de ființă de plasmă în Norul negru, un roman știinţifico- 
fantastic. 

Trebuie să subliniem largul caracter interdisciplinar al reu- 
niunii de la Biurakan. Analiza multilaterală, la care şi-au dat 
concursul astronomi, fizicieni, biologi, antropologi, istorici, so- 
ciologi, filozofi, specialişti în cibernetică, informatică și teleco- 
municaţii, a demonstrat că viitorul contact cu extratereștrii va 
avea un impact într-un larg spectru de preocupări umane : teh- 
nice, ştiinţifice, filozofice. Concluzia unanimă a fost aceea că, 
sub modesta siglă CETI, sîntem martorii apariţiei unei noi di- 
recţii ştiinţifice, la joncţiunea unor ştiinţe dintre cele mai di- 
verse. Concluzia aceasta era totuși excesiv de optimistă. În 
primul rînd deoarece contactul și comunicarea cu civilizațiile 
extraterestre trebuie să fie precedată de căutarea lor. De aceea, 
la ora actuală, termenul CETI este concurat de acronimul 
SETI, unde inițiala de la Search (căutare) înlocuieşte inițiala 
de la „Comunication“. (Oricum, în limba română cuvintele cău- 
tare şi comunicare au aceeaşi iniţială, deci sigla CETI rămîne 
aceeaşi), 

Sub influenţa entuziasmului de la Biurakan, proiectele de 
căutare a civilizaţiilor extraterestre au proliferat. Dar toate, 
fără nici o excepţie, au înregistrat rezultate negative. 

Să încercăm să găsim o explicaţie pentru aceste date ne: 
gative. „Spaţiul căutării“ radioastronomice a civilizaţiilor ex- 
traterestre poate fi imaginat ca un spaţiu abstract, caracterizat 
prin trei parametri sau trei grade de libertate. Primul para- 
metru este direcția semnalului, al doilea este frecvenţa sa, în 


fine, cel de al treilea parametru e sensibilitatea receptorului. 

Dacă se impun domeniilor în care pot să ia valori aceşti para- 
metri anumite limite rezonabile, plauzibile, atunci se poate 
desena un anumit volum în acest spaţiu abstract, unde are sens 
să se facă investigaţii CETI, Se constată că în proiectele de tip 
Ozma, realizate pînă acum (în număr de aproximativ zece), 
nu a fost investigată decît o tracţiune de sutime de milionime 
de miliardime din volumul plauzibil din „spaţiul căutării“. 

În urma acestor eșecuri succesive s-a simţit necesitatea de 
a se introduce criterii mai productive de căutare a civilizaţiilor 
extraterestre. Să amintim clasificarea energetică a civilizațiilor, 
propusă de astrofizicianul sovietic Nikolai Kardaşev : civiliza- 
tiile de ordinul I folosesc toată energia disponibilă: la scară pla- 
netară, civilizațiile de ordinul II utilizează o cantitate de ener- 
gie comparabilă cu aceea emisă de astrul central, în sfirşit, 
civilizațiile de ordinul III ar putea dispune de întreaga energie 
a unei galaxii. 

Luînd drept bază pentru discuţie această clasificare, pre- 
cum şi restricţia impusă de principiul doi al termodinamicii 
asupra proceselor de conversie a energiei, rezultă că prezența 
civilizaţiilor de ordinul JI (care folosesc o energie egală cu aceea 
a Soarelui) ar putea fi detectată sub forma unor surse emiţind 
în infraroșu și avind dimensiuni unghiulare extrem de mici. 
Aici au fost înregistrate cîteva semne de speranţă. Într-adevăr, 
rezultatele cercetării astronomiei în infraroșu asupra părţii cen- 
trale a Galaxiei arată prezenţa unor astfel de surse. Dintre care 
una, corespunzînd unei temperaturii de 2000 K; s-ar părea că 
se găsește chiar în centrul Galaxiei. Dimensiunea acestei surse 
centrale atinge 500 de unităţi astronomice, în același domeniu 
fiind observată şi o radiosursă ceva mai mică decit jumătate din 
distanţa arătată mai sus. Luminozitatea în infraroşu a sursei 
centro-galactice este enormă : de un miliard de ori mai mare 
decit luminozitatea optică a Soarelui. 

Pe de altă parte, conform reprezentărilor actuale privind 
distribuţia „golurilor negre“ în Galaxie, un „black hole“ cu 
masa de cel puţin un milion de mase solare ar putea să existe 
în centrul galactic, Forţele mareice din jurul acestui „gol negru“ 
ar fi atît de importante, încît orice structură realizată din ma- 
teriale cunoscute pe Pămînt ar fi imediat distrusă. Poate exista 
viață, în particular viață rațională, în aceste condiții extreme ? 
Răspunsul astrofizicienilor sovietici Kardaşev şi Kaplan, care 
analizează această situaţie, este pozitiv. Y 

Actualmente, unii fizicieni teoreticieni (Kerr și alţii) con- 
sideră că un „gol negru“ ar trebui să se comporte ca un fel de 
„maşină a timpului“, Dacă ipoteticii centro-galactieni au în- 
văţat să trăiască împreună cu acel „gol negru“ din sistemul lor, 
posibilitatea călătoriei în timp, favorizată de o asemenea veci- 
nătate, ar putea face ca viaţa împreună un „black hole“ să fie 
extrem de interesantă. 

Dar începînd cu a doua jumătate a anilor șaptezeci, scepti- 
cismul pare să cîştige teren. Doar un efort cu totul derizoriu a 
fost consacrat căutării semnalelor unor civilizaţii extraterestre, 
deşi noi radiotelescoape gigantice şi noi proceduri de investi- 
gare radioastronomică au intrat în uz. 

Ca reacţie la această tendinţă, o adevărată „petiție interna- 
țională“ a fost publicată în revista „Science“ (în octombrie 1982), 
de către un grup de peste cincizeci de oameni de ştiinţă ; nu 
toţi sînt radioastronomi, iar unii dintre ei sînt laureați Nobel. 
„Acesta e timpul pentru a începe !“ se spune în pateticul lor 
apel către comunitatea ştiinţifică mondială. 

„Cerem imperios organizarea unei căutări internaţionale 
coordonate a ființelor raţionale extraterestre“. E reamintit apoi 
faptul că datorită dezvoltării radiocomunicaţiilor terestre, al 
creşterii numărului de emițătoare civile şi militare, cu efecte de 
interferenţă pe undele radio, „realizarea unui astfel de program 
va deveni tot mai dificilă pe măsură ce aşteptăm“. 

Semnatarii scrisorii (al cărei text pare să fi fost pregătit 
de cunoscutul Carl Sagan) susţin că utilizarea tehnologiei radio- 
astronomice moderne, într-o cercetare întinsă pe un deceniu 
sau două, ar spori de un milion de ori ritmul investigării com- 
parativ cu viteza de lucru din „proiectele Ozma“. 

O premiză tehnologică, pe care se bazează o astfel de prog- 
noză, este folosirea așa-numitului analizor spectral multi-canal. 
Acesta poate fi adaptat la radiotelescoapele actuale, pentru a 
le mări eficiența căutării semnalelor de la civilizațiile extra- 
terestre. Prototipul unui analizor a fost realizat în 1981, el 
fiind capabil să „asculte“ pe 65 000 de canale radio simultan. 
Principiul său de lucru se bazează pe tăierea, fărimiţarea unui 
spectru radio continuu într-o mulţime imensă de mici bucăţi. 
Următoarea variantă, îmbunătăţită, de analizor multi-canal, 
este capabilă să efectueze secţionări ale spectrului radio în zece 
milioane de segmente înguste, pe care le investighează conco- 
mitent. Aici se aplică informatica, tehnica modernă de calcul, 


şi întrucit se ştie că preţul operaţiilor pe care le poate face cal- 

culatorul este într-o scădere spectaculoasă în ultima vreme, este 
de așteptat ca și costul unei căutări extensive şi cordonate a 
semnalelor radio avindu-și sursa în cosmosul îndepărtat să nu 
atingă valori prea ridicate. 

Care sînt direcţiile spaţiale cele mai indicate pentru o ase- 
menea cercetare ? 

Un fel de subiectivitate heliocentristă ne îndeamnă să cre- 
dem că în jurul stelelor asemănătoare Soarelui nostru, deci 
stele galbene din clasa spectrală G, s-ar fi putut dezvolta forme 
de viaţă raţională pe planete similare Pămîntului. Astronomii 
au numărat deja 773 de astre de acest fel, cuprinse într-o sferă 
cu raza de 80 de ani-lumină de la Pămînt. Aceste astre vor fi 
ţinte prioritare într-un viitor program CETI. 

Dar după ce va fi fost încheiată această fază (cu un succes, 
probabil dubitabil), ce prelungiri va căpăta programul CETI ? 
Unii astrofizicieni favorizează o căutare înspre centrul Galaxiei, 
unde aglomerarea de stele, probabil şi de planete, este foarte 
mare. Alte opinii înclină înspre o cercetare pe conturul cercului 
corotaţional al Galaxiei, pe desenul căruia se află și Soarele. 
Ştim că Galaxia nu se rotește ca un disc compact, ale cărui 
puncte au aceeaşi viteză unghiulară. În Galaxie, vitezele un- 
ghiulare ale punctelor materiale cresc mai întîi, odată cu creş- 
terea distanţei de la axa de rotaţie, înregistrează un maxim pe 
un cerc galactic unde se află şi Soarele, apoi prind să scadă 
lent. Mai știm că ne aflăm într-o galaxie cu braţe spirale, spi- 
ralarea fiind indusă de-o undă ce a:provocat condensarea, aglo- 
merarea: materiei. Cercul corotaţional este tocmai locul pe care 
viteza unghiulară a stelelor în rotaţie circumgalactică este egală 
cu viteza undei ce a generat braţele spirale ale Galaxiei. 

Să fie într-adevăr cercul corotaţional, „Marele Cerc“ al lu- 
milor raționale, pe care îl anticipa fantezia lui Efremov în ro- 
manul Nebuloasa din Andromeda? Fără îndoială că ideea me- 
rită să fie verificată. Așa cum remarca astrofizicianul britanic 
Martin Rees, pămîntenii care au fost atraşi de vizionarea unor 
filme fantastice despre extratereștri (precum Întilnire de gra- 
dul trei şi altele) ar fi în egală măsură interesaţi să capete un 
răspuns real, concret, la întrebarea capitală din subiectul aces- 
tor filme : „Există sau nu acești extratereștri ?“, Din cauza 
aceasta este foarte probabil că „petiția“ în favoarea căutării 
radioastronomice a extratereştrilor inteligenţi, prin alocarea a 
circa zece procente din timpul de lucru al marilor radioteles- 

coape ale lumii, se va bucura de o „rezolvare“ favorabilă din 
partea comunităţii științifice internaţionale. 

În aceeaşi „petiție internaţională“ se afirma adevărul evi- 
dent că „rezultatele unei asemenea cercetări, fie pozitive, fie 
negative, vor avea implicaţii profunde pentru viziunea noastră 
asupra Universului“, 

Să ne imaginăm consecinţele unui rezultat persistent ne- 
gativ. Ce se va întîmpla dacă, în ciuda unui intens și îndelungat 
efort de cercetare, folosind tehnicile radioastronomice cele mai 
perfecționate, nu se va descoperi nici un semnal provenind de 
la vreo civilizaţie extraterestră ? Ce se poate spune după un 
asemenea eşec: „Căutaţi mai departe“? Continuarea acestei 
operaţii ar începe să devină tot atit de lipsită de speranţă și 
sens ca şi repetatele încercări de a umple butoiul danaidelor. 

Unii oameni de știință statuează de pe acum că. rezultatul 
căutării extratereștrilor va fi infructuos. Raționamentul pe 
care-l avansează ei; folosește. ca premiză silogismul lui Enrico 
Fermi : „Dacă ar exista extratereștri inteligenţi, ei ar fi ajuns 
deja și aici, în lumea noastră ; pentru că nu îi observăm aici, 
înseamnă că ei nu există“, Dar judecata nu se opreşte la acest 
punct. Principiul antropic spune că formele raționale antropo- 
morfe extraterestre pot, totuși, exista. Mai mult, că ele trebuie 
să existe. Înseamnă că un motiv principial profund. limitează 
expansiunea civilizaţiilor extraterestre antropomorfe în cosmos. 
Putem bănui şi cauza acestei limitări. Pur şi simplu o civiliza- 
ție antropomorfă e stabilă doar pe intervale reduse de timp, 
împrejurare ce nu-i permite să ducă la hun sfîrşit cucerirea 
spaţiilor stelare. 

Deci, faptul că în urma unei investigări persistente şi se- 
rioase nu se vor fi descoperit nici un fel de semnale, ce ar 
putea fi interpretate neechivoc ca avindu-și sursa în aparatele 
unei civilizaţii străine, trebuie să fie privit ca un semn rău pre- 
vestitor pentru viitorul propriei noastre civilizaţii. Ar fi indi- 
ciul, dacă nu al unei inevitabile degenerări, atunci al apariţiei 
unui obstacol insurmontabil în evoluţia către o veritabilă ci- 
vilizaţie galactică, Totuşi, ignoranța noastră asupra acestei pro- 
bleme este atit de mare, încît apriorice nu putem spune nimie 
precis, 

Dar între două civilizaţii cosmice relativ apropiate, care au 
ajuns într-o fază tehnologic avansată aproximativ în acelasi 
timp, contactul este posibil. Amintindu-ne de rolul serendipi- 
tăţii în descoperirile ştiinţifice, putem bănui că nu -ar fi de loc 


180 


Scanned with CamScanner 


exclus şi un scenariu în care întimplarea va juca rolul prin- 
cipal în contactul cu o civilizaţie extraterestră. Va fi captat un 
semnal, nu neapărat destinat nouă, poate un mesaj intern, 
schimbat în cadrul acelei civilizaţii, ceva analog unei emisiuni 
de televiziune, de pildă. Să admitem că, într-un timp mai lung 
sau mai scurt, o asemenca întîmplare, căreia subiectiv îi acor- 
dăm o șansă foarte mică, se va produce totuşi. 

Una dintre cele mai importante întrebări puse de progra- 
mul CETI o constituie descifrarea semnalelor de acest gen. 
Care va fi forma acelui mesaj ? Se ştie că există două categorii 
de limbaj : noţional și figurativ. Descrifrarea unui limbaj no- 
tional implică dificultăți considerabil mai accentuate decit lim- 
bajul reprezentărilor, al imaginilor. De aceea este foarte plau- 
zibil ca într-un mesaj cosmic, prima parte să fie compusă din 
figuri. Fireşte, interpretarea figurilor nu e lipsită de ambigui- 
tate. În capitolul următor prezentăm încercările de decodificare 
ale unui bănuit mesaj cosmic. Evident, orice informaţie are un 
suport fizic, trebuie să se prezinte sub forma unui fenomen 
fizic. Echivocul care pluteşte asupra acestui fenomen a făcut ca 
el să primească eticheta de „paradox“. 

Atunci cînd, în primul sfert al acestui secol, s-a reuşit să 
se stabilească legătura radio intercontinentală atit prin unde 
lungi, cit şi prin unde scurte, alături de entuziaştii care Între- 
vedeau dezvoltarea vertiginoasă, în viitor, a acestui nou mijloc 
de comunicaţie „fără fir“, s-a aflat şi un număr de sceptici 
care afirmau că rezultatul pozitiv al experienţei lui Marconi nu 
este decît un fruct nerepetabil al întîmplării. Pentru că, argu- 
mentau ei, suportul pe care călătorește informaţia sînt undele 
hertziene, unde electromagnetice la fel ca şi lumina. Și tot aşa 
cum lumina nu poate să se abată de la drumul ei rectiliniu, 
fenomen datorită căruia există cuvinte ca „umbră“ şi „orizont“, 
nici undele radio nu sînt capabile să urmărească curbura su- 
prafeţei pămîntului și să atingă diverse puncte de pe glob. 

Faptele au clarificat destul de repede această dispută teo- 
retică. Undele radio cu lungime de undă mare pot să ocolească 
suprafaţa convexă a globului prin mecanismul numit „di- 
fracţie“, în virtutea căruia orice punct de pe suprafaţa pămiîn- 
tului, atins de undă, poate deveni la rîndul său izvor de unde 
noi, fenomen ce duce la regenerarea undei purtătoare de in- 
formaţie. În ceea ce priveşte propagarea undelor scurte, un me- 
canism al transmiterii lor a fost propus de către Oliver Hea- 
viside, inventatorul calculului operațional. „Este posibilă exis- 
tenţa unui strat bun conducător de electricitate în atmosfera 
superioară“, scria acesta, „Atunci undele se vor reflecta, pe de 
o parte de apa sărată a mării, iar pe de alta, de straturile supe 
rioare bune conducătoare de electricitate ale atmosferei“, Cons 
firmarea presupunerii sale a venit în 1925, cînd Appleton şi 
Barnet au efectuat experienţe ce au dus la descoperirea ionos- 
ferei. Cercetătorii au trimis un semnal radio, care era captat 
după ce se oglindea pe straturile din atmostera înaltă. Reflec- 
tarea se producea la o altitudine de aproximativ 100 km. Unda 

reflectată se putea interpreta ca un fel de ecou; s-a putut 
constata prezenţa unor maxime și minime de interferenţă, fapt 
din care s-a tras concluzia că ionosfera este formată din stra- 
turi, pe care cercetătorii le-au notat cu D, E şi F, în ordinea 
creşterii înălțimilor. Este potrivit să amintim aici că întirzierea 
ecoului radio, ce se manifestă în acest fenomen, atinge doar 
citeva miimi de secundă, valoarea mică fiind explicabilă prin 
viteza extrem de mare cu care se propagă perturbaţia electro- 
magnetică : ea nu ar avea nevoie decit de o secundă și un sfert 
ca să călătorească de la Pămînt la Lună. Prin urmare, orice 
întirziere mai mare de o secundă poate fi considerată ca un 
adevărat paradox. 

Totuşi, unii radioamatori, lucrind prin anii 1920 în benzile 
de unde scurte, au găsit şi întirzieri mari ale ecoului radio (de 
ordinul secundelor). Acest efect a căpătat denumirea de „para- 
dox Stârmer“,: după numele geofizicianului norvegian Carl 
Stârmer, care l-a studiat pentru prima oară în mod sistematic, 
sau de „fenomen L.D.E.“ (Long Delayed Echoes, adică „ecouri 
<u întirziere mare“). S-au părea, totuşi, dacă se privesc în re- 
trospectivă unele dintre lucrările celebrului inventator Nicolae 
“Tesla, că și el s-ar fi întîlnit cu acest fenomen. Într-o serie de 
experienţe pe calea deschisă de Heinrich Hertz, de generare 
şi recepţionare a undelor electromagnetice cu ajutorul dipolilor, 
Tesla a făcut constatarea, excitantă pentru fantezie, că primea 
„răspunsuri“ din spaţiu la semnalele sale expediate de pe 
Pămînt. Faptele se întîmplau pe la începutul acestui veac, dar 
el nu a reușit să atragă atenţia oamenilor de ştiinţă, deoarece, 
pe de o parte, era cunoscut drept un personaj excentric, iar 
pe de altă parte, pentru că a fost prea grăbit să interpreteze 
volumul extrem de redus al datelor ce-i stăteau la dispoziţie 
ca pe o încercare de comunicare cu fiinţe inteligente extra- 
terestre, 

În fine, pe măsură ce ideea lui Marconi atrăgea o mulţime 
tot mai însemnată de amatori în construcţia şi operarea apa- 
raturii de emisie și radiorecepţie, în aceeaşi măsură se multi- 
plicau și indicaţiile care îi dădeau cel puţin parţial dreptate lui 
Tesla. S-ar părea că în jurul anului 1927, radioamatorii ameri- 
cani A. Taylor și L, Young stabilesc indiscutabil prezența a 
două ecouri pentru undele scurte : unul cu întîrziere mică, re- 
flectat de către ionosferă, și altul... „paradoxal“, reflectat de 
un ipotetic ;obiecţ conducător“ aflat la cîteva sute de mii de 
kilometri față de Pămint, 

Într-un fel sau altul, ştirea despre enigmaticul ecou a ajuns 
și la Carl Stârmer, un om de ştiinţă ce manifesta un viu inte- 
res pentru procesele fizice din atmosfera înaltă, cum ar fi de 
pildă aurorele polare, în studierea cărora contribuţia sa ştiin- 
tifică este unanim recunoscută. Împreună cu un inginer radio- 
electronist, Balthasar van der Pol, care lucra la Eindhoven, 
Olanda, în laboratoarele firmei Philips, şi cu un alt inginer nor- 
vegian, Jörgen Hals, el va iniţia un program pentru studiul 
intrigantului fenomen. Investigaţiile s-au întins pe parcursul 
anilor 1927—1929, însă rezultatele publicate de Balthasar van 
der Pol în revista britanică „Nature“ rezumă doar experienţele 
din octombrie 1928. | 

Cercetarea a fost favorizată de circumstanţa că la Eindho- 
ven fusese instalat un puternic emiţător radio pe unde scurte. 
De receptionarea semnalelor, însoțite sau nu de eventuale 
ecouri, se ocupa, la Oslo, Jörgen Hals, avîndu-l uneori și pe 
Stârmer alături de el, dar comunicînd mereu cu acesta, pentru 
a-i raporta progresele observaţiilor sale şi a-l informa despre 
capriciile inexplicabile ale ecourilor radio cu mare întirziere. 

Pentru că ecourile LDE aveau cele mai neaşteptate pro- 
grame de apariţie. Hals le-a auzit pentru prima dată la 14 
aprilie 1927. Apoi a urmat o tăcere de aproape un an, după 
care le-a putut auzi din nou pe data de 3 aprilie 1928. Întir- 
zierea lungă a ecourilor era mereu de trei secunde, timp necesar 
unui semnal să facă distanţa pînă la orbita lunară şi să se în- 
toarcă. În fine, Carl Stărmer şi van der Pol hotărăsc să între- 
prindă o nouă serie de experienţe. Acestea aveau să înceapă 
pe data de 25 septembrie 1928, constind din emisia unor serii 
de 30 de semnale, fiecare fiind format din trei impulsuri, adică 
litera S din alfabetul Morse la fiecare 20 de secunde. Timp de 
șaisprezece zile, Jörgen Hals le-a recepționat la Oslo, fără nici 
un fel de ecouri anormale. Abia pe data de 11 octombrie ecou- 
rile au apărut, manifestînd predilecție pentru acecaşi perioadă 
constatată de trei secunde, ceea ce corespundea reflecţiei pe 
un obiect metalic aflat pe orbita lunară. După care, timpii de 
întîrziere începură să fluctueze în chipul cel mai bizar cu pu- 
tinţă, Această comportare stranie l-a luat pe nepregătite pe 
Stârmer, deoarece procesul era extrem de improbabil într-un 
mecanism de reflexie natural, dacă nu chiar imposibil. Oricum, 
el auzea pur și simplu semnalele Morse răspunzind în pilnia 
unui difuzor, neavînd nici un mecanism de înregistrare electro- 
magnetică ori magnetică a sunetelor ce ar fi permis memorarea 

acestor date și repetarea lor pentru o analiză laborioasă și 
exactă, Trebuia să se încreadă numai urechilor și ceasului său. 
Nu a putut nota decit aproximativ duratele întirzierilor care, 
în experienţa de la 11 octombrie 1928, au fost: 
3;11;15;83;13;3;8;8;8;12;15;13;8;8 (timpi măsuraţi 
în secunde). Cu aceste date în posesie, i-a telefonat lui van der 
Pol în Olanda, pentru a-l informa despre variațiile surprinză- 
toare ale ecourilor studiate. Amîndoi au căzut de acord că îm- 
prejurarea era extrem de neobişnuită, motiv pentru care se 
impunea continuarea investigaţiilor. A urmat o tăcere prelun- 
gită pînă la 24 octombrie, cînd ecourile LDE reapărură. Atunci, 
întîrzierile semnalelor manifestau variaţii de la 3 la 30 de se- 
cunde. Din păcate, au fost publicate mai puţin de jumătate 
dintre acestea, iar restul însemnărilor, care nu au văzut nicio- 
dată lumina tiparului, s-au pierdut. 

Cele patru grupuri de ecouri din 24 octombrie, care s-au 
publicat, sînt următoarele : 

15, 9, 4,8, 13, 8, 12, 10, 9, 5, 8,7, 6; 

12, 14, 14, 12, 8; 

12, Bug 

12, 8, 14, 14, 15, 12, 7,5, 5, 13,8, 8, 8, 9,10, 7,14,6,9,5,9- 

Interpretind ecoul ca rezultat al reflexiei undelor radio pe 
anumite corpuri naturale din cosmos, s-ar putea infera că 
obiectele reflectante se află, în raport cu Pămintul, la distanțe 
cuprinse între sute de mii şi milioane- de kilometri. Întrucît 
ecourile nu erau afectate de efectul Doppler de variaţie a frec- 
venţei, ipoteza despre o mulțime de corpuri reflectante imobile, 
aflate în interiorul. sistemului solar la diferite distanțe fixe co- 
respunzînd întîrzierilor, este extrem de îndoielnică. Cu atit mai 
greu ar putea fi susținută ideea unui singur corp reflectant 
natural, deoarece el ar trebui să se găsească la diferite distanțe 
în raport cu Pămintul, pentru a produce întiîrzieri, iar viteza cu 
care ar trebui să se miște în marja intervalelor de cite 20 de 
secunde, cu care semnalele erau emise de staţia de la Eindhoven, 
ar urma pur şi simplu să depășească viteza luminii ! 

În experienţele efectuate în anul următor au fost primite: 
ecouri cu întirzieri ce ajungeau pînă la trei minute şi jumătate. 
Programul întreprins la Eindhoven şi Oslo a fost, din păcate, 
încheiat pe data de 7 noiembrie 1929. Dar în același an 1929, 
o expediţie franceză, trimisă în Indochina pentru a observa 
eclipsa totală de Soare din luna mai 1929, a reuşit și ea să stu- 
dieze fenomenul LDE, înregistrînd ecouri cu întîrzieri cuprinse 

intre 1 şi 30 de secunde. Pentru a se putea uşura recunoaşterea 
:semnalelor, ele au fost anterior modulate ca înălţime şi dispuse 
“într-o anumită ordine melodică. 

Ecouri cu întirziere anormală au fost notate și de alţi ra- 
-dioamatori nu numai pentru impulsuri în alfabetul Morse, ci 
și „în clar“, În anul 1934, fenomenul LDE a fost observat şi 
de fizicianul britanic Appleton, cel care descoperise stratifi- 
«carea ionosferei, un om de ştiinţă a cărui onestitate intelectuală 
nu poate fi pusă la îndoială. 

Apoi, seria de observaţii a fost întreruptă de perioada osti- 
'lităţilor din cel de-al doilea război mondial. 

Cind, după al doilea război mondial, s-a încercat să se stu- 
„dieze în mod sistematic enigmaticul ecou, acesta nu s-a mai 
produs. Cel puţin în perioada programului amintit, 1947—1949, 
nu s-a primit nici un răspuns anormal pe lungimea de undă 
«de 14,5 metri, pe care s-a lucrat. Și treptat interesul pentru 
acest fenomen enigmatic a început să se stingă. Cu toate că, 
-din cînd în cînd, unii radioamatori individuali, care explorau 
'benzi de frecvenţe noi, raportau prezenţa lui. S-ar părea că 
ultima comunicare privind observarea acestui fenomen datează 
din anul 1970. 

Fenomenul a fost supus unei ample cercetări teoretice de 
“către o echipă de fizicieni de la universitatea Stanford, Califor- 
:nia (S.U.A.). A fost demonstrată principial nu doar realitatea fe- 
nomenului, dar s-a oferit și o explicație: semnalele apar în 
atmosfera înaltă ca rezultat al unui mecanism de transformare 
-a undelor electromagnetice. Semnalele „îngheaţă“ pentru un 
timp, sub forma unor unde excitate în plasma ionosferică ; miş- 
cîndu-se după liniile cîmpului magnetic terestru, undele din 
plasmă se distrug în final, eliberînd energia lor sub forma unei 
unde electromagnetice. Întîrzierea acesteia poate fi interpretată 
«ca un fel de ecou. Totuși, trebuie făcută remarca extrem de im- 
portanță : spre deosebire de ceea ce fusese constatat în experi- 
“mentul Stârmer — van der Pol — Hals, ecourile cu întîrziere 
mare, de ordinul secundelor, au putut fi cu greu auzite. În plus, 
“semnalele erau puternice deformate prin efect Doppler, ceea ce 
nu se întîmplă cu semnalele de tip Stirmer. Este, deci, vorba 
“despre două fenomene cu totul distincte. 

În aceeași perioadă și tot la Stanford, radioastronomul Ro- 
mald Bracewell a revenit la vechea ipoteză a lui Tesla, într-o 
variantă modernizată, El a presupus că impulsurile observate 
de Stârmer. și alţii erau retransmise, cu o oarecare: întirziere, 

de către... o staţie automată extraterestră, dispusă pe o orbită 
stabilă în apropierea Lunii. „Dacă luăm în considerare resursele 
bioingineriei, ar fi posibil ca o îndepărtată civilizaţie să fi rea- 
lizat nişte mesageri spaţiali cu funcţionare automată. Un ase- 
menea mesager, aflat chiar acum în sistemul nostru solar, ar 
putea încerca să atragă atenţia noastră asupra lui. Pentru a 
putea alege unda care să poată pătrunde prin ionosferă şi care 
să fie dispusă în același timp în diapazonul folosit de noi, poate 
să asculte la început semnalele noastre, apoi să le trimită înapoi. 
Pentru noi, semnalele sondei vor aminti un ecou cu întîrzieri 
de secunde ori minute, de tipul acelor semnale despre care au 
comunicat Stârmer şi van der Pol cu treizeci de ani în urmă şi 
care nu şi-au primit explicaţia... N-ar fi de mirare să constatăm 
că începutul mesajului său este... imaginea unei constelații“. 

Consecvent ideilor sale programatice, Ronald Bracewell a 
consacrat multă energie descifrării semnalelor înregistrate de 
Stârmer în 1928. Dar soluţia căutată întirzia să apară, aşa că 
pînă la urmă Bracewell a încetat să-şi mai bată capul cu această 
problemă enigmistică aparent insolvabilă. 

Pină cînd cineva a avut o intuiţie. Este vorba despre as- 
tronomul scoţian Duncan Lunan, un om care ştia despre cer- 
cetările mai recente ale lui Bracewell, ori despre acelea mai 
vechi ale lui Stârmer şi van der Pol. 

„Mă gîndeam de multă vreme la ecourile întîrziate...« po- 
vestește Lunan. „La un moment dat mi-a venit următoarea 
idee : să înscriu pe un grafic aceste ecouri așa cum ne vin ele, 
cum le-au recepționat van der Pol şi Stârmer. În aceeaşi noapte 
am făcut pe hirtie milimetrică un grafic al ecourilor primite 
și al întirzierii acestor ecouri. Rezultatul a fost de-a dreptul 
uimitor“, afirmă -mai departe Lunan. „Reproducea pe hirtie 
imaginea unei constelații lesne de identificat. Era cheia mesa- 
jului. Chemarea venea de pe acea constelație. Fiinţe inteligente 
sau maşinile lor voiau să ne comunice ceva despre acele stele. 
Mai mult decît atît, despre o anumită stea...“ 


Metodologia folosită de Lunan era extrem de simplă şi de 
aceea este uşor de repetat. 

Să luăm, de exemplu, prima serie de semnale, cea din ziua 
de 11 octombrie 1928. Dacă se desenează două axe perpendicu- 
lare, împărțite în puncte echidistante, trasate cu aceeaşi unitate 
de măsură, și apoi reportăm durata întîrzierii semnalului pe 
axa orizontală, iar numărul lui de ordine pe cea verticală, putem 
vedea; următoarea imagine. (fig. 30). Seamănă aceasta cu vreo 

Fig. 30 O reprezentare grafică a semnalelor înregistrate de 
Stormer şi Hals, 


constelație anume? Lunan pretinde că da. „Secvenţele ecou- 
rilor întîrziate reproduceau grafic constelația Boarult, îşi amin- 
teşte acesta, Această constelație e situată pe cerul emisferei 
septentrionale, lingă Coroana Boreală (fig. 31). Atunci, care 
este rostul celor șapte ecouri cu întirziere de opt secunde? 
Funcția pe care le-o atribuie Lunan este de oglindă. Ele ar 
fi, deci, urma unui plan perpendicular pe desen, în care se 
oglindește punctul singuratic din stinga. Şi, spune Lunan, în 
urma oglindirii, punctul se va suprapune exact peste „o anu- 
mită stea“ din Boarul, notată de cosmografia terestră cu litera 
grecească e . Deci, Epsilon Boarul, sau Epsilon Bootes, e astrul 
esenţial din această constelație, nu strălucitorul Arcturus, a 
gindit mai departe astronomul scoţian. Steaua a fost scoasă din 

Fig. 31 O imagine actuală a constelaţiei Boarul (Bootes). 


planul constelaţiei de către cei care au alcătuit mesajul cosmic 
cu scopul de a arăta poziţia ei specială, de sursă a civilizaţiei 
care a expediat sonda automată. Epsilon este o stea dublă, de 
mărimea a doua, avînd culoarea unor pietre preţioase, precum 
smaraldul ori topazul ; nu toţi cei care o privesc prin lunetă 
cad de acord asupra culorii. Vechii astronomi arabi îi spuneau 
Izar. Distanţa de la Pămînt și pină la acest sistem solar dublu 
este de 104 ani-lumină, dedusă din măsurători de paralaxe tri- 
gonometrice. Şi, întrucît ecartamentul dintre componentele du- 
bletului este evaluat la 88,5 unităţi astronomice, Duncan Lunan 


acordă o mare probabilitate (subiectivă) faptului că cele două. 


stele ar avea sisteme planetare distincte. Totuși, o circumstanţă 
cu aparenţe dramatice s-a relevat cercetării. Dintre cele două 


componente numai aceea minoră se mai află pe linia de stabi- 
litate, pe secvenţa principală a diagramei Hertzsprung-Russel. 
Cea mai mare, aparţinînd clasei spectrale Kı, fiind mai puţin 
masivă decit Soarele şi permiţind, cel puţin într-un trecut în- 
depărtat, apariţia vieţii pe una din planetele ei, cunoaşte acum 

o evoluție mult mai rapidă, eliberînd în spaţiu torente de ener- 
gie electromagnetică şi de particule încărcate și manifestind o 
influență distructivă, probabil pînă dincolo de poziţia soarelui 
secund din Epsilon Boarul. i 

Evenimentul astrofizic pe care-l suferă steaua cea mare, în 
limitele unui timp relativ scurt, ar fi constituit incitaţia cea. 
mai teribilă pentru un exod cosmic, pentru cercetarea spațială 
în dimensiuni și cerinţe pe care noi nu le vom încerca vreodată, 
pentru înțesarea Galaxiei cu traiectoriile unor sonde automate 
erijindu-se în mesageri ai unei informaţii despre o civilizaţie 
străină şi probabil de mult dispărută la data cînd altcineva va 
afla despre ea. 

Cind va fi ajuns acest mesager în apropierea Pămîntului ? 

Plecînd de la schița pe care a întocmit-o, Duncan Lunan 
a mai putut face constatarea că, deşi asemănarea se impunea de 
la sine, ca o evidenţă, imaginea era puţin deformată în raport 
cu structura adevărată a constelaţiei Boarul, aşa cum o dese- 
năm noi azi. Însă, afirmă Lunan, deformarea nu e consecința 
unei distorsiuni întimplătoare, ci rodul unei evoluţii dinamice 
a stelelor, a schimbării poziţiilor lor relative odată cu trecerea 
timpului. Că această structură deformată ar fi identică cu fi- 
gura pe care ar fi arătat-o constelația, privită de pe Pămint, 
în urmă cu treisprezece milenii. „Timp de 13000 de ani“, în- 
sistă Lunan, „sonda a încercat să stabilească un contact. Dar, 
logic, a fost imposibil.. pînă la începutul secolului XX. Pe 
vremea cînd sonda se instala pe orbita de aşteptare în jurul 
Pămîntului, omul paleolitic ieșea din ultima glaciațiune. E ca 
și cum un telefon din spaţiu ar suna de multă vreme, dar ni- 
meni nu l-a auzit...“ — sintetizează el. plastic dramatica inco- 
municabilitate. 

Întregul discurs din pasajele de mai sus a putut fi inferat 
numai din reprezentarea grafică a primei serii de ecouri din 
experimentul Oslo-Eindhoven. Seriile de semnale înregistrate 
de expediţia astronomică franceză din 1929 au fost interpretate 
de Lunan în următorul fel: „,...Sursa noastră e steaua Epsilon 
Bootes / care este o stea dublă / Noi trăim pe a şasea planetă 
dintr-un număr de şapte planete / Sensul numărării este soco- 
tit de la steaua noastră înspre exterior / Planeta a şasea are un 
singur satelit, planeta a patra are trei sateliți, prima şi a treia 
planetă au fiecare cîte un satelit /Nava noastră se găsește pe 


orbită în apropierea satelitului vostru / Timpul este determinat 
de poziţia stelei Arcturus.“ 

| Totuşi, ni se pare că propoziţiile precedente păcătuiesc: 
printr-o exagerată simplitate ; ele nu sînt încărcate decit cu o: 
doză de straniu mediocru şi nu se ridică nici măcar pînă la va- 
loarea unor bune texte de literatură ştiinţifico-fantastică. 

Dar faptul cel mai descurajator e acela că „mesajul“ nu se: 
pretează la o interpretare univocă. La scurtă vreme după ce 
Lunan şi-a lansat, în 1972, ipotezele, au apărut eseuri succesive 
ale unor astronomi amatori şi profesionişti, care prezintă și alte 
decriptări, mai. mult sau mai puţin plauzibile. Tentativele 
acestea identifică rînd pe rînd astrul originar, sursa mesajului, 
cu vreo stea ori cu alta, deţinînd poziţii favorizate pe bolta ce- 
rului ori în imaginaţia persoanei ocupate cu „traducerea“ me- 
sajului. Au fost propuse, de pildă, Zeta din Leul, apoi Teta, din 
aceeaşi constelație, în fine astrul Tau Ceti, spectral asemănă- 
tor Soarelui nostru. Neunivocitatea marcantă a răspunsurilor ne 
aminteşte rezultatul unui test psihologic, propus mai multor 
subiecţi umani. Se aruncă la întimplare stropi de vopsea pe o 
foaie de hîrtie albă, apoi se pretinde subiecţilor să numească 
imaginea pe care le-o stîrneşte configuraţia întîmplătoare de 
pete. Se constată că imaginaţia fiecăruia lucrează în mod diferit. 
Un mesaj interstelar ar trebui, totuşi, să fie structurat în așa 
fel, încît să excludă cu desăvirșire ambiguităţi de felul acesta. 

Așa cum remarcam, ultima dată cînd s-a mai observat pa- 
radoxul Stărmer a fost anul 1970. Deși, în 1973, Duncan Lunam 
a început o cercetare extensivă a fenomenului, cu ajutorul unei 
aparaturi de radiocomunicaţie mult mai sofisticată în compa- 
raţie cu cea de care se dispunea prin anii 1920, concluziile re- 
centelor studii experimentale rămîn strict negative. Paradoxul 
Stărmer nu mai poate fi.observat. Este ca şi cum automatul spa- 
tial tace, „decepționat“ ? Sint, oare, procedurile noastre euris- 
tice atit de lente, încît nu am reuşit, prin anii 1920, să ne în- 
cadrăm în parametrii unui răspuns inteligent, pe care-l căuta 
programul acelor aparate străine ? Nu știm. În orice caz, trebuie 
abordate noi strategii de studiu, noi planuri ale căutării, pără- 
sindu-se, eventual, terenul eteric al undelor electromagnetice: 
și trecîndu-se la o căutare efectivă, cu ajutorul unui vehicul 
cosmic de construcţie terestră, cu sau fără echipaj uman. _ 

Unde, în spaţiul din jurul Pămîntului, ar trebui să se facă 
această operaţie ? : P 

Întrucît din rapoartele de ascultare ale radioamatorilor s-a 
evidenţiat o corelaţie între timpul de observare a ecourilor 
Stârmer şi momentele trecerii așa-numitelor puncte Lagrange 

Fig. 32. În punctele Lagrange 
de pe orbita lunară se gă- 
seşte cheia rezolvării parado- 
«Pămintul xului Stârmer ? 


pe la meridianul locului de observaţie, s-a sugerat că „mesa- 
gerul extraterestru“ s-ar găsi parcat într-unul din aceste puncte 
(caracterizate printr-o. mare stabilitate gravitaţională, putind 
reţine, ca o capcană, meteoriți şi praf cosmic). De altminteri, 
istoria astronomiei a mai consemnat o discuţie, dacă nu aprinsă, 
atunei cel puţin de durată, privind eventuala existenţă a unor 
mici sateliți naturali ai Pămîntului în aceste puncte Lagrange 
echilaterale, L; şi Ls, care se găsesc pe orbita lunară cu 60° 
înaintea și respectiv în urma Lunii (fig. 32). La ora actuală 
deși este stabilit cu precizie că nu există nici un fel de satelit 
natural al Pămîntului în afară de Lună, totuşi nu se cunoaşte 
exact ce se găseşte în acele puncte Lagrange. Pentru că, prin 
1956, astronomul polonez Kordylewski a putut zări acolo, cu 
ochiul liber, niște pete luminoase, pe care le-a fotografiat. 
Acestea sînt interpretate de obicei ca nişte nori de praf cosmic, 
ceea ce este foarte plauzibil. Dar s-ar putea ca acolo să mai 
existe şi altceva în afară de praf. Ceva care va fi descoperit 
într-o bună zi, clarificînd misterul paradoxului Stărmer. 

Capitolul XVIII | MODELUL UNUI IPOTETIC 
CONTACT CU O CIVI- 
LIZAŢIE EXTRATERESTRĂ 


Unitatea cetăților greceşti, dispersate în bazinul Meditera- 
nei şi al mărilor din prelungirea ei, era asigurată de oracolul 
apollonic de la Delfi, centru care tensiona firele legăturilor spi- 
rituale ce legau polisurile într-o reţea invizibilă, dar aceptată 
de bună voie.. Delfi era, astfel, punctul central în asimetrica 
geografie a antichităţii elene, „buricul Pămîntului“, şi un om- 
phalos de piatră fusese plantat la oracolul Pithiei, pentru a di- 
sipa orice îndoieli cosmografice. 

Fapt destul de rar în istorie, se înregistrase o unanimitate 
interioară asupra locului axial privilegiat al Oicumenei, adică 
al lumii care se cunoscuse şi se înţelesese pe sine, ştiind ce 
reprezintă, în opoziţie şi distincție relativă cu exteriorul amorf 
şi barbar. Se spune că nicăieri nu pot fi sesizate mai uniform 
decit din acel loc privilegiat răspunsurile la gama de întrebări 
puse de neuniforma Grecie antică. 

Dar, privind din afară o lume străină și închisă, cu legi cul- 
turale, sociale și istorice deocamdată criptice, observatorului 
aflat la primul contact şi prima impresie cu aceasta; îi va fi 
greu să definească un centru interior al sistemului populat cu 
oameni și gînduri, al civilizaţiei respective. Poate că în această 
restricție, metodologică - şi obiectivă, rezidă imposibilitatea 
noastră, mai mult sau mai puţin de durată, de înţelegere a unor 
culturi stinse, cum ar fi cea preaztecă ori cea malteză, ca să 
ne limităm numai la două exemple. Intrind în contextul unei 
chestiuni actuale, cea a 0.Z.N.-urilor, putem oarecum ghici mo- 
tivele rarităţii întîlnirilor de gradul trei : „ei“ nu știu unde şi 
cui să se adreseze, nu găsesc (pentru că nu există): punctul 
central al civilizaţiei terestre, de care să-şi ancoreze nava („far- 
furia“), nu află sursa și sorbul prin care să efectueze contactul 
cultural în cele două sensuri. Şi nu-i putem blama pentru asta ; 
incertitudinea și ignoranța lor ne-o însușim, ea este necunoaş- 
terea de noi înşine. 

însă, dacă am ajuns să nu ne mai cunoaştem polarizarea 
internă, a civilizaţiei Pămîntului, cel puţin pentru motivul că 
este prea multivocă, cu prea multe valenţe, putem în schimb 
încerca să facem simularea explorării unei planete aflate în li- 
mitele ecosferei, la fel ca și Pămintul. Să ne imaginăm că pe 
planetă se găsește un unic continent rotund (fig. 33). Dacă, la 
fel ca pe Pămint, viaţa a apărut mai întîi în oceanul primordial 
(faimoasa „supă primitivă“ este, poate, un scenariu universal 
pe corpurile cerești pe care se dezvoltă viaţa), formele ei se 
vor urca pe uscat de la marginea continentului. Evident, o popu- 
laţie oarecare va fi răspîndită pe un areal determinat. Ea se 
dezvoltă în limitele acestui areal şi difuzează dincolo de fron- 
tiera lui. În cadrul unui model cinetico-molecular putem repre- 
zenta populaţia prin modeculele unui colorant pus într-un vas 
cu apă, frontiera domeniului în care se „dezvoltă populația“ 
fiind modelată printr-o foiţă foarte subțire, uşor traversată de 
molecule. Atunci graficul concentraţiei (contra distanță măsu- 
rată în direcţie normală pe frontieră) are aproximativ forma 


unui prag teşit (fig. 34). Gradientul concentraţiei are aproxima- 


Fig. 33 Un continent unic, scăldat de oceanul planetar. 

CONCENTRAȚIA 


i + „FRONTIERA“ 


Fig. 34 Graficul concentraţiei unei populații de molecule care 
difuzează printr-o. „frontieră“ permeabilă. 


GRADIENTUL 
CONCENTRAȚIEI 


„FRONTIERA” 


“" Fig, 35 Gradientul concentrației înregistrează cea mai 
.. „mare valoare pe „frontieră'', 

tiv forma unui clopot cu maximul pe frontieră (fig. 35), (gra- 
dient înseamnă diferenţa concentraţiei între două puncte vecine, 
împărţită la distanța dintre puncte). Bineînţeles, situaţia aceasta 
este extrem de idealizată. În realitate există o mulțime de popu- 
laţi distincte, ale căror teritorii! își intersectează frontierele, de 
multe ori suprapunindu-se parţial. Să notăm cu Pi, Pa, Pay... 
eventualele populaţii ce au ocupat teritoriile avînd „intrare la 
mare“, intrare pentru formele vieţii. Revenind la analogia cu 
modelul cinetico-molecular (al populaţiei de molecule care 
ocupă un anumit domeniu şi care difuzează prin frontiera do- 
meniului), rezultă că gradientul maxim al concentraţiei va fi 
aproximativ în zona centrală, iar suma gradienţilor tuturor 
concentraţiilor înregistrează cu certitudine un maxim în zona 
centrală. j 

Punctul de vedere al celui care execută investigațiile este 
acela că se va obține un maxim de informație asupra felului 
elementelor care compun aceste distincte populații dintr-o sin- 
gură probă luată din zona centrală. Deci, printr-un minimum 
de efort explorator. : 

Atit în acest model simplu, cît și în.cazul Oicumenei cu- 
noscute de antici, cea mai multă informaţie poate fi obținută în 
timpul cel mai scurt numai prin investigarea centrului. 

Și acum să ne gîndim că o civilizaţie extraterestră, ajunsă 
în faza zborurilor cosmice, a călătoriilor siderale, încearcă să 
exploreze un număr indefinit de sisteme stelare, de planete care 
prezintă interes din motive nu totdeauna uşor traductibile în 
termenii noștri. 

Cum ar putea să arate drumul de la o stea la alta ? Pentru 
a economisi timpul în fazele de accelerare şi decelerare, astro- 
navele lor ar putea utiliza traiectorii alcătuite din ramuri de 
hiperbolă, racordate între ele. De ce hiperbolă? Pentru că, 
ajunsă pe o asemenea curbă în apropierea Soarelui, o astronavă 
îi va folosi forța de atracţie ca pe un fel de „praştie“ gravita- 
țională, reorientindu-și direcţia, dar ceea ce este mai important, 
recîștigîndu-și energia potenţială pierdută prin apropierea de 
el, Aserţiunea că factorul timp ar fi putut juca un rol enorm 
într-o asemenea misiune nu conţine în sine nici o exagerare; 
cei care vin de departe și plănuiesc să se întoarcă sînt totdea- 
una grăbiţi. Din cauza aceasta, în cercetarea lor planetară, ei 
vor fi tentaţi să aleagă tocmai acele strategii care le permit să 
obţină un maxim de informaţie într-un minimum de timp, Una 
dintre aceste strategii a fost figurată în modelul nostru. Cu alte 

cuvinte, pe o planetă necunoscută ei vor fi tentaţi să aleagă 
tocmai zonele centrale pentru a efectua investigații rapide. 

Însă în cazul Pămîntului, pentru geografia eterogenă a ce- 
lor şase continente terestre, are vreun sens toată această dis- 
cuţie despre un centru ? S-ar părea că nu, cel puţin în această 
eră geologică... 

Aranjarea uscatului era complet diferită cu o sută pînă la 
două sute de milioane de ani în urmă, după cum pare să indice 
teoria derivei continentelor a lui Alfred Wegener, geofizicianul 
german ridiculizat pe vremuri pentru fantasmagoriile lui mo- 
biliste avansate pe tărimul ferm al geologiei. În mezozoic, în 
locul celor şase continente erau numai două: Lawrasia, alcă- 
tuită din America de nord şi Eurasia (fără platoul indian), și 
Gondwana, formată din America de sud, Africa, India, Austra- 
lia şi Antarctida, separate de faimoasa și de mult dispăruta 
Mare Tetis. Premergător acestui stadiu, cele două. pămînturi 
erau reunite într-un singur bloc de uscat, Pangeea, înconjurat de 
oceanul planetar, Panthalassa. Configuraţia aceasta mai exista 
încă la epoca formării marilor zăcăminte de antracit și huilă, 
în carbonifer şi permian, perioadele de sfirșit ale erei vieții 
vechi. 

Pentru acea bucată relativ rotundă de pămînt, destul de 
plată, întrucît nu fusese teatrul multor orogeneze, s-ar putea 
defini un „centru“, de unde s-ar ajunge în timpuri egale pină 
la țărm. Regiunea aceea centrală cade acum pe tărimul Africii, 
aproximativ pe teritoriul udat de marele cot al Nigerului, acolo 
unde fluviul merge un timp în întîmpinarea soarelui-răsare. 

S-ar putea obiecta că două sute de milioane de ani repre- 
zintă o durată colosală şi că o civilizaţie poate apărea şi dis- 
părea într-un interval de timp mult mai scurt. Este adevărat. 
Dar, în legătură cu orice civilizație destul de avansată ca să 
străbată distanţe cosmice mari, se poate presupune că şi-a dez- 
voltat mecanisme eficiente de homeostază, care-i asigură o lon- 
gevitate de ordinul sutelor de milioane de ani. La scară mai 
mică, biologică și terestră, pentru că nu avem exemple mai 
bune la dispoziţie, ne putem referi la comunitățile insectelor, 
cum ar fi unele colonii de termite australiene, care au rezistat, 
neschimbate, citeva ere geologice. i 

Mutatis mutandis, putem presupune că o civilizaţie extra- 
terestră stabilă ar cunoaște Pămintul din epoci care concurează 
virstele reţinute de stratigrafie, depășind era vieţii mijlocii, 
mezozoică, în care s-a produs prima spărtură continentală. Ve- 

nind la intervale mari de timp, în expediţii de explorare, even- 
tual cu dispozitive automate care calchiază viaţa și gîndirea, 
acea matusalemică civilizaţie va fi păstrat memoria centrului 
Pangeei, pentru că acolo şi-a făcut primele explorări, în grabă, 
cu sute de milioane de ani în urmă, atunci cînd nu ştiau că nu 
vor muri aşa curind. 

Dacă ultimele lor vizite s-au petrecut în timpuri istorice, 
interesul lor pentru străvechiul „omphalos“ al Pangeei, un loc 
sigur pentru că era deja explorat, trebuie să transpară cumva 
din tezaurul etnografic, antropologie şi arheologic al popoarelor 
din zona amintită. 

O consultare a documentaţiei etnografice şi istorice pri- 
vind regiunea respectivă, „marele cot“ al fluviului Niger, scoate 
în lumină cel puţin două puncte în care stranietatea materialu- 
lui este prezentă şi intrigă. Ne referim la orașul Tombuctu şi 
la podişul Bandiagara din Republica Mali. 

„Misterioasa cetate a nisipurilor“, Tombuctu, în mitologia 
nescrisă a populațiilor Sahelului este Oraşul Unic, „locul de 
întîlnire al celor care călătoresc în pirogă şi al celor ce călă- 
toresc pe spatele cămilei“. Un proverb medieval sudanez glă- 
suia : „Sarea vine de la miazănoapte, aurul de la miazăzi şi ar- 
gintul din ţara albilor, dar cuvîntul lui Dumnezeu, ştiinţa, isto- 
ria și poveștile frumoase nu se întîlnesc decît la Tombuctut. 
Despre istoria orașului se cunoaşte, totuşi, prea puţin; cele 
cîteva fapte ştiute, pe care le enumerăm mai jos, stîrnesc însă 
curiozitatea : 1) oraşul a apărut ca din neant, în secolul XI al 
erei noastre, în Sahel, într-o arie de vinturăre a populațiilor 
nomade, care nu era în nici un caz propice vieţii sedentare ; 
2) mărturiile diverşi.or călători medievali care l-au vizitat, 
arabi ori aparţinînd lumii arabe, concordă în relatarea unei 
lente decreptitudini a fastului și ştiinţei incorporate în el la 
necunoscuta lui ctitorire. Totuşi, arabul Juan Leon Africanul, 
născut în Grenada spre sfîrşitul veacului XIV, şi care putea 
folosi ca termen de comparație miriticele oraşe ale maurilor din 
Spania, îl găsea încă fascinant, 

Evenimentul istoric, prin care a fost întemeiat Tombuctu în 
Sahel, constituie o enigmă. A fost oare efectul unui „goc cultu- 
ral“, produs de contactul „blind“ cu o misiune extraterestră, 
coborită tocmai în acea regiune în virtutea unui vechi ritm de 


explorare ? Ipoteza paleocontactului constructiv ne atrage, chiar 
dacă este doar reversul celei propuse de M, Agrest, a distrugerii 
Sodomei și Gomorei în urma contactului: „duri cu astronauții 

unei alte lumi (în treacăt fie spus, e greu de-nţeles ce aveau ei 
cu păcatele noastre). Documente scrise din momentul de ctito- 
rire a cetăţii Tombuctu nu s-au păstrat, orașul fiind la inter- 
secţia tuturor noroadelor pustiei. Mandingii (sau Mandinka) îl 
stăpîneau în secolul XV (nu se ştie cite alte seminţii vor fi ţinut 
oraşul înaintea lor), după care l-au luat tuaregii, apoi au venit 
cei din neamul Sonhrai, urmînd distrugerea lui de către o 
armată marocană ; în sfirșit peulii, populaţie cu un trecut prin 
excelenţă turbulent, l-au luat în stăpînirea lor. Este imposibil de 
numărat de cîte ori i-au fost prădate bogăţiile (bunuri materiale 
şi oameni) şi a fost incendiat. De fiecare dată era tot mai sărac, 
dar ceva din el persista, rămîneau resturi ale fiinţei lui spiritu- 
ale, care i-a asigurat perpetuarea chiar în contururi materiale 
tot mai degradate. 

Alături de Tombuctu, dacă gindim distanţele la scară plane- 
tară, se găsește un alt loc cu grad de dificultate enigmistică şi 
mai mare : platoul Bandiagara, mărginit de faleze vertiginoase, 
unde locuiesc, începînd din secolul XI, dogonii, o populație paş- 
nică de agricultori. 

Acest trib de oameni mîndri şi inteligenţi, care se ocupă cu 
agricultura în nişte condiţii apropiate de limita primitivismului, 
are un sistem de credinţe cosmogonice atît de interesant, încit 
a făcut obiectul unor cercetări speciale din partea etnologilor. 
Începînd din 1931, obiceiurile, dar mai ales eresurile și credin- 
tele acestui neam african au fost investigate de către o echipă 
de antropologi şi etnografi francezi, condusă de Marcel Griaule, 
un nume prestigios şi respectat de oamenii care lucrează în cim- 
pul istoriei.şi etnografiei, un cercetător a cărui onestitate știin- 
ţifică e mai presus de orice îndoială. Textele folclorului dogon, 
înregistrate de Griaule, au fost scoase de sub tipar abia în anul 
1965, la cîţiva ani după moartea lui Griaule, şi asta ne demon- 
strează că autorul nu a urmărit în nici un caz o publicitate gra- 
tuită, un senzaţional pe care oricum nu ar mai fi putut să-l 
savureze. 

De fapt, conţinutul acestor texte a fost şi rămîne senzaţio- 
nal, frizînd incredibilul, calomniat chiar ca o mare mistificare. 
Pentru un om care le citeşte dezbărat de orice idei preconce- 
pute, miturile dogonilor, bogăţia lor spirituală, marea lor origi- 
nalitate, ameţitoarea lor fantezie reprezintă o ; revelaţie. 

Una.din ciudăţeniile, pe care le arată această cultură genuină, 
este caracterul ei de castă, de grup spiritual privilegiat, natura 
sa ezoterică amintind, prin aceasta, poziţia favorizată. a preo- 

ţimii egiptene, ori şcoala pitagoreicilor de la Crotona. Aceasta 
nu înseamnă, desigur, o segregare culturală, o împărţire a oame- 
nilor tribului într-o majoritate cu un destin de moroni, care nu 
se pot adăpa la apa vie a folclorului lor, şi o minoritate auto- 
îndrituită să aibă acces la puterea culturală. Starea de lucruri se 
prezintă mult mai natural şi, prin aceasta, mult mai puţin 
jenant, pentru că nimeni dintre oamenii tribului nu se simte 
nemulțumit ori înjosit. Există, pe de o parte, un sistem de 
legende religioase destinate uzului comun, muritorilor de rînd. 
Ele nu se deosebesc în mod fundamental de reprezentările altor 
triburi ale Africii și cuprind în ele atita înţelepciune, cîtă poate 
fi descoperită îndeobşte în folclorul oricărui neam de pe Pămînt. 
Griaule și membrii echipei sale de cercetători au trăit săptămîni, 
luni şi ani, fără să fie conștienți că există ceva mai mult decit 
atita, ceva ţinut atit de tainic de către toţi, numai pentru că 
legea secretului era înscrisă în chiar matricea culturală a nea- 
mului, Totul era păstrat atit de secret, încit nu numai străinii 
nu-l puteau afla, dar nici măcar oamenii tribului care nu erau 
cuprinși de dorinţa de a învăţa miezul tainei nu se putea im- 
părtăşi din ea. Poate că acesta este cuvîntul cheie — dorința, 
curiozitatea intelectuală. Fără îndoială că în această cultură 
ezoterică ea opera ca o cheie programată să acţioneze întru 
deschiderea tainei. i 

Mai întîi un limbaj special şi secret trebuia învățat de per- 
soane alese de bătrînii tribului după criterii de inteligenţă. 
Aceștia erau apoi iniţiaţi într-un ansamblu de credințe atit de 
fanteziste, încît nu aveau nici o aplicabilitate în viaţa de zi cu 
zi a tribului, pentru că nu intrau în ritualul genezei, al iubirii şi 
al morții. . ; 

După timp îndelungat de la prima lor întîlnire, după ce l-au 
cunoscut în vigoarea şi puritatea lui spirituală, bătrînii păstră- 
tori ai secretului cosmic au hotărît să-l introducă și pe Griaule, 
omul de ştiinţă care le cîştigase încrederea, în cercul de iniţiaţi 
în adevărurile secrete ale celui mai fascinant folclor, unde uni- 
versul se prezintă ca un fruct decojit, a cărui esență mirabilă e 
oferită celui însetat de cunoaştere în cupa păstrătoare a culturii 
lor, 

Ceea ce a reuşit să afle Griaule atunci ar putea constitui foarte 
bine subiectul unui roman științifico-fantastic, deoarece sistemul 
oral al credințelor lor cuprinde, fapt surprinzător pentru o cul- 
tură atît de puţin evoluată în alte privinţe, cunoștințe avansate 
de astronomie stelară şi galactică, adevăruri imposibil de expli- 

cat fără noţiunile de bază ale astrofizicii, descrieri amănunțite 
ale unor lumi astrale imposibil de observat cu ochiul liber. 

Asemănarea fundamentală dintre Soare şi stele, asupra căreia 
insistă dogonii, nu ar fi atît de surprinzătoare în sine, dacă ei nu 
ar adăuga imediat că stelele „sînt departe de Pămînt, aproape 
de care se găseşte numai Soarele“. Pură intuiţie ? 

Radioastronomii au stabilit, în a doua jumătate a secolului XX, 
că în lumea galactică astrele sînt ordonate în braţe spirale şi că 
Soarele nostru, împreună cu toate stelele mai apropiate, se află 
în limitele încolăcirii brațului Orionului. În mod uimitor, în 
cosmologia folclorică a dogonilor, stelele constelaţiei Orion joacă 
un rol cu totul aparte, împreună cu astre din aceeaşi categorie de 
distanţe, cum ar fi Pleiadele ori Procyon din Ciîinele Mic. Restul 
astrelor mai îndepărtate formează la rîndul lor, în credinţa dogo- 
nilor, un sistem ordonat într-o lume spirală. Deși e atit de de- 
parte, noi putem vedea această lume spirală, insistă dogonii, 
pentru că ea are aparenţa unui drum de lapte pe cerul nopților. 
Şi, cu totul tulburător pentru imaginaţia noastră, care de la 
Schiaparelli şi Wells stă în așteptarea unui frison produs de găsi- 
rea semenilor extratereștri întru rațiune, aceeaşi dogoni (care nu 
i-au citit pe Lucian din Samosata, I. A. Efremov și Arthur 
Clarke) se hazardează să creadă că în acea lume spirală de stele, 
»Ylou ouls“ în jargonul secret al celor îndreptăţiţi să cunoască, 
se mai găsesc „nenumărate pămînturi“ cu populaţii fantastice, 
„Cu corn, cu coadă, cu aripi şi tiriîtoare“. Mai mult, lumea flo- 
rei terestre pare să fi împrumutat, din acea lume a stelelor, 
citeva plante, care creșteau la marginea Căii Lactee înainte de a 
fi fost aduse pe Pămînt. 

Totuși, cunoştinţele lor depășesc orice limită a verosimilului 
atunci cînd vorbesc despre Sirius. În opinia astronomilor de azi, 
aceasta-i o stea dublă, formată dintr-un mare astru alb şi fier- 
binte, Sirius A, însoțit de un companion extrem de greu și dens, 
o pitică albă, Sirius B. În fapt, descoperirea lui Sirius B a fost 
una din marile victorii ale astrofizicii şi a reprezentat primul 
indiciu serios în legătură cu mersul istoriei viitoare a Soarelui, 
cu explozia sa, cînd își va fi terminat hrana nucleară, şi colapsul 
său pînă la dimensiunea Pămîntului, păstrindu-și aproape în- 
treagă aceeași masă enormă. Dar iată ce ne spun dogonii despre 
steaua Sirius B, ori steaua Po : „Ea este cea mai mică și cea mai 
grea dintre toate stelele“. Mitologia lor — pentru că este numai 
mitologie, nu știință — mai adaugă că ea se rotește în jurul 

astrului principal al sistemului Sirius pe un cerc, într-un timp de 
50 de ani. Însă datele astronomice exacte, aflate la dispoziția 
noastră, ne arată că Sirius B execută o rotație completă într-o 
perioadă de 49,9 ani. Pe de altă parte, această stea este invizi- 
Dilă cu ochiul liber, ieșind din marginea celor șase magnitudini 
stelare pînă la care obiectele cosmice mai pot fi, zărite fără 
lunetă. Între istoria folclorică şi datele astronomice este o potri- 
vire prea mare pentru a crede că înţelepţii magi ai dogonilor 
au vorbit în stare de transă, căci am admite posibilitatea unei 
intuiţii supranaturale, capabile să scurtcircuiteze calea trud- 
nică ce folosește calcule, telescoape şi astrospectrografe şi să 
spună nemijlocit adevărul. Într-adevăr, pentru a rămîne raţio- 
nali, trebuie să căutăm altceva pentru a explica lista acestor 
coincidențe extraordinare cu datele precise ale științei de azi. 

Observăm că tezaurul legendelor ezoterice din folclorul dogo- 
nilor este accesibil numai celor posedind un limbaj special, 
care-i scoate din rîndul celor anonimi, al celor care nu ştiu. 
Denumirea acelui grai misterios și artificial este inspirată de 
numele stelei Sirius. De fapt, steaua şi limbajul sînt desemnate 
prin același cuvint, „Sigui“, „steaua Sigui“ şi „limba Sigui“. 
Există vreun fapt cu totul special, pe care îl relevă astronomia 
și istoria astronomiei în legătură cu steaua Sirius ? 

Așa cum spuneam, strălucitorul Sirius, astrul Alfa din conste- 
laţia Ciinele Mare, nu-şi dezvăluie ochilor neînarmaţi cu lunete 
decit componenta cea mare. Aceasta este o stea albă ori albastră 
(opinia actuală a cercetătorilor nu este încă fixată în această pri- 
vinţă), care poate că n-a fost întotdeauna așa. Şi nu ne referim 
aici la scara de eoni a timpului astrofizic, ci la cea a istoriei 
oamenilor, la secole şi milenii. Astfel, în secolul V î.e.n., poetul 
grec Eschil vorbea despre ,... focul arzător al Ciinelui“, „Ciinelei 


fiind Sirius ; însă văpaia focului este de obicei asociată culorii- 


roșu deschis, deci asta e nuanţa în care cei antici vedeau astrul. 
Alţi autori antici, care ne-au scris despre culoarea lui, ni-l de- 
scriu ca pe un astru excepţional de roșu, de un roşu depășind în 
acuitate stacojiul decolorat al lui Marte, „planeta roşie“ prin 
excelenţă, utilizată ca etalon. Observațiile acestea se pot întilni 
în scrierile lui Seneca, un filozof roman din secolul I e.n., care 


a fost o vreme mentorul împăratului Nero. În sfîrșit, Ptolemeu, 
astronomul grec din secolul II e.n., îl include în clasa stelelor 
roșii. E prea puţin probabil ca toţi acești autori antici să fi gre- 
sit în același sens ; erorile umane au cel mai adesea un caracter 
fluctuant, De aceea astronomii din. epoca modernă, care au 

comentat bizara incongruenţă cu datele noastre de culoare, au 
interpretat-o ca rezultatul unei observaţii reale. Astrul Sirius, 
„Ciinele“, era într-adevăr roşu la vremea aceea, deși imensa 
majoritate a stelelor trebuie să se fi prezentat cu aceeași culoare 
pe care le-o vedem și astăzi. Este păcat că nu dispunem de o 
serie continuă de mărturii cromatice despre Sirius. Începînd cu 
secolul III al erei noastre, știința elenistică decade, înăbușită de 
un val de obscurantism adus de religii monoteiste, care alimen- 
tau fanatismul și intoleranţa. Ori, poate că presiunile imperiale 
romane au reușit să distrugă orice germene de gîndire indepen- 
dentă. Abia după căderea Imperiului Roman, crîmpeie de știință 
vor ajunge să renască. În secolul X, în perioada de înflorire a 
culturii arabe, astronomul persid Abdel Rahman Al Sufi se 
dedică primei lucrări majore de astronomie, scrise de la Alma- 
gesta pînă la el. Era Tratatul despre stelele fixe, în care şi-a 
însemnat cu grijă și culorile astrelor ; iar în paginile manuscri- 
sului, Sirius e zugrăvit ca o stea albă, deci cu aparenţa familiară 
de azi. 

Din datele astrofizice actuale ştim mult mai mult despre stele 
decit toţi astronomii antici și medievali impreună. Totuşi, aceste 
cunoştinţe nu ne ajută prea mult în înţelegerea gamei rapide 
de fenomene care au putut provoca la Sirius transformarea cro- 
matică din roșu în alb. Ştim că modificările de culoare ale unei 
stele obişnuite nu pot avea loc decit printr-un mers lent pe 
linia secvenţei principale a diagramei Hertzsprung-Russel.. O 
evoluţie de la roșu la alb în cîteva secole pur și simplu nu-și 
are. locul în teoriile astrofizienilor, sau cel puţin nu pentru o 
stea cu proprietățile observate ale lui Sirius. 

Pe la mijlocul anilor 1960 s-a exprimat opinia că „folclorul 
astronomic“ al dogonilor, de un neașteptat grad al potrivirii cu 
lumea reală, chiar cu o realitate accesibilă doar simţurilor 
umane amplificate de aparate, ar fi pur și simplu urmarea unui 
contact, într-o epocă îndepărtată, cu fiinţe raţionale din altă 
lume, dintr-un alt sistem stelar. Rolul capital jucat de Sirius 
în sistemul acestor credințe, precum şi ciudatele transformări 
ale imaginii astrului din vremea lui Ptolemeu şi Seneca pînă 
în secolul X, se pot constitui într-o invitaţie la conjectura că 
extraterestrii ar fi putut veni din direcţia lui Sirius. Extraordi- 
nara bogăţie de detalii despre cele două stele știute în acea 
poziţie de pe cer, precum şi faptul că dogonii vorbesc şi despre 
un al treilea astru, care s-ar afla în sistemul lui Sirius, un astru 
cu un supranume ciudat, „micul soare al. femeilor“, ne fac să 

dezvoltăm ipoteza că ucolo s-ar fi putut într-adevăr dezvolta o 
civilizaţie raţională care, în salturile ei prin spaţiu, să fi ajuns si 
în sistemul solar, pe suprafaţa Pămîntului. Evident, nu avem 
nici o idee despre mijlocul de transport pe care aceştia l-ar fi 
putut folosi. Totuşi, din consideraţii simple de fizică, putem 
spune că procesul trebuie să fi implicat un consum de energie 
imens în motoare, chiar dacă nu știm cum vor fi arătat acele 
propulsoare. Din îndreptăţite motive de optimizare a energici 
și timpului cerut de aventura transportului spaţial, ei nu tre- 
buie să se fi îndepărtat prea mult de la linia dreaptă, calea 
luminii, drumul cel mai scurt de la Sirius la Pămînt. Pe de altă 
parte, cel de-al doilea principiu al termodinamicii ne mai spune 
că nu toată această energie consumată în motoare s-a putut 
transforma în lucrul mecanic al deplasării ; parte din ea s-a risi- 
pit în mod necesar în spațiu. 

Însă unica modalitate de disipare a căldurii în spaţiu este doar 
prin radiaţia unei suprafețe cu o arie largă, o intensă emanaţie 
infraroșie, care la viteze remarcabile ale astronavei ar putea să 
intre, conform efectului Doppler-Fizzeau, în marginea roşie din 
spectrul vizibil. De aici profundul roșu venind din direcţia steiei 
Cîinelui Mare și care reprezenta suprafața imensă a astronavei 
ce radiază energia pe care n-o poate transforma în lucru, astro- 
navă ce se comportă ca un paravan, ecranînd lumina proprie, 
albă ori albastră, a lui Sirius. 

Evident, în faza decelerării, pentru că sistemul solar nu poate 
fi abordat decît cu viteze mici, fenomenul acela cromatic, pro- 
vocat de vitezele mari ale navei, trebuie să fi încetat. De aceca, 
prin secolul X, un astronom din lumea arabă putea constata, 
cu explicabilă uimire, o schimbare față de litera, sacră aproape, 
a textului Almagestei lui Ptolemeu. 

Din nou, dacă era cumva un act de rutină străveche, repetiţia 
ultimă a unui parcurs știut din timpuri cînd continentele Terrei 
formau acea unică şi mare năframă uscată, lipită pe o planetă 
altminteri cu faţă lichidă, „astronava“ ori, mai curînd, un „mo- 
dul“ trimis de pe ea, putea să fi oprit în regiunea aceluiaşi cot 
al Nigerului, mijlocul virtual al fostei Pangea. Automate cu pro- 
grame euristice puteau studia, mai mult sau mai puţin nevăzute, 
schimbările produse în mediu şi în aparenţa fiinţelor. Apoi, să 
fi contactat oamenii acelui loc, să le insufle vise de construcţie 
ȘI cunoaștere, care să fi dus la înălțarea în deşert a unui mare 
oraş, ori la făurirea unei fascinante mitologii cosmice. 

